
EAZ 5 NA 


Ko pogledaš v Joker, vidiš neko standardno 
količino opisov. Ponavadi jih na mesec ob- 
javimo okrog dvajset, včasih malo manj, 
drugič več, ko recimo pridejo poplavni me- 
seci v slogu oktobra. Nekaterim se to zdi ra- 
vno prav in z njimi se strinjamo, saj imamo 
na splošno najraje številke, ki se ne nagiba- 
jo pretirano ne v smer opisov, ne ostale 
vsebine. Drugi bi raje videli več analov, tretji 
bi hoteli izključno rivjuje, četrtim so všeč 
vedeži in tako dalje. Veliko okusov, veliko 
želja. 

Sem pa hotel na tem mestu izpostaviti ne- 
kaj, kar je skrito za zaveso. In sicer, da pre- 
izkusimo dosti več iger, kot jih naposled 
opišemo. Kar dostikrat me kdo virtualno, pa 
tudi fizično potreplja po rami in mi reče: "Ej, 
čemu niste nikdar opisali naslova X? Kaj pa 
igrica Y, tista je huda!" No, ta X in Y rada 
padeta v tabor 'sprobano in odvrženo'. Ko- 
ličina špilov je namreč postala neobvladlji- 
va. Škripali bi že, če bi imeli za platformo le 
eno od velikih konzol s trgovinsko linijo in 
spletno trgovino. Ce bi obravnavali zgolj PC, 
bi pokrivanje kompletne scene postalo ne- 
mogoče, saj samo na Steam mesečno pride 
več ducatov naslovov. Včasih jih izide par 


na dan! Pa imamo vse to, plus mobilije, ka- 
terih internetni servisi dobesedno prekipe- 
vajo. 

Zato smo se morali nujno prilagoditi. Smo 
na točki, kjer preizkusimo marsikaj, opiše- 
mo pa tisto, kar je veliko, ter tisto, kar ni ta- 
ko na prvo žogo, a je zanimivo. No, in ono, 
v kar smo vložili že toliko truda, da ga ne bi 
bilo gospodarno vreči proč, čeprav se reč ni 
izkazala za briljantno. Taki so zlasti frpji, o 
katerih lahko sodiš šele po več deset urah. 
Če denimo ne bi končal Ni no Kuni, ne bi ve- 
del, da postane špil proti koncu ležeren in 
slabši od prve polovice. 

Včasih se zasekiram, ker kak opis zaradi te- 
ga zamudi. Primera sta ravno Ni no Kuni in 
Dark Souls, ki smo ju objavili mesec kasne- 
je od tedaj, ko ste ju pričakovali. A nato po- 
mislim na drugo plat. Tiskani medij ne more 
tekmovati z internetom po ažurnosti. Njego- 
ve odlike so poglobljena oziroma drugačna 
vsebina, pribežališče od spletne norije in 
spodbujanje vtisa, da ni vse v tem, da imaš 
novo igro takoj ob izidu. Par tednov kasneje 
je ravno tako v redu in ko okrog nje ne ska- 
čejo več vsi v luft, je vtis drugačen. Trez- 
nejši. Sneti 

ino je že stoletje središče zabave, dru- 
žabnosti in držanja za roke, pa tudi pio- 
nir tehnologij in vir doživetij, kakršnih 
doma ni mogoče izkusiti. Sličice so se v 
kinodvoranah gibale mnogo preden so 
prišli televizorji. Prav tako so se tam najprej predsta- 
vile v barvah, z globinsko komponento in s prostor- 
skim zvokom. Večina teh tehnoloških alinej je danes 
na voljo za gospodinjstva, a izkušnja grmečega spek- 
takla na velikem platnu ostaja edinstvena. (Če je le 
ne zmotijo ambientalni učinki cmokanja kokic, vonja 
načota in brcanja v stol, seveda.) Kinematografska 
branža zato kljub domačim kinom in digitalni dolpo- 
tegljivosti, kupljivi ali sandokanski, globalno ohranja 
pozitiven trend. 
Pri nas je graf drugačen in gre že nekaj let navzdol. 
Kriva je splošna ekonomska situacija, dodatno pa je 
upadu zavdal nižek kinokulture, ki je dobršen del na- 
roda pregnal iz kinodvoran. Da marsikdo, zlasti sta- 
rejši filmoljub, zavoljo slabih izkušenj in strahu pred 
sfiženjem užitka raje ne gre v kino, zvečine krivim Ko- 
losej, našega prvega in največjega sodobnega prika- 
zovalca. Čefurizem in kmetavzarijo namreč dobesed- 
no spodbujajo, med drugim z dolgoletnim nevzdrže- 
vanjem temeljih elementov, kot so sedeži, oznake vrst 
in šitoarji. Nekdanji slovenski superbrand se je skozi 
čas spremenil v hram nekulture, o katerem večina ni- 
ma ene dobre besede. V drugih multipleksih ni nič bo- 
lje, vsaj kar se obnašanje rulje tiče. Povsod rijejo po 
lambrih kokic, bezajo bonbone iz šumečih vrečk in se 
igrajo z mobilniki, nevedoč, da sijaj štiripalčne luči 
moti gledalce celo pet vrst za njimi. 
Komur seže spomin še v preteklo domovino, ko nam 
je Johnnyja Weissmullerja, Bruslija in Van Damma 
serviral Skopje film, bo znal povedati, da smo se gle- 
dalci tedi obnašali nemoteče do okolice. Kak iskren 
medklic v slogu "Žane, pazi leda" je kvečjemu prido- 
dal k vzdušju. Vsekakor pa ni bilo odorjev futra, prež- 
vekovalnih medmetov, cingljanja in vsesplošnega po- 
manjkanja bontona. Celo školjko je uspelo vsem za- 
deti. Danes, ko folk brez slabe vesti telefonira sredi 
gledališke predstave in celo med mašo, svinjsko žretje 
vreče čizburgerjev v kinu konec koncev ni nič čudne- 
ga. Svojat ostaja svojat, pa če nad dvoransko neomi- 
ko še toliko zabavljamo. Prikazovalci so itak pogrun- 
tali, da največ zaslužijo od razpočene koruze. Kljub te- 
mu pa je osip obiskovalcev postal resna težava. To 
najbolj občutijo filmski distributerji, ki praktično nima- 
jo vpliva na stanje duha in objektov v kinih. 
A slovenska panoga ima drug, še precej večji pro- 
blem od strganih sedežev in neotesancev. To je digi- 
talizacija kinematografov oziroma, v našem primeru, 
njeno neudejanjenje. 
Beseda film izvirno pomeni membrano in ima koreni- 
ne v grški pelli, koži. Tako so sprva poimenovali foto- 
občutljivo emulzijo na koščku plastike, za kar je zas- 
lužen izumitelj George Eastman, ustanovitelj Kodaka. 
Termin je nato prešel v kinematografijo, kjer je pioni- 
ril Thomas Alva Edison z iznajdbo kinetoskopa, ene- 
ga prvih projektorjev. Filmski trak torej ni filmski, ker 
nosi premikajoče se slikice, marveč zato, ker ima 
premazni sloj oziroma 'kožico'. Eastman in Edison 
sta tedaj, v zadnjih letih 19. stoletja, dorekla, da je do- 
tični trak širok 35 milimetrov. Standard se je obdržal 
vse do danes. 
A vremena se spreminjajo oziroma so se na tujem 
pričela spreminjati že lep čas nazaj. Rokovanje s ko- 
luti je nerodno, razmnoževanje potratno, projektorje 
je zaradi mehanskih delov treba vzdrževati, transport 
je otežen, saj mora studio v vsako državo poslati toli- 
ko kolutov, kot je dvoran, podnaslavljanje je bistveno 
dražje, material se obrabi in nenazadnje so tone plas- 
tičnega traku ekološki izziv. 

UVODNJAK 


Medtem ko ima Evropa digitaliziranih večino teat- 
rov, kinocentre praviloma v celoti, statistika Slove- 
nijo uvršča na zadnje mesto. Sto deset dvoran je 
na Kranjskem, digitalni projektorji pa so v celih 
osemnajstih. Ljubljanski Kolosej denimo premore 
enega samega. To ni več le težava zaradi višjih st- 
roškov, marveč zavoljo nesodobnosti trpi naš pro- 
gram, saj določeni naslovi kratkomalo ne pridejo. 


Zato je industrija povzela pobudo za digitalizacijo že v 
prejšnjem desetletju. Film sedaj potuje na klasičnem 
trdem disku in operater ga odklene s (softverskim) 
ključem, ki je časovno omejen. Čeprav nekateri pri- 
padniki stare šole prisegajo na pridih analognosti na- 
lik LP-ploščam, je digitalnost vsem poenostavila in 
pocenila upravljanje ter obenem izboljšala kakovost 
storitve. Ničle in enice ne zbledijo, ne migotajo in se 
ne strgajo. Nadalje je tak način bolj odprt za napred- 
ne tehnologije, kot so stereoskopija, višja ločljivost in 
večja frekvenca sličic. 

Medtem ko ima Evropa digitaliziranih večino teatrov, 
kinocentre praviloma v celoti, statistika Slovenijo 
uvršča na zadnje mesto. Sto deset dvoran je na Kranj- 
skem, digitalni projektorji pa so v celih osemnajstih. 
Ljubljanski Kolosej denimo premore enega samega. 
voljo nesodobnosti že trpi naš program, saj določeni 
naslovi kratkomalo ne pridejo. To je postalo zlasti pe- 
reče, odkar sta največja izdelovalca trakov Kodak in 
Fuji ter posledično mnogi razvijalski laboratoriji zaprli 
štacune. Filmski trak, ki je bil obsoleten že včeraj, je 
postal butičen art medij, ki ga je težko dobiti in stane 
znatno vsoto. Jutrišnjega filma na kolutih ne bo več 
sploh. Studiji se nam zavoljo tega rogajo, njihovi slo- 
venski predstavniki nemočno vijejo roke, dočim pri- 
kazovalci pet čez dvanajsto še vedno ne vedo, kdaj in 
kako se bodo modernizirali. 

Kolosej je svoje pomladanske obljube za nakup opre- 
me že prestavil na poletje, pri čemer upa na podporo 
Hollywooda. Baje je bo celo deležen. Vendar je v mo- 


jem videnju to tako, kot če bi trgovec fehtal doba- 
vitelje za prispevek za prenovo polic. Pri tem kino 
že tako ali tako obdrži 60 odstotkov cene vstopni- 
ce, distributerju zaračuna vsak oglas na pročelju 
ali v avli, sam pa v promocijo vloži komaj kaj. Še 
dobro, da se slovenska firma ne more prijaviti na 
Kickstarter! Planet Tuš kljub novemu lastniku, av- 
strijski verigi Cinestar, še vedno tiči v prejšnjem ti- 
sočletju in lovi zadnji vlak. 

Še bolj črnoglede so razmere v podeželskih dvora- 
nah. Državni razpisi kasnijo, občinskih sredstev ni 
in kljub nekaj svetlim izjemam, kot so Hrastnik, 
Izola in Radovljica, večina ne vidi luči na koncu 
analognega tunela. Digitalni projektor, četudi se 
na dolgi rok amortizira, pomeni investicijo najmanj 
70 evrskih tisočakov, v kar niti slučajno niso vklju- 
čeni 3D, 4K in HFR (High-Frame Rate). 

Slovenci radi gledamo filme, vedno smo jih in tudi 
nadalje jih bomo. Kje bomo to počeli, pa je odvis- 
no od branže. Če naši operaterji ne bodo pri priči 
nadgradili opreme in če se Kolosej ne bo nehal ob- 
našati tako oholo, se slovenski kinematografiji sla- 
bo piše. Kot ljubitelj sedme umetnosti seveda 
upam tako na dvig tehnike kot kulture. Ljubljanski 
Kinodvor, ki beleži nekajkratno povečanje obiska 
in se je že digitaliziral, je dokazal potencial kultur- 
nega občinstva, ki zmore predstave spremljati brez 
žvečenja. 


David Tomšič 


Ferrari z veliko začetnico 


akor je mercedes med ljudmi sinonim za 
luksuzen štirikolesnik, tako je ferrari so- 
pomenka za dirkalnik. So sicer hitrejši, 
dražji, prestižnejši in bolj eksotični avto- 
mobili, vendar ni blagovne znamke, ki bi se po dir- 
kalnem poreklu, duši, ugledu in srčnosti lahko pri- 
bližala črnemu rezgetajočemu konju. Če rečeš 
"imam ferrarija", ni dvoumnosti. Iz Maranella ne 
prihajajo ljudski vozovi in terenci, marveč izključno 
dragi, močni superšportniki. In vsi brez izjeme so 
čistokrvni italijani, saj Ferrari ohranja lokalno la- 
stništvo. To dandanes, ko žlahtne delavnice ku- 
pujejo Kitajci, Indijci in Arabci, ni nezanemarljivo. 
Ferrarijeva redna proizvodnja je več desetletij ob- 
segala tri razrede: dirkalnik s sredinsko namešče- 
nim V8 in dva udobnejša gran turisma z dvanajst- 
valjno mašino spredaj. Aktualni modeli so 458, šti- 
risedi kupe FF in najmočnejši F12, pred kratkim pa 
se jim je pridružil kabriolet california. Toda v pro- 
gramu obstaja še izvenserijska linija, namenjena 
posebnim izbrancem. V njej inženirji strnejo vse 
svoje znanje z dirkališč, ki ga pri hiši ni malo. 
Ta ekskluzivni niz je sredi osemdesetih otvoril fer- 
rari GTO, ki se je v anale zapisal kot prvi tovarniški 
model, ki je presegel hitrost 300 kilometrov na uro. 
Z vrha ga je za kratek čas izrinil porsche 959, nakar 
so rdeči v odgovor skonstruirali F40, ki je prvi pre- 
bil 200 milj oziroma 320 naših na uro. Zaradi sta- 
rošolske neposrednosti brez elektronskih pomagal 
velja 480-konjski, dvoturbinski F40 med znalci še 
vedno za veliko hotnico. Bolj kot naslednik F50, ki 
so ga tržili kot bolid s karoserijo, a ni upravičil vr- 
hunskih pričakovanj. 
Butično kategorijo je leta 2002 nadaljeval enzo, 
nova formula, homologirana za pocestništvo. 660- 
konjske zverine, poimenovane po ustanovitelju fa- 
brike, so prodali 399 komadov, enega pa so šen- 
kali Vatikanu. (Kjer so ga prodali na dražbi.) Dir- 
kalnik, za katerega se rdečeljubci niso mogli zedi- 
niti, ali je najlepši ali najgrši, je bil na proizvodnih 
trakovih le dve leti. Inženirji so se nato posvetili raz- 
voju njegovih nehomologiranih odvrtkov FXX in 
FXX evoluzione. To so sila dragi eksperimentalni 
stroji, ki so jih bogatuni za milijonski znesek sicer 
kupili, ne pa tudi dobili v posest. Lahko so jih gnali 
po določenih pistah, nakar so se vrnili v Ferrarijeve 
delavnice za analizo in nadgradnje. 
Ker je ponudba žlahtnih štirikolesnikov zadnja leta 
kljub gospodarski krizi pestra kot še nikoli, je bilo 
nenavadno, da Ferrari tako dolgo odlaša z enzo- 
vim nadomestkom. Jasno je bilo, da na 
njem delajo, zato ugibanj ni 
manjkalo. 


Pojavljalo se je kodno ime F70, 
omenjalo se je dvoturbinski osem- 
valjnik in curljale so nenavadne sli- 
ke, med drugim od študije millec- 
hilli (tisoč kil). Slednja je nastala v 
sodelovanju z laboratorijem strojne 
fakultete v Modeni, katerega spon- 
zor je Ferrari. Na nedavnem ženev- 
skem avtosalonu pa je šef Luca di 
Montezemolo naposled odgrnil tan- 
čico in predstavil nov vrhunec hiš- 
ne tehnike, pomenljivo imenovan 
laferrari. Po naše: Ferrari z veliko začetnico. 
Kakšen turbinski osmak neki! Laferrarijev osrednji 
pogon je tradicionalni V12 s 6300 kubičnimi centi- 
metri in 800 konji. Vendar ima agregat to pot za 
družbo elektromotor. Ta rabi kot občasni spodbuje- 
valnik in tedaj moč pri 9000 obratih naraste na kar 
960 konj! Pri tem je zanimiv princip delovanja. 
Elektrike ne generira dinamo na klasičen način, niti 
avta ne priključimo na zunanje napajanje, marveč 
so vgradili iz formule ena znani sistem KERS (Kine- 
tic Energy Recovery System). Ta energijo pojem- 
kov in presežka navora pretvarja v elektrone ter jo 
skladišči v baterijah, kjer čaka na pritisk gumba 
Boost. Učinek je primerljiv z aktivacijo turba ali nit- 
ra, pri čemer pa še niso razkrili, kako hitro se aku- 
mulatorčki polnijo in praznijo. Za primerjavo: dirka- 
či za Veliko nagrado imajo po pravilniku na razpola- 
go 6,67 sekunde tovrstnega pospeška na krog. 

Ker je Ferrari edini, ki ima pod svojo streho ves raz- 
voj bolidov, z vetrovnikom in pisto vred, je samou- 
mevno, da so poleg regenerativnega zaviranja zlili v 
avto vse svoje izkušnje iz Scuderie, svojega šport- 
nega oddelka. Koliko so materiali napredovali v 
zadnji dekadi, pove podatek, da je školjka bolj 
trdna, a petino lažja od enzove. Čeprav uradne teže 
niso razkrili, naj bi tehtal manj od enzovih 1350 ki- 
logramov, kar je glede na nove sestavne kose, zlasti 
baterije, resničen dosežek. Enako ponosni so kon- 
struktorji na aktivno aerodinamiko, ki ne prilagaja 
le zadnjega zakrilca, marveč tudi pretok zraka pod 
vozilom. Več spojlerjev se samodejno giblje tako za 
velike brzine kot za naglo zaviranje. Rezultat je 
pričakovan: na testni progi v Fioranu je laferrari do- 
segel 5 sekund boljši čas od enza. Novinec pospeši 
do 200 v le 7 sekundah, kar je poltretjo sekundo 
bolje od predhodnika, in se ustavi 30 metrov hitreje! 


Laferrarija so oblikovali kar v hiši, s čimer so izje- 
moma prekinili sodelovanje z dizajnerskim studiem 
Pininfarina. Delo so opravili izvrstno, saj na avtu ni 
niti enega nevšečnega detajla. Navduši praktično 
vse, od silhuete prek nosa, bočnih linij in izstopajo- 
čih kolotekov do res posrečenega zadka. Vseeno je 
zgled očiten, saj so podrobnosti nezmotljivo skopi- 
rane z modela 458. Za voznikom nameščeni stroj je 
lepo viden skozi zadnje steklo, vrata pa se odpirajo 
navzgor. Posebno pozornost so namenili ergonomi- 
ji voznika, pri čemer sta sodelovala oba aktualna 
Ferrarijeva dirkača, Alonso in Massa. Detajl kabine 
je recimo ta, da so stopala voznika više od njegove 
riti. Ni pa kabina surovo dirkaška, saj sta vključena 
radio in navigacija. Slednja je prilagojena vožnji po 
dirkališču, saj deluje kot zemljevidek iz špila in be- 
leži vmesne čase. In koliko ima laferrari na števcu? 
10.000 obratov! Osrednji in edini analogni cagar je 
namreč obratomer, ostali prikazovalniki so digitalni 
displejčki. Drugače tovarna med podatki navaja 
brzino 3504. Porabe kajpakda ne omenjajo, poleg 
tega bi kakršnakoli cifra zavajala. 
Cena butičnega superšportnika, ki pride v rdeči, 
rumeni in črni barvi, je okoli 1,2 milijona evrov. 
Predvidenih je 499 kosov, ki so bržkone že prodani. 
Dobršen del jih bo šel v Azijo, zlasti na Kitajsko, 
kjer se znamka odlično prodaja. O tržni uspešnosti 
ni dvoma, dočim bomo morali za izkaz na dirka- 
lišču počakati na prve teste in primerjave s tekme- 
ci, recimo mclarnom P1 in porschejem 918, ki tak- 
isto uvajata elektrone. Mimogrede, kljub trendovs- 
kemu omenjanju hibridnosti je ob teh modelih ne- 
smiselno govoriti o ekoloških smernicah oziroma 
zeleni osveščenosti. Novosti so sicer pozdrava 
vredne in višajo energetski izkoristek in tehnologi- 
je, naravovarstveni in šparovni pa ti stroji sigurno 
niso. Laferrari se recimo zgolj na elektriko ne bo 
niti premaknil. LordFebo 

Najdražji bik 


erruccio Lamborghini je bil mehanik, ki je 
v povojnih časih uspel s proizvodnjo trak- 
torjev. Kot večina premožnejših Italijanov 
je gojil ljubezen do hitrih avtomobilov in 
nekega dne se je iz domačega bolonjskega okraja 
odpravil v Maranello po ferrari 250GT. Kupe se mu 
je resda dopadel, a obenem sta ga razočarala po- 
vršna notranjost in glasnost. Prav tako je odkril ve- 
liko tehničnih pomanjkljivosti, ki jih je lastnoročno 
izboljšal. Ko je pomisleke in ideje predočil Enzu 
osebno, ga je le-ta vzvišeno odpravil, češ, kaj trak- 
torist ve o dirkalnikih. Legenda pravi, da se je po 
tem srečanju Ferruccio pridušal, da bo izdelal las- 
ten gran turismo, torej udoben luksuzen dirkalnik. 
Tako je leta 1964 nastal prvi lamborghini z oznako 
350GT. Dasi je bil avto uspešen, je zaresni super- 
športnik, tak, kakršnega si je Ferruccio vselej želel, 
prišel dve leti kasneje. To je bila nepozabna miura, 
ki je s brzino 276 kilometrov na uro za več let po- 
stavila hitrostni rekord. 
Lamborghini, velik navdušenec nad bikoborbami, 
je avto krstil po sevilskem bikovskem ranču Miura. 
Sočasno je besneče govedo uporabil tudi v znački 
podjetja. Kolikšna je bila njegova obsedenost z bi- 
ki, ki jo je pripisoval svojemu astrološkemu zname- 
nju, priča podatek, da imajo vsi avtomobili z izjemo 
countacha bovinsko povezavo. Islero, Murcielago, 
Diablo, Aventador in Reventon so bili znameniti 
arenski biki, espada in estogue pomenita matador- 
sko sabljo, Jarama je bikoborska pokrajina v Špa- 
niji, jalpa in gallardo pa sta bikovski pasmi. Ta sko- 
raj polstoletna bikovska tradicija je zlasti nenavad- 
na ob dejstvu, da se je Ferruccio leta 1974 popol- 
noma umaknil iz avtomobilskega posla. Vsi kas- 
nejši lastniki, sprva Švicarji, nato Chrysler, Indone- 
zijci in naposled Volkswagen, so mu s tako politiko 
poimenovanja izkazali velik poklon. 
In ta še vedno traja, kajti tudi najnovejši veneno, 
slavospev ob 50-letnici znamke, je poimenovan po 
rogatcu. Za posebno priložnost so izdelali najbolj 


alienovski, futurističen, celo 
retrofuturističen superšportnik, 
kar jih je. Če je dušni predhodnik 
reventon, ultimatna različica mur- 
cielaga, posnemal elemente vojaš- 
kega lovca, je veneno v vesoljs- 

ko ladjo preoblečeni aventador. 
Nenavadnih linij, spojlerjev in 
izboklin ima toliko, da sploh ni vi- 
deti resničen, marveč prej izmišljen, 
izumetničen bonusni dirkalnik iz kake igre. A 
lamboti so od nekdaj povsem samosvoji in gredo v 
drugo smer kot ferrariji ali "zeh" porscheji. Ravno 
zaradi tega, da si upajo narediti nekaj povsem dru- 
gačnega in izstopajočega, gre vodilnim vse spošto- 
vanje. 

Medtem ko so silhuete večine konkurentov pravil- 
ne, enostavne krivulje, venenova školjka iz ogljiko- 
vih vlaken temelji na oglatih, največkrat trikotnih 
usekih in štrlečih kosih. Koloteki so denimo tako 
neokrogli, kot bi jih narisal ali izrezal otrok. Takih 
podrobnosti in posebnosti je ničkoliko, vsaka pa je 
v službi usmerjanja zraka in tiščanja vozila k tlom, 
najsi gre za retrovizorje, sprednja zakrilca, triglavi 
nos ali feltne, ki so videti kot Predatorjevo orožje. 
Nasploh je videz direkt iz znanstvenofantastičnega 
filma, zlasti zadek, ki zaradi gromozanskega spoj- 
lerja, sredinske plavuti, odsotnosti stekla in strupe- 
nih luči ter difuzorjev deluje vse prej kot cestno. 
Ker je težko najti zemeljske besede, ki bi lahko sli- 
kovito opisale vse izstopajoče elemente, velja oko 
usmeriti na slike. 

Batmobilska podoba seveda ni za vsakogar, toda z 
občo všečnostjo se mora spopadati clio, ne igrača 
za tri Zemljane. Natanko toliko jih namreč kani to- 
varna prodati in bojda so kupci, ki jih bo veneno 
olajšal za tri milijone evrov, že določeni. Eden bo 
zelen, drugi rdeč in tretji bel, vsem pa bo skupna 
črta v barvah italijanske zastave. Srebrni prototip, 
ki so ga pokazali v Ženevi in ga vidiš na slikah, bo 
ostal v tovarni. S tako astronomsko ceno se je bo- 
lid vpisal na vrh lestvice najdražjih in najbolj bu- 
tičnih avtomobilov. Stane skoraj toliko kot dva bu- 
gattija veyrona! 


Lamborghini se ne meni za atmosfero, evkaliptuse 
in pande. Že poznani 6,5-litrski 12-valjnik, ki prek 
sedemstopenjskega menjalnika žene vsa štiri kole- 
sa, so navili na 750 konj. Ti raketo izstrelijo do sto v 
2,8 sekunde in do dvesto v sedmih, števec pa se bo 
ustavil pri 355 kilometrih na uro. Da ume zverina 
dobro zavijati, je pomagal Audijev športni oddelek, 
saj je nekaj rešitev vzetih z zmagovalnega bolida 
vzdržljivostnih dirk. Poraba pri polnem plinu je dober 
liter na kilometer, še večji strošek pa so gume, ki pri 
največjih obremenitvah zdržijo le nekaj sto kilome- 
trov. Toda za anonimno trojko, verjetno z vzhodne 
poloble, to niso omembe vredne postavke. Zlasti ker 
takih ekskluzivnih avtomobilov lastniki sploh ne vo- 
zijo in so le del zbirke. Morda je v tem primeru to 
najbolje, kajti za imenom avta se skriva zgodba, ki 
je tovarna ne pove. Veneno je bil neukrotljiv bik, ki 
je na kraju toreadorja ubil ... LordFebo 

" Navček za LucasArts 


Tretjega aprila je Disney, ki je lani kupil Lucasov digi- 
talni imperij, rekel: "/ think I can live without that parti- 
cular piece of junk. " Obelodanili so odločitev, da bo 


4 m 
a rojstvo založnika LucasArts leta 1982, 
ki se je spočetka imenoval LucasFilm 
Games, sta bila zaslužni dve entiteti. 


Prvi je bil velikanski izdelovalec konzol 

in iger Atari, ki si je od trga s špili obe- 
tal še večje zaslužke. Zato je plačal milijon dolarjev 
za oblikovanje skupine, ki bi delala na najnapred- 
nejših projektih za nadaljnje vzburjanje kaste igral- 
skih geekov. Denar je romal v žep druge ključne fi- 
gure. Režiserja, producenta, zgodbopisca in promo- 
terja obraznih kocin Georga Lucasa, ki je malo prej 
vložil dvesto milijončkov v več podjetij pod skupnim 
nazovim LucasFilm. Skoznje je hotel pripovedovati 
drugače ter drugemu občinstvu kot s filmi in Lucas- 
Film Games je bil del tega projekta. 
Vendar na tem mestu ne kanim pogrevati celotne 
zgodbe, saj smo jo že zapisali v analih, objavljenih v 
Jokerju 111 - na Joker.si je obsežni članek Dvajset 
let skomin dostopen pod id-številko 691. Namesto 
naštevanja dejstev in kultnih naslovov, ki so nanizani 
na desni, naj raje povem, zakaj nam je LucasArts toli- 
ko pomenil. 


Spomladi pred 29 leti so Američani padali vznak 
ob arkadni simulaciji Rescue on Fractalus. Iz kabi- 
ne lovca smo mitraljirali aliene in reševali ljudi. 


Tehnološka prodornost. Večina frikov, ki je živela v 
računalniški špici, LucasArts z izkoristkom svojih 
mašin ne povezuje v enaki meri kot ld in Origin. A s 
tem jim delajo krivico. Lucasi so bili po tej plati v 
ospredju od samega začetka z nam neznanimi igrami, 
kot je bil Rescue on Fractalus. Na Atarijevem hardve- 
ru, priljubljenem v Ameriki, je tekel v treh raz- 
sežnostih, kar je bilo za tiste čase kot playstation 4 za 
zdajšnje. Tak, ki si ga že lahko kupil, aaa! 3D-grafika 
je bila ključna tudi v simulacijah, od zemeljskih (Batt- 
lehawks) do vesoljskih (X-Wing). Pa v streljankah, 


kakršen je bil Dark Forces, ki je doomovski model 
razširil z razpredenimi stopnjami in svobodnim merje- 
njem. 

Nadalje so vpeljali subtilnejše, čeprav nič manj važne 
prijeme. V avanturah so prodrli z vse-v-enem vmesni- 
kom, orodjem in programskim jezikom SCUMM 
(Script Creation Utility for Maniac Mansion). Ta je 
dolgovezno vpisovanje ukazov v pustolovščinah za- 
menjal z intuitivnim klikanjem po ukazih tipa use in 
give. Prvič so ga udejanjili v Maniac Mansionu, paro- 
diji na klišejske grozljivke, kjer skuša skupina mladih 
preživeti v bizarni graščini. Oče igre Ron Gilbert pravi, 
da je SCUMM napisal zato, ker "sem bil len in se mi ni 
dalo tipkati. Mrzil sem avanture, kjer sem moral vse 
vpisovati na roko." S SCUMMom je bil intimno pove- 
zan sistem iMUSE, ki je dinamično prilagajal glasbo 
dogajanju. Ko se je akcija popestrila, se je to odrazilo 
na muziki. Moram razlagati, kaj je to pomenilo za 
vzdušje? Tega nemara niti nismo opazili, a ko je kas- 
nejša izdaja TIE Fighterja tako glasbo nadomestila s 
streamano s CDja, smo kriknili od groze. 

Lucasi so takenako močno pomagali uveljaviti ele- 
ment, ki ga imamo za samoumevnega. V Maniac 
Mansionu so med prvimi obilno uporabili vmesne sek- 
vence, neinteraktivne prizore, s katerimi so pripomo- 
gli k zgodbi. Izraz 'cutscene' si je dejansko izmislil Gil- 
bert. Zapomnili pa smo si tudi navdušeno rabo medi- 
ja CD-ROM, ki so ga izkoristili z govorečimi (talkie) 
inačicami svojih pustolovščin in z razkošnimi, nalašč 
posnetimi filmskimi produkcijami, kakršen je bil Re- 
bel Assault. 


Smeh. Kdaj si se ob kaki igri nazadnje od srca na- 
smejal? Malo je komedij, zlasti takih, ki bi se znale na 
eni strani sproščeno hecati, na drugi pa bi vseeno 
imele nekaj povedati. Lucasi so bili najboljši, ko so se 
pikro norčevali iz popkulturnih klišejev, naj je šlo za 
gusarstvo, detektivstvo ali posmrtno življenje. Ron 
Gilbert, Tim Schafer in kompanija so bili mladi ter 
polni energije in so z lopato metali na kup legendar- 
nosti. Od vijolične lovke, ki se zaradi toksične svinja- 
rije zave in si zaželi nadvlade nad svetom v Day of the 
Tentacle, do mečevalskih obračunov v Otokih opic, 
sestavljenih iz žaljivk in odzivov. "People fall at my fe- 
et when they see me coming." - "Even BEFORE they 
smell your breath?" Zakon. 


Čarobnost. Ko se je zavrtel njihov logotip, najsi je bil 
to oni prvi tekstovni ali kasnejši s stiliziranim člo- 
večkom, si vedel, da te čaka nekaj posebnega. Njiho- 
va zlata doba je bila druga polovica osemdesetih in 

proslavljeni, a zadnja leta stagnirajoči razvijalec in za- 
ložnik LucasArts nehal razvijati igre. Sneti ob tem žalo- 
stno izdavi: "/ felt a sudden disturbance in the Force ... 
as if a tiny voice shouted out and then went silent." 


prva devetdesetih, ko je vse klapalo. Tehnološko so 
bili na vrhu vala, delali so z zanosom in ustvarjali v te- 
di najbolj popularnih žanrih. Ob LucasArtsovih igrah 
smo si sicer razbijali glave ob zapletenih avanturi- 
stičnih problemih in umirali v dogfighterskih obraču- 
nih zaradi konkretnih težavnosti, saj nas firma ni pod- 
cenjevala. Obenem pa smo se zabavali in se režali kot 
pečeni mački. Lepše sem se imel samo še v času 
amige in SNESa. 


Druga polovica devetdesetih je prinesla neugodne 
spremembe. Ključni ljudje so odšli, direktorji so terja- 
li drugačne žanre in poenostavljenost za generacijo, 
ki je prišla s filmsko usmerjenostjo CD-konzol, in z 
naraščajočimi težavami je glavni postal denar. Temu 
je botrovalo vse več naslovov pod licenco Star Wars, 
med katerimi ni bilo biserov. Notranji razvoj je upadal 
in najemanje zunanjih izvajalcev naraščalo. Zlasti v 
novem tisočletju so LucasArts predvsem izdajali voj- 
nozvezdnice drugih avtorjev, na primer Knights of the 
Old Republic (Bioware), Battlefront (Pandemic) in 
Lego Star Wars (Travellers Tales). Dokler se ni neogi- 
bno zgodilo. Novi lastnik Disney je LucasArts ukinil 
kot založnika in zapovedal, da bodo odslej obstajali le 
še kot računovodska entiteta, ki se bo ubadala z izda- 
janjem licenc. 

Prav velika sprememba s tem ni nastopila, je pa uki- 
nitev simbolna. Z vidika rjovečega, hollywoodarske- 
ga, free 2 playerskega, mobilniško internetnega da- 
našnjika je to še en žebelj v krsti nepreklicno minulih 
starih časov. Tistih, ko je bil levji delež iger zapleten, 
terjal celega človeka in bil narejen z več ljubezni. 
Navček za LucasArts je navček za to dobo. 

Jočemo za unchartedovsko strelsko avanturo Star 


Wars 1313, ki je nastajala notranje pri LucasArts. 
Morda jo prevzame kak drug razvijalec. 

Začnimo z deseterico klasičnih LucasArtsovih pustolovščin, ki so sooblikovale 
mladost marsikoga od nas. Zabava z veselo travico se je začela z Maniac Mansio- 
nom, bajto, ki smo jo raziskovali z več liki. Sledi Zak MeKracken and the Alien 
Mindbenders, kjer smo kot tabloidni poročevalec odkrivali zaroto vesoljcev, kako 
znižati IA Zemljanov. Ko pogledam komentarje na 24ur.com, mi je jasno, da je 
načrt uspel. Nato prideta Indiana Jones and the Last Crusade ter Loom, v katerem 
smo cimprali z notami. Desno je kultni dvojec Monkey Islandov, morebiti naj- 
boljših avantur. Spodaj so Fate of Atlantis, Maniac Mansionovo nadaljevanje Day 

Full Throttle je naznanil prehod na nekoliko resnejše tematike in bolj odraslo, 
filmsko obravnavo. Tega v Curse of the Monkey Island še ni bilo zares opaziti. 

4 Vsekakor pa smo novo pot zaznali v The Digu, dokaj resnobni vsemirski pusto- 
y lovščini, katere osnutek je izdelal Steven Spielberg. Slavni režiser je bil z Luca- 
i! 


som na ti in družno sta ugotovila, da bi bil film o skupini astronavtov, ki morajo 
| preprečiti katastrofo z asteroidom, predrag. Vsakomur očiten je bil preskok na 
obe poligonsko 3D-grafiko s temačno ciničnim Grim Fandangom, ki je upokojil dotlej 
ei — vedno uporabljeni sistem SCUMM. Rumplkamro najdeš v Jokerju 231. V tride je 
2 EOM | il tudi najslabši Opičji otok, Escape from Monkey Island. 

Na desni vidiš štiri slike iz LucasArtsove izredno plodovite in prodorne simulacij- 
ske veje. Prva je iz Secret Weapons of the Luftwaffe, zaključnega dela trilogije s 
tematiko druge svetovne vojne. Pred tem so izšli Battlehawks 1942 in Their Fi- 
nest Hour. Koliko sem tega prešpilal, moj Bog! Najljubši so mi bili Battlehawks, 
ki so se odvijali na Pacifiku in mi omogočali strmoglavo bombardiranje križark. 
Hardcore simulacije to niso bile, hkrati pa ne arkade. Njihovi avtorji, ki so osno- 
vali Totally Games, so izkušnje uporabili v seriji prekrasnih vojnozvezdnih vse- 
mirskih simov, ki je obsegala X-Wing, TIE Fighter, X-Wing vs. TIE Fighter in X- 
Wing: Alliance. Slavospev smo jim zapeli v analih v Jokerju 235. 
a -  - sodi s seč Z ss Iz stare dobe LucasArts pomnimo še kavbojsko streljanko Outlaws in božjo si- 
a PA zi k g mulacijo Afterlife. Toda bolj kot je firma zorela, bolj so kravatniki v ospredje poti- 
- F: Z ui aš IE, Uedss PH go, skali dobičkanosno licenco Star Wars. To je imelo slabe plati. Če pri zgornjih sli- 
ck AA rt Sd x , zeno ke kah bržda takoj veš, iz katerih naslovov so, moraš biti pri teh spodaj konkreten 
— 4 xg Z z MAN go frik. Najprej je Rebel Assault 2, ki je kot predhodnik uporabljal digitalizirano gra- 
n, — ID 4 E «oo a fiko in izmenjaval letalske ter pešadijske strelske nivoje; potem prideta dobri stre- 
I.E AI V ljanki Dark Forces ter Jedi Outcast; in naposled je tu solidna sekljačina The Force 
pa a Z; 4 MA Unleashed, kjer smo nastopili kot novi junak, Darthov učenec Starkiller. Lahko 
O A 

STAR TREK 
Slab mesec pred novim trekovskim celovečercem bo prilomastil 
spremljevalni špil, ki se bo odvijal v zgodbovni praznini med filmoma 
izpod kamere JJ Abramsa. Posadka Enterprisa bo prestregla klic na 
pomoč z baze, ki ji grozi uničenje, ter se zapletla v zaroto, ki so jo za- 
kuhali kuščarski Gorni. V scenariju izpod peresa Rhianne Pratchett se 
% % bomo kot Kirk ali Spock potikali po notranjostih vesoljskih plovil, 
W planetih in drugih galaktičnih lokacijah. Tam bomo v slogu Gears of 
—1 War s fazerjem upepeljevali vse, kar ima luske in je zeleno. Mladi Kirk 
bo poudarjeno pištolarski, dočim bo nekoliko bolj tehnični oziroma ti- 
holazniški razumnik sovražnike presenečal z uspavajočim ščipanjem 
| za vrat in obvladal postransko hekanje. Nadzorovala ga bo umetna 
pamet ali prijateljček. Predvidene so tudi spektakularne ladijske bit- 
ke, v katerih bomo prevzeli nadzor nad Enterprisom. Vzdušje bo tako g 
V bržda na nivoju, med drugim zavoljo izvirnih filmskih govorcev. (cs) 

Je igranje domišljijskih vlog, kjer ne vandraš po deželi in čvekaš s prebivalci, 
sploh še frp? Za številne ne, in ti naj se ne dotikajo Soul Sacrifica, ki bo klasični koncept žrtvoval na oltarju šefovskih bojev 
po okvirnem zgledu Monster Hunterja. Kot ujet coprnik se bomo skozi živo knjigo urokov teleportirali naravnost v arene, kjer 
nas bodo dostikrat pričakali kolovodje s pomočniki. Sami ali v družbi še do treh sotrpinov bomo iz tretje perspektive doce- 

la akcijsko tekali sem ter tja, se ogibali napadom in lučali uroke, s katerimi bomo poškodovali beštijo ali si pomagali. Toda 4 


finta bo v tem, da bomo zanje plačevali z lastnim zdravjem oziroma kar kosi telesa. Do kakšne mere bo oče Mega Mana Kei- 
ji Inafune prignal ta zanimivi pristop, ne vemo - bomo sčasoma ostali brez rok ali kar glave? Videti pa je, da je možak kot 
glasen kritik stagnacije v japonski industriji iger mislil resno, ko je obljubil, da bo na tem področju lastnoročno ukrepal. (sn) 


Leto po izidu na Japonskem bomo Evropejci končno dobili 
' novi Fire Emblem. Gre za starodavno serijo od zgoraj gleda- 

nih taktičnih strategij, izdatno pomešanih z erpegejskimi prvi- 
» nami in zadeganih v pravljični srednjeveški svet. Tudi v Pre- 

bujenju bo tako. Sestavili si bomo pravo armado pešakov, vi- 

tezov, konjenikov (tudi letečih!) in bojda celo zmajev. Pri tem 
s enote ne bodo neme sličice, marveč raznolike osebe z ani- 

mejskimi podobami, ki jih bomo sproti nabrali na epskem 
| potovanju kot mladi branilec kraljestva. Veliko bo odvisno od 
formacij, saj se bodo liki bolje borili drug ob drugem in bo 
razpršenost bistveno vplivala na moralo tako nas kot so- 
vražnikov. Še več, moč bo napadati skupinsko, bližnji liki pa | 
bodo pomagali vpletenemu v spopad. Logično torej, da bo 
igra poznala sodelovalno večigralstvo. Fire Emblem nam je 
jako ljuba serija, res pa je, da zna biti s pretiranim zanaša- 
njem na naključja tečna, kot je pokazal Radiant Dawn (J177, 
62) za wii. Upamo, da bo z Awakeningom drugače. (sn) 


jes 
ll od 


MIGHT 8. MAGIC X: LEGACY Plosk, plosk, Ubisoft se je spomnil korenin serije Moči in magije. Po kar enajstih letih, kolikor mineva od izida 
bednega devetega dela, bomo dobili novo poglavje v izvirnem nizu frpjk! Za desetico, podnaslovljeno Legacy, obljubljajo točno to, kar Abrahami in Metuzalemi pogrešamo: 
prvoosebno, štirilično, blodnjaško pustolovščino stare šole. Naredili bomo druščino, lazili pod zemljo, reševali zagonetke in potezno udrihali po slikovitih pošastih ter zlikovcih. 
Igra naj bi izšla konec leta in le za PC, krajevno in časovno pa bo umeščena ob HoMM VI. Kaj prida več niso obelodanili in tudi napovedni video je bolj dražilnik. Ampak če bo 
zadeva res v duhu štirice in petice (World of Xeen), kakor obljublja nemški studio Limbic, se nam že dlačijo ježi. Za konkretnejše informacije bo treba počakati do E3ja. (lf) 

Ubisofi za PC, PS3 in xbox 360, 20. avgusta Tudi naslednji Splinter Cell bo tiholazenje po sencah postavil v kot. 
Blacklist bo sivolasemu operativcu, ki ga bo upodabljal sveži igralec Eric Johnson, omogočal, da se bo capinov otresal podobno direktno kot v Con- 
victionu. Sredi belega dne se jim bo karseda neopazno približal in se jih med tekočim gibanjem odkriževal s tehničnimi pripomočki, morilskimi prijemi 
in orožji. Avtorji temu pravijo agresivna prikritost. Res pa je, da so mehaniko 'mark 6 execute' prevetrili do te mere, da bosta (ne)idealna postavitev in 
oddaljenost sovražnikov bistveno bolj vplivali na izvedljivost samodejnega strelskega pokola. Tistim, ki so se pritoževali nad lahkotnostjo prejšnjega 


dela (beri: vsi), bo na kožo pisana težavnostna stopnja 'perfectionist', na kateri bo odpadel termalni pogled skozi stene in druge komoditete. Stopnje pa 
naj bi nudile obilo manevrskega prostora in pristopov. Kooperativno igranje bo vključeno, prav tako multiplayer z modusom spies vs. mercenaries. (cs) 8 

Sguare Enix za PC, PS4 in XB720, 2014 Kerso 
visoke cifre nadaljevanj videti nekam, no, policijskoaka- 
demijske, se bo novi Zmikavt klical le še Thief. Studio 
Eidos Montreal nas bo vnovič postavil v kožo znanega 
ravbarja Garretta, s katerim bomo svobodno vandrali po % 
zajetnem mestu in opravljali večrešljive glavne ter stran- 
ske naloge. Količina neposrednega boja naj ne bi bila | 
zanemarljiva, če si ga bomo izbrali, obenem pa kanijo 
spoštovati zapuščino serije in tiholazenja ne poneumiti, 
kaj šele odstraniti. Za dosego cilja bomo uporabljali raz- 
norazne predmete, med njimi zastrupljene puščice iz 
svežega zložljivega loka, parkourske akrobatske spos- 
obnosti in, jasno, sence. Poleg tega bo tehnologija na- 
slednje generacije omogočala sveže prijeme. Neopaženi 
bomo denimo lahko ostali po zaslugi megle, česar prej 
ni bilo moč zagotoviti. Scenarij bo tokrat zmes srednje- 
veškosti in steampunka, kar bo umetnikom dalo pri- 
ložnost, da čopična krila razprejo drugače. Za zdaj se 
čutita vpliva gotike in viktorijanske dobe, medtem ko se 
nadejamo tudi vrnitve groze. The Crucible? Brrr ... (sn) 


Deep Silver za PS3 in xbox 360, je- 
seni Z vsemi žavbami namazani Japonec Goichi Suda - 
Suda 51 pripravlja svež akcijski projekt, ki bo tematsko 
povezan s kultno pobijalko Killer 7 s PS2 in gamecuba. O 
njem vemo točno toliko, da smo vzburjeni. Pričakujemo [ 
lahko najmanj junaka s hecnim imenom, ki bo med spuš- 
čanjem kulskih enovrstičnic s katano in transformersko le- 
vico mikastil najrazličnejše običajne ter šefovske prikazni. | 
Dalje ploskovno osvetljeno (cel-shaded) grafiko, v kateri 
bosta prevladovali črna in rdeča barva. Ter seveda za lase 
privlečeno zgodbo. Mondo Zappa bo namreč poklicni mo- 
rilec, ki v ne preveč oddaljeni prihodnosti službuje pri fir- 
mi, ki mu daje na grbo 'upokojevanje' vsakovrstnih krimi- 
nalcev. Tipičnemu humorju se Suda 51 ne namerava 
odreči in povedal je, da bo Killer is Dead v primerjavi z 
ležernim Lollipop Chainsaw (J233, 73) naslov temačnejše 
baže. Upajmo, da bosta slog in vsebina tokrat poravnana, | 
ne ve pa se še, če bo špil linearen ali peskovniški. (cs) 

Sguare Enix za PS3 in xbox 360, poleti Ne vemo, ali je 
to zato, ker so Sguarovci poslušali kritike FFXIII, toda 
drugo nadaljevanje po povprečnem XIII-2 se bo odvijalo 
v peskovniško odprtem svetu štirih obilnih otokov in raz- 
sežnega velemesta. V vlogi naslovne junakinje - in samo 
nje, kajti druščine ne bomo imeli - bo moč prosto rajžati 
in opravljati glavne ter stranske kveste, ki bodo vsebo- 
vali tako miselne oreščke kot boje. Slednji bodo posta- 
vljeni v ločene arene, vendar bodo sedaj tekli v povsem 
akcijski maniri po zgledu Ni no Kuni, kjer se bomo z le- 
vo gobico premikali in z gumbi sprožali napade. Toda pri 
raziskovanju in občudovanju spektakularne grafike ter 
odbitih oblačil za heroino, ki bodo odrejala naše sposob- 
nosti, se ne bomo smeli obirati, kajti v slogu Zelda: Ma- 
jora's Mask bomo imeli na razpolago samo trinajst dni, 
da rešimo svet pred nevarnostjo. Tudi zato bo Lightning 


Returns namenjen večkratnemu preigranju. (sn). A aii s —.: 

Sguare Enixu ne uspeva, šefe ponudil odstop 
Znamko japonskega založnika Sguare Enix smo zad- 
nja leta videvali pod vse bolj raznolikimi igrami, ne 
več le Final Fantasyji. Podjetje se je trudilo prodreti v 
Evropo in Čezlužje, rezultat pa so bili novi Deus Ex, 
Supreme Commander 2, Tomb Raider in podobni. A 
strategiji zdrsava, kajti prodaja ne dosega predvidene. 
V minuli polovici leta so nameravali prodati skupno 
petnajst milijonov izvodov Tomb Raiderja, Hitman: 
Absolutiona in Sleeping Dogs, a je številka obstala pri 
devetih milijonih fizičnih kopij, od tega tri in pol na ro- 
vaš gospodične Croft. To je za Tomb Raiderje najbolje 
doslej, a za založnika premalo. Naj se še tako čudimo 
neupoštevanju digitalne prodaje in ideji, da mora biti 
vsak špil turbouspešnica tipa Assassin's Creed 3 (74 
milijonov), rezultat je zevajoča luknja 107 milijonov 
evrov. Sguare Enixov predsednik Yoichi Wada je zato 
že napravil harak ... eee, ponudil odstop in junija za- 
pušča vodstvo podjetja. Se pravi, da bomo vendarle 
dobili več novih Final Fantasyjev ... 


Richard Garriott spet miga 

Na vozu avtorjev, ki so se za financiranje projektov za- 
tekli h Kickstarterju, je še Richard 'Lord British' Gar- 
riott, ata legendarne serije zahodnjaških frpjk Ultima. 
Fehtalna kampanja mu je nanesla dva milijona dolar- 
jev. To je dovolj, da bo Shroud of the Avatar čez pred- 
vidoma poldrugo leto ugledal luč sveta. Garriott na- 
merava z njim — kaj pa drugega - obuditi duh starih 
Ultim. Primerja ga zlasti s prelomno sedmico, s kate- 
ro si bo naslov delil ogromno deželo in sistem vrlin. 


Igralci bomo pri izbiranju fantazijskih poklicev po- 
vsem svobodni, dobra in zla dejanja pa bodo imela 
trajne posledice. Nasploh je Richardova namera ta, da 
bi ljubiteljem žanra ponudil pristno igranje vlog. 
Takšno, kjer napredovanje ni pogojeno le s tepežem 
in tlako, pač pa z iskanjem alternativnih rešitev in mo- 
ralnim odločanjem, ki bo prisotno pri večini kvestov. 
Od Ultime Online si kanijo razvijalci Portalarium spo- 
soditi večigralski element, ki bo opcijske narave. Na 
raziskovanje sveta se bomo podali sami ali s peščico 
zvestih kolegov. Med ostalimi pritiklinami omenjajo 
kupovanje in opremljanje bivališča, pomorstvo, kme- 
tovanje, kovanje opreme in udomačevanje živali. 

Sliši se v redu, če že ne prelomno. Škoda le, da reč na 
pogled deluje precej zastarelo, generično in, no, neul- 
timaško. Lorda Britisha bomo v igri zagotovo srečali, 
ostalih znamenitih likov in krajev iz Ultime pa ne, saj 
si pravice do franšize še vedno lasti EA. 


Batmanov božič v Arkhamu 

Proslavljeni batmanščini Arkham Asylum in Arkham 
City dobita 25. oktobra predzgodbo, naslovljeno Ark- 
ham Origins. Netopirjasti mož bo takrat še bolj n0Ob, a 
očitno vseeno dovolj razvpit, da ga bo na božični dan 
hotelo ugonobiti nič manj kot osem najboljših umoril- 
cev sveta. Med njimi so zaenkrat razkrili le Deathstro- 
ka. Igra pride na PC, xbox 360, PS3 in wii U, delajo pa 
jo pri Warner Brosovem montrealskem studiu in ne 
več Rocksteadyju kot predhodnika. Na isti dan izide 
ločena inačica za 3DS in vito z nazivom Batman: Ark- 
ham Origins Blackgate. Ta bo bolj metroidne sorte in 
nalašč zato prihaja spod rok ljudi pri hiši Armature, 
kjer so zbrani nekdanji dizajnerji Metroid Primov. 


Grid 2 


ealistične dirkačine so postale nišne in v ospred- 
R: so arkadne šoferijade s prgiščem realizma, 

ravno toliko, da izkušnja ni enaka kot v davnem 
Screamerju in Out Runu. Tako kot je Dirt poudaril 
enostavno pičenje čez drn in strn z zibajo- 
čimi se rejli vagni, bo sličen kolovoz direkt- 
ne vznemirljivosti ubral naslednji Grid. To- 
krat brez predpone Race Driver, saj ta mo- 
dernemu igralcu ne pomeni dosti. Bencin in 
adrenalin bosta špricala do neba, estetika 
pa bo fastandfuriousovska, z zapretirava- 
nim svetlobnim učinkom blooma in pobes- 
nelim tuljenjem turbin vred. Hollywood je 
prišel v igre in si tu dobro postlal. 
Vizualni raztur ni edina stična točka s filmi, 
kajti Grid 2 naj bi poudarjal zgodbo. Kako 
je s tem v dirkačinah, vemo: še slabše kot v 
Hitrih in drznih. NFS: The Run in predhod- 
nik TOCA Race Driver sta se s tem že uk- 
varjala, a se jima ni ravno posrečilo. Videli 
bomo, kako bo s fabulo sedaj, ko bomo 
istočasno spremljali tako svojega nadebud- 
nega dirkača kot širši svet mednarodnega 
tekmovanja, ki združuje različne kategorije 
pod isto streho. Bomo deležni hitrih žensk, 
poceni melodrame in negativca z britan- 
skim naglasom - ali pa je osrednji studio 
Codemasters Southam dejansko izdelal za- 
nimivo pripoved, ki ne bo dogajala le deset- 
letnikom? 
Morda, čeprav se bojimo, da je poanta što- 
rije zlasti ta, da bo rabila kot izgovor za 
omenjeno združevalno tekmovanje World 
Series of Racing. To bo nekakšen Ultimate 
Fighting Championship dirkalnega sveta, kjer bodo 
vrgli vse razrede na eno progo in pustili, da zmaga, 
kdor je najboljši. Kot obraz WSRja bomo zadolženi za 
to, da naščijemo lokalne klube v Evropi, Aziji in Ame- 
riki ter jih s tem posrkamo v objem franšize. V sploš- 


no odpustljivem voznem modelu bomo v pogledu iz 
kabin ali od zadaj tiščali plin po asfaltiranih mestnih 
in podeželskih cestah ter licenčnih dirkališčih (Brands 
Hatch, Indianapolis, Red Bull Ring ...). Avtorji pravijo, 
da bo prog veliko in da bodo raznolike, od gorskih 
rajd prek ovalov do pravih kotov po mestih v slogu 
serije PGR. Po njih bomo vozili nabildane vsakdanje 
vagne, limuzine, superšportnike, butične modele in 
celo ameriške formule indycar. Le-te sumljivo nava- 
jajo kot vsebino 'indycar packa', kar daje vedeti 
služenje z dolpotegljivimi razširitvami, fuj ino fej. 

Šajtrge bodo razporejene v razrede in zaenkrat vemo, 
da bodo med drugim notri nissan R34 skyline, cama- 
ro SS, mclaren MP4-12C, koenigsegg agera R in pa- 
gani huayra. Ni pa seznam še finalen, zato ni znano, 
kako bo s ferrariji, lambiji, porscheji in slično kultno 
robo. Nemara se izdelovalci bojijo 
nesreč, ki bodo spektakularne in ko- 
si bodo frčali vsenaokoli. Seveda pa 
se ne gre nadejati bistvenega vpliva 
pokvarjenih delov na vožnjo, če ga 
bo sploh občutiti. Itak bomo lahko 
slabe odločitve popravljali s prevrta- 
vanjem časa nazaj, ki ga je prvi Grid 
izmaknil Perzijskemu princu. Se lah- 
ko nadejamo tudi enako surovega 
vzdušja kot v konkurenčnem NFS 
Shiftu? 
Razvijalci obljubljajo še krepko dol- 
žino kampanje, večigralstvo, dosti 
raznolikih naborov pravil in snovanje 
lastnega kluba, čeprav ni jasno, koli- 
ko bo to vplivalo na igranje in ali ga 
bo moč zastaviti kot klan za multi- 
player. Avtentičnost pa bo prispeva- 
la televizijska mreža ESPN, katere 
logotip in komentatorji bodo upora- 
bljeni v navideznih sporočilih. Av- 
tentičnost, da se razumemo, ne real- 
izma. Slednjemu v dirkačinah ne ka- 
že dobro. (sn) 
Codemasters za PC, PS3 in 
xbox 360, 31, maja 

Metro: Last Light 


etro 2033 je postapokaliptični 
M roman Rusa Dmitrija Gluhov- 

skega, preveden tudi v slo- 
venščino, ki opisuje dogajanje v Mo- 
skvi dve desetletji po jedrski vojni. 
Površina je kontaminirana in prepla- 
vljena z mutiranimi bitji, peščica pre- 
živelih pa živi v podzemnih tunelih 
metroja. A namesto, da bi si poma- 
gali in držali skupaj, prebivalci različ- 
nih železniških postaj vlečejo vsak na 
svojo stran. Sčasoma se med ločina- 
mi na vrh povzpnejo neosovjeti in 
neonacisti, ki se zapletejo v vojno. 
Nato prično uletavati še mutanti. Prav nič z rožicami 
postlano ni življenje mladega Artjoma. Bržda zato, ker 
fant rožic sploh ni nikoli videl. Njegov vsakdan so 
podganji ražnjiči, čaj iz gob in dvoglavi pes, ki se sve- 
ti v temi. 


Enako kot v knjigi je bilo ozadje istoimenske ukrajin- 
ske streljanke (J201, 83), ki je bila za razliko od 
sličnotematskega, a svobodnjaškega Stalkerja bolj 
premočrtna. Imela je nekaj ostrih robov, ki so značilni 
za vzhodnoevropske stvaritve, toda po drugi plati je 
vsebovala izredno podrobno okolico in odlično 
vzdušje. Nadaljevanje bo oboje le še nadgradilo. Pre- 
dogledna verzija nas je res prevzela, pa veste, da nas 
ni lahko navdušiti. Podoba uničenega mesta je dihje- 
majoča, proslavljene veličastne moskovske postaje 
so kljub porušenosti še vedno prepoznavne in stopnja 
mikrodetajlov je prav nemarno previsoka. To velja ta- 
ko za grafiko kot za obče dogajanje, življenjskost in 
vernost. 

Docela odprtega sveta Last Light sicer še vedno ne 
bo nudil, saj bo ujet v linearno zaporedje nivojev ozi- 
roma misij. A vseeno bodo posamezna ozemlja dovolj 
prostrana, da se ne bomo čutili ujete 
v strugo. Ker se bo dobršen del odvi- 
jal na površju, bo utesnjenosti na- 
sploh manj. Žal sinjega neba, svežega 
zraka in zelenih trav ne bo. Še vedno 
bo treba nositi masko, medtem ko se 
bodo naokoli smukale, letale in pla- 
vale neprijateljske zveri vseh kali- 
brov. 

Razvijalci so pri štoriji sodelovali z 
Dmitrijem, vendar se ta ne bo nasla- 
njala na knjižno nadaljevanje Metro 
2034, kjer se pripoved vrti okoli dru- 
gih štirih likov. Čeprav se špil takisto 

dogaja leto dni kasneje, so raje šli v svojo smer in ob- 
držali Artjoma. Ta ima moralnega mačka, saj je v 
prvencu zraketiral skrivnostne Temne, kar ni bilo nuj- 
no pravilno. (Igra je imela sicer še alternativen, 'lepši' 
konec, ampak ta ni v skladu z izročilom, zato se ob- 
našajo, kot da ga ni bilo.) Kakšna točno bo 
fabula, ne želijo razkriti, le poudarjajo, da je 
fant zdaj postal prepoznaven veteran in da 
je glavni zaplet širši ter globlji. Dobesedno 
in v prispodobi. 
Kajpakda bomo še vedno nabirali pičlo 
opremo, menjavali filtre v plinski maski, 
domiselno sestavljali orožja in se vseskozi 
spopadali s pomanjkanjem patronov. Muni- 
cija je namreč glavna valuta, zato jo morajo 
ljudje štediti oziroma se zanašati na nado- 
mestke, ki so cenejši, a zato manj ubojiti. 
Ukrajinci, ki ne skrivajo občudovanja Fal- 
louta in Half-Lifa, obljubljajo intenzivno ter 
predvsem razgibano in raznoliko igranje. 
Nekateri deli bodo povsem akcijski, drugi 
raziskovalni, pa taki z vozilom in seveda ti- 
holazniški. Nemalokrat bodo mogoči alternativni pri- 
stopi, recimo odvitje varovalk in šunjanje mimo 
stražarjev. In veliko naj bi bilo strašljivih trenutkov, ki 
jih je v prvencu manjkalo. Programerji so si dali taki- 
sto mnogo opraviti z obnašanjem ljudi. Ne le z boje- 
valno umetno pametjo, marveč z dojemanjem okolja 
in obnašanjem do Artjoma glede na njegova dejanja. 
Skratka, vse kaže, da bodo prav dobro igro spremeni- 
li v vrhunski izdelek, ki bo to pot tudi na playstationu 
3. Vprašanje je le, kako uspešen bo, kajti založnik De- 
ep Silver nima oglaševalskega proračuna in 'ugleda' 
Activisiona ter EAja. Poleg tega Last Light ne bo ma- 
ral za večigralstvo, kajti avtorji so se osredotočili na 
nepozabno samotarsko izkušnjo, kot da bi po sili vde- 
lovali streljanje v več le zato, ker pač mora biti. To 
zna dandanes škoditi prodaji. (lf) 

Deep Silver za PC in PS3, 17. maja 


PCX priporoča Windows 8 

ite!" Core" družina procesorjev 


Z večopravilnostjo, ki vam jo ponuja Intel" Core" 
družina procesorjev in prednameščenim 
sistemom Windows" 8 bodo vaše naloge 
enostavnejše, Računalniki PCX so na voljo v vseh 
bolje založenih trgovinah po vsej Sloveniji 
zberite svojega. Izberite PCX, Zaljubili se boste 


PC 


samamiari 


Windows je registrirana, zaščitena blagovna 7x 
znamka v ZDA in/ali drugih državah. Intel, intel a 


logo, Intel Core in Core inside so zaščitene op5 
1 E V sd 
blagovne znamke Intel Corporation v ZDA in/ali 
drugih državah s] 

Film po Bioshocku gre nazaj v predal 

Med vsemi Boll-nimi muviji po igrah je pred petimi le- 
ti razveselilo razkritje studija Universal, da se nadvse 
resno ukvarja s filmom po Bioshocku. Na stolčku je 
čičal sam Gore Verbinski, režiser Piratov s Karibov, ki 
so mu producentje 
obljubili zajetnih dve- 
sto dolarskih milijo- 
nov. Obetal se je ve- 
ličasten spektakel. A 
čeprav si je Verbinski 
zamislil velikopote- 
zen, zrel odvrtek, je 
imel znatno hibo: ne 
bi bil primeren za ot- 
ročad. Ko so krava- 
tarji uzrli predvideni rating 'R', so se po stari navadi 
podelali v hlače in znižali finance na 80 milijonov. To 
pa je režiserja razhudilo in je šel. Njegov naslednik, 
Juan Carlos Fresnadillo, po besedah avtorja serije Ke- 
na Levina nalogi enostavno ni bil dorasel, zato je on 
osebno projekt prekinil. Pogumno dejanje, Ken. 


Naposled poplava geforcev 700 

Aktualna družina Nvidijinih grafičnih kartic geforce 
ima številčno oznako 600. Sklepali bi, da jo bodo zato 
nasledile sedemstotke, kar pa drži samo napol. Srčike 
kodnega imena maxwell, ki bodo v resnici nadomesti- 
le trenutne keplerje in dospejo v začetku 2014, bodo 
namreč nosile nalepko 800! Za 700tke je Nvidia rezer- 
virala mesto v liniji izrisoval za prenosnike. Gre za 
pomlajene keplerje in potemtakem za izboljšano linijo 
600M (po temle M vselej ločimo prenosniške izve- 
denke od namiznih). Prva člana linije 700, 710M in GT 
7830M, smo uzrli januarja, ta mesec pa je iz proizvod- 
nje začelo prihajati pet novih. GT 720M in GT 735M 
sta namenjena poganjanju manj zahtevnih špilov, 
dočim so GT 740M, GT 745M in GT 750M za Call of 
Dutyje. Če zna kateri gnati Crysis, bomo šele videli. 


Kaj se gleda s Svetega sedeža? 

Potem ko so slišali vesti, da irski samostanski bratje 
zvečer skupinsko gledajo piratske filme, so na spletni 
strani Torrentfreak šli preverit, kakšna je stopnja san- 
dokanizacije Vatikana. Pričakovano so ugotovili, da so 
prebivalci najmanjše države na svetu samo ljudje in 
hitro podležejo skušnjavi. Vendar ta še zdaleč ni vse- 
obsegajoča. Promet, ki se je stekal v glavnem na dve 
IP-številki, pripadajoči Svetemu sedežu, je vključeval 
nekaj nadaljevank, med njimi Touch in Chicago Fire, 
ter par starejših filmov, recimo Love Actually. Za glas- 
bo in igre duhovščini očitno ni. So pa na koncu odkri- 
li, da si je nekdo privoščil jerbas erotičnih videopos- 
netkov, od tega enega s tematiko BDSM. Če je pohota 
premagala duhovnika ali nemara švicarskega gardi- 
sta, dnevniki prenosov ne pokažejo. 


Industrija PCjev na hudem klancu 

Računalniki v pravem pomenu besede še lep čas ne 
bodo izumrli, imajo pa konkurenco na vseh straneh, 
tako v konzolah kot tablicah in ploščicah. Zlasti mobi- 
lije po novem postajajo tisti pravi osebni računalniki, 
dočim bi morali PCje preimenovati. Analitična hiša 
IDC je v prvem četrtletju zabeležila največji padec pro- 
daje v zgodovini, konkretno skoraj 14 % v primerjavi z 
enakim obdobjem lani. Pa že tedaj je šlo navzdol. To 
je tolikanj bolj presenetljivo, ker so izšla nova Okna, ta 
pa praviloma prodajo kišt dvignejo. Kljub Microsofto- 
vemu drugačnemu oznanjanju je javnost namreč Win- 
dows 8 sprejela slabo, domala z odporom, za name- 
ček pa je prvi rod dotikabilnih računalnikov predrag. 
Najbolj je prodaja padla HPju, ki za las ohranja naj- 
večji tržni delež pred Lenovom. 


Philipsov revolucionarno 
oblikovan televizor 


Medtem se ko se vodilni proizvajalci televizorjev često 
bahajo s številskimi postavkami in poudarjajo dokaj 
neuporabne lastnosti, kot sta brezočalni 3D in ra- 
zločljivost 4K, je fino videti še kako drugo smer razvo- 
ja. Eno takih je predstavil Philips oziroma nosilec nji- 
hove licence TP Vision v edinstveni seriji designline, 
ki "spreminja koncept tradicionalne oblike televizor- 
jev." Vsa naprava je namreč zajetna kvadratna samo- 
stoječa steklena plošča, ki je spodaj prosojna, nakar 
se prelije v črno zgornjo polovico, kjer je seveda za- 
slon. To daje televizorju unikaten in nenavaden videz 
tako v ugasnjenem kot vklopljenem stanju. 


Philips designline PDL8908 bo 120 x 124 centimet- 
rov velika steklena plošča, katere spodnji del je 
prosojno stojalo. Zaslon bo najboljši, kar jih TP Vi- 
sion ume izdelati, vendar kljub napisu v resnici ne 
bo 1400 Hz. Matrike so namreč največ 200-herčne, 
preostanek pa je marketinški seštevek čudodel- 
stev, ki se izvajajo med posameznimi sličicami. 


Napovedani velikosti sta dve, 46 in 55 palcev, pri 
čemer bo v Sloveniji naprodaj le slednja različica, in 
sicer junija za 2800 evrov. Prikazovalnik sicer ne bo 
UHD, bo pa naphan z vsemi kronskimi tehnologijami 
nizozemsko-hongkonške naveze. To so od strani os- 
vetljena matrika z etiketo 1400 Hz, aktivni 3D, naoč- 
niško polnozaslonsko dvoigranje dualview, relativno 
obilna ponudba spletne platforme SmartTV, daljinec s 
tipkovnico in HD-snemanje. Ambilight, proslavljena 
odzadnja osvetlitev, ki pridoda tako izgledu kot vzduš- 
ju, bo samoumevna. Televizor bo zato hotnica, le z 
omaricami ne bo združljiv, saj terja steno le zase. 


Razkrit Samsung galaxy S4 


V slogu broadwayske predstave je Samsung 14. mar- 
ca v New Yorku razkril četrto izvedenko svojega pa- 
radnega telefona galaxy S. Pročelje ostaja slično 
predhodniku tako po obliki kot po merah, saj je ena- 
ko visok in neopazno ožji. Obenem je nekaj tanjši in 
tri grame lažji. Zato se zdi toliko večji dosežek, da 
so v te mere zbasali petpalčen, torej sedem mili- 
metrov večji zaslon vrste AMOLED. Dvignjena ra- 
zločljivost 1080 x 1920 da gostoto 441 pik na 
palec. Čeprav se največkrat omenja osemjedrni 
procesor exynos 5 octa, bomo Slovenci tako kot 
večina Evropejcev dobili različico s štirijedrnim, 
1,9-gigaherčnim snapdragonom. Ena plat zgodbe je, 
da ta edina omogoča LTE, druga pa pravi, da Sam- 
sung je uspe proizvesti dovolj dotičnih čipov. A bojda 

velike razlike v računski moči ni, le malce požrešnejši 
je snapdragon. Osmerček namreč nima osmih vzpo- 
rednih jedrc, marveč dva ločena in različna čipa, ene- 
ga za zahtevne operacije in varčnejšega za lažja opra- 
vila. V vsakem primeru bo S4 znatno hitrejši od trojke 
in - s čimer se Korejci najraje pohvalijo - dvakrat 
zmogljivejši od iphona 5. 


s. 3 LE g žime V 


Kljub petpalčnemu displeju oblikovno S4 ne bo ve- 
lik korak od trojke. Silhueta je skorajda enaka, le 
malo manj zaobljen je. Ob strani pa je bolj pravo- 
kotno prisekan. Fino je, da ima še vedno vse tri 
sprednje 'hardverske' gumbe, ne nazaslonskih. 


Fon bo imel zadnjo izdajo Androida 4.2 in 2 giga de- 
lovnega pomnilnika. Slovenski operaterji bodo v štar- 
tu ponujali izvedenko s 16 GB shrambe, tradicionalno 
razširljivo s kartico microSD. Za elektriko bo skrbela 
izboljšana baterija z 2600 mAh in končno jo bo mo- 
goče brezžično polniti, kar so napovedali, a nikoli 
udejanjili že z S3. (Polnilnik in drugačen zadnji po- 
krovček bo seveda treba dokupiti.) Infrardeče tipalo 
bo omogočalo nedotikovno upravljanje, recimo po- 
mahanje pred zaslonom za sprejem klica. Fon bo tudi 
združljiv z navadnimi rokavicami. Po novem bo one- 
gaj imel senzor temperature in vlage ter IR-lučko za 
daljinski nadzor televizorjev. 

Tokratni oglaševalski slogan S4 označuje za 'življe- 
njskega sopotnika', kar naj bi dosegel z obilico pri- 
ljudnih funkcij. Veliko jih bo dobil fotografski del. Ta 
bo istočasno zajemal in stapljal spomine skozi obe 
kameri, čarovniško bo znal pobrisati nezaželene de- 
tajle, video pretvoril v animiran gif in posnetke samo- 
dejno grupiral v albume. Nova aplikacija S Health bo 
vodila statistiko uporabnikovega počutja in vadbe, 
merila korake ter bila razširljiva z uradnimi modrozo- 
bimi dodatki, kot so senzor srčnega utripa, tehtnica in 
merilnik sladkorja v krvi. 

Nadalje bo S4 privzeto vseboval simultanega tol- 
mača, tako za zajeto besedilo prek kamere kot za go- 
vor. Boljše kani biti takisto deljenje vsebin s televizor- 
ji in drugimi mobilniki. Z očmi se sicer ne bo moč pre- 
mikati po straneh, kakor se je govorilo. Se bo pa baje 


Med mnoge uradne dodatke bosta sodila tudi igral- 
ni plošček in boljša srajčka, taka z okenčkom, sko- 
zi katerega bodo vidni klici, ura in sporočila. 

predvajanje videa ustavilo, če bo uporabnik pogledal 
stran, in še nekaj drugih gibalnih fint bo dodanih. 
Uporabnost vseh novitet, ki jih Samsung z lopato na- 
meče v naprave, je sicer vprašljiva, a načeloma pre- 
sežek ne more biti zamera. Navsezadnje galaxyje še 
vedno odlikuje najboljši vmesnik. 

Mobilnik sicer ostaja plastičen, kar mnogokomu ne 
bo pogodu. A ne oziraje na to bo Samsung vnovič ozi- 
roma celo še bolj prevzel prestol najbolj dovršenega 
androidnega onegaja. Zdaj se mora izkazati še Goo- 
gle, saj je njihov sistem v nekaterih pogledih, recimo 
v socialnem mreženju, nedovršen. Cena četrte galak- 
sije, ki bo pri naših telefonarjih na voljo v začetku ma- 
ja, bo taka kot doslej. Torej visoka. 


Logijeva igralska linija 


Švicarski snovalec računalniške opreme Logitech je 
predstavil svojo prvo igralsko znamko, Logitech G. 
Znalci bodo začudeni, saj so Švicarji vendar znani po 
tipkovnicah s fensi LCD-zaslončki in miškah z utežmi, 
takisto v seriji G! A tržniki so sklenili, da ta ni bila do- 
volj prepoznavna in da potrebuje udarnejšo podobo, 
takšno, kot je na primer Asusova Republic of Ga- 
mers. Zato so napravili nov logotip, vanj prepakirali 
nekaj obstoječih izdelkov in dodali peščico novih. Za 
štart bo v liniji šest pomlajenih starin, ki bodo dobile v 
naziv dodatno črko 's'. G100s na spodnjem koncu bo 
preprosta simetrična miška za levake in ljubitelje op- 
tičnega senzorja. Takisto optična bo G400s, ki je v bi- 
stvu daljna naslednica legendarne MX518. Na zgor- 
njem koncu bosta z gumbi naphani laserski beštiji 
G500s in G700s; slednja se bo ponašala tudi z brez- 
žičnim delovanjem. Med pomlajenimi tipkovnicami 
bomo našli G19s in G510s. Obe starejši inačici po- 
znamo po vdelanih LCD-zaslončkih, ki je pri prvi celo 
barvni z ločljivostjo 320 x 240, na katerem lahko gle- 
daš YouTube! Izboljšave niza S v primeri s starši bo 
opaziti po kvalitetnejših gumbih in senzorjih ter novih 
premazih proti potenju. Spisek bosta pak zaokrožala 
čisto nova izdelka, stereoslušalke G230 in take z dol- 
by headphones okolizvočjem G430. Le-ti nimata črke 
S. Na staro celino vržejo sidro v začetku maja. 


Tale 'G', ki ga vidiš na hrbtih G700s (levo) in G500s, 
je novi logotip, ki ga Logitech že agresivneje ogla- 
šuje. Na PAXu je bil namalan čez velik štant. 


Slovenski LTE ne več 
zgolj butično 


Naslednja generacija mobilnega omrežja bo resnično 
zaživela šele na frekvenčnem pasu 800 MHz, ki niha 
dlje in skozi debelejše zidove. Na žalost je APEK za- 
spal in frekvence še lep čas ne bodo dodeljene. Vse- 
eno pri nas LTE, ki stoji za Long-Term Evolution in 
pomeni večjo podatkovno prepustnost, že obstaja, 

dasi v obstoječem pasu 1800 MHz. Prvi ga je lani 
predstavil Simobil, a ga odtlej ni kaj prida nadgradil, 
zato je pokritost omejena na ožjo Ljubljano, Brnik in 
Bled. Prejšnji mesec pa mu je sledil Telekom, vendar 
s širšo uporabnostjo. Postaje je namreč nadgradil v 
skoraj štiridesetih slovenskih krajih, celo v Solkanu in 
Šentjurju pri Celju, s čimer so zagotovili 40-odstotno 
pokritost prebivalstva. Do konca leta je vklop višje 
urnosti zastonj, pri čemer opozarjamo, da to ne po- 
meni zastonjskega prenosa podatkov, kakor bi šlo ra- 
zumeti iz njihovega sprva dvoumnega komuniciranja. 


Ponudba LTE-terminalov je zaenkrat pičla, a se bo 
hitro zvišala. Naprodaj sta sony xperia Z in manj 
napredni HTC one SV, posodobitve dobivajo zadnje 
lumie, prihajajo še HTC one, samsungi S4, S3 in 
xpress ... Apple pa za naš LTE še vedno ne mara. 
Baje morda znabiti v naslednjem popravku i0Sa. 


LTE na papirju v sekundi sprejme 100, oddaja pa 50 
megabitov (ne megabajtov - bajt je osem bitov). V 
praksi je brzina celo v najboljšem primeru nekajkrat 
nižja, a vseeno znatno višja od HSDPA4. Na mobilni- 
ku je razlika v praksi sicer opazna, saj se strani, pošta 
in aplikacije naložijo instantno. Vendar zaradi narave 
telefoničnih opravil nima baš veljave. Poleg tega se 
znajo dogajati zamiki ob preklapljanju med 4G in 3G, 
posebej pri vzpostavljanju klicne zveze, saj nova teh- 
nologija navadnega čvekanja ne podpira. Drugačna 
je izkušnja z LTE-modemi, ki omogočajo računalniš- 
ko torentovanje z več megabajti na sekundo. Ni pa to 
početje, ki bi se ga širše lotevali mobilno, kajti tak do- 
stop je drag in kvota prenosa podatkov omejena na 
nekaj deset gigabajtov. 

Zato je zaenkrat LTE oziroma 4G bolj kot ne visokole- 
teča, domala marketinška oznaka, saj splošne vred- 
nosti v danem trenutku nima ne za javnost, ne za 
operaterje. Cika sicer na poslovne uporabnike, toda v 
krajih, kjer je omogočen, sta praviloma kabelski in- 
ternet in wi-fi. Drugače bo, ko bo podeželje bolje po- 
krito in ne bo omejitev gigabajtaže. Tedaj bo tak do- 
stop do spleta znal postati alternativna stacionarna in 
privzeta mobilna možnost. 


JN 


Oba operaterja prodajata modem od Kitajcev, pri 
čemer je Mobitelov ZTE boljši (na sliki), saj gre za 
brezžično dostopno točko za več in različne wi-fija- 
ste naprave. Simobil ima USB-ključek huawei, ki 
poveže le en prenosnik s sistemom Windows. 

HBO se zaradi torentovan- 
ja Igre prestolov ne sekira 


Nikakršno presenečenje ni, da je premiera tretje sezo- 
ne Igre prestolov prvega aprila zavladala na torrentih. 
TorrentFreak poroča, da je le nekaj ur po predvajanju 
nastal eden največjih rojev, kar so jih zabeležili, z več 
kot 160.000 hkratnimi pretočneži. Vendar si HBO na 
račun domačih piratov ne dela sivih las. Njihov pro- 
gramski direktor Michael Lobardo je povedal: "Tega 
ne bi smel reči, a piratstvo jemljemo kot nekakšen 
kompliment." 

Lobardo je hkrati dodal, da je število naročnikov v po- 
rastu, prodaja DVDjev pa takenako rekordna. To je 
po mnenju vodstva mreže odločilen dejavnik. Zave- 
dajo se namreč, da se imajo za popularnost nadalje- 
vanke zahvaliti tudi piratskim ogledom. Na račun te- 
ga prodajo prenekateri plošček in dobijo kakega do- 
datnega naročnika. Ni pa pozabil dodati, da to ne po- 
meni, da piratstvo podpirajo, zato ga bodo pravno 
preganjali. Vsaj tistega, kjer nekdo z njihovim avtor- 
skim delom skuša služiti. Nad domače uporabnike ne 
kanijo pošiljati divježev. 

Za konec je prav simpatično izrazil edino skrb, da bi 
bili gledalci piratskih kopij zaradi slabše kvalitete pri- 
krajšani in ne mogli uživati v polnosti lepot Westero- 
sa, v katere ustvarjalci vložijo toliko truda. Nakar se je 
oglasil režiser filma Iron Sky, Finec Timo Vuorensola, 
in brez dlake na jeziku povedal, da bo Igro prestolov 
cukal s Piratebaya. Razočaran je namreč nad kako- 
vostjo njihovega servisa HBO Go, ki nudi naročnikom 
računalniški oziroma mobilniški dostop do množice 
nadaljevank in filmov dotičnega studia. Ločljivost je 
resda HD, a je slika zaradi prevelikega stiskanja bojda 
porazna in slabša od gusarske datoteke MKV. Prav ta- 
ko mu gre v nos, da do njega prihaja z dvodnevno za- 
mudo, ne pa takrat, ko jo predvajajo v ZDA. "Plačal 
sem storitev in jo bom še naprej, ker podpiram vaše 
delo. A serijo bom primoran snemati s Piratebaya, ker 


je vaš servis zanič," je zabelil. 


Tretja sezona bo pokrila le prvo polovico veleknji- 
ge Vihra mečev, a bo dogajanja polno. Dany ima 
vojsko, Hodci prihajajo in nekdo bo ob roko. Videli 
bomo tudi poroko. 


HBO si je tovrstne kritike bojda vzel k srcu in Go kani 
po novem nizike ponujati istočasno s premiernim 
predvajanjem. Obenem razmišljajo o zgolj digitalni 
naročnini, ki bi jo današnja internetna srenja verjetno 
raje pograbila kot ves paket, če bo cena ugodna. 

Pa pri nas? Igro prestolov si na HBO ob ponedeljkih 
zvečer ogledala le desetina jokerjevsko anketiranih. 
Skoraj polovica jo stegne s spleta, ostali pa za trenut- 
no najbolj vročo niziko ne marajo. Morda si bodo pre- 
mislili. Takoj po premieri pa je HBO, kot je pri njih že 
v navadi, naznanil, da bomo ugledali tudi četrto sezo- 
no - kar je pred časom ušlo Charlesu Dancu, ki igra 
Tywina Lannisterja. Z 


OZNANILA 


odobno kot so pred leti zrasli možgani 
telefonom, se na kvantni preskok pri- 
pravljajo ure. Zapestnice s tisoč in eno 
funkcijo sicer niso nov predmet pože- 
lenja. James Bond v rolexih in omegah 
že od šestdesetih skriva vse mogoče, od Geigerje- 
vega števca do detonatorja, cirkularne žage, tele- 
vizorja in celo tiskalnika. Od dostopnejših onega- 
jev smo bili mulci preteklosti recimo zaljubljeni v 
kalkulatorska čudesca z milijonom gumbkov. Teh- 
nologija na roki je pač statusni simbol in modni 
dodatek. A čeprav je področje privlačno, trg za 
večji razmah in pomik k visoki tehnologiji v prete- 
klosti ni bil zrel. Drugače je zdaj, ko večnamenske 
mobilije lezejo iz vseh lukenj. 
Bistven premik se je zgodil pred dobrima dvema le- 
toma s prihodom ipoda nano šeste generacije. Šlo 
je za predvajalnik glasbe v velikosti napolitanke z 
barvitim zaslončkom na dotik. Pripravica je bila 
skrajno luštkana in si je želela prodreti v vlogi digi- 
talnega nakita. To ji je tudi uspelo in zato so jo z do- 
kupljivimi jermenčki pričeli nositi kot uro, čeprav 
baterija ni bila kaj prida. Idejo zdaj posnemajo 
mnoge kazalčnice, le da so si zadale preseči vlogo 
bižuterije in merilnika časa. 
Trg namerava letos zavzeti plejada naprednih ur, ki 
se bodo udinjale kot podaljški telefonov. Ti sicer 
omogočajo neverjeten nabor storitev in zabave, 
vendar so zajetni in često nepriročni. Ko je uporab- 
nik na terenu, tak telefon praviloma ždi v globini bi- 
sage ali žepa, od koder ga je nerodno vedno znova 
bezati. Precej lažje bi bilo, če bi imeli ves čas na 
očeh sekundarni zaslonček, ki bi poročal o bistve- 
nih novostih. Ravno na tej zamisli temelji prihaja- 
joča generacija ur, na katerih poleg novih imen res- 
no delajo uveljavljeni proizvajalci. Napredno urovje 
mesijo Sony, Samsung in Toshiba, vse glasnejše pa 
so čenče, da tudi Google in Apple. Taka ura bi se 
po bluetoothu sparila z mobilnikom, posredovala 
sporočila, z vibracijami diskretno opozarjala na po- 
membne klice, se javljala na Fejs in podobno. 
Ozadna ideja o posredovanju vsebin s telefona je 
pri večini ur enaka. Razlikovale se bodo po bon- 
bončkih. Tu bo veliko pomenila urina prilagodlji- 
vost z dodatnimi aplikacijami. Nucniki ji bodo omo- 
gočili brez števila dodatnih funkcij, od kolesarskega 
števca do pomagala za igranje golfa. Predvsem bo 
stik z uporabnikovim telesom veliko intimnejši in 
trajnejši kot pri ostali železnini. Zato se med drugim 
obeta beleženje srčnega utripa, kakovosti spanja in 
ostalih vitalnih znakov, ki so bili doslej domena na- 
menskih športnih merilnikov. Visoka tehnologija bo 
postajala vse bolj nosljiva, čemur se Google poleg 
androidne zapestnice bliža še s špegli za obogateno 
resničnost. Največ pričakujemo od Appla, ki naj bi 
z uro udaril že letos. 
No, bistvena urarska revolucija bo verjetno nastopi- 
la šele, ko bodo zapestnice samostojno znale tele- 
fonirati, česar še ni na vidiku. Za pravo uporabnost 
bo treba nadalje izboljšati baterije. Običajne ure tik- 
takajo leto in več, za večino pametnih pa ne oblju- 
bljajo avtonomije, ki bi presegla en teden. Poskrbe- 
ti bodo takisto morali za zanesljivo vodotesnost in 
odpornost na udarce ter se z dizajnom približati ra- 
zličnim okusom in uporabnikom. Velikanska oglata 
čudesa se na moških rokah morda dobro znajdejo, 
a z nežnejšimi ženskimi zapestji je drugače. 
Ne glede na omejitve zgodnje dobe so nameni resni 
in obeti dobri. Trg se je prenajedel tipičnih pame- 
tnih telefonov in čaka nekaj novega. Prav mogoče 
je, da bodo manjše, nosljive pripravice v taki ali 
drugačni obliki nova trendovska niša, kamor se bo 
usmerila pozornost množic. 


DE VPE 


Ročne ure so zadnja leta na zavodu za zaposlovanje, 
kajti službo so jim speljali mobilniki. Vendar se ka- 
zalčnice ne nameravajo predati! Nabildale so se in za 
letos pripravljajo povračilni udarec. naklonjeno 


pogleda svojo in preveri, kaj imajo za bregom novinke. 


€ se spomnite ur swatch z debelim paščkom, ki se je zvil ob tlesku po —— RR ude 
zapestju? Ugibanja o Applovem časomeru se nagibajo v to smer in govore 
o zakrivljenem zaslonu ter operacijskem sistemu, sorodnem i0Su. 


Sonyjev smartwatch po obliki močno spominja na 
ipod nano prejšnje generacije in je naprodaj za okrog 
120 evrov. Podprti so le androidni telefoni, s katerih v 
oddaljenosti do desetih metrov posreduje podatke o 
zgrešenih klicih, esemesih in e-pošti. 


I'm watch je italijanski projekt, ki so ga predstavi- 
li že na lanskem CESU. Gre za aluminijast behemot z 
barvnim zaslončkom in paščki v sedmih barvah. Po- 
leg parjenja z mobilnikom so možnosti razširili s 
spletno tržnico |'market. Cena: debelih 360 evrov. 


66 Pebble so v življenje brenili na Kickstarterju, kjer je lansko pomlad prejel več kot 10 milijonov dolarjev pod- 
pore! Kupiti ga bo mogoče še pred poletjem za 150 $. Posebnosti bosta velik, kontrasten zaslon z e-tinto in 
programabilnost z namenskimi aplikacijami. Prav te prilagodljivosti se mnogi najbolj veselijo. 

6 Multiura VEA buddy obljublja široko združljivost. 
Poleg jabolk in androidov se bo parila tudi z robidni- 
cami. Imela bo zaslon na dotik s preglednim vmesni- 
kom in 8 GB vdelanega pomnilnika. Ohišje bo tanko, 
na koncu paščka pa se bo skrival priključek USB. 


Kalifornijske ure martian so klasičnega videza, ki 
ga prekinja le enovrstični zaslončič v številčnici. 
Kljub temu so nenavadno napredne, saj omogočajo 
upravljanje telefona z glasom, prenos govora in čve- 
kanje s spletno umetno inteligenco tipa Siri. 


mil 


€ Govori se, da bo Samsung po četrtem mobilniku 
galaxy lansiral spremljevalno pametno uro s podim- 
kom altius. Imela naj bi zaslonček z ločljivostjo 500 x 
500 pik, ki bi poleg špecanja o stanju telefona omo- 
gočal brskanje po glasbeni zbirki in zemljevidih. 


Prednost ure cookoo je spodobna baterija, ki zdrži 
dvanajst mesecev. To gre na račun enostavnejše šte- 
vilčnice, kjer se le prižigajo ikone za zgrešene klice in 
podobna obvestila. Kukavička je rezultat francosko- 
ameriškega partnerstva in jo tržijo za 130 evrov. 

OZNANILA 


felelojjeleki 


» igre za računalnik, igralne in prenosne konzole 


» igralni pripomočki in ostale dobrote 


» dostavlja brezplačno pri nakupih nad 30€ 

"a. 


4, naročila do 16:00 ure odpošlje še isti 


delovni dan 


» na Facebooku vsak teden pripravi nagradni kviz, ui 


z eno ali več igrami za nagrado 


B 


E-KUPON ZA POPUST PRI NAKUPU najdete na Igabibini Facebook stran 


IGABIBINO SPOMLADANSKO ZNIŽANJE 


"NIMA" 


4] MACHI 


Penny Arcade Expo že 
štiri leta preveč razga- 
nja od navdušenih igral- 
cev, da bi ga Amerika 
mogla prebaviti v enem 
grižljaju. Zato ga prire- 
jajo tako v Seattlu kot 
Bostonu in (e) 
njem poroča dvakrat na 
leto. To pot z vzhodne 
obale. Eastside, yo! 


godnje petkove ure so, ko se narišeš v spre- 
jemni dvorani bostonskega Convention and Ex- 
hibition Centra, velikega razstavnega komplek- 
sa dve ulici stran od Bostonskega zaliva na 
ameriški atlantski obali. Vrata se odpro ob de- 
setih dopoldan, toda že ure pred tem hala kipi od vznemirjenja, ki 
si ga redarji prizadevajo omejiti z barvastimi trakovi. Levo od te- 
be šibne mimo prikazen, ki je ušla iz japonskih iger, desno te s 
kostumsko štrlino v ledvica žokne vitez in se mahoma opraviči, 
da je vso noč zaključeval obleko in je zato malce omotičen. Na- 
kar zeksa dve piksni mountain dewa. 
Videti je skoraj kot ComicCon, le da na PAXu ne vladajo stripi in 
nanizanke, temveč video- in namizne igre. To je prostor, kjer se 
veličastna nadrasa PC-igralcev prostodušno druži s konzolnim ple- 
bejstvom. Idejna očeta prireditve in avtorja stripa Penny Arcade, 
Jerryja Holkinsa in Mika Krahulika, so v šoli spričo igričarskega 
hobija zbadali. Zato sta se zavezala, da napravita konvencijo, kjer 
te ne bo sram našemiti se v najljubši lik iz igre, četudi je to podga- 
na z začetka Fallouta. Medtem ko so Gamescom, E3 in tokijski 
šov oglaševalski dogodki, GDC pa je namenjen razvijalcem, skuša 
PAX ohraniti pridih zanesenjaškosti. 


Neutral 


Hearthstone: Heroes of Warcraft Blizzard je izdelal free- 
to-play spletno kvartopirsko igro. Hearthstone bi kdo na škilav 
pogled označil za klon Magic: The Gatheringa, saj na igralno po- 
lje mečeš monstume in talaš zakletve. Toda igra je preprostejša 
in hitrejša od MTGja. Obiskovalce PAXa je navdušila, kar ob dej- 
stvu, da se jih večina dudla Magic, ni za odmet. Čarovnije in liki 
se napajajo iz gigantskega Warcraftovega izročila. Sleherni igra- 
lec nastopa v vlogi enega od poklicev iz World of Warcrafta s po- 
dobo znanih junakov. Shaman je na primer Thrall, coprnica pa 
Jaina Proudmoore. Karte bomo kot pri Magicu kupovali v pakun- 
gah. Intrigantna je napoved, da jih bomo lahko iz ostankov dru- 
gih sestavljali sami, ni pa videti, da bo z njimi moč trgovati, saj 
ne bo šlo za TCG, marveč za CCG. Hearthstone bo obenem prvi 
Blizzardov tablični naslov, čeravno na ipad pride šele za PCjem in 
macom. Oboje v prihodnjih mesecih. 

RAPORT 


Igrarska meka 


To opaziš že na štartu, ko se živelj v čakanju 
množično posede po tleh in vrže na plot karte za Ma- 
gic: The Gathering. Vstopnice za tri dni od 22. do 24. 
marca si sicer dobil že na spletu (kjer so pošle v do- 
brem dnevul), toda zastojem se spričo mase ni mo- 
goče izogniti. 80.000 obiskovalcev je zapolnilo sle- 
herno mizo, zato vidiš ljudi igrati na smetnjakih. 
Bostonski center obsega za dve ljubljanski Gospodar- 
ski razstavišči površin, ki jih v času prireditve zasede- 
jo dolge vrste miz s konzolami in računalniki. Zaščitni 
znak PAXa je množica naprav, za katerimi lahko pro- 
sto sediš in magari tri dni skupaj igraš, če te je volja. 
Ali če te kdo ne prime za kravateljc in te odvleče 
stran. A čemu bi počel nekaj, s čimer itak že doma 
zagoniš preveč časa? Ker imaš pred seboj čuda iger 
in igratorjev, ki jih tvoji prsti zagotovo še niso po- 
božali. Tu je bržda edini kraj na svetu, kjer se skupaj 
najdeta vsaj dva izvoda Steel Battaliona. 

Če te pritisne, da bi si kakšno od prisotnih relikvij 
omislil, si takisto na pravem mestu. Nalik striparske- 
mu bolšjaku ComicCona tudi na PAXu najdeš tržnico, 
s katere moreš odnesti igre za prvi game boy, NES in 

gizmondo (zadnje je hec). Kdor je nagnjen k otiplji- 
vim igram, namesto tega dolge ure preždi ob pleska- 
nju plastičnih figuric iz različnih svetov, ki jih lahko 
nato odnese domov. Ali gre z njimi direktno do prve- 
ga izzivalca v Warhammerju in mu da vetra. 


Krieg te gleda 


Med besnim mahanjem s kartami in ožemanjem joy- 
sticka si vendarle vzameš čas in se udeležiš katerega 
od predavanj. V Združenih državah je PAX edini 
smenj, kjer se lahko navadni smrtniki srečajo z dizaj- 
nerji iger, saj sta E3 in GDC namenjena profesional- 
cem. Zlasti so priljubljeni takozvani post-mortemi, 
kjer avtorji razglabljajo o tem, kaj vse je šlo pri snova- 
nju njihovih iger narobe. Gearboxov o Kolonialnih 
marincih bi letos prebil tridnevne okvirje, zato se je 
šefe Randy Pitchford na tovrstna baranja raje samo 
smehljal. No, množica je pozabila na fiasko z Alie- 
nom, ko so Zobničarji na platno narisali nov lik iz Bor- 
derlands 2, bandita Kriega. Možakar bo utrgan, saj bo 
metal sekire in bruhal ogenj, zdravil pa se bo tako, da 
si bo v rokah eksplodiral dinamit. Dobro, da je božični 
čas petard mimo, sicer bi mulčad reč lahko narobe 

razumela. Krieg nas v plačljivem paketu naskoči ma- 
ja, že ta mesec pa pride brezplačno povišanje mejne 
stopnje s petdesete na enainšestdeseto. 

Bioware je na svojem panelu razgrnil zanimivo stati- 
stiko iz Mass Effecta 3. Četudi so se v studiu spustili v 
obsežno oglasno kampanjo za izbiranje ženske ra- 
zličice glavnega junaka Sheparda, je joškato obliko li- 
ka na koncu igralo vsega osemnajst odstotkov ljudi. 
Najraje so se pečali z Liaro in Garrusom, skoraj 44 % 
jih je igralo soldierja. Dolgcaaajt. 

Bioware ni edini, ki takole spremlja naš sleherni ko- 
rak v igri. 343 Industries so povedali, da Halo 4 igra 
ali je igralo 11,6 milijona ljudi. Se pravi, toliko je ra- 
zličnih uporabniških računov. Hkrati so navrgli, da šti- 
rica dobi svoje peskovniško ozemlje Forge World. Če 
je šlo vse po sreči, se je to zgodilo 11. aprila. 


Kotiček domišljije 

Kljub hobijaškemu vzdušju torej PAX velikih za- 
ložniških imen ne gleda s prezirom, marveč bivajo v 
sožitju. Sredi hal vidiš Call of Duty ob boku Braidu, 
studiji pa tudi kakšno stvar najavijo, kot letos Blizzard 
Hearthstone. Odmevnejše najave si oglej v okvirjih. 
Pa vendarle ob sprehodu po halah vidiš, da je utrip 
drugačen kot na Gamescomu. Neodvisniški naslovi 
so pošteno zrinjeni v ospredje, in to ne na silo, saj jim 
je občesto jako naklonjeno. Na igranje Transistorja si 
moral čakati debelo uro! 

Ta nedolžen spoj indiejanstva in norčavosti najlepše 
vidiš v Omegathonu, še eni od Paxovih unikatnosti. 
Gre za tekmovanje, pri katerem izmed obiskovalcev 
naključno izberejo dvajset tekmovalcev, ki se skozi tri 
dni potegujejo za končno nagrado, ponavadi obisk to- 
kijskega ali kolnskega šova. Hec je v igrah, ki so 
zbrane z vseh vetrov in v finalnih serijah vsebujejo na- 
slove, ki sploh še niso izšli! 

Označiti PAX za ameriško inačico Gamescoma je za- 
to neprimerno, kajti Penny Arcadova Gabe in Tycho 
sta ustvarila resnično geekovsko prireditev. Cena tri- 
dnevne karte je s sedemdeset dolarji ali preračunano 
55 evri nemajhna, a tosortnih dogodkov pač ni mno- 
go. Če ti poznozimski termin PAX Easta ne ustreza, je 
pol leta zatem na vrsti seattleski PAX Prime. Zadnje 
čase z dvojno dozo mutantov zaradi Fukušime. 


OZNANILA 


Splošno izračunavanje na grafičnih čipih (GPGPU) je v bliskovitem porastu 
in Nvidia je okrog njega oblikovala srečanje GPU Technology Conference. 
predavanja znanstvenikov, ekonomistov in oblikovalcev 
prepričajo, da se v obdelavi podatkov dogajajo znatni premiki. 


zornega kota iger nam področje grafičnih kartic že več let 

poje uspavanko, saj so preboji pri izrisovanju maloštevilni. 
Toda zatišje je varljivo. Resda je prvotni posel grafikulj 
malce zastal, zato pa so dobile nov popoldanski šiht: sp- 
lošno procesiranje. V tej vlogi so grafični procesorji, GPUji, uporabni 
za vsa mogoča računska opravila, od potresnih in podnebnih simula- 
cij do podatkovnega prečesavanja tvitov. Za te potrebe so pri Nvidiji 
pred petimi leti začeli s konferenco GTC, ki je letos konec marca po- 
tekala v kalifornijskem San Joseju. 


Nvidia in vremenarji so lepi par 


Med štiristo nastopi na konferenci si sicer našel nekaj takih o izrisova- 
nju, toda mnogo več onih, ki z njim niso imeli zveze. Možje na univer- 
zi v Madisonu grafične procesorje denimo uporabljajo za analizo giba- 
nja vozil po valovitem terenu. V podjetju iRobot se nanje zanašajo pri 
robotski prepoznavi objektov v okolici. Na univerzi Duke v Severni 
Karolini na ta način upravljajo svojo desetgigapikselno mrežo kamer. 
In nenazadnje, sloviti projekt Foldingehome za zvijanje proteinov je 
bil eden prvih, ki je znal zapreči moč grafičnih kartic. Pa da ne bomo 
ostali le pri akademskih projektih. Poznaš morda oblakovni servis 
Shazam, ki zna iz posnete melodije prepoznati ime komada na radiu. 
No, reč laufa na teslah, se pravi na Nvidijinih karticah, ki so namenje- 
ne prav splošnemu izračunavanju na grafičnih procesorjih. 


Ka. JE GRGPUP 


Z vse bolj pogosto kratico GPGPU označujemo tako splošno pre- 
računavanje (General-purpose Computing on Graphics Proces- 
sing Units) na grafičnih čipih kot tudi dotična vezja. Rodila so se z 
razvojem programabilnih senčilnikov ali shaderjev, s čimer ozna- 
čujemo osnovno računsko enoto v grafičnem procesorju. AMD te 
enote imenuje stream procesorji, Nvidia pa procesorji CUDA po 
svoji programski platformi Compute Unified Device Architecture. 
Njihovo preračunavanje torej ni vezano na grafiko, marveč jih lah- 
ko izkoristimo za domala poljuben problem. A čemu bi želeli v ta 
namen uporabiti grafični čip, ko pa ima vendar vsako računalo 
osrednji, splošni procesor? Zato, ker gre za različna pristopa. 
Grafični procesorji znajo početi mnogo vzporednih, a počasnih 
preračunavanj, dočim imajo centralni manj programskih niti, ki so 
hitrejše. Prvi pristop se je izkazal za uporabnega v mnogo prime- 


rih, denimo pri premlevanju podatkov iz mreže radijskih telesko- 
pov LOFAR. 


GZPORČI VSZPOVSOI 


"m vm 


Nvidijin prezidente Huang ni povedal, kolikšen del rama bo na voltah spojen s srčiko. Težko 
si je predstavljati, da bi obenj zbasali celega, saj je na modernih karticah fizično obsežen. 

V filmu Pijevo življenje je tiger na štirih petinah scen povsem digitalen. 


Face Detection Edge Detectir 


GPUji so odlični pri analizi fotk. Na Facebook spravimo tristo milijo- 
nov slik "na dan" in vso to množico tesle bržda že prečesavajo. Gra- 
fični čipi utegnejo imeti na naša življenja večji vpliv, kot si mislimo. 

OZNANILA 


Rast je na uvodni tiskovki slikovito predstavil šefe 
podjetja Jen-Hsun Huang. Leta 2008 je njihove čipe 
uporabljal en superračunalnik in so o njih poučevali 
na šestdesetih univerzah. Letos je univerz 640, super- 
računalnikov pa petdeset. Med njimi je najhitrejši na 
svetu, Titan v laboratoriju Oak Ridge za vremenske 
simulacije, po katerem je dobila ime kartica geforce 
titan. Švicarski nacionalni računski center je ob tem 
napovedal, da bo prihajajoči superračunalnik Piz 
Daint, najhitrejši v Evropi, takisto uporabljal tesle. 

Ni čudno, da se je stricu Huangu smehljalo, četudi 
smo v zadnjih mesecih spoznali, da geforcev ne bo ne 
v playstationu 4, ne v naslednjem xboxu. Pri Nvidiji 
so celo navrgli, da tega niso hoteli, ker v tem poslu ni 
dovolj dobička. Ugovarjal ni nihče, kajti GTC je strikt- 
no 'zelena' konferenca, čeprav se znajo GPGPU iti tu- 
di AMDjevi radeoni. Ti ne nucajo Nvidijine platforme 
CUDA, marveč odprt jezik OpenCL. 


Grimase Face Worksa so rezultat posnetka s 156 
kamerami na kalifornijskem Institute for Creative 
Technology. Kasneje jih je uporabil tudi Activision. 

Geforce v oblaku, 
geforce v žepu 


Na lanski konferenci je kalifornijsko podjetje predsta- 
vilo GRID, strežniško platformo za rabo geforcev v 
oblaku. Letos je Huang naznanil, da jo v svoje izdelke 
že dajejo vsa večja podjetja, od IBMa do HPja. Posla- 
stica je bil Nvidijin lastni tovrstni umotvor, klican 
GRID VCA (Visual Computing Appliance). V kišti ve- 
likosti strežniške rezine švicata dva procesorja xeon, 
384 gigabajtov rama in osem dvoprocesorskih gra- 
fičnih kartic. Na eno se lahko po mreži priključi do 
šestnajst uporabnikov, ki morejo na svojih šibkih 
mašinah poganjati grafično najzahtevnejše programe. 
Cena? Štirideset dolarskih tisočakov. 

Na nasprotni strani od oblaka so vgrajeni procesorji, 
kjer Nvidia nastopa s tegrami. Četudi nas do uzretja 


saj dizajnerji ne bodo več potrebovali lastnih močnih 
delovnih postaj, marveč bodo risali na mreži. 


tegre 4 v dobavljivih izdelkih še vedno loči nekaj me- 
secev, so že povedali, kaj nas čaka v naslednjih dveh 
generacijah. Prihodnje leto dobimo tegro 5 s kodnim 
nazivom logan, ki bo prva z zmožnostjo GPGPU. Na 
izrisovalnem področju bo prebavljala OpenGL 4.3, 
kar pomeni napredne grafične prijeme iz današnjih 
namizniških geforcov, kot je teselacija! Leto zatem 
dospe 'parker', ob katerem je večina poslušalcev ti- 
skovke zadržala sapo. V njem bomo namreč prvič 
uzrli Nvidijin lastni CPU z imenom denver, ki ga že ne- 
kaj let snujejo na Armovi osnovi. 


Volta-ža 

Konzole shield na GTCju niso pokazali, a tudi za igral- 
ce se je kaj našlo. Nvidia ima grafične družine navado 
napovedovati za dve generaciji v prihodnost. Za max- 
wella, ki bo osnova geforcov 8XX in dospe v začetku 
prihodnjega leta, že vemo. Tokrat je bil čas za razkri- 
tje njegovega naslednika, ki mu je kodno ime dal ita- 
lijanski izumitelj baterije Alessandro Volta. Glavni hec 
volte bo naloženi pomnilnik. To pomeni, da bo vsaj 
del grafičnega rama ždel skupaj s procesorjem na 
istem čipu. Zaradi tega se bosta sporazumevala mno- 
go hitreje kot doslej. Huang pravi, da je cilj en terabajt 
podatkov na sekundo, trikrat več kot pri titanu. O 
času prihoda ni črhnil nobene. 

Nvidijine konference ne bi bilo brez postavljanja z izri- 
sovalskimi dosežki. Pokazali so Wave Works z nav- 
dušujočo simulacijo morskih valov ob vse močnej- 
šem vetru in Face Works, ki je imenu primerno novo 
orodje za ponazarjanje človeške obrazne mimike. A 
če si videl prelomne znanstvene projekte različnih 
učenih ljudi na prireditvi, se ti je to zdelo le predstava 
za javnost. Nvidia ima odločno in premišljeno začrta- 
no pot iz grafike v splošno računanje. AMD se bo mo- 
ral potruditi, če noče ostati zadaj. 


ee  >ž— m. 


Distribucija: Avtera d,o.o., Litijska cesta 259, 1261 Ljubljana-Dobrunje 

| Več kot polovica obiskovalcev z dioptrijo, kofe v vsaki roki, neo- 
| briti obrazi in predimenzionirane vizitke okoli vratu — to je GDC. ...... 


t- 


Prvi naslov z Unrealovim novim pogonom bo grozljivka Daylight 
Studia Zombie, ki pa ni videti tako kvalitetna kot ta Epicov demo. 


Wargaming bo recept s tankov prenesel na letala in ladje. World 
ot Warplanes je že dolgo časa v beti in si ga lahko igral na štantu. 


Čeprav je marinec videti hudo odporen, ga lahko genestealer urno 
nareže na majhne kosce. Zato boš v Space Hulku vseskozi presran. 


s N- : 
Bo imel Battlefield 4 več grafik kot Crysis 3? Kakšen bo odgo- 
vor Nemcev? Kje se skriva Hrabri mišek? Naj se dvoboj prične! 


E 


uDL 


Kaj dobi 


c0l3 


, ko pomoči lak- 


musov papir v čorbo, ki se imenuje 
industrija iger? Kaj neki — 
Game Developers Conference! 


w 


e dan po koncu bostonskega 

PAX Easta je naša branža pre- 

letela Združene države in 25. 

marca za en teden pristala v 

San Franciscu. Le da na precej 
drugačnem srečanju. Na GDCju se zbere- 
jo razvijalci iger, da bi pokramljali, delili 
izkušnje in si napolnili baterije z vsesploš- 
nim elanom kreativne množice. Sami smo 
bili tamkaj leta 2008 in moremo iz prve 
roke povedati, da je vzdušje čudovito. Za 
razliko od velikih sejmov nate ne jurišajo 
oglasna sporočila, marveč ideje. GDC je 
kraj, kjer doženeš, kam se industrija pre- 
mika, preden se to pokaže na E3ju in Ga- 
mescomu. 


indie in F2P 


Lani smo bili priča zanimivemu obratu: 
spajanju neodvisniških in osrednjih iger. 
Velika podjetja so zgruntala, da so garažni 
studiji z manjšimi naslovi dober odgovor 
na digitalno distribucijo, tablično igranje in 
rastoče stroške razvoja velikih projektov. 
Zato so začela 'indie' vključevati v lastno 
ponudbo, četudi s tem indiejanstvo nekaj 
malega izgubi na smislu. Sekira v med je 
seveda padla Sonyju z Journeyjem (Joker 
224, 90), ki je pobral vse mogoče nagrade 
lanske sezone in tudi GDCjevo za igro leta! 
Ni čudno, da je imel Sony na razstavnem 
oddelku konvencije ogromen štant, kjer so 
med drugim kazali Hotline Miami na viti in 
podobne zadevice. V prihodnosti bomo ta- 
ke 'neodvisne' naslove vse pogosteje vi- 
deli pri vseh založnikih. 

Drugi pomembni tok je prodor modela free 
to play, ki se razrašča v vse več in vse bolj 
različne naslove. Od predavanj na konfe- 
renci jih je bilo zaprmej tretjina takih, ki so 
se pečala z nasveti, kako stranke čimbolj 
ožeti z igrami, ki so v načelu brezplačne. 
Tudi na razstavnem prostoru so ljudje tru- 
moma oblegali štanta Riot Games in War- 
gaminga, ki stojita za uspešnima League 
of Legends in World of Tanks. 

Razkorak med glavnima temama GDCja 
lepo ponazarja dvojnost industrije iger. Na 
eni strani je idealizem ustvarjalcev, ki nam 
hočejo prinesti kos svoje domišljije. Na 
drugi strani pa hladna računica tržnikov in 
poslovnežev, ki bi radi to prodali. Srečoma 
to drugo poteka za malce bolj zapahnjeni- 
mi vrati, kjer se ob robu konference podpi- 
sujejo pogodbe. Kot novinarski ali dizaj- 
nerski obiskovalec od dogodka še vedno 
odneseš več pozitivnosti kot cinizma. 


Da 


Ženske imajo dost' 


Če bi moral izpostaviti pripetljaj, ki je na 
letošnji prireditvi dvignil največ prahu, je 
to vnovičen polom podjetja YetiZen, ki 
med drugim prireja GDCjevske zabave 
Mednarodne zveze razvijalcev iger - IGDA. 
Po tistem, ko so si lani privoščili pofarba- 
ne hostese zgoraj brez, so letos ponovili 
prijem z razgaljenimi ženščeti. Med obi- 
skovalci je završalo od odpora, kar gre pri- 
pisati vsesplošnemu nezadovoljstvu razvi- 
jalk nad seksistično klimo v industriji iger. 
V mesecih pred dogodkom je tvitosfera 
eksplodirala okoli teme lreasonwhy, v 
kateri so se ženske dizajnerke in progra- 
merke izpovedovale, da je nam ljuba bran- 
ža še vedno v pretežno moški domeni. "Ko 
te na sejmih redno zamenjujejo za hoste- 
so, čeprav si avtorica Portala," kakor pra- 
vi Kim Swift, "ti je počasi zadosti, da te 
imajo vselej za seksualni objekt." Še hujša 
je materialna zapostavljenost, kajti stati- 
stika kaže, da ženske v razvoju iger preje- 
majo za četrtino nižje plače od moških! 
Omenjena zabava je bila tako sprožilnik že 
sicer naelektrenega ozračja in več ljudi je 
protestno odstopilo s funkcij IGDAJa. 


Epic in Grytek 

GDCja že veliko let ni brez nasmejanih 
možakarjev iz Epic Gamesa, ki nam oči 
božajo s podobami Unrealovega gra- 
fičnega pogona. Lani so prvič v divjini po- 
kazali štirico - to pomeni, Unreal Engine 4, 
ne Unreal 4, da ne bo pomote. Letos so 
odvrteli nov demo, v katerem futuristični 
vohun ne uspe kaj prida zvohuniti, ker ga 
odkrijejo in mora streljaje bežati. Z ušesi si 
zastrigel ob omembi, da v ozadju izbran- 
cem kažejo UE4 na delovnem hardveru 
playstationa 4. Hkrati so obljubili, da ga 
bodo spoprijateljili s knjižnico HTML5, kar 
teoretično pomeni, da ga bodo v prihodnje 
prebavljali spletni brskalniki. No, trenutni 
spletni demo še vedno teče v UE3. 

Na drugi strani je luštno videti, da si je pro- 
stor pod soncem naposled izboril CryEn- 
gine. Crytekov umotvor je doslej veljal za 
'najboljši pogon, ki ga nihče ne uporablja, 
ker raje licencira UE.' Sedaj se stvari spre- 
minjajo in Nemci so na konvenciji ponosno 
razkazovali dober ducat iger na svoji teh- 
nologiji. Med drugim Star Citizen, mmo- 
rpgja Cabal 2 in ArcheAge, svobodnjaško 
frpjko Warhorse ter, ee, Golfzon, korejsko 
simulacijo golfa na prelepih planjavah. 

RAPORT 


Kaj se dogaja z 
Doomom 4? 


Na vsakem GuakeConu pričakujemo, kdaj 
bo Id pokazal Doom 4 v vsej prelestnosti, a 
nas John Carmack vselej odpravi z "when 
it's done." Govorice, ki so se razteple po 
GDCju, dajejo slutiti, da so razlogi za odla- 
šanje resni in da je igra, ki so jo prvič na- 
znanili pred petimi leti, v škripcih! 

Zamislili so si jo kot rimejk Dooma 2, pod- 
obno kot je bila trojka prenova enice. Naš 
junak bi demone klal na Zemlji, ki se znaj- 
de pod napadom peklenskih sil. Prva ina- 
čica naj bi se zgledovala po Call of Dutyju 
in po studiu naj bi naslov posmehljivo kli- 
cali Call of Doom. Ko je glavnina moštva 
koncem leta 2011 končala RAGE, je neje- 
voljno pogruntala, da ji taka oblika Dooma 
4 ni všeč, in reč so resetirali. Fotke, ki so v 
začetku 2012 ušle na splet, izvirajo od tam. 
A ponovni zagon težav ni popravil, saj naj 
bi studio trpel za hudim pomanjkanjem 
trde vodstvene roke in pričkanjem različnih 
skupin v moštvu. Ljudje naj bi zato Id že od 
lanskega leta množično zapuščali. Bethes- 
da je potrdila predlanski preokret v razvoju 
in nad položajem ni navdušena. Menda da 
so ldju dali ultimat, ali pa ... no, ne vemo, 
kaj natančno. 


Battlefield 4 


Ker je Electronic Arts Medaljo časti spet 
pospravil v omaro, se mu mudi. Za oktober 
mora pripraviti konkurenta takratnemu 
Call of Dutyju, kar bo po vsej sili postal 
Battlefield 4. Z igro niso čakali na junijski 
E3, marveč so jo obelodanili kar na GDC- 
ju. Šlo je za bučno predstavo, v kateri so 
novinarje in razvijalce nabasali v dvorano 
kino kompleksa Metreon in jim odvrteli 17- 
minutni demo, ki ga vidiš na spletu. Reč je 
prisostvujoče pustila namuznjenih frisov. 
Ne le, da je bila baročno eksplozivna pre- 
zentacija v velikem kontrastu z umirjeno 
atmosfero GDCja. Člani hiše DICE so se 
širokoustili z 'novo ero zabave,' ki da jo pri- 
naša BF4, moderni ameriški soldatje pa so 
na kavkaškem bojišču, izrisanem z novim 
pogonom Frostbite 3, hitrostrelno polagali 
trume falotov natanko tako, kot so jih že v 
vseh igrah doslej. Nova era kaj, kje?! Za 
nameček so špil napovedali z enoigralskim 
videom, četudi si je daleč največ slave pri- 
boril na liniji. Battlefield, ne postani Call of 
Duty. Ta hip je videti, da ga še ne delajo za 
PS4 in novi xbox. 


Metal Gear Solid V: 
The Phantom Pain 


Hideu Kojimi se od neprestanega ukvarja- 
nja z Metal Gearom feclja. Kako si drugače 
razlagati zmešnjavo okrog napovedi MGS5? 
Najprej je avgusta lani naznanil Metal Gear 
Solid: Ground Zeroes, nov naslov v seriji in 
prvi, ki bo uporabljal napredni grafični po- 
gon FOX. Nakar je ustvaril fiktivno podje- 
tje Moby Dick Studios, katerega vodja 
Joakim Mogren se je v javnosti pojavljal z 
glavo, obvezano kot mumija. Joakim je 

drugače anagram od Kojima. Ahaa. Ta na- 
videzna hiša je nato na nagradah Spike TV 
decembra pokazala neznano igro The Phan- 
tom Pain, dasi je šlo uganiti, da ima zvezo 
z Metal Gearom. No, na GDCju je Hideo 
nehal s skrivalnicami in povedal, da sta ta- 
ko Ground Zeroes kot The Phantom Pain 
dela iste igre, namreč Metal Gear Solida 5 
s podnaslovom The Phantom Pain. Reč je 
napovedal s podobno obvezano glavo kot 
poprej Mogren in junak v dražilniku. Buk- 
selj. Raje naj pove več o igri. Očitno je, da 
bo protagonist Big Boss, nemeza Solid 
Snaka, kaj več pa ne vemo. Ta hip sta 
med platformami le PS3 in xbox 360. 


Space Hulk 


THOGjev konec je Games Workshop spod- 
budil, da je licenco za Warhammer 40.000 
pričel deliti radodarneje. Danski studio Full 
Control si jo je priboril za Space Hulk, tak- 
tično poteznico po namizniškem odvrtku 
Warhammerjevih vesoljskih bojev. Tu se v 
tesnih hodnikih razbitin odsluženih vesolj- 
skih ladij (space hulkov) udarijo vesoljski 
marinci in tyranidske spake genestealerji. 
Franšiza je sredi devetdesetih videla dve 
videoigrični inačici, najnovejša pa bo šla 
po poti XCOMa. Zrli bomo zviška, a cvretje 
s plamenometi bo ovekovečila filmska ka- 
mera, ki so jo prikazali v alfa inačici za 
GDC. Igra bo očitno res hardcore, kajti ma- 
rincem se bo lahko puška zaskočila ravno 
med branjenjem ozkega koridorja. Zasilnih 
izhodov bo malo, saj bo vojakov peščica, 
alienov pa ducat iz vsakega jaška. Karte 
bodo tako zahojene uganke, "med katerimi 
boš obvezno veliko umiral," avtorji pa so 
jih do pičice povzeli po namizni kampanji 
Sin of Damnation. Zato "bodo lahko vete- 
rani v klavstrofobičnih prostorih igre preiz- 
kušali pristope, ki so si jih izmislili v figu- 
rični verziji." Upajo, da bo reč jeseni nared 
za PC, mac in tablice, katerih imetniki bo- 
do mogli ena na ena igrati med sabo. 


Rising Storm 


Lepo je videti, da Tripwire Interactive niso 
pozabili na svoje korenine. Rodili so se na- 
mreč iz skupnosti moderjev, ki je s prvoo- 
sebno večigralsko streljanko v ruski zimi 
Red Orchestro preobrazila Unreal Tourna- 
ment 2004. Sedaj so ponudili roko zanese- 
njakom, ki so modificirali Red Orchestro 2, 
in so mod Rising Storm založili kot uradni 
samostojni dodatek za RO2. Finta Nevihte 
je prenos dogajanja iz ruskih step na tiho- 
morsko bojišče druge svetovne vojne. V le- 
tih med 1942 in 1945 bomo gnili v pragoz- 
dovih Guadalcanala ter na peščenih plažah 
Saipana. Ker bo šlo za večigralski špas, 
bomo seveda igrali tako na ameriški kot 
japonski strani in se v mikrofon drli "BAN- 
ZALI!!!" tako odurno, da bo nasprotniku 
padel internet. Rising Storm bo ohranil 
realistično premiso Rdečega orkestra, kjer 
te usmrtita že krogla ali dve, zato prega- 
njavično strmiš v vsako okno ali grm, da bi 
ugledal morebitnega sovraga. Novost bo- 
do minometi, kar bo še zaostrilo hipne 
smrti, ko boš namesto krogle od nikoder v 
jetra dobil kar granato. Jeseni za PC. 

A Brenda Brathwaite, avtorica Wizardryja 8 in žena Johna Romera, 
na panelu o ženskah v panogi, ki je letos pustil največji pečat. 


.." 


Thatgamecompany je na Journey stavil praktično vse, saj bi jim 
ob neuspehu zmanjkalo denarja. Na srečo se je obrnilo drugače. 


Še ena novost v pacifiškem Rising Stormu bodo plamenometalci, 
s katerimi boš bezal poševnooke iz bunkerjev. In pekel čevape. 


I— a Chen prejema nagrado za Journey. Za razliko od Flo- K 


Nizozemski Triumph je prvič pokazal igralno različico Age of 
Wonders 3, četrtega dela slovite serije nalik Master of Magicu. 


' 


nima nič proti digitalni dis- 
tribuciji iger. Je pa mnenja, da se 
posedovanje ničel in enic ne mo- 
re kosati z občutkom prijetja škat- 
le ter ubadanja z njeno fizično 
vsebino. Zato preveri tekočo in 
bodočo ponudbo zbirateljskih iz- 
daj, ki v ličnih embalažah skrivajo 
številne otipljive dobrote. 


GEARSoWAR 


ČJU LI D CEN ele 


1 
KILO SAVAD EDITION 
SDEAEČA 
s NG 


IGROVJE 


od dotikabilno vsebino kajpak ne 
spada shiran črnobel priročnik, ki 
je dandanes edino polnilo navad- 
nih izdaj v neuglednem plastič- 
nem ovitku (ali pa še tega ni!), 
marveč konkretni fizični priboljški. Zemljevi- 
di iz blaga, figurice, majice, obeski, podlage 
za miš, nalepke, posterji, okrasni kovanci, 
karte, igračke in ostale pisane drobnarije, s 
katerimi so založniki v devetdesetih pridoma 
polnili lepenkaste kontejnerje običajnih edi- 
cij. V novejših časih tovrstno 'šaro' primak- 
nejo le še kolekcionarskim, omejenim, po- 
sebnim, bonusnim in še kako drugače po- 
imenovanim bogatejšim izdajam špilov. Se 
splača? 


Porast vpadljivih in 
obilnejših škatel 

Če se s prestižnimi različicami iger še nisi kaj 
prida spogledoval, je prva stvar, ki jo moraš 
vedeti, ta, da jih založniki nudijo v različnih iz- 
vedenkah. Naslovnico celuloznih ali pločevi- 
nastih embalaž praviloma krasijo lepši umet- 
niški motivi, dobiti pa je v grobem moč dražje 
in cenejše zbirateljske različice. Za slednje 
hočejo dodatnih 10 do 20 evrov, kar nanese 
do 60 za pecejaške in 70 za konzolaške verzi- 
je. Izdatek niti ni pretiran, temu primerna pa 
je vsebina. Omembe vrednih 'zbirateljskih' 
artefaktov imajo namreč cenejše posebne iz- 
daje bore malo. Če odšteješ figurico in ume- 
tniško bukvico s trdnimi platnicami, ostanejo 
dokaj standardne pritikline, kot so zajetnejši 
priročnik, zgoščenka z glasbeno spremljavo 
ter DVD s prizori iz razvojnega zakulisja. Se 
pravi zadevščine, za katere bi se spodobilo, 
da bi jih prilagali navadnim edicijam. 

Kipci in knjigice z ilustracijami, ki krasijo do- 
stopnejše 'collector's editione', so dandanes 
na precej zadovoljivem nivoju. Niso pa pose- 
bej veliki. Slednje v veliko primerih odtehta 
nakup dražje zbirateljske izdaje. Prepoznavne 
so po visokoletečih nazivih, kot so 'legendary' 
in 'ultimate', ogromnosti embalaže ter večjih, 
kvalitetnejših, mestoma mehaniziranih figuri- 
cah in igračah. Ter, jasno, višji ceni, ki zlahka 
preseže sto evrov. Vanje razpečevalci pravilo- 
ma zapakirajo vse, kar spada k cenejši zbira- 
teljski verziji, čemur primaknejo nebroj uvo- 
doma omenjenih drobnarij. Za dobro mero v 
zadnjem času 'častijo' še softverske priboljš- 
ke, kot so dodatna orožja, kožice, misije, liki 
in bolidi. Se pravi postranske igralne vsebine, 
kakršne Gamestop, Game in številne druge 


THE ULTIMATE HEART OF THE SWARM EXPERIENCE 


tuje prodajalne verige kupcem navadnih ver- 
zij nudijo v okviru še enega modernega tren- 
da zabavne industrije - prednaročniških bo- 
nusov. Smrtnikom so po izidu na voljo kot 
plačljivi dolpotegljivi dodatkiči (DLC). 


Zbirateljska vrednost 


Smiselnost kupovanja posebnih edicij je nad- 
vse osebne narave. Zavedati se je treba, da je 
njihova zbirateljska vrednost relativno nizka, 
za kar so odgovorni različni dejavniki. En tak 
je serijski, izrazito štancarski pridih fizične 
vsebine, ki se drži tudi številnih dražjih verzij. 
Drugi je neuniformiran dizajn. V posebno iz- 
dajo prvega naslova v neki igrarski seriji bo 
založnik dal na primer kipec glavnega juna- 
ka, v specialko nadaljevanja pa artefakt, ki s 
prvim nima nobene zveze in je povsem dru- 
gačnega sloga ter dimenzij. Tretji razlog je 
splošna neredkost. Četudi jih včasih oglašu- 
jejo kot izredno 'limitirane', založniki prestiž- 
ne različice špilov le izjemoma ponudijo v za- 
res omejenih količinah. Pri nas, kamor zaradi 
gluhih distributerjev zaidejo v manjšem števi- 
lu ali sploh ne, je situacija drugačna. Na ame- 
riškem in velikih evropskih trgih pa so v sple- 
tnih štacunah, kakršne so ameriški in britan- 
ski Amazon, Game.co.uk, Zavvi.com in Sen- 
dit.com, na voljo še mesece po izidu - na 
eBayu celo več let - ter ohranjajo cene, ki ni- 
so bistveno višje od začetnih. Znamenito le- 
gendarno izdajo Hala 3 s podrobno repliko 
Master Chiefove čelade se z malo sreče deni- 
mo še vedno dobi za razumnih 150 evrov, 
dočim se je najhudejši izvedenki drugega 
Witcherja s kipcem Gerlatove betice, ki je ob 
izidu koštala 90 bruseljčanov, vrednost pre- 
polovila. 

Čez deset ali dvajset let bodo cene trenutno 
aktualnih prestižnih izdaj namara bistveno 
bolj zasoljene. Sploh če bodo k občutku uni- 
katnosti in 'izvenserijskosti' specialnih izdaj, 
ki je za zbiratelje ključnega pomena, v delu 
pripomogle hecne škatelne inačice s Kick- 
starterja, ki jih avtorji tamkajšnjih projektov 
obljubljajo izdatno radodarnim podpornikom. 
Ali pa ne. Kdo bi vedel. Zaenkrat se zdi, da 
bosta po bogatejših izdajah bolj kot pravi zbi- 
ratelji še naprej posegali dve sorti igralcev. 
Tisti, ki se bodo za svetleče škatle odločali 
zavoljo potrebe po lepšem in otroškega nav- 
dušenja nad izbranim naslovom oziroma seri- 
jo. Ter oni, ki bodo elitne različice kupovali 
zato, ker si jih lahko privoščijo. Nekaj boste 
zase na sledečih straneh gotovo našli pripad- 
niki ene in druge kategorije. 

Pri kupovanju zbirateljskih izdaj se včasih zaplete zaradi omejenosti določenih primerkov na 
ameriški oziroma evropski trg. Dočim je japonski s svojimi ekstravagantnimi produkti, za katere 
pri nas običajno sploh ne izvemo, poglavje zase. Na pomoč ti priskoči Ebay, kjer boš našel sveži 
Gears of War: Judgment — 'Kilo Sguad Edition'. Ta poleg spodobno velike figurice junaka Bair- 
da s premičnimi okončinami vsebuje še ogrlico ter drobnarije v igri, kot je kožica mladega Mar- 
cusa Fenixa. Ebay ti bo dobra odskočna točka tudi pri iskanju bogatejše ameriške "'White Wizard' 
izdaje japonske frpjke Ni no Kuni: Wrath of the White Witeh, ki v primerjavi z evropsko v šatulji 
poleg 300-stranske trdo vezane pomagalne bukvice in plišaste lutke kompanjona Drippyja skri- 
va pozlačen kovanec, glasbeni CD in snopič papirnatih ilustracij. Pripravi vsaj 200 evrov. 
Kvečjemu spodoben je zbirateljski Stareraft 2: Heart of the Swarm, v katerega so Blizzardovci 
zapakirali plošček z navodili za urejevalnik zemljevidov, soundtrack, lično umetniško bukvico, 
zergovsko podlago za miš ter 'ekskluzivni' DLC. V najdražji deluksni verziji Hitmana: Absolution 
izstopa hecno-velika figurica Agenta 47. Posebni Aliens: Colonial Marines ima repliko power- 
loaderja, s katerim se Ripley v drugem filmu spopade z aliensko kraljico in ki je takisto v rabi v 
sami igri. Kolektorski Metal Gear Rising: Revengeance je opremljen s kulskim modelčkom 
Raidenove plazemske katane v steklenem zvoncu, v katerem ob priklopu elektrike zaplešejo 
strele. Omejeno izdajo vseh petih epizod zombijske pustolovščine The Walking Dead pa sprem- 
lja ogromna stripovska zbirka, ki tehta več kil. Na voljo je za PS3 in xbox 360. Sniper: Ghost 
Warrior 2 se lahko pohvali z artistično knjigico, ploščkom z glasbo in priročnikom, v katerem so 
popisane osnove ostrostrelskega posla. Dražja izdaja novega SimCityja pa v kovinski embalaži 
ne hrani ničesar otipljivega, le nekaj dodatnih arhitektur in scenarijev. Da so zbirateljski naslovi 
dobičkonosni, se med založniki najbolj zaveda Ubisoft, ki za večje naslove često pripravi nebroj 
posebnih inačic. Pri Assassin's Creedu 3 sta zanimivi in širše dostopni predvsem ediciji 'Join or 
Die' ter dražji 'Freedom'. Prva vsebuje dnevnik Georga Washingtona in kovinsko medaljo, ki jo v 
prestižnejšem Freedomu nadomešča kvaliteten Connorjev kipec. Izprsili pa so se Ubijevci zlasti 
glede prihajajočega Splinter Cell: Blacklista. Ameriškemu trgu so namenili najdražjo izdajo, ki 
vključuje daljinsko vodeni model transportnega zrakoplova Paladina, stari celini pa različico 'Ul- 
timatum' z barvnim stripom in zapestno uro. Primerljivi "The 5th Freedom' je sparjen s Samovo 
figurico, ki je v nadgrajenem 'Silver Editionu' srebrne barve. Pa še kaj bi se našlo. 

Ubisoftovemu zgledu so sledili pri Sonyju in za The Last of Us, ki izide poleti, takisto udeja- 
njili več posebnic. Krona ameriškega 'Survival Editiona' bo umetniška bukvica formata 44, 
medtem ko sta Evropejcem namenjeni verziji 'Joel' in 'Ellie'. Proslavili se bosta z različnima 
preoblekama za PS3jev džojped in posebnim ovitkom iz blaga, ki bo hranil poster, manjši 
artbook in strip. Bogatejši inačici je dočakal tudi sveži Tomb Raider. V cenejšo je Sguare- 
Enix pridodal artistično knjižico in poster oziroma karto otoka, dražja pa ima v pločevinasti 
škatli še plastično podobico Lare z lokom. Na podoben način Take-Two trži posebni Bios- 
hock: Infinite. Osrednji predmeti poželenja 'premijske' izdaje so litografija, obesek za ključe, 
miniaturna figurica in manjša umetniška bukvica, dočim ultimativna verzija 'Songbird' vse- 
mu temu doda hud kipec istoimenskega šefovskega stvora. 

'Dev Team' inačico Dead Spaca 3 — ta vsebuje repliko zloveščega alienskega artefakta in 
kup kvalitetnih papirnatih priboljškov — so EAjevci proizvedli v vsega 5000 izvodih. Na na- 
menski spletni strani jo prodajajo z igro ali brez. Zbirateljski izdaji Devil May Cryja in God of 
War: Ascensiona, kjer je najti Dantejevo ogrlico in slaboriten Kratosov kipec, sta povsem 

šolski. Konzolna 'Zombie Bait' edicija Dead Island: Riptida pa je prav šokantna. V embalaži 
namreč počiva izmaličen trup obdarjene mladenke. Založnik se je za okrutnost že opravičil 
in ponudil alternativni 'Rigor Mortis'. Tu so v kufer zadegali odpirač steklenic v obliki roke, 
okrasni ključ z lesenim obeskom in vzmeteno figurico zombificirane havajske plesalke. 
Slednjo ima tudi Far Cry 3 — 'Insane Edition', le da so ji Ubisoftovci na vrat nasadili betico 
norega Vaasa, hehe. Kul je tudi zafrkantski preživetveni vodič po otoku. 

Za konec naj obelodanimo še dve posebni izdaji. Kolekcionarski Epic Mickey 2 se pobaha z 
osemgigabajtnim USB-ključem v podobi zajčka Oswalda, figurico Mikija ter koščkom film- 
skega traka iz prastare Disneyjeve risanke. Nemška različica (na sliki), ki jo trži Amazon.de, 
risanke nima, ima pa kemični svinčnik v obliki čopiča in vedrasto pločevinsko embalažo. 
Konzolni verziji Call of Duty: Black Ops 2 sta pak še vedno na voljo v dveh zbirateljskih iz- 
vedenkah. Cenejšo 'Hardened' bogatijo prestižna kartonska embalaža, kovinska šatulja z 
igro, okrasni kovanci in digitalna vsebina, slabih dvesto evrov vredni 'Care Package' pa v 
orodjarskem kovčku poleg naštetega skriva štirimotorno frčalo na daljinsko. 

Globoko zamišljena poza z roko, ki podpira glavo - takole se je Tesla rad nastavljal fotogra- 
fom. Dobro, da tedaj še ni bilo barvne fotografije, sicer bi laže opazili podočnjake, hehe. 


Oče elektrike. Briljantni um. Izumitelj 20. stoletja. 
Blaznež. Nori znanstvenik. Udarne oznake, ki so 
jih nadeli iznajditelju Nikoli Tesli, segajo od geni- 
ja do norca. Slutiti dajejo nadvse zanimivega in 
večplastnega moža velikih dimenzij. Ob sedem- 
deseti obletnici njegove smrti skuša Aggressor 
pokukati v misli človeka, ki je rokoval s strelami. 


NAIVNA 08 umes 


ikola Tesla je eden tistih, za čigar ime je 
slišal vsak. Malokdo pa natančno ve, čemu 
je pomemben. Povečini ga poznate zato, ker 
je bil 'naš' - rojen srbskima staršema na 
ozemlju današnje Hrvaške. Toda slavo je 
dosegel v Združenih državah ob koncu 19. stoletja, 
kjer je med pehanjem s slovitim Thomasom Alvo Edi- 
sonom dosegel, da se je v električne vtičnice naselil iz- 
menični tok, kakršnega uporabljamo danes. To pa je 
bil šele začetek. Koliko je Tesla pomenil v znanosti, 
daje slutiti dejstvo, da v mednarodnem sistemu enot 
njegovo ime nosi tista za gostoto magnetnega polja, 
eno vidnejših fizikalnih količin. 

Še večji odtis v ljudski zavesti je pustil z na videz čudo- 
delnimi tehnološkimi spektakli in napovedmi. Razvpite 
so slike njega ob ogromnih žičnih navitjih, ki sprožajo 
več metrov dolge umetne strele, s katerimi je burkal do- 


cionalni članki o njegovih domnevnih žarkovnih topovih 
in plovilih brez goriva. Zato ni čudno, da tovrstna zapuš- 
čina preglasi stvarno. Večina mlajših ga navsezadnje po- 
zna po stolpiču iz Red Alerta, s katerim Rusi s strelami 
upepeljujejo oklepnike! 

Kdo bi zato utegnil pomisliti, da je šlo za šarlatana. A 
Nikola Tesla je bil pač samosvoj um, ki navdihuje še da- 
nes. Recimo Elona Muska, ustanovitelja PayPala, ki je dal 
svojemu podjetju za električne avte ime Tesla Motors. 


Kobacavi izumitelj 


Tesla se je rodil 10. julija 1856 v vasici Smiljan pri Go- 
spiču v tedanjem Avstrijskem cesarstvu. Oče Milutin, 
ugleden duhovnik srbske pravoslavne cerkve, je bil 
navdušen prirodoslovec z obsežno knjižnico in izjemnim 
spominom, mati Duka pa je izvirala iz rodbine izumite- 
ljev. Fantič je že rosno mlad eksperimentiral, se metal s 
strehe hiše z dežnikom v rokah in se sam naučil izdelo- 
vati sveče. K temu je bil primoran, saj je preostale nje- 
gov oče poskril, da bi pobalinu preprečil nočne bralne 
seanse v knjižnici. 

Že v otroški dobi se je moral soočiti s svojevrstno spo- 
sobnostjo eidetskega (fotografskega) spomina. Predme- 
ti in ljudje so se mu ostro vtisnili v zavest in tam prirejali 
čajanke. Sčasoma se je naučil predstave zauzdati in jih iz 
nadloge preobraziti v eno svojih največjih prednosti. Ta- 
ko je v šoli profesorje navduševal z računanjem na pa- 
met, saj je lahko v mislih števila združeval po mili volji. 
Poleg izjemnega uma ga je odlikovala že prav nečloveš- 
ka vztrajnost. V prvem letniku univerze v Gradcu ni iz- 
pustil niti enega predavanja, pobral je najboljše ocene in 
se poleg inženirstva učil osmih tujih jezikov. Po lastnih 
trditvah je spal le štiri ure in študiral tudi ob nedeljah ter 
praznikih. Kasneje je našel pisma, ki so jih zaskrbljeni 
profesorji pisali njegovi družini in ji svetovali, naj ga od- 
vede domov, sicer ga bo natrpani urnik spravil v pre- 
zgodnji grob. 

Priganjanje do izčrpanosti je postalo gospodičev zaščit- 
ni znak. Obdobja delovne vneme so se odtlej stalno iz- 
menjevala z intervali živčnih zlomov in bolezni, ko je te- 
lo izstavljalo ceno za izčrpavanje. 


Rojstvo ideje 

V drugem letniku je profesor fizike Poschl študentom 
pokazal Grammov dinamo, enega tedaj modernejših 
elektromotorjev. Naprava na enosmerni tok je uporablja- 
la žičnate 'krtačke', ki so bile potrebne za prenos elek- 
trike na rotor. Zaradi drgnjenja teh bakrenih žic ob os 
motorja se je dinamo iskril, da je bilo veselje. Tesla je 
profesorju bleknil, da so krtačke nepotrebne in da bo 
zasnoval elektromotor na izmenični tok brez njih. Herr 
Poschl je vzrojil. "Gospod Tesla bo v življenju dosegel 
marsikaj, tega pa prav gotovo ne!" 

Konstrukcija motorja brez krtač je mladeniča obsedla, 
toda rešitev se je vztrajno izmikala. Malodušni Tesla je 
zapadel v kockanje, zapravil šolnino in študija ni niko- 
li končal. Odšel je v Budimpešto in se zaposlil v tele- 
grafskem podjetju, ob delu pa razvijal svoj motor. Med 
okrevanjem po še enem od živčnih zlomov se mu je na 
sprehodu v budimpeštanskem mestnem parku mo- 
zaik živih predstav v mislih naposled zložil. V pesek je 
zarisal shemo brezkrtačnega elektromotorja na večfa- 
zni izmenični tok. Moral ga je le še sestaviti ... 


Tesla nad Ameriko ob prihodu ni bil navdušen. 
"Groza, tu so sto let za Staro celino!" V evropskih 
prestolnicah se je navzel aristokratske uglajenosti, 
medtem ko so bile Združene države hladna dežela 
stolpnic in kapitalističnega stremenja k dobičku. A 
prav zato je tu laže prodrl s svojimi idejami in na- 
posled je spremenil mnenje. 


Za njegovo idejo se Evropejci tedaj niso znali ogreti, 
kajti zadnji krik mode je bila električna razsvetljava - 
znani izumitelj Thomas Edison je ravnokar iznašel 
žarnico. Zato je 1884 z zamislijo odšel prav k Edisonu 
v New York, kar pa ni bila brihtna poteza. Edison je 
namreč svoj električni imperij zgradil na enosmernem 
toku (DC - direct current) in je za izmeničnega (AC - 
alternating current) menil, da je nevarnejši za člove- 
ka. Velika hiba DCja so bile izgube pri prenosu po 
žici, zaradi česar ga ni bilo moč pošiljati dlje od kilo- 
metra in pol. ACja ta tegoba ni pestila, zato pa ga je 
nekaj drugega - elektromotor zanj še ni obstajal. Bil 
pa je v Teslovi glavi in tako je imel izumitelj v rokavu 
asa, s katerim bi omogočil postavljanje tovarn stotine 
kilometrov daleč od elektrarn. S tem bi povzročil re- 
volucijo! 


Takratna elektrikarska tehnologija je bila še hudo v 
povojih. Ob slavnostni otvoritvi električne centrale 
v Strasbourgu je zaradi kratkega stika prišlo do ek- 
splozije vpričo samega cesarja Viljema 1. Nemš- 
kega. Zi žermans nad predstavo francoskega (!) 
podjetja niso bili navdušeni in zapleteni položaj je 
moral reševati prav Tesla. 


Tesla je spočetka občudoval Edisona, "ki je toliko 
dosegel brez obiskovanja univerz. " A sčasoma se 
mu je Edisonova metoda surovega preizkušanja 
vsega uprla. "Kar on počne, je iskanje igle v sene- 
ni kopici. Z uporabo glave bi se izognil 90 % dela!" 


No, Edison ga je poslal izpopolnjevat svojo opremo in 
sčasoma je Tesla zaradi sporov dal odpoved. Na sa- 
mostojni poti je sprva kolebal in moral v zimi na 1887 
za preživetje več mesecev kopati jarke! Šele poleti, tri 
leta po prihodu v ZDA, je sestavil tako želeni elektro- 
motor. Profesor Poschl se je vendarle motil. 


Vojna tokov 


Tesli je sodelovanje ponudil industrialec George We- 
stinghouse. Ta poteza je Edisona vznejevoljila in v 
svojem laboratoriju je dal z AC-tokom javno scvreti 
štiriindvajset psov, dve teleti in enega konja, da bi po- 
kazal, kako smrtonosen da je. Uspelo mu je, da se je 
prijema oprijelo ime 'westinghousanje'. 

Ob istem času je država New York iskala nove načine 
izvajanja smrtne kazni in Edisonov tabor je uspel s 
predlogom električnega stola. Za poskusnega zajca 
so določili Williama Kemmlerja, na smrt obsojenega 
pridaniča, ki je s sekiro ubil svoje dekle. Eksekucija 
leta 1889 je bila zaradi neizkušenosti krvnikov prava 
grozljivka, saj Kemmler dolgo ni hotel umreti. Celo 
Edison je bil pretresen. A ker je folk načeloma glup, 
jo je v propagandni vojni vseeno odnesel bolje. 

Tesla je imel za nameček sovražnike tudi znotraj We- 
stinghousovega podjetja. Stari gardi ni bilo prav, da je 
prikolovratil nek Balkanec, tlesknil s prsti in vse nji- 
hove obstoječe reči poslal na smetišče. Zavistni 
inženirji so mu metali polena pod noge in skupaj z 
Edisonovimi spletkami povzročili, da je na končni 
uspeh čakal še dolgih sedem let. 


Danes vemo, da je enosmerni tok človeku ravno ta- 
ko nevaren kot izmenični, toda električni stol je 
ostal v rabi. Je pa zanimivo, da samo v ZDA in ne- 
kaj časa na Filipinih! Dasi je simbol ameriške 
smrtne kazni, ga zakurblajo le še redko. 


Avgusta 1891 sta Charles Brown in Mihael Dolivo- 
Dobrovolsky testno poslala elektriko 160 kilometrov 
daleč na neko razstavo v Frankfurtu - s Teslovimi pa- 
tenti. To je dalo potrebni zagon, da je Westinghouse 
pridobil pravico osvetliti Svetovno razstavo v Chicagu 
1893, eno tistih gigantskih prireditev, na katerih so v 
viktorijanskih časih kazali blišč razvitih držav. 
Čikaška razstava, imenovana tudi Kolumbova ekspo- 
zicija, je privabila 28 milijonov ljudi! Gromozansko 
prizorišče je žarelo v luči četrt milijona žarnic, ki jih je 
napajala Teslova elektrika. Z odliko! 

Strahovi pred 'smrtonosnim' izmeničnim tokom so se 
pričeli razkrajati. Končni zadetek v polno je bila iz- 
gradnja elektrarne na Niagarskih slapovih. Ko so ja- 
nuarja 1897 v Buffalu trideset kilometrov daleč od 
slapov pognali motorje z močjo, prinešeno po žicah z 
Niagare, je bilo vojne tokov naposled konec. Nikola 
Tesla je pripeljal elektriko v domove in tovarne. Dvaj- 
seto stoletje se je lahko začelo. 


Od mnogih spomenikov Tesli je tale ob Niagarskih 
slapovih mlajši, odkrit leta 2006. Kraj sicer leži 
slabih petsto kilometrov severozahodno od New 
Yorka in Buffalo je bil tako šele prva postaja na 
eventuelni poti daljnovodov prav do Manhattna. 


Električni coprnik 


A izumiteljeve misli so bile takrat že davno na drugem 
koncu. Epizoda z elektromotorjem je le prvo poglavje 
od mnogih v Teslovem plodovitem življenju. Leta 
1889 je odprl laboratorij na južni Peti aveniji, ki je po- 
stal popularni 'brlog električnega čarodeja". Videti je 
bil kot scena iz filmov o Frankensteinu. Kvišku so se 
pele ogromne tuljave, med katerimi je stal Tesla in 
nosil strele, ki so se mu pobliskavale s prstov ... 

Opis ni pretiran. Možganski hrust je tam razvil 'tesla 
coil' in raziskoval visokofrekvenčni izmenični tok. Ta 
je za človeka manj nevaren, kar je Tesli omogočalo, 
da ga je prenašal po lastnem telesu in pred zaprepa- 
denimi gledalci zaganjal naprave s prsti. Poleg tega je 
ustvarjal elektromagnetno polje, s katerim je na da- 
ljavo prižigal fosforescentne sijalke, ki jih je takisto 
sam razvil. Spoznanja je predstavil na univerzah, med 
drugim na sloviti Kraljevi akademiji v Londonu, kjer je 
navdušil vsa tedanja eminentna imena fizike. 

Svojo drobižasto pojavo je odlično nadoknadil z mar- 
kantnim nastopanjem. Urno je postal ljubljenec časo- 
pisja in s tem visoke družbe. Tesla se je med po- 

Z večfaznim tokom je Nikola Tesla svetu vtisnil vi- 
den pečat. Toda v znanstveni srenji si je sloves pri- 
dobil z raziskavami valovnih pojavov. "Gospod Te- 
sla ima še boljši uvid v teorijo elektromagnetnega 
valovanja kot sam Heinrich Hertz!" je bila nemajh- 
na pohvala, kajti Hertz, po katerem je dobila ime 
enota za frekvenco, je bil takrat pojem v raziskavah 
EM-polja. Tu pred francoskimi fiziki. 


membneži odlično počutil in napak bi ga bilo označiti 
za asocialneža ter asketa. Odkar mu je Westinghou- 
sov posel prinašal denar, je živel le v razkošnih hote- 
lih - prav do smrti. Ljudje so navdušeno pravili o 
brkatem možu, ki je ponavadi sključene drže in na 
smrt utrujen prišel na zabavo, a se je, kakor hitro je 
odprl usta, preobrazil v osrednjo figuro. Med prijatelje 
je mogel šteti može, kot sta bila pisatelja Mark Twain 
(Tom Sawyer) in Rudyard Kipling (Knjiga o džungli). 
Ti so mu na vsak način želeli najti družico in prav mo- 
goče je, da se je romantično zapletal. Vendar se iz te- 
ga nikoli ni izcimilo nič, kajti možakar je bil trdno pre- 
pričan, da bi ga žena pri delu preveč ovirala. Celibat 
je bil zanj stvar odločitve. 


Začetnik brezžičnega 

Marca 1895 je laboratorij na Peti aveniji pogorel do 
tal, z njim pa vsa oprema in zapiski. Tudi tisti o 'sha- 
dowgraphih', nenavadnih sivinskih slikah, ki jih je 
povzročalo sevanje vakuumskih cevi. Ko je decembra 
tega leta Wilhelm Rontgen razglasil odkritje rentgen- 
skih žarkov, se je izkazalo, da gre za isto reč. Bi lahko 
Tesla veljal za odkritelja, če mu delovna čumnata ne 
bi zgorela? Težko reči, saj so bili zanj le postranska 
zanimivost na poti do brezžične tehnologije, ki je po- 
stala nova obsesija. 

To je bila Teslova glavna hiba. Čeravno je odkril 
množico pojavov, se v fanatičnem stremenju po brez- 
žičnem pošiljanju elektrike nobenemu ni dovolj scelo- 
ma posvetil, da bi nastal nov izdelek veličine AC-mo- 
torja. 1898 je denimo predstavil eno svojih največjih 
mojstrovin, čolnič na radijsko vodenje, ki ga je po- 


Daljni prednik brezpilotnih predatorjev, s katerimi 
Obama raketira teroriste? Teslov teleavtomat. Izu- 
mitelj je bil prepričan, da se bodo vojne čez čas 
odvijale le še med vojskami robotov. Ne le to, tudi 
človeka je imel za avtomat, ki se zgolj odziva na 
zunanje dražljaje in torej nima svobodne volje. 


Da bi razumeli pomen večfaznega 
izmeničnega toka, se pomudimo 
pri osnovah potovanja elektrike 
po žici. Gre za gibanje elektronov, 
negativno nabitih delcev, ki jih 
privlači pozitivno nabiti pol, ozna- 
čen denimo s plusom na bateriji. 
Zato se odpravijo proti njemu in 
količina na sekundo je definirana 
kot električni tok z enoto amper. 
Če nenehno tečejo v eno smer, 
govorimo o enosmernem toku, 
kakršnega dobiš iz baterije. Do- 
mača vtičnica po drugi strani do- 
stavlja izmenični tok, kajti elek- 
trični generator v elektrarni ne- 
nehno spreminja pol, zato se ob- 
rača tudi smer toka — petdesetkrat 
v sekundi! Elektrone v gibanje sili 
električna napetost z enoto volt, ki 
si jo moreš predstavljati kot vi- 
šinsko razliko med dvema točka- 
ma pri reki. Večja kot je, močnejši 
je tok. Upornost žice pa predsta- 
vlja toku oviro in ga niža. V njej se 
skrivajo lastnosti materiala in nje- 
gova širina — debelejše žice imajo 
nižjo upornost. Naposled je naj- 
pomembnejši podatek pri oskrbi z 
elektriko električna moč, ki jo lah- 
ko uporabijo naprave. Pove jo 
zmnožek napetosti in toka. 

Pri prenosu električne moči ima- 
mo tako dve možnosti. Lahko bi 
jo gnali po žici pri velikem toku in 
nizki napetosti ali obratno, pri vi- 
soki napetosti in nizkem toku. 
Prva opcija bi zahtevala široke 
žice, ki bi zmogle prenesti naval 


elektronov brez odvečnega segre- 
vanja, kar ni ekonomično. Zato se 
elektrika 'na debelo' vselej tovori 
ob visokih napetostih in nizkih to- 
kovih. Generatorji elektrarn blju- 
vajo nekaj deset kilovoltov, nakar 
jo transformator pretvori na več 
sto kilovoltov, s katerimi hiti po 
velikih daljnovodih. Na poti do po- 
rabnikov se nato postopoma pret- 
varja nazaj v nižje napetosti pri ne- 
kaj 10.000 V, ki jo dovedejo naj- 
prej tovarnam in nato hišam pri 
napetosti 240 V. Enosmerni tok 
ima to smolo, da mu je mnogo 
teže spreminjati napetost kot iz- 
meničnemu, zato opisane akroba- 
cije z voltažo pri njem odpadejo. 

Tesla ni odkril izmeničnega toka 
kot takega. Njegov preblisk je bila 
uporaba več faz. Če imamo dva 
toka, katerih nihanje je poravna- 
no, pravimo, da sta 'v fazi', če pa 
je zamaknjeno, imata različni fazi. 
Smisel tokov z različnimi fazami 
najdemo pri elektromotorjih. Ti 
delujejo na principu odbijanja 
enakih magnetnih polov, kar smo 
vsi izkusili pri igračkanju z mag- 
neti. Del motorja (ohišje ali vrtljivi 
rotor) je trajni magnet, medtem je 
drugi elektromagnet, ki mu izme- 
nični tok hitro spreminja smer in 
povzroča odbijanje od trajnega 
magneta. Večfazni tok povzroča 

spremembo polov 'v več valovih' 
v enem vrtljaju, s tem pa zaneslji- 
vejše in bolj gladko delovanje. 

Ze Tesla je zgruntal, da je najbolj 
ekonomičen trifazni tok, ki ga 
uporabljamo še danes. Daljnovodi 
imajo zato tri glavne žice, po eno 
za vsako od faz, ki so med sabo 
premaknjene za tretjino kroga. 
Kontakt, ki sklene tokokrog, je 
ozemljitev — ničla, kamor se ste- 
kajo elektroni in je ista za vse tri 
faze. 'Zemljo' lahko predstavlja 
tudi katerokoli telo velikih dimen- 
zij, po katerem se električni naboj 
ves porazgubi. 

Hišne vtičnice imajo le dve luknji, 
kar pomeni, da tjakaj prihaja eno- 
fazni izmenični tok z eno od faz in 
ozemljitvijo. Poleg tega imajo šte- 
karji dodatno, varnostno ozemllji- 
tev - tisti stranski zaplati kovine. 
Gre za povezavo ohišja naprave z 
zemljo, če bi v notranjosti prišlo 
do neljubega stika žic z ogrodjem. 
Še to: pri nas uporabljamo 240 V 
pri 50 hercih, v Ameriki pa 120 V 
pri 60 Hz. Ameriške vrednosti so 
zapuščina pionirskih časov, ker 
doslej še niso zmogli iniciative, da 
bi energetski sistem priredili ev- 
ropskim vrednostim. Slednje so 
bolj ekonomične, saj imajo trans- 
formatorji zaradi manjših razlik v 
napetostih lažjo nalogo. 


imenoval teleavtomat. Šlo je za prvo napravo te sorte 
na svetu, okoli katere je na noge lastnoročno postavil 
teorijo o radijskem vodenju. A bumbar izuma spet ni 
razvijal dalje! Raje se je odpravil na še en drag ekspe- 
riment v središče ZDA, v Colorado Springs. 

Mestece je slovelo po naelektrenem ozračju in Tesla 
je tu postavil pravi steampunkovski laboratorij. Priče- 
vanja govorijo, da naj bi površje v mestu tako naelek- 
tril, da je statična elektrika tresla ljudi skozi pipe. A 
tega ni moč z gotovostjo potrditi. Zatem naj bi njego- 


Tesla se sprva ni zavedal nevarnosti obsevanja z 
rentgenskimi žarki in šele kasneje je slabo počutje 
povezal z njimi. Se vedno jo je odnesel bolje kot 
Edisonov asistent Clarence Dally, ki mu je preveli- 
ka doza sežgala roke, zaradi česar je umrl. 

ve naprave ujele signal z Marsa. Trditev sploh ni bila 
tako čez les, kajti v tistih časih je prevladovalo mne- 
nje, da je Mars naseljen z inteligentnimi bitji. Astrono- 
mi so na planetu uzrli kanale, za katere so domneva- 
li, da so umetnega nastanka. Danes vemo, da ni tako, 
in domneva se, da je Tesla ujel kakega od konku- 
renčnih raziskovalcev. Je pa jasno, da je enega od 
večerov med napajanjem tal z nabojem povzročil kra- 
tek stik, skuril generatorje v elektrarni in pahnil Colo- 
rado Springs v temo. Nori znanstvenik, pač. 


Ta znana slika je iz Colorado Springsa. Gre seveda 
za trik z večkratnim odpiranjem zaslonke, saj bi bil 
Tesla v dejanski navzočnosti ob taki streli v smrtni 
nevarnosti. Blisk je dolg sedem metrov, elektriko 
zanje je brezplačno dovajala bližnja elektrarna. 

Sam proti vsem 


Leta 1900 je J. Pierpont Morgan, najvplivnejši tedanji 
magnat, Tesli namenil novce za postavitev poskusne- 
ga radijskega stolpa na posestvu Wardenclyffe na 
Long Islandu blizu Manhattna. No, vsaj Morgan je mi- 
slil, da financira prvi radijski oddajnik na svetu, kajti 
izumitelj je imel čisto svoje plane. Iz Colorada se je vr- 
nil obseden z ultimativno zamislijo 'Svetovnega siste- 
ma' za komunikacijo in prenašanje energije. Tvorilo bi 
ga več prek sto metrov visokih stolpov širom sveta, 
med katerimi bi skozi Zemljo potovala pisana sporo- 
čila, govor, slika ter električna energija za delo. Name- 
sto da bi se v Wardenclyffu zadovoljil z radijem, je ho- 
tel preveč ambiciozno prenašati elektriko na daljavo. 


To je bila kapitalna napaka. 12. decembra 1901 je na- 
mreč Italijan Guglielmo Marconi iz Anglije poslal črko 
's! v Morsejevi abecedi 3500 kilometrov daleč v Kana- 
do in Teslo pri brezžični komunikaciji prehitel po de- 
sni. Ta je ob dogodku pikro pripomnil, da je Marconi 
uporabil sedemnajst njegovih patentov. To je bilo res, 
a spektakularnost Italijanovega dosežka je Teslo pre- 
glasila. Za nameček se je podjetniško povezal z Gene- 
ral Electricom, koder so bili zbrani vsi Teslovi največji 
sovražniki. Ti so s svojim vplivom Marconiju omogoči- 
li gospodarski uspeh, Balkanca pa za več desetletij iz- 
brisali iz ameriških univerzitetnih učbenikov! Obenem 
so se v ameriškem patentnem uradu zamenjali ljudje, 
tako da je leta 1904 institucija čudežno spremenila 
mnenje in Italijanu priznala patentni prvenec. 


Tesla pred svojimi oscilatorji za proizvajanje visokofrekvenčnih signalov. Fotografija je iz leta 1916, ko je 
že izgubljal stik s čelom znanstvenega napredka, saj za viktorijanske nastopače tedaj ni bilo več prosto- 
ra. Tistega leta je Albert Einstein objavil splošno teorijo relativnosti, katere pogledov Tesla ni sprejemal. 
V nos mu je šla ideja gravitacijskega ukrivljanja prostora, saj "ne moreš ukrivljati niča." 


N. TESLA. 
ELEOTRICAL TRANSMISSION OP POWER. 
No. 382,280. Patented May 1, 1888, 


Fig. 


Takele so bile risbe Teslovih patentov. lnovator- 
jem ni bilo treba ničesar v resnici sestaviti. Dovolj 
je bilo, da so bile sheme in razlage tehnično smi- 
selne, zato ni bilo nujno, da so vse delovale. 


Tesla bi moral tako s stolpom na Wardenclyffu uspeti 
za vsako ceno. Toda reči niso šle po načrtih. Leta 
1901 je zlom newyorške borze ceno surovin pognal v 
zrak. Drugo napako je storil sam, ko je Morganu sa- 
njavo navrgel, da bo Svetovni sistem zmogel zagotav- 
ljati energijo ljudem zastonj. Iti z idejo o brezplačni su- 
rovini h kapitalistu je kratkomalo neumno. Morgan je 
bil besen, ker ga je Tesla prinesel okoli, in mu ni hotel 
dati niti ficka več. Prek zvez ga je onemogočil tudi pri 
iskanju drugih financerjev. 

Inovatorju je naposled zmanjkalo denarja. Stolp je si- 
cer za silo končal in ga zadnji teden julija 1903 pognal 
v delovanje. Prebivalci Long Islanda so pričevali o ne- 
navadni svetlobi vrh strukture. A kar je bila zanje mi- 
steriozna predstava ubrisanega genija, je bil Teslov 
labodji spev, saj je moral napravo tedaj ugasniti. Za 
zaslužek je izumil spisek drugih uporabnosti, kot je bi- 
la leta 1909 turbina brez lopatic. Toda sleherna je bi- 
la zanj le sredstvo za pridobivanje denarja za Svetovni 
sistem in spet se ni nobeni posvetil toliko, da bi dozo- 
rela v uspeh. Naposled so oblasti leta 1917 stolp raz- 
strelile, uradno iz strahu, da bi ga Nemci uporabljali 
za komunikacijo s svojimi ladjami, kajti tisto leto so 
ZDA vstopile v prvo svetovno vojno. 

Teslova turbina na rotor nima pritrjenih lopatic, 
marveč kovinske diske. Tekočina teče ob njih in jih 
poganja s svojo viskoznostjo. Za Teslove čase kon- 
cept še ni bil zrel, danes pa jih kot črpalke za tele- 
sne tekočine uporabljajo ponekod v medicini. 


Konec električnega maga 


Svetovni sistem je bil Teslovo življenjsko delo in s 
padcem stolpa na Long Islandu je njegova zvezda 
zašla. Časopisi so boleče razodeli, da ni premogel 
počenega groša, finančniki mu niso več zaupali. Za 
nameček je Marconi leta 1909 prejel Nobelovo nagra- 
do za fiziko, za katero Tesla ni bil nikoli nominiran. 
Poročila, da jo je zavrnil, so bile novinarske race. 
Poklapani izumitelj se je v nemoči oklenil edinega, 
kar mu je še šlo od rok. S sijem nekdanjega vizionar- 
ja je snubil rumeni tisk s senzacionalističnimi napo- 
vedmi. Med njimi je najbolj znana tista iz leta 1937 o 
žarkovnem topu, klicanem teleforce, s katerim bi mo- 
gli "sklatiti stotnijo letal kilometre daleč." Trditi, da se 
je možakarju sfecljalo, bi bilo pretirano. Ni pa dvoma, 
da je zaradi neuspeha utrpel več živčnih zlomov in 
postal še bolj čudaški. Že tako je trpel za obsesivno- 
kompulzivno motnjo - število prtičkov pri večerji je 
denimo moralo biti nujno deljivo s tri. Na koncu se je 
raje kot z ljudmi pogovarjal z golobi in nihče ga ni več 
hotel jemati resno. 

Nikola Tesla je preminil 7. januarja 1943 v sobi 3327 
hotela New Yorker zaradi infarkta. Njegove reči so ne- 
kaj dni kasneje na priporočilo FBlja zasegle oblasti, 
kajti druga svetovna vojna je bila na vrhuncu in bali 
so se, da bi lahko kak žarek smrti romal k sovražniku. 
S tem se je začela bogata doba Teslovih mitov, kajti 


Posestvo Wardenclyffe je dobilo ime po lastniku 
Jamesu Wardenu. Končan stolp bi bil videti takole. 
Navkljub žarenju kupole signala ne bi pošiljal sko- 
zi zrak, marveč skozi zemljo! Velike tuljave naj hi v 
tla pumpale električni naboj in povzročale motnje, 
ki bi jih zaznali na drugem koncu sveta. 

sliki ga igra David Bowie. Konec leta pričakujemo 
še biografski muvi Fragments from Olympus. 


vsak teoretik zarote bo vedel povedati, da so Ame- 
ričani sunili Teslove načrte za neizrekljive naprave. Z 
njimi naj bi oktobra 1943 v famoznem Filadelfijskem 
eksperimentu napravili rušilec USS Eldridge neviden 
in ga teleportirali ... na njih osnovali zloglasni sistem 
HAARP za spreminjanje vremena ... ter seveda 9/11 
sesuli dvojčka. Če verjameš (namig: raje ne). 

Po uradnem poročilu med prtljago ni bilo ničesar 
omembe vrednega, zgolj stare naprave. Je pa doka- 
zano, da so zapiski o teleforcu romali v letalsko bazo 
Wright-Patterson, kjer je na njihovi podlagi tekel razi- 
skovalni program. Glede na to, da Američani terori- 
stov ne zasipajo z žarki iz vesolja, iz tega ni bilo nič. 
Tudi papirje so kasneje dobili nazaj v roke Srbi. Leta 
1952 je najprej v Beograd odšla njegova prtljaga, pet 
let pozneje pa še žara s pepelom, ki jo lahko danes vi- 
diš v beograjskem Muzeju Nikole Tesle. 


Zelo verjetno je Tesla načrte za teleforce pred smr- 
tjo prodal Sovjetom. Od tod izvira ideja uporabe te- 
sla coila za orožje v Red Alertih (na sliki trojka) in 
kopici drugih iger, tudi novih Wolfensteinih. 


Z laserji so ga 

Tesla bi že težko bolje ustrezal predstavi o norem 
znanstveniku. Prvič, bil je v resnici uspešen - dodelili 
so mu 278 patentov, s katerimi je postavil temelje 
sodobnih elektroomrežij in brezžične komunikacije. 
Drugič, nagnjen je bil k megalomaniji in pretiravanju, 
le da menda brez gromkega smeha. Tretjič, s strelja- 
njem bliskov s prsti ne moreš zgrešiti. Pa celibatom. 
Koncem prejšnjega stoletja je postal še idol newagev- 
skih gibanj, ker je iskreno verjel, da lahko z izumi pri- 
pomore k blagodati človeštva. Na tej podlagi so nav- 
dušenci nad genijem spletli tako gosto mrežo polres- 
nic in neumnosti, da bog pomagaj. Na primer, da je 
izumil neonske luči, ki so nekaj drugega od fosfores- 
centnih, s katerimi je rokoval. Ter da je zasnoval ra- 
dar (nak) in črpal prosto energijo (pa kaj še). 


ne raziskav pošilja elektromagnetno valovanje v Zemljino ionosfero, del atmosfere na višini med 85 in 
600 kilometri. Po teorijah zarote je vzrok za vse katastrofe zadnjih let, putiko ter revmo. 


Teleforca ne gre mešati s fantazijsko rabo tesla 
coila kot orožja, saj je šlo za različna koncepta. Te- 
slov žarek smrti ne bi bil snop svetlobe kot laser, 
marveč tok miniaturnih delcev volframa, ki bi jih v 
gibanje pognalo elektromagnetno polje. Več o po- 
ganjalih delcev na Joker.si pod številko 1602. 


Žal taki miti zakrivajo, kdo je Nikola Tesla v resnici bil 
in kaj je pomenil. Posedoval je um briljantnih dimenzij 
in je želel človeštvo z izumi dvigniti na novo raven. Res 
je imel več izjemnih odkritij, ki so jih ponovili šele pet- 
deset let pozneje, denimo tisto lastne frekvence Zem- 
ljine atmosfere. A istočasno je bil razsipen, domišljav 
in sam kriv za največje neuspehe. Mnogo njegovih za- 
misli je bilo docela utopičnih, med njimi Svetovni si- 
stem. Ni dokazov, da bi Tesla res prenašal elektriko 
na večjo daljavo in da je sestavil žarkovni top. A na- 
vsezadnje ne potrebuje priznanj, da je bil "sto let pred 
svojim časom." Dovolj bo, če se ga poleg po zaslugah 
z AC-omrežjem spominjamo kot pravega začetnika 
brezžične komunikacije. Nekaj mesecev po njegovi 
smrti je ameriško Vrhovno sodišče odločilo, da so Te- 
slovi tozadevni patenti zgodnejši od Marconijevih. S 
tem je bilo pravici vsaj malo zadoščeno. 

Levo Tesla pri 38 letih, desno pri 77. Ves čas je z 
vadbo pedantno ohranjal 64 kilogramov in pol tele- 
sne teže, kar je pri skoraj dveh metrih višine pome- 
nilo, da je bil še bolj suh od pisca teh vrstic. 


9 Šoglova tuljava 


Vsi poznamo prizor. Tank se vali proti hecni 
obročasti zgradbi, strela udari in od mrcine osta- 
ne le kadeče se železje. Toda strašljivi tesla coil je 
v bistvu transformator za pretvarjanje toka v zelo 
visoke napetosti. Te lahko dosežejo več megavol- 
tov (milijonov voltov) in s tem nekajkratno vred- 
nost največjih daljnovodov! Hec pri takih voltažah 
je, da jih klasični transformatorji, kakršne imamo 
v omaricah pred hišami, ne prebavljajo, ker bi se 
stopili. Tamkaj so tuljave ovite okrog velikega ma- 
gneta. V teslovem navitju pa so tuljave v zraku in 
torej med njimi ni fizičnega stika. Ko skozi eno 
pošlješ tok, ustvari magnetno polje, ki deluje na 
drugo, nakar tok po principu magnetne indukcije 
steče še po njej. Skok napetosti je odvisen od raz- 
merja navojev med tuljavami. 

S tem na terminalu za drugo tuljavo dobimo veliko 
količino naboja pri visokih napetostih in frekven- 
cah nihanja, ki ga zberemo na kroglasti ali toroid- 
ni strukturi — to je najbolj vidni del naprave. Zara- 
di visokih voltaž v zraku ob kovinski površini pri- 
haja do razpada molekul na polarizirane delce, 
skoznje pa steče tok in povzroča značilne strele. 
Takih napetosti v vsakdanjem življenju ne potre- 
bujemo, zato so tesla coili stvar raziskovalcev in 
zanesenjakov. V začetku prejšnjega stoletja so jih 
nekaj časa uporabljali za proizvajanje radijskih va- 
lov, danes pa imamo za to druge naprave. In ne, 
tesla coili niso primerni za uničevanje oklepnikov. 
Strele imajo majhen doseg in z njimi ni mogoče 
natančno meriti. Predvsem pa bi visokofrekvenčni 
tok zaradi takozvanega kožnega efekta tekel pred- 
vsem po površini kovine. 

Mimogrede, zaradi tega principa si je Tesla upal 
nositi visokofrekvenčni tok na telesu. Toda danes 
vemo, da vseeno prodre tudi decimeter pod kožo, 
zato daljše izpostavljanje takšnemu toku ni pripo- 
ročljivo. Tesla je čez čas čutil negativne posledice. 

sakemu se kdaj pripeti kaj nerodnega 

in nezgode s sekundnim lepilom niso 

tako redke, kot bi si mislili. So pa 

večkrat posledica potegavščin kot 

nezgod. Če vam pride na misel, da bi 
kakega kolega kam zalepili, lepo prosim, ne ga. Kar 
je smešno tistih par minut, ima lahko večdnevne 
neprijetne posledice. Na obeh straneh. 


Zdravniki res uporabljajo sekundno lepilo? 
Ah, cianoakrilat. Ko so ga po naključju odkrili med 
drugo svetovno vojno, so bili navdušeni, ker je spoji- 
na v trenutku zlepila karkoli. Nakar so ugotovili, da je 
to v resnici tudi pomanjkljivost, saj so si znanstveniki 
lepili na prste vse mogoče. Zato so nanjo pozabili. Po 
vojni so jo spet odkrili pri Kodaku in jo pričeli tržiti, 
nakar so jo v šestdesetih prodali Loctitu. Tam so si iz- 
mislili izraz 'super lepilo' (superglue), ki ga v angleš- 
ko govorečih deželah uporabljajo še danes. 
Sekundno lepilo ima to lepo lastnost, da 'zgrabi' v le 
nekaj sekundah, kot pove že ime. Ima pa dokaj nizek 
prag popuščanja, zato ni primerno za večje obremeni- 
tve, marveč z njim lepimo majhne in lahke stvari. Do- 
bro se obnese v modelarstvu, elektroniki za prototip- 
ne tiskanine in podobno. V medicinske namene pa so 
ga prvikrat uporabili v vietnamski vojni. Med spopa- 
dom v Koreji so namreč izgubili ogromno ranjencev, 
ker jih niso mogli pravočasno prepeljati do bolnišnice 
in so izkrvaveli. Med žvižganjem krogel zevajočo rano 
težko zašiješ, zato je dohtarjem kapnilo, da bi rano 
lahko zalepili. V ta namen so razvili cianoakrilni sprej, 
ki se je obnesel tako dobro, da manjših ran sploh niso 
več šivali. Vseeno lepilo ni prešlo v splošno rabo, ker 
je rado dražilo kožo. Prvi komercialni preparat, ki ga 
je odobrila ameriška uprava za zdravila FDA, je na trg 
prišel šele pred petnajstimi leti, pa še to po zahtevnih 
testih. Med vojno se ne pritožuješ zaradi rdečice in 
srbenja, če ti je to rešilo življenje ali vsaj okončino. Ci- 
vilisti smo bolj občutljivi. 


ee Medicinsko sekundno lepilo se po sestavi od 
komercialnega ne razlikuje dosti. Fora je le v ste- 
rilnosti in manj draženja tkiva. 


Vam svetuježe od, 
leta MV V 


OGuattra zanima, kako diši sekundno lepilo, zato si 
prilepi prst na nos. Sicer postane predmet posme- 
ha, a izve, da ga zdravniki s pridom uporabljajo. 


Dandanes je, vsaj onstran luže, lepljenje manjših 
ureznin ali celo presredka po porodu vse bolj stalna 
praksa. Študije dokazujejo, da lepljenje pospeši celje- 
nje in pušča manjše brazgotine oziroma da le-teh sp- 
loh ni. Pri nas se jim z rabo sekundnega lepila ne mu- 
di, a nemara že v bližnji prihodnosti resnosti poš- 
kodbe ne bomo več mogli razlagati s številom šivov. 


Kako deluje voh? 

Kar za nosom pojdi, pravi stari pregovor. Akoprav si 
nekateri razlagajo, da itak greš vedno za nosom, ker 
je ta pač spredaj, je resnica drugje: ljudje ne razmiš- 
ljamo, kako dobro nam rabi nos. Pravim vam, prava 
zarota oči in ušes! 

Zagotovo se vam je že zgodilo, da so vas v kuhinjo 
zvabile omamne vonjave hrane, ki se je pekla v 
pečici. Ali da v kak prostor niste vstopili zaradi hude- 
ga smradu. Da ne govorimo o prešvicanih telesih na 
avtobusu ali onem gospodu, ki je zlil nase pol litra ko- 
lonjske. Nos je dostikrat prvi opozorilni sistem, ki nas 
k nečemu pritegne ali nas od tega odvrne. Z njim od 
pamtiveka ugotavljamo, ali je nekaj užitno ali strupe- 
no, zato ga imamo nad usti. Nekdaj nam je rabil celo 
za ugotavljanje, ali so pripadnice nasprotnega spola 
godne za razplod oziroma če so dedci potentni. S tem 
v zvezi še danes cveti nategovanje s feromoni, ki naj 
bi moške naredili neustavljivo privlačne. To ne drži, 
saj so znanstveniki v različnih študijah dokazali, da 
imamo dotični kos vohala zakrnel. Drži pa, da ženske 
vonjajo bolje od moških. 

Gotovo vas zanima, kako vohanje deluje. Vse je po- 
sledica kemije. Ob tapete trgajočem prdcu ne dobite 
v nos koščka dreka in ob omamnem parfumu vanj ni 
zajadral drobec crknjenega kita. Tisto, kar vohamo, je 
navzočnost molekul določenih plinov v zraku. Nad 
nosno votlino je namreč vohalni betič, zadnji konec 
prvega, olfaktornega možganskega živca. Iz njega 
skozi luknjice v kosti poganjajo v nosno votlino drob- 
ni laski (fila olfactoria), ki jih dotične molekule vzdra- 
žijo. Oddaja jih praktično vse, bodisi samo od sebe, 
bodisi zaradi segrevanja. Na ta način delujejo dišeče 
sveče in uparjalniki za eterična olja. Različni vonji so 
tako posledica mešanic več kemijskih spojin, ki vsa- 
ka po svoje dregne živčne končiče, podobno kot z ra- 
zličnimi prijemi izvabimo različne akorde na kitari. 
Substance same po sebi po sebi niso prijetne ali ne- 
prijetne, kvečjemu blage ali agresivne. Bolj je po- 
membno, kako koncentrirane so. Celo najprijetnejša 
dišava je v dovolj visoki koncentraciji nevzdržna. Kar 
spomnite se prej omenjenega gospoda s kolonjsko. 


eže Diši nam marsikaj, ne le rožice. Vonj sveže pe- 
čenega kruha v trgovini nas lahko pripravi, da bo- 
mo kupili več, kot smo nameravali. 


Seveda pa ni dovolj le draženje vohalnih laskov. 
Ključno je, kakšno asociacijo si ob njihovih signalih 
napravijo naši možgani. Vonj razpadajočega trupla, 
poln žveplovih spojin, je recimo človeku odvraten, hi- 
jena pa se ga bo razveselila. Lep primer so specialni 
francoski siri, recimo kvarglji, za katere se dobesedno 
priučiš, da niso nagravžni. 

Ljudje ločimo med več tisoč različnimi vonjavami, a 
imamo v primerjavi Z dosti drugimi sesalci slabo raz- 
vit voh. Kot sem rekel, bolj se zanašamo na oči in 
ušesa, za vohanje pa uporabljamo pasje nosove. Ali 
prašičje, če iščemo tartufe. Živalski svet se nasploh 
zelo zanaša na vonj, od feromonov do markiranja te- 
rena. Kače imajo še posebej razvit vomeronazalni or- 
gan, kar pomeni, da vohajo tudi v ustni votlini, kamor 
dišave denejo z jezikom. Okoli morskih psov se je 
razvila legenda, da lahko zavohajo kapljico krvi več 
kilometrov stran. Čeprav imajo izjemno vohalo, to 
preprosto ne.drži. Ne pozabite, molekule morajo priti 
do nosu, da jih zazna. Ta kapljica bi morala prepoto- 
vati dolgo pot! Poleg tega je značilni 'kovinski' vonj 
po krvi posledica železa v hemoglobinu, kar pomeni, 
da bi morali morski psi trumoma napadati vse ladje 
po oceanih. 

Zdaj, ko veste, kako deluje princip zaznavanja vonja, 
se vam ne bo zdelo čudno, da žuželke vohajo s tipal- 
kami ali celo z nogami. Pa tudi, zakaj nekatere rožice 
dišijo lepo in vabijo čebelice (te določene rastline za- 
znajo z več kot enega kilometra), druge pa z vonjem 
gnijočega mesa dvorijo muham. Kako je to naše čuti- 
lo pomembno, vam ponavadi postane jasno šele, ko 
ga zaradi prehlada ali nahoda začasno izgubite. 

Kako glasno vpiti "EA, jebi se"? 


neslavno titulo najbolj osovraženega podjetja v 

Združenih državah, kar so povzeli tudi nekateri 
veliki mediji. Komentarji na forumih se cedijo od pri- 
voščljivosti in pritrjevanja. Nepoučeni bi sklepal, da 
EA igre izdeluje v Kampučiji s šestletniki, ki jim v 18- 
urnih delovnikih ne pusti na stranišče in jim plačuje s 
prgiščem plesnivega riža, za izdelke pa računa po 
250 evrov in stranke s šotganko sili k nakupu. 
Daleč od tega, da bi počez zagovarjal EA, tvrdko, ki 
se je očitno namenila, da bo na rumeno (s strjeno 
scalnico?) tlakovani poti v svetlo free 2 play prihod- 
nost potacala mnoge svoje kultne franšize, od Need 
for Speeda, s katerim ravna kot svinja z mehom, do 
SimCityja, katerega obupna splovitev in nedokonča- 
no stanje mesec dni po izidu sta sramoti prve klase. 
Tvrdko, ki je ukinila priročnike v itak shujšanih škatli- 
cah in jih nadomestila s pildki klozetnega papirja, s 
čimer je dodatno razvrednotila izdelek v primerjavi z 
gusarsko inačico. Tvrdko, ki je pokopala nekaj vrhun- 
skih razvijalcev, od Origina do Westwooda. Tvrdko, ki 
zaradi zaslužka strankam teži z mikrotransakcijami, s 
katerimi si je moč v marsikakem njenem špilu kupiti 
najsilnejše avte in ubojita krepelca ter zaobiti načrto- 
vano strukturo. 


E:<:: Arts je drugo leto zapovrstjo osvojil 


Vendarle bi rad stvari postavil v perspektivo. V EAjevi 
grenki 'nagradi' vidim dosti učinka internetnega preti- 
ravanja, ki deluje po plenilskem principu. Ko zver za- 
gleda plen, ga bo preganjala, dokler se mu ne ponudi 
slajši ali lažji. In kaj je slajšega od firme, ki odira svoje 
stranke? Izpostavljanje je krivično, kajti drugi založniki 
imajo na glavi enako masla. Activision Blizzard je z 
izčrpavanjem znamke uničil Guitar Hero, postavlja 
"eksperimentalno" visoke cene za nekatere izdelke in 
je iz lansiranja Diabla 3 naredil komedijo. Ubisoft je še 
do pred kratkim najedal s protipiratsko zaščito, ki je 
terjala nenehno priključenost v splet. Nintendo je dal 
na trg 3DS, nakar ga je pocenil, ko je ugotovil, da je 
prodaja slaba, igre pa so zamujale. Isto se dogaja z 
wiijem U. Sony je zajebal pri varnosti Playstation Net- 
worka in slednjega odklopil za več tednov. Microsofto- 
ve luknje v operacijskih sistemih in brskalnikih so le- 
gendarne. In tako dalje. Če kdo misli, da je igralska in 
širše digitalna industrija pravljična dežela rožnatih sa- 
morogov, naj se zbudi. Že zdavnaj so jih predelali v 
unicorn-burgerje. 

Raziskavo je izpeljal potrošniški blog Consumerist. 
com, na katerem večino prispevkov objavijo uporab- 
niki in ne strokovnjaki. EA se je znašel v družbi firm, 
kot so Netflix, Gamestop, Best Buy in Walmart. Sled- 
nja je roparska veriga cenenih marketov, ki za cent 
cenejši rakotvorni jogurt odira priseljenske delavce, 
na veliko krši zakonodajo in je s svojim puritanskim 
sprenevedanjem v veliki meri odgovorna za manko 
seksa v igrah. Ampak to za glasovalce ni pomembno. 
EA se jim je s koncem Mass Effecta 3 in Dragon 
Agem 2, ki ni fural klasičnega junaka, tako zameril, 
da je v 'polfinalu' premagal telekomunikacijskega gi- 
ganta ATGT, v finalu pa po več kot 250.000 glasovih 
multinacionalko Bank of America. 

Pomislimo. Dejansko je EA kot založnik zabavnega 
softvera bolj osovražen kot ta druga največja banka v 
ZDA, ki jo je morala država reševati z 20 milijardami 
dolarjev pomoči in je šole, bolnišnice in na ducate lo- 
kalnih vladnih organizacij ogoljufala za težke denarce. 
S svojimi slabimi naložbami in zapletanjem v vedno 
nove škandale je BoA eden glavnih botrov finančne 
krize, ki duši svet - toda ljudje mislijo, da je zloben 
Electronic Arts, ki dela igrice. Ne pravim, da ga EA ne 
serje. Ampak halo?! Če to ni kronski dokaz, da je folk 
glup, internetna popadljivost in senzacionalizem pa 
ena večjih groženj zdravi pameti, res ne vem, kaj je. 
Consumerist dalje jadikuje, da je EA pod črto naj- 
slabša firma zato, ker za njene igre ni alternative in je 
firma zato praktično monopolist. To je gromozanska 
neumnost. Kdo me sili, naj igram Battlefield 3, če so 
tu Black Ops 2, Planetside 2, novi Counter-Strike, Na- 
tural Selection 2 in podobni, katerih strežniki so enako 
zasedeni? Če ne maram Fife, je tu licenčno pokve- 
čeni, a globlji Pro Evo. Ako mi ne sede novi SimCity, 
kompletno štirico na Steamu dobim za deset evrov. In 
tako naprej. Izbire je, kolikor hočeš. 

Poleg tega mislim, da je vendarle še nekaj ostalo od 
EAja, ki je v osemdesetih in devetdesetih presenečal z 
udarnimi titulami svojih in zunanjih moštev, kakršni 
so bili Ultima, Wing Commander, Need for Speed, 
Command 6 Conguer, Magic Carpet, System Shock 
2, Syndicate, Populous. V novejšem času pa gre izpo- 
staviti The Sims, Battlefield, Dragon Age, Dead Spa- 
ce, Mirror's Edge, Burnout. 

Eden od EAjevih živin, Peter Moore, se je na naslov 
najslabšega podjetja odzval tudi z opravičilom in be- 
sedami: "Več zmoremo. Izboljšali se bomo." Poti na- 
prej mu splohni treba iskati. Nazaj naj se ozre. Sneti 

akor je bil Starcraft 2: Wings of Liberty (Joker 205, 89) luštna 
samostojna realnočasovna strategija, takega podnaslova ni 
imel brez razloga. Šlo je le za prvo poglavje, v katerem si po- 
večini igral s Terrani in pripravil teren za predstavo naših naj- 
ljubših renčečih zverin v dodatku Heart of the Swarm. Čakali smo ga 
težko, kajti Zergi so najbolj slikovita in zapomnljiva stran v Starcraftu. 
Da ne? Terrani, da so fajn, praviš? Vesoljski rednecki, katerih tanki so 
videti, kot bi jih vkup vrgel pri avtokleparju? Protossi? Medzvezdni pra- 
vičniški hipiji, ki radi modrujejo v svoji skupščini, od njih pa nič ni? Ali 
vseeno Zergi, biološka orožja, ki v hudourniku krempljev pohrustajo 
vsako stvar na poti in njen genski material vgradijo vase kot izboljša- 
vo? Se mi je zdelo. 


Travme iz mladosti 


Navezanost na zverinice se razvija počasi, ko ti kampanja enega za 
drugim razkaže vse monstrume. Pripoved gradi na zajetnem zaledju, ki 
sta ga za sabo pustila prvi del in njegov dodatek Brood War. Vpeljala 
sta kopico z zlohotnimi spletkami zaznamovanih likov, ki sedaj iščejo 
pravico. Nihče bolj kakor Sarah Kerrigan, ki jo je njen mentor, impera- 
tor Mengsk, za pohod na oblast nekoč žrtvoval zergovskemu Roju, 
Swarmu. Pošastki je niso na mestu zaklali, marveč so jo zaradi njenih 
izjemnih psioničnih sposobnosti asimilirali v enega svojih bitij. Prirasli 
so ji nekaj krempljev in tentaklov, se poigrali z njeno dedno zasnovo in 
nastala je luskasta Kraljica rezil, Gueen of Blades. Vsa zafrustrirana od 
nemanekenske podobe si je prek nekaj milijonov trupel vseh ras pod- 
jarmila Roj in furala safr, dokler je na koncu Kril svobode njena nekda- 
nja ljubav Jim Raynor ni s starodavnim artefaktom spremenil nazaj v 
človeka. Tu se začne Srce. 

Ženšče spričo preteklih lepotnih operacij in krivde za desetine uničenih 
svetov ni ravnodušno. Poda se na lov svojim nekdanjim vladarjem, 
čigar izdaja je vse skupaj zakuhala. Ker tokrat igramo z Zergi, ti je 
bržda jasno, da ne uspe dolgo zdržati v svoji frišni človeški podobi. 
Pošastki pač ne ubogajo ukazov 'sedi' in 'daj taco', marveč te morajo 
imeti za enega svojih, sicer te pokrempljajo. Bo Kerriganca znova po- 
stala Gueen of Blades ali pa ji bo uspelo ohraniti človeškost in Roj od- 
peljati po novi poti? Ne ne, nič kvarnikov. Boš videl. 


Jaz, Zerg 


Kerriganova mora Roj mukoma spet zbrati, tako da zauzda matice, ki 
so ob njeni odsotnosti prevzele komando nad njegovimi deli. Kolovra- 
ti po vesolju in na najbolj odročnih planetih išče najobskurnejše muta- 
cije, da bi jih vsrkala v vojsko. Pri tem naleti na 'Prazerge', ki še ne pre- 
morejo skupne zavesti, marveč so prvinske zveri. 

Skozi spoznavanje njihove zgodovine ti Zergoslavi vse bolj priraščajo k 
srcu. Pri tem je ključno, da so slogovno tako posrečeni. So idealna 
zmes bestialnih plenilcev in zlovešče, nezemeljske prezence. Koristi, 
da so Blizzardovci uporabili zadnja leta vse bolj prisoten trik: nalagalne 
zaslone so zapolnili s prelestnimi konceptnimi sličicami, ki kipijo od 
rogatih nakaz. Predvsem pa so odlično spojili videz in funkcije. Zer- 
govska vojska je vse, kar pričakuješ od naprednega biološkega orožja. 
Swarm hosti ležejo hroščke, ki napadajo v rojih. Infestorji v žrtvi zare- 
dijo zajedalca, ki nad njo prevzame nadzor. Samomorilski banelingi se 
zakotalijo proti cilju in eksplodirajo v slapu kisline, roachi jo pljuvajo. 
Zerglingi množično preplavijo cilj kot vsemirske podgane, dočim ga 
ultraliski raztrgajo z ogromnimi okli. 


36 


heart of the Swarm 


Heart of the Swarm tako kot terranski predhodnik Wings of Liberty gradi na vzdušnih stop- ug s 


Ee 


Kerriganca po tistem, ko je dizajnerske cunjice zamenjala za roževino. V zameno dobi poseb- 
na levi. Mednje sodijo tako ubijalski prijemi kot bonusi h gradnji baze. 


ne moči, ki jih vidiš 


>. zo m — — 


Šefovske kreature imajo v rokavu klasične trike, kot so valovi ognja in kisline. Nekaj se- 
o, da bežiš iz njihovega merka. Nato vajo ponavljaš, dokler niso kaput. 

KDO SO ZERGEJI? 


Ob Zergih in Protossih koj prideš na misel, da so jih Blizzardovci skopirali iz Warham- 
merjevih Tyranidov in Eldarjev. Toda v resnici imajo Zergi prvinski izvor v Lovecrafto- 
vem izročilu. Alfa inačica Starcrafta jih kaže kot izrodke nalik Azathothu, Nyarlathotepu, 
Yibb-Tstilu in podobnim lovkastim monstrumom Cthulhujeve mitologije. Sprva so ime- 
li naziv 'Nightmarish invaders'. Nato so jih poimenovali Zurgi, a so naziv hitro spreme- 
nili v današnjega, da bi se izognili sporu z Disneyjem spričo lika imperatorja Zurga iz 
Sveta igrač. No, ko so leta 1996 Nevihtniki prvotni slog Starcrafta zaradi slabega odzi- 
va skoraj v celoti zavrgli, so si dejansko malo pomagali z Games Workshopovimi risa- 
rijami. Končna podoba Zergov je sicer bolj živalska in nimajo tyranidskih biopušk. A 
oboji posedujejo skupno zavest in vsrkavajo genski material premaganih organizmov. 
Kakorkoli, Zergi so postali najbolj poznana frakcija Starcrafta, če ne celo realnočasov- 
nih strategij. Zlasti vsled enega prvih internetnih memov, 'zerg rusha'. Izraz pomeni 
preplavljanje nasprotnika z množičnostjo. Bo kar držalo. 


h nie: | , " . 
g voevel TI Po videzu in fiziki pogona glede na Krila niso vidno izboljševali. A to ne moti, ker re- A "ae 
O a či še vedno fino letijo narazen. Celo odsotnost odmikanja kamere začuda ni moteča. na 
s em VE ENOTE ZA V VEC 


i 4 'd Swarm host je oblegovalni hrošč, ki s hrbta rojeva hroščke, da odbrzi- 

mas ; jo sovražnikom obglodat frise. 
ai vske Viper je leteča zver, ki cilje onesposablja s sluzjo. Premore utrgan trik, 

E Z vd da z lovko potegne sovražno enoto k sebi. Ko tako 'ugrabiš' tank in ga 
odvlečeš na sredo gruče zerglingov, te od režanja kap. 
Hellbat je težko oklepljeni pešak s plamenometalcem, poklon terran- 
skemu firebatu iz izvirnika. Po nadgradnji se lahko transformira v hel- 
liona. 
Widow mine je posebno pasji terranski stroj, ki ga vkoplješ, nakar ne- 
viden preži. Ko pride žrtev blizu, sproži morilski raketni napad. 


de: a Tempest je protossovska zračna oblegovalna ladja z zelo velikim do- 
S ma mem.  Metom. 
?isi« 


Oracle je še eno rumenjakasto plovilo, posebej namenjeno hitremu 


. Hyperion uničevanju delavcev. 
m. P a ve A Mothership core je tretja protossovska zračna noviteta — podporna 
poo TIN ke V a a $ NU enota, ki jo lahko kasneje razviješ v mothership. 


"Povej mi, s kom se družiš, in povem ti, kdo si." Sarah, po tem sodeč si velika gnusoba. 


Tule njen vojni svet na čajanki. Na desni manjka en član, ampak on sodi med kvarnike. Med misijami v kampanji je moč sleherni od enot dodeliti eno od treh 


mutacij, ki okrepijo določen vidik, na primer hitrost grizljanja ali samo- 
zdravljenja. Ne le to: skozi ločeno serijo misij, ki ti na krvavih primerih 
ponazorijo različne genotipe, naposled pri večini zverin izbereš eno od 
dveh podzvrsti. Tako se moraš odločiti med ultraliski, ki okrog sebe 
širijo kužni oblak, in onimi, ki se ob smrti zaprejo v kokon ter znova iz- 
ležejo s polno zalogo zdravja. Roj se tako pred tvojimi očmi postopoma 
razvija v grozljivo bojno silo, na čelu katere je veselje stati. 


Call of Starcraft 


Opisani razvoj frakcije je tesno vpet v igranje, ki sledi kanonu Blizzar- 
dovih novejših strategij in dogajanje skripta v osredotočeno izkušnjo. 
Pristop so začeli z Warcraftom 3 in nadaljevali z Wings of Liberty, v 
Heart of the Swarm pa ga odpeljejo še dlje. V kar nekaj misijah name- 
sto z vojsko upravljaš z enim ali nekaj junaki, dasi pristop ni tako 
frpjsko zaostren kot v Dawn of War 2, saj ne zbiraš opreme. Spet dru- 
god imaš sicer armado, ki pa je vpeta v posebne pogoje, ki se jim mo- 
i ra prilagoditi, denimo polarne viharje. 

S Naša heroina postane proti koncu tako močna, da lahko s takim cvretjem sama za silo drži MUR AU ue a ue ka o uč RUSI 


e j krilo fronte. Ne more pa v solo zmagati misije, zato ji je treba vedno pomagati z vojsko. eni od stopenj začneš z zajedalcem na protossovski ladji, nakar alien- 
ge - a sko ugrabljaš ljud ... eee, Protosse in plovilo sčasoma preplaviš z izle- 


glimi napadalci. V drugi tekmuješ z eno od matic pri plenjenju zergov- 
skih jajc, v tretji si odpočiješ za krmilom Raynorjeve terranske križarke 
v boju s pirati ... Seveda ne umanjkajo novodobni boji s šefi, pobrani 
naravnost iz Dawn of Wara 2, kakor tudi ne klasične Warcraftove časo- 
vno tempirane obrambe proti vse hujšim valovom napadalcev. 

Misije moreš igrati na več težavnostih in veterani naj vsekakor začno 
na težjih. Doseči osnovnega cilja ni nikoli zares težko, čaka pa te kopi- 
ca zateženih achievementov in sekundarnih nalog. Te Kerriganovi rade 
priskrbijo dodatne izkušenjske stopnje in ji s tem omogočijo dodaten 
porast moči. Med misijami ji lahko iz tehnološkega drevesa izbereš tu- 
di nekaj sposobnosti. Babše je na koncu prava vojska v eni osebi, ki s 
psioničnimi nevihtami upepeljuje cele gruče nasprotnikov in na bojišče 
prikliče gigantska oblegovalna plovila leviathane. 

MODERSKA TRŽNICA —- 


S posodobitvijo 1.5.0 je Wings of Liberty. dobi bdelek "gade, knjižico io 'Arčade, knjižiiico. m8- 
dov za Stareraft 2. V njej so domači umotworižki povečini ubirajo vižo tower de- 
fensa, Dote in Diabla. A'Vmes najdeš celo ugankarščino irrploščado. Prenos je 


Svetovi bodo goreli, 
igralci se bodo muzali 


Močno skriptane misije botrujejo visokemu tempu, ki 
ne pusti dihati in poskrbi, da ni nikdar dolgčas. Po 
drugi plati pa je jasno, da gredo s tem realnočasovke 
proti Call of Dutyju, kjer je svobode vse manj. Izzivi v 
Heart of the Swarmu so v tričetrt primerih videti kot 
uganke, kjer moraš pogruntati pravo zaporedje po- 
tez, in ne strateško odločanje stare šole, kjer si se pri- 
lagajal nasprotnikovim napadom. Veterani pomnimo 
stopnje iz Brood War, kjer si se zoperstavljal več na- 
sprotnim vojaškim bazam. To v Heart of the Swarm 
doživiš le na nekaj mestih. Kdor da veliko na umsko 
vlečenje nasprotnika za nos, naj raje igra kampanjo v 
Company of Heroes. 

A če je narava Starcraftovih misij pretežno stvar oku- 
sa, je moč za pripoved univerzalno reči, da je nezno- 
sno otročja. Že Diabla 3 smo skritizirali, da ima štori- 
jo za v vrtec, Heart of the Swarm gre potemtakem v 
porodnišnico. "BWAAA JAZ SEM KRALJICA REZIL 
IN VSE VAS BOM FENTALA," je nekako skrajni do- 
met monologov. Najbolj pa žalosti, da je fabula tako 
predvidljiva. Srečanje s Protozergi je fajn zaradi nav- 
dušujočih pošastkov in presenetljivega starega znan- 
ca iz prejšnjih delov najdeš. Toda če si izkusil vrhun- 
sko, zamotano pripoved Brood Wara in srce parajoče 
preobrate izvirnika, se ti bo zdel Swarm plitek. Kaj 
Kerriganova napravi na koncu, lahko uganeš po prvi 
preigrani uri. Zaključek v prvi vrsti rabi kot most do 
drugega dodatka, protossovskega Legacy of the Void, 
ki pride 'when it's done'. 

Situacijo za silo rešujejo nekateri posrečeni liki, ki jih 
nova voditeljica Swarma zbere okoli sebe na svoji lad- 
ji. Z njimi se lahko pogovarjaš v predahu med naloga- 
mi in četudi so nekateri dialogi sokrivi za omenjeno 
nalepko otročjosti, so drugi odlični. Prednjači 'labo- 
rant' Abathur, zergovski dežurni nori znanstvenik. 


V to smer je Koreja 


No, ko kampanjo po sedemindvajsetih misijah zaklju- 
čiš, se učenje Starcrafta 2 šele prične. Blizzardove st- 
rategije so največ slave dosegle v večigralstvu spričo 
norih Azijcev. Zato ne preseneča, da je SC2 nalinijsko 
daleč najbolje dodelan produkt v žanru. Hkrati ga igra 
toliko ljudi, da na mreži najdeš vse od popolnih 
začetnikov do tistih, ki zgradijo vso bazo v času, ko se 
ti usekneš. 

Osnova sistema je navdušujoče napreden iskalnik 
soigralcev, ki te glede na tvoje igralne podvige razpo- 
redi v eno od osmih lig s primerljivo sposobnimi na- 
sprotniki. Tako imajo tudi slabši igralci možnost zma- 

Nov izvod Stariatai] je dobra priložnost za ogled komentiranih bojev na spletu, saj so ti zda] v največjem 
razmahu. Lastniki igre bodo poleg ostalih novosti veseli še naprednejšega združevanja v skupine in klane. 


gati, dočim se boljši potegujejo za raznorazne kvalifi- 
kacije za večja tekmovanja. Velika uganka mi je, za- 
kaj več iger ne udejanji takega pristopa. 

Način igranja se praktično ni spremenil od izvirnika iz- 
pred petnajstih let. Zgradiš bazo, naštancaš enote in 
greš v napad, pri čemer vojaštvo ne dobiva izkušenj, 
velikost bitk pa je 'le' do 4 na 4. A kajpak igra ne bi 
dosegla kultnega statusa, če bi šlo le za to. Starcraft 
se ponaša z brezhibno uravnoteženostjo terranske, 
protossovske in zergovske frakcije, ki so si obenem 
zelo različne. Terrani so najbolj klasično moštvo sol- 
datov s težko mašinerijo; Protossi imajo drage, a 
občutljive enote; Zergi pa se množično zapodijo v vse, 
kar jim zadiši. Ta raznolikost poskrbi za vedno nove 
taktike, ki se rojevajo v igrah najboljših tekmovalcev 
in navdušujejo množice gledalcev na spletu. Tam so 
prenosi Starcrafta 2 med najbolj zastopanimi in si jih 
le oglej, če si jih še nisi. 


BLAAARGH GRMBLUAARR 
HRRRGLL KEKEKE! 

imenitni Zergi 
misije 


raznolike, zanimive 

uravnoteženo večigralstvo 
veliko omrežnih možnosti v v kam- 

panji ni prave svobode igranja x švoh pripoved 


I 


Ob tem boš zgruntal drugi glavni a« 
nadzor, ki daje motorično spos 
mutantom) možnost, da s tri 
čarovnije, ob katerih strmiš. To se 
zdelo aroičndiie zaščitni znaka Starcr 
moč misliti, da bi ga odpravili. 


NO0Obom prijazno 


Da se novinec ne bi ustrašil, Heart of the Swarm zanj 
prinese kopico dobrot. Pričaka ga plejada uvajalnih 
možnosti, od učnih nalog do vse bolj zahtevnega igra- 
nja skirmishev proti umetni pa Nato se lahko 
neobvezno pomeri z. spro! šele čisto na 
koncu pride ranked p ev v omenjene li- 
ge. Znalci itak že vedo vse o o sedmerici novih enot v 
multiplayerju, malo manj znalci jih imate naštete v 
okvirju. Dasi na površju laiku ne razkrivajo blaznih no- 
vosti, so že pokazale čisto nove strategije. 

Igra je brezšivno vpeta v Blizzardove nalinijske zmog- 
ljivosti in za avtorizacijo se moraš vpisati v Battle.net. 
Nato lahko igraš kampanjo tudi odklopljen, a v tem 
primeru ne boš deležen dosežkov. Ni tako tečno kot 
pri Diablu 3. Je pa nenavadno, da Heart of the Swarm 
zahteva Wings of Liberty, četudi bi bil lahko mirne du- 
še samostojen naslov, vreden cene, ki je za nekaj ev- 
rov nižja od polne. Vojske bodo uničene. Planeti bodo 
goreli. Ko boš igral, se boš muzal nad govorom - a ko 
te bo prvi hydralisk pogledal v oči, boš omrežen. 

akor se najstnice delijo na team Ed- 
12 ward in team Jacob, so se ljubitelji 
realnočasovnih strategij sredi devet- 
desetih ločili na pristaše Warcrafta in Com- 
mand 8 Conguerja. Medtem ko je Westwood 
svoj niz bliskovito peljal dalje z Red Alertom, pa 
so si pri Blizzardu za razvoj Starcrafta vzeli čas. 
Ko je leta 1998 izšel, je bil zato s tehničnega vi- 
dika nekam zastarel. Total Annihilation je leto 
poprej udaril s pravo trirazsežno grafiko in fizi- 
ko, medtem ko je bil Starcraft arhaično narisan. 
Annihilation in Dark Reign sta obenem uvedla 
nastavljanje obnašanja enot in slične napredno- 
sti, o katerih v Starcraftu ni bilo ne duha, ne slu- 
ha. Toda! Blizzard je, kot že tolikokrat, imel v 
rokavu drugačne adute. Napravil je eno najbolj 
priljubljenih iger vseh časov! 


REALNO- 
čASOVNIŠšKI 
TRILER 


Za Blizzard radi pravimo, da nikdar niso kaj pri- 
da izumili, zato pa znajo izpiliti obstoječe ideje v 
nepozabno izkušnjo. V Starcraftu se je to naj- 
prej kazalo v odlični, napeti pripovedi, ki te je 
zgrabila za vrat in ni popustila prav do zaključ- 
ne špice. V tistih časih je bila srž realnočasovk 
štancanje tankov, dočim so bile štorije le izgo- 
vori za pobijancijo. Nemalokrat z absurdno ka- 
rikiranimi liki, na primer v CSCjih. Nakar prile- 
tijo Jim Raynor, Sarah Kerrigan, Tassadar in 
ostala Starcraftova druščina ter se s človeškos- 
tjo trdno zasidrajo v spomin. 

Pripoved je bila spočetka klišejska. Človeška 
federacija Terranov se znajde pod udarom skriv- 
nostnih pošastkov Zergov, ki uničujejo robne 
kolonije, od neznanokod pa se pojavijo še ve- 
soljski vilini Protossi. A od tu dalje te je čakal 
tobogan, kajti fabula ni bila gola podlaga za 
medzvezdni konflikt treh frakcij, marveč osred- 
nje gonilo enoigralske plati. Četudi si igranje 
zavlekel v noč, si se stežka odlepil izpred zaslo- 
na, ker te je žulilo, kako bodo situacijo pretresli 
v nadaljevanju. Iz misije v misijo so si sledili 
vedno hujši preobrati, ki so protagoniste spra- 
vljali v vse težje dileme. Dodatek Brood War, ki 
je sledil leto pozneje, je bil tozadevno še dva- 
krat bolj utrgan. 

Važno je bilo to, kako trdno je pripoved vpeta v 
sestavo nalog. V drugih igrah si naskakoval so- 
vražne baze, da bi potamanil vse sovražnike. 
Vsak cilj Starcraftovih stopenj pa je bil odsta- 
vek v njegovi knjigi. Junaki so se povečini ose- 
bno - kot enote na karti - udeleževali bitk in v 
njih umirali. 


SVETA TROJICA 


Bradači iz Kalifornije so štorijo odlično spojili s 
surovo igralno mehaniko. Terrani, Protossi in 
Zergi so si bili tako po videzu kot načinu igranja 
hudo različni, kar je bila za tiste čase izjema. 
RTSji so nam radi servirali dve skoraj enaki 
strani. Tu pa si samosvoje gradil že bazo. Ter- 
ranski delavci so hiše postavljali po domače, 

medtem ko so zergovski vanje zmutirali. Ljudje 
so bili s težkim topništvom in križarkami pri- 
merni za pristaše klasičnega vojskovanja. Z 
Zergi si uprizarjal hitre udarce iz nepredvidljivih 
smeri, napredni Protossi pa so pozirali z močni- 
mi, a dragimi silami. 

Arzenal resda ni bil tako obsežen kot oni iz To- 
tal Annihilationa, a vsaka enota je imela kariz- 
mo. Ko si prvič uzrl protossovsko letalonosilko, 
ki je nad cilj spustila roj plovil, si zijal. Kaj šele, 
ko so veliki zergovski monstrumi ultraliski taca- 
li nesrečne človeške marince, medtem ko so 
jim miniaturni zerglingi tekali med nogami in 
malicali preostanek. 

Uravnotežiti tri raznolike strani zahteva izjemne 
napore. A pri Blizzardu so izziv vzeli resno, skr- 
bno motrili nalinijske spopade in redno izdajali 
popravke. Kakor hitro so igralci odkrili kako 
posebej učinkovito taktiko, je iz studija priletel 
'nerf bat' - oslabitev zavoljo balansiranja. Tako 
so si bili ob frišnih posodobitvah vsi pristopi ne- 
kako enakovredni tudi po več letih. 


BAANG! 


Delo se je založniku odlično obrestovalo, kajti 
izkazalo se je, da je za dolgoživost naslova 
uravnoteženost pomembnejša od inovativnosti. 
Starcraft ni poznal naprednih ukazov in je bil 
spričo potrebe po ujčkanju vsakega soldata 
grozno naporen za zapestje. A igralcev to ni 
motilo, dokler so lahko na bojnem polju doka- 
zali premoč nad nasprotnikom. 

Nasprotno! Visoka fizična zahtevnost je bila pi- 
našla uresničenje visokotekmovalnih stremenj. 
Brezhibna odzivnost enot je pomenila, da si lah- 
ko z noro hitrim ukazovanjem nad nasprotni- 
kom pridobil odločilno prednost, ko si na pri- 
mer vojake enega za drugim hitro umikal iz bo- 
ja, da jih nisi izgubljal. 

S tem je Starcraft v Južni Koreji eksplodiral v 
fenomen. Ker ga je podpiral tamkajšnji hitri raz- 
voj interneta, se je razširil po spletnih kavarnah 
in zasvojil stotisoče. Množice so trumoma drle 
na tekmovanja in igralce povzdignile v narodne 
junake, špil pa v nacionalni šport. Vzniknile so 
celo televizijske mreže, namenjene samo pre- 
nosom bojev v Starcraftu. (Več o tem v članku v 
številki 205, id na stranki 7978.) Norija je imela 
sicer temno plat, saj je nekaj Korejcev zaradi 
pretiranega igranja umrlo. A to z drugega zorne- 
ga kota samo priča, kako dober in zasvojljiv je 
Starcraft, ki smo mu v Jokerju 57 dali 92 in je z 
igralnega vidika še danes soliden. Aggressor 


Starcraft še vedno najdeš na Battle.netu, koder 
digitalna inačica z Brood War velja rahlo pikan- 
tnih 15 evrov. No, stari ploščki še delujejo - 
pod XP brez problemov, medtem ko Vista in 7 
pokvarita barvno paleto, za katero moraš na 
spletu najti popravek. Namrdniti se znaš nad 
ločljivostjo, ki je zaklenjena na 640 x 480. Toda 
pripoved je še danes tako dobra, da se splača 
vrniti vanjo. V dvojki je plitkejša :(. 


Blizzard Entertainment, 1998 — PC 

lkoni čokatih terranskih strojev sta bila križarka in tank, ki se 


je spremenil v havbico. Zergi (oboji zgoraj) pa so bili krem- 
pljati sluzavci. Protossi (spodaj) so furali zaobljen imidž. 


Poleg igre je dospel izboljšani izdelovalnik scenarijev, ki je 
navduševal že v Wareraftu 2. Aeon of Strife, ena od ljubitelj- 
skih kart, je naposled postala podlaga za mod DotA. 

Ena od arhaičnih hecnosti je bilo dejstvo, da si mogel naen- 
krat označiti le do dvanajst enot. To je še zaostrilo potrebo 
po kirurškem klikanju, brez katerega si na liniji koj krepnil. 


G ani 


ov po gon Glassbox 
e velemestne prizore. 

Izbire težavnosti ni, zato bo marsikoga, ki si želi resničnega županskega iz- 
ziva, presenetilo, kako odpustljiva je igra do dejavnikov, kot je onesnaženje. 


ri milijarde in pol prebivalcev. Šestnajst 

milijonov ustanovljenih mest. Sto sede- 

minpetdeset tisoč storjenih zločinov. 

Šeststo šestnajst milijard enot v zrak 
spuščenega in v zemljo odloženega onesnaže- 
nja. Milijon osemsto pogašenih požarov. Tri- 
deset milijonov turistov. To je aktualna in glo- 
balna statistika novega, ličnega, vedno pove- 
zanega SimCityja. Fajn. Le na eno cifro je za- 
ložnik pozabil. Na tisto, ki pove, koliko me- 
hurčkov pene je zletelo iz ust igralcev, prekli- 
njajočih frdamani nedokončani špil. Namig: 
precej večja je od naštetih. Skupaj. 


Naskok na mestno hišo 


Osnova je znana. Postaneš nadzornik zaplate 
zemlje, kamor iz vrtljive božje perspektive 
vržeš ceste in med njimi zarišeš cone. Zelena 
je stanovanjska, rumena industrijska in modra 
trgovinska. Vanje pridejo ljudje in sami zgradi- 
jo hiše, tovarne ter štacune. Več kot je folka, 
več denarja prejmeš od davkov, ki jih grabiš 
vsako uro. A prebivalci stalno nekaj terjajo. Ni 
jim prav, če jim pred vrati zaudarjajo smeti, če 
so bolni, če zraven gori, če jih obiskujejo vlo- 
milci. Trgovci jamrajo, da nimajo strank, fa- 
brike pa nucajo delovno silo. Radodarnejši kot 
si pri vlaganju v ceste, bolnišnice, gasilske 
domove, javni promet, šole, letališča in pod- 
obno, bolj so srečni. To pa vse stane, kot en- 
kraten izdatek ter toliko in toliko na uro. 
Morda se sliši kompleksno, vendar ni zares. 
Od SimCityja 4, zadnjega pravega dela serije 
(Societies ne šteje), je minilo deset let in tale 
novi del brez petice v nazivu je tipična igra za 
novodobno, manj pozorno in zavzeto občinst- 
vo. Kar je bilo njega dni zahtevna županska si- 
mulacija, kjer si žongliral z ducati elementov, 
je postalo lahkotnejša reč z manj krovnimi de- 
javniki. Od tebe resda hoče, da iščeš ravno- 
težje med njimi. Ampak v primerjavi s štirico 
in nekaterimi drugimi sorodnimi izdelki, kot je 
City Life, do njega ni prav težko priti. Manjka 
namreč obilica naprednejših in zahtevnejših 
prijemov, ki so znali biti tečni, a so žanru daja- 
li čar. Spomnim se, kako mi je v prejšnjih Sim- 
Cityjih cvetoče mesto nehalo delovati, ker sem 
si drznil neposrečeno poseči v davke. Preden 
sem ugotovil, kaj je krivo, je bilo že prepozno. 
Ali pa sta bili dve tovarni preveč zaslužni za to, 
da se je rulja masovno izseljevala. 
Preoblikovanja terena, pri katerem si lahko 
prebil ure, ni več. Onesnaženje, ki je javno 
mnenje obrnilo proti tebi, je površinska po- 
stavka. Podzemne železnice ni na spregled. In 
ni se ti treba ubadati z daljnovodi in cevmi. Za 
vse to poskrbijo ceste, katerih vrsta po novem 
odreja gostoto cone in prenašajo vse, od pro- 
meta in štroma do vode in sračkanja. Je pa 
dogajanje na njih užitek opazovati, s čimer so 
si Maxis dali veliko opravka. 


Pod lupo 


SimCityje smo od vedno igrali od daleč, kakor 
bogovi, ki jim volitve ne morejo do živega. 
Sveži del je drugačen, kajti nemalokrat si po- 
želiš, da bi se spustil na cestni nivo. To ni ino- 
vacija, kajti špeganje v nakupovalne vrečke je 
zvrst že uvedla. A ne na tako všečen način. 

Zavrtljaj miškinega koleščka botruje urnemu 
približanju pogleda, ki s šviganjem in blurom 

razkrije detajlno mesto. Vtis je tak, kot bi oživela skulptura iz 
legic. Simčki gomazijo, ulice so polne vozil, ki se trudijo 
pričarati vtis realnega odvijanja prometa, gasilci špricajo go- 
reče stavbe, zmikavti bežijo pred kapsi, na noč se v stavbah 
ter po ulicah ena za drugo prižgejo luči, v tovarno pridejo de- 
lavci in se poženejo tekoči trakovi. Vse to spremljajo pristni 
glasovi, naj gre za šolski vrvež, trobljenje ihtavih šoferjev v 
gneči ali sopihanje čistilne naprave. Societies je bil okej, Sim- 
City je naravnost čudovit. 

Ko zavrtiš kolešček nazaj in se znajdeš med oblaki, si želiš le 
nečesa: kdaj boš spet imel prost trenutek, da se boš vnovič 
spustil k podanikom. Gori na tronu je mrzlo in samotno ... 


Urbi et orbi 


Bržda je SCjeva odpustljivost tudi posledica te vizuelne sim- 
patičnosti. Bilo bi žleht, če bi taka milina propadla zaradi 
vzrokov, skritih globoko v simulacijskem srcu. Stari mački in 
tisti, ki iščejo izziv, ne bodo očarani. Toda če iščeš manj kaz- 
novalno politiko in bi se rad predvsem imel lepo ob razvoju 
slastno žive metropole, boš nad srcem dosti bolj navdušen. 
S tem, da vseeno ne bo šlo z levo roko. Dasiravno so poreza- 
li nemalo sestavnih delov, jih je ostalo dovolj za tvorbo lepe 
količine odvisnostnih niti. Primer so ceste. Če jih je preveč, je 
ozemlje razdrobljeno, če premalo, je neizkoriščeno. Dokler so 
nizkopretočne, so stavbe ob njih majhne, avenije pa nudijo 
rast, vendar za sabo potegnejo potrebo po elektriki, vodi in 
snagi ter gostijo ljudi, ki ne marajo visokih davkov. Poleg te- 
ga so lahko tudi ukrivljene, kar naredi videz nekoliko manj 
ameriški. Drugi primer so specializacije, ki nudijo rudarjenje, 
turizem, kockanje in podobno. Vsaka ima svoje pluse in mi- 
nuse - rudniki dajo hiter denar, a onesnažujejo, kazinoji pa 
prikličejo turiste in mafijo. 

Skoraj vsaka sprememba ima posledico, ki sicer ni tako re- 
sna kot v nekdanjih SimCityjih, a to ne pomeni, da jo lahko 
mirno prezreš. Kasnejše faze gradnje zahtevajo dosti mikro- 
menedžmenta, ki je tolikanj bolj fin zaradi učinkovitega, intui- 
tivnega vmesnika, ki že ob kliku na cone, ceste in stavbe v 
meniju spodaj pokaže ustrezne parametre v glavnem oknu. 
Pa zato, ker poznaš vsako stavbo in se tako res počutiš kot 
vseveden župan. 

Zavzetemu ubadanju na mikroravni v največji meri botruje 
omejen prostor, ki zagotavlja, da ga boš ob nekoliko agresiv- 
nejši širitvi napolnil v nekaj urah. To je posledica preusmeri- 
tve pozornosti z ene same orjaške prestolnice na več ločenih, 
manjših, med sabo povezanih mest. Princip je enak kot v 
SC4: en okraj recimo prodaja drugemu štrom in od njega 
uvaža smeti. Je pa ta plat bolj dodelana, kajti možnosti izme- 
njave so se namnožile. Naj gre za turistično obiskovanje po 
železnici ali reki, izvoz in uvoz plastike iz reciklaže ali lopove, 
ki iz s kriminalom infestiranega kockarskega brloga pre- 
skočijo k sosedu. S skupnimi močmi je takisto laže zgraditi 
veliko regijsko znamenitost nalik Civilizationovim čudesom, 
kot je futuristična naselbina. To je istočasno stvar ponosa in 
razbremenitve mesta, ki zaradi tesnih meja le stežka konkret- 
no zraste, če se zanaša le nase. Sploh ko ga začno pestiti ka- 
stastrofe, kot so meteorji, potres in alienski napad s sondami 
za riti. Pojavi se tudi godzila, velikanski dinozavrski kuščar, ki 
taca po zgradbah in nato ponikne. Katastrofe so naključne in 
lahko za sabo pustijo veliko opustošenje, za sprožanje na la- 
stno pest pa jih moraš odkleniti. 

Več mest lahko furaš na lastno pest in med njimi preskakuješ 
(čas se v nedejavnem ustavi) ali pa izkoriščaš naselja drugih 
ljudi v regiji. Oziroma, bolje rečeno, bi jih izkoriščal, če bi ta 
plat delovala. Ampak ne. Tako kot še marsikaj drugega v 
tem pofavlanem diamantu. 


Jadikovanje, prvič 


EAju sem po katastrofičnem lansiranju, na rovaš katerega so 
strankam dajali zastonj igre na Originu, dal skoraj mesec, da 
SimCity uredijo v nekaj, ob čemer te ne bi vsakih nekaj ur 
prijelo, da bi si odgriznil komolec. Niso ga. 

V regijskem pogledu vidiš, kaj in v kolikšnem obsegu si mesta i izmenjavajo. S 
kliki pa se hitro seliš med naselji oziroma obiščeš 'veliki podvig'. Če dela .. 


Na eni strani je nadležen kup nedoslednosti, napak in hrošč- 
kov. Postaviš center za reciklažo ali dok za trajekt in ne zač- 
neta obratovati ... 'svetovalci' (po novem so te virtualne osebi- 
ce bolj kratki tutoriali kot količkaj inteligentni pomagači) ti 
težijo glede povsem neperečih stvari ... iz neznanega razloga 
se prekineta prodaja vode in jemanje dreka od soseda ... zem- 
ljevid kriminala ne kaže nobenih posebnosti, a pred mestno 
hišo gmajna besno protestira proti capinom ... Simčki v resni- 
ci ne živijo pravih življenj, marveč se po službi vselijo v prvo 
prazno bajto, kar ima za posledico čudne statistike ... obsto- 
ječa drevesa nikogar ne zanimajo, ne, treba je graditi parke ... 
davki so čudežen afrodizijak za prebivalce, ki zaradi njih po- 
goltnejo vse mogoče neprilike ... in tako dalje in tako naprej. 
Drugi veliki kamen spotike je preusmeritev pozornosti od 
enoigralstva. Ajt, v redu, gremo si na net izmenjavat reciklira- 
ne piksne. Napredek je napredek in ljudje smo družabne živa- 
li. Da moram biti zaradi nekih MMOjskih ambicij in protipirat- 
skih afnarij priključen v splet, drugače me špil po dvajsetih 
minutah vrže v glavni meni, bi še preživel. Ko pa mi ne dajo 
funkcij undo in save/load, se mi stemni. Že štirica je imela ta- 
ke popadke, ko je ponudila eno samo pozicijo. Tudi v novem 
SC nekaj storiš in je to to. Podatki šibnejo v internetni oblak, 
kajti na trdi disk se ne shrani nič, in če si ravnokar po nesreči 
ubil stolpnico s pet tisoč ljudmi - hja, takle mamo. V igri, kjer 
se polovica čarov skriva v eksperimentiranju! 


Jadikovanje, zadnjič 

A celo to bi odpustil EAju, ki je SimCity splavil vsaj nekaj me- 
secev prezgodaj, da ga je stisnil v obračunsko leto od marca 
do marca. Ob rihtanju vsake zakotne ulice posebej, občutku 
živega mesta, avtočkih kot iz legic, regijskem sodelovanju in 
neverjetno dobri inštrumentalni glasbi, ki te kot da uroči, bi 
podelil oceno nekje med 60 in 70. 

Ne morem pa prežvečiti krutega dejstva, da mesec po izidu (!) 
(14) (HI igra, ki je od vsega začetka internetno usmerjena, s 
tem dela največje probleme. Prvič, iskanje regij, v katerih bi se 
povezal z naključnimi ljudmi na spletu, je čisto polomljeno. 
Bolj neumnega vmesnika še nisem videl, saj klikanje po regi- 
jah s prostorčki sledi neki čudaški logiki, ki je jasna le razvijal- 
cem in Bennyju Hillu. Poleg tega je najti področje za sodelova- 
nje z drugimi prava umetnost, saj ni opcije search in vse polno 
je zapuščenih mest, ki so prazna teža na serverju. Drugič, 
čeprav jih najdeš ali vprežeš prijatelje z Origina, sodelovanje 
kratko in malo ne deluje. In tretjič, nikdar se ne moreš zanesti, 
da boš narejeno ohranil. Bodisi se ob vrnitvi v ljubo naselbino 
pojavi napaka, ki te obvesti, da ne moreš več v mesto in da ga 
bodo skušali popraviti (ga ne!), bodisi kar med igranjem fašeš 
obvestilo 'Your city is not processing properly' in zletiš v glavni 
meni. Ej, špil ima očitno tako globino, da mesta kar drsijo vanj 
in ne pridejo več nazaj! 

Na tak podel način me je igra spravila ob tri velike, dobro raz- 
vite kraje na dveh strežnikih. Preostalo mi je le rejdanje na 
uradnih forumih v družbi tisočev drugih razočaranih županov. 
To je prava statistika za EA: koliko zahtev po refundu, kletvic 
in obljub, da nikdar več ne kupijo nobene njihove igre, so nanje 
naslovile ogoljufane stranke. Del njih so pomirili z kupkom za- 
plat, skozi katere so poštimali par zadev, recimo promet, ki je 
bil spočetka nemogoče slab in je nujno ubiral najrajšo pot po 
kolovozih, medtem ko so avenije ostajale prazne. A do normal- 
no delujočega izdelka za petinštirideset evrov je še dolga pot. 


"je v Šiški še kaj odprtega? A v Mostah še kdo da?" 
pravi: "Vprašaj kar EA." 


nalezljivo župansko ubadanje na mikroravni 
fantastično vzdušje ob občudovanju razvoja 


živega mesta v izvrsten vmesnik v poenos- 
tavljenost številnih krovnih plati x rezanje samotarskih el- 
ementov zaradi itak nedelujoče spletnosti x morje neza- 
slišanih tehničnih težav Maxis / EA 

Prihod v Columbio je nalik vstopu v n 

ebesa, a idila ne traja dolgo. Zna- — 
menje na roki Bookerja izda za 'lažnega preroka' in začne se masovni pre- 


gon. V pomoč so mu vigorji — sposobnosti, ki brstijo iz izmaličenih dlani. 


o sem po dobrih trinajstih urah zaključil z 

igranjem novega Bioshocka, se mi je po glavi 

podilo nešteto misli. Spust po akcijskem to- 

boganu me je čustveno izčrpal in me pustil 
potešenega, kajti avtorju Kenu Levinu je s sodelavci 
še tretjič zapored uspel klanjanja vreden podvig. Ni 
namreč greh dejati, da so s stališča igralskega pripo- 
vedništva z Infinite prekosili svoje prejšnje trude in 
pustili za sabo večino ostalih iger. Obenem so zame- 
sili Columbio, pravljično metropolo med oblaki. To je 
čudovit digitalen svet, ki po zapeljivosti takisto ne 
zaostaja za podvodnim peklom iz prvih dveh 'Šokov. 
Škoda, da so na grmadi spektakularnega akcijskega 
karafekanja in nepojemajočega, a izrazito premočrt- 
nega odvijanja rdeče niti žrtvovali nekatere napredne 
pritikline, ki so pozitivno zaznamovale oba predhod- 
nika. A da je vzlic temu še vedno moč govoriti o eni 
najboljših igralskih izkušenj leta, priča o celokupni 
kakovosti svežega umotvora kovačije Irrational Ga- 
mes. 


Začnimo, tako kot se spodobi, pri zapletu. Piše se le- 
to 1912 in igra te postavi v cote Bookerja DeWitta, 
faliranega detektiva s tragično preteklostjo, pijanca 
in strastnega hazarderja. Ko mu skrivnostni deloda- 
jalci ponudijo poravnanje dolgov, če bo zanje poiskal 
in jim dostavil deklino, ki sliši na ime Elizabeth, pobi- 

ti Booker ne okleva. Sledeč navodilom se s čolnom 
napoti do zapuščenega svetilnika, ki sumljivo spomni 
na onega iz uvodnega Bioshocka. Le da nesrečneža 
pot tokrat ne vodi v globočine oceana, pač pa visoko 
med oblake, kjer je čudežna Columbia. Lebdeče me- 
sto je bilo nekdaj del Združenih držav, v igrini seda- 
njosti pa gre za odmaknjeno in samostojno nebeško 
kraljestvo, ki mu načeluje samooklicani prerok Zac- 
hary Comstock. 

Medtem ko je šlo v utopičnem Rapturu vse narobe, se 
za Columbio spočetka zdi, da je domala idlična 
dežela. Mirovniško uvodno uro tako cinični Booker 
kot ti preživita z bebastim izrazom na obrazu, saj med 
občudovanjem neoporečnega dizajna okolice ne mo- 
reš ostati ravnodušen. Razen če ne pričakuješ hitre 
strelske akcije, saj moraš na slednjo čakati. Kjer je bil 
Rapture s svojimi neskočnimi hodniki in vlažnimi so- 
banami klavstrofobičen, je Columbia na pogled 
božanska vizija odprtosti, barvitosti in brsteče civili- 
zacije. Po osrednjih trgih posameznih lokacij, pravca- 
tih malih otokih, ki jih v zraku zadržujejo kvantni 
reaktorji, vandrajo številni prebivalci. V teku je sejem, 
na katerem mešetarji razkazujejo najnovejše vigorje - 
čudežne napitke, ki posameznikom podarijo nadna- 
ravne sposobnosti. Slednji so tako kot ostali znanilci 
napredne tehnologije edinstven kontrast starinskemu 
pridihu in postviktorijanski podobi sveta z začetka 
minulega stoletja. Columbio zaznamuje unikatno 
družbeno okolje, ki se glede na množico propagand- 

nih posterjev, veličastnost arhitekture in vzvišeno žlo- 
budranje meščanov zelo dobro zaveda svoje izjemno- 
sti. Še celo preveč. 

Booker kmalu občuti, da je politična izoliranost 
zračno metropolo skozi leta spremenila v navzven 
bleščeč, navznoter pa sprevržen socialni eksperiment. 
Religiozno poveličevanje ustanovnih očetov Amerike 
- Washingtona, Franklina in Jeffersona - je ideali- 
stični Comstock, ki v novem Bioshocku deluje kot 
Andrew Ryan, zlagoma pripeljal do nezaslišanih sk- 
rajnosti. Tako zanj kot za njegove predanike je Co- 
lumbia novodobna Noetova barka, ki bo 'izbrano 
ljudstvo' popeljala daleč stran od grešne 'Sodome', ki 
jo predstavljajo ZDA. Čistunski kraj, kjer se za črns- 
ko, poševnooko in ostale zapostavljene manjšine 
mesto najde kvečjemu med nizkotnimi služabniki ter 
v najrevnejših predelih mesta. Zato se ne čudiš, ko 
med tavanjem po metropoli naletiš na okoliš, ki je v 
celoti posvečen morilcu predsednika Abrahama Lin- 
colna, osovraženega osvoboditelja sužnjev. Ali ko se 
v zloveščem generalštabu kmalu po zagonu pusto- 
lovščine srečaš z zamaskiranimi predstavniki me- 
niškega reda, ki so svojevrstna interpretacija Ku Klux 
Klana. Oziroma da na enem mestu v notranjosti biva- 
lišča zasačiš državljana, ki columbijskim udbovskim 
možem pravice hinavsko namiguje imena domnev- 
nih izdajalcev in nasprotnikov režima. Nak, Columbia 
je pod bliščem vse prej kot dežela bratstva in edino- 
sti. Da ne rečem svobodnih in pogumnih ... 

- Columbia sestoji iz jako različnih lokacij. Zalostno na 


dočim pustolovski 


Slejkoprej mora počiti. Do odprtega spopada med 
prerokovimi silami in tajnim odporniškim gibanjem 
Vox Populi, ki ga vodi neizprosna Daisy Fitzroy, pride 
v drugi polovici igre. Res pa je, da patriarhalnemu 
Comstocku prej ne manjka glasnih in prikritih kljubo- 
valcev, ki niso nujno Bookerjevi zavezniki. Nasprot- 
no. Na posebej gorečega naletiš v nadmočno obliko- 
vanem muzeju Hall of Heroes, nedvomno enem 
To je svojevrstni odgovor na bajeslovni Fort Frolic iz 
prvega Bioshocka, kjer se ti razodene kos junakove 
temne vojne preteklosti. Tekom izkušnje prav tako 
večkrat podvomiš v zvestobo Jeremiaha Finka, ge- 
nialnega iznajditelja in industrijskega mogotca, kate- 
remu se ima Columbia med drugim zahvaliti za sky- 
line. Zračno železnico, ki povezuje posamezne zračne 
lokacije in po kateri potuješ s sky-hookom, kljukas- 
tim ročnim nadevkom, ki obenem rabi kot hladno 
orožje. Čudaški pojavi pa sta sploh znanstvenika Ro- 
bert in Rosalind Latuce, ki DeWitta ves čas begata z 
abstraktnimi nagovori, ohlapnimi namigi in hecnimi 
eksperimenti, katerih prava narava in globlji pomen 
se razkrijeta šele proti koncu. 

Predvsem pa je tu dvajsetletna Elizabeth, Comstoc- 
kova tragična potomka in tvoja stalna spremljevalka. 
Takoj ko punčaro rešiš iz stolpa, kjer je bila zaprta 
vse od rojstva, se štorijalni reflektorji proti njej usme- 
rijo s polnim sijem in vanjo svetijo vse do zaključka. 
Do te mere, da kmalu dobiš občutek, da si pravza- 
prav ti tisti, ki mu je zaupana vloga spremljevalca, ne 
obratno. Pritožuješ se ne, saj si priča enemu najbolj 
resničnih in človeških umetnopametnih kompanjo- 
nov tostran Alyx iz Half-Lifa 2. Elizabetina odreza- 
vost, razigranost in otroška radovednost so naravnost 
nalezljive. Ko jo opazuješ, kako na improvizirani 
plažni lokaciji sredi oblakov navdušeno zapleše s tuj- 
ci, se občasno prikloni pod mizo in prestrašenemu ot- 
roku poda jabolko, te med vožnjo z dvigalom milo 

sprotje sijoče mestne sre- 
dice je črnski geto. Prečesavanje okolišev te nagradi s strelivom in cekini, 

pogleda in ti zaupa svoje tegobe, pri prodajalcu izpro- 
si sladico, te rahločutno nagovori ter te naivno pov- 
praša o tvojih preteklih podvigih, se nanjo enostavno 
moraš čustveno navezati in jo zaščititi. 

No, tako vsaj predvideva scenarij, kajti v spopadih s 
Comstockovo gardo je Liz vse prej kot pomoči pot- 
rebna dama. V zanimivem preobratu je ona tista, ki te 
v boju zasipa s paketki prve pomoči, strelivom in gol- 
dinarji ter ti pomaga pri odklepanju vrat in vlamljanju 
v trezorje, ki skrivajo postranske dobrote. Prav tako s 
čudežno sposobnostjo odpiranja časovno-prostorskih 
vrzeli na bojišča prikliče dobrodošel zabojnik s zdra- 
vili, zavetni zid, avtomatski strelski stolpič, lažno va- 
bo ali kako drugo strateško pomagalo, brez katerih bi 
Bookerju v boju mestoma trda predla. 
Verodostojnost junaške naveze po eni strani kvari 
dejstvo, da je Elizabeth čudežno nesmrtna. Sovragi 
se zanjo niti zmenijo ne, zaradi česar je Comstockova 
namera, da jo nazaj dobi v enem kosu, malce cenena 
razlaga. Hecno je tudi, kako ji uspe v okolici najti zd- 
ravilne žavbe, municijo in cekine, čeprav si sam 
predhodno prečesal vsa trupla in kotičke bojišča ter 
pobral vse, kar se je pobrati dalo. A v sklopu obče 
delujočega partnerstva so to tehnikalije, saj si vesel, 
da te za spremembo spremlja lik, ki se vede razum- 
no, ti ne skače pred cev in te z debilnim umiranjem, 
ki je pri 'spremljevalnih misijah' v slabših igrah posle- 
dica obupne umetne pameti, ne sili v zamudno pona- 
vljanje spopadov in izgubljanje živcev. Skratka, Eliza- 
beth je zakon. 


Boj, ki ga po miroljubnem začetku ne manjka, so lr- 
rationalovci povzeli po prejšnjih Bioshockih in ga za- 
činili s peščico svežih mehanik. Varnostnike s pen- 
dreki in soldate, oborožene z brzostrelnim orožjem, 
snajpami ter raketometi, na drugi svet pošiljaš s 
kombiniranjem strelnega orožja in vigorjev. Nosiš 
lahko največ dve pokalici, med katerimi najdeš bolj 

BS" |nfinitu bolj za okus, kar pa se poklapa s tematiko fatalizma. JR? 

ali manj standardno pištolo, revolver, dvocevko, več 
vrst mitraljezov, starinski minigun, ostrostrelsko puš- 
ko, minomet, RPG in še kaj. Prgišče dodatnih si sku- 
paj z zlatimi kožicami in drugimi predmetnimi drob- 
narijami zagotoviš z nakupom prvega DLC-paketka. 
Vigorji so enostavno rečeno plazmide v novi preoble- 
ki. Pridobiš jih na ključnih točkah v igri in jih nadgra- 
diš pri namenskih prodajalnih avtomatih, kurijo pa 
'sol', ki jo prav tako poiščeš v okolici ali jo kupiš. 
'Bucking bronco' ti recimo omogoči, da kanalje z le- 
vo roko dvigneš v zrak in jih tam v miru prerešetaš. 
'Murder of crows' je napad z vranami, ki sovrage 
začasno zamotijo. 'Possession' ti dopusti, da na svojo 
stran pritegneš mehanske in (na drugi razvojni stop- 
nji) človeške nasprotnike, ki se spravijo nad bivše 
kolege. 'Undertow' je napad z vodo, s katero capine 
bodisi odrineš daleč stran ali pa jih povlečeš k sebi in 
jih pokončaš kako drugače, recimo z usmrtilnim za- 
mahom, če jim prej le odžrl dovolj zdravja. 

Podobno kot predhodnika tudi lnifinite dopušča os- 
novno kombiniranje magičnih talentov. Če sovražni- 
ka na primer najprej obsedeš (possession) in ga po- 
tem naelektriš s strelami (shock jockey) oziroma ga 
odeneš v ognjeni plašč (devil's kiss), bo ta še toliko 
bolj učinkovit in smrtonosen začasni zaveznik. Scvr, 
kabum, juhej. 

Vse to ni nič takega, česar ne bi rahlo drugače počel 
že v Bioshocku 1 in 2. Borilna svežina izvira pred- 
vsem iz občutno večjih, navpično razgibanih in ena- 
komerno razporejenih aren, v katere te špil redno 'za- 
klene', nakar te obsuje s sovražno hordo. Za gibalno 
razgibanost poskrbi predvsem sky-line, vijugasta 
krožna železnica, speljana po zraku, po kateri se mo- 
reta Booker in Elizabeth na relativno varen način pre- 
tovoriti na višji oziroma nižji predel danega okoliša. S 
tem se uspe junaku dostikrat umakniti pred ognjeno 
točo, nakar v zavetju zabojnika, vogala ali drugega 
gradnika okolice počaka, da se mu obnovi energijski 
ščit, eno od daril para Latuce. Prav tako lahko na- 
sprotnike, kakršen je patriot — mehanizirana pojava s 

IV - Ko te oblegajo cepelini in druga oborožena plovila, verjameš, da je Comstock 


(aa ara Jam ob šalis Hod mate 


strojnico, ranljiva v hrbet - med drsenjem na tirnici 
veselo prerešeta iz zraka in jih preseneti z nindževs- 
kim naskokom. Paziti se mora le capinov, ki mu zna- 
jo slediti na jekleni tobogan. Zlasti bigdaddyjevsko 
trdoživega handymana, v težak eksoskelet odetega 
hrusta s šibko točko v žareči srčni odprtini, ki more 
tirnico napojiti z elektriko in je nasploh hudo mobilen 
in zahteven klient. Za razliko od večine ostalih zlikov- 
cev, ki se načeloma zadovoljivo s tem, da te oblegajo 
z daljave ali nadte krenejo z jurišniškim zanosom brez 
pretiranega čuta za preživetje. 


Daleč od tega, da bi bilo bojevanje v Infinitu pov- 
prečno ali nevzburljivo. Le malo preveč že videno in 
ponavljajoče zna postati na dolgi rok, kar je deloma 
posledica vztrajanja pri večjih in manjših tepežkalnih 
arenah. A ni hujšega, saj je variacij na temo nače- 
loma dovolj. Pestro postane zlasti v zadnji tretjini, ko 
začno uletavati zračne enote na letečih ladjah. Te 
more Booker podobno kot ostala visoka mesta do- 
seči s kljukastim izrastkom sky-hookom. 

Nad nekatere konkretne zadeve bi se šlo malce bolj 
obregniti. Ena takih je smrt, ki je špil ne kaznuje kaj 
prida. Vselej oživiš v neposredni bližini mesta pogina, 
zaradi česar odpade potreba po shranjevanju in vči- 
tavanju položaja. Prikrajšan si le za znatno količino 
goldinarjev, ki so osnovna valuta za nadgrajevanje 
vigorjev in orožij, dočim so kanalje deležne obnovitve 
delčka zdravja. Ne eno, ne drugo nista prehudi oviri 
težavnostni stopnji (1999), ki se odklene po prvem 
sprehodu skozi igro ali s Konamijevo kodo v glavnem 
meniju - gor, gor, dol, dol, levo, desno, levo, desno, 
cancel, confirm. 

Za premalo vplivne se nadalje izkažejo geari, nado- 
mestilo za nekdanje tonike, ki izboljšajo to ali ono fi- 
zično lastnost. Infinite premore vsega skupaj štiri 
gearske slote, kar močno omeji možnosti kombinira- 

Umetna pamet nasprotnikov ni presežek. Kanalje nate bodisi streljajo z 


razdalje, bodisi tečejo v tvojo smer. Pri slednjem podobno kot splicerji iz 
preteklih Bioshockov občasno nepričakovano odskočijo v levo ali desno. 


- m 


nja. Marsikdo bo pogrešal tudi raziskovanje nasprot- 
nikov (research), ki je v Bioshocku 2 botrovalo krea- 
tivnejši rabi plazmid in orožij. Dasiravno bi bilo to tu 
malce manj smiselno, saj imaš povečini opravka z 
običajnimi človeki v različnih oklepih in ne z mutant- 
skimi spakami. V zvezi s krepeli razočara predvsem 
podatek, da vsakemu pritiče le ena vrsta streliva, s 
čimer je šla po vodi še ena pritiklina, ki je pri sta- 
rejšima bratoma botrovala borilni in frpjski globini. 


Ampak! Pri vsem zgornjem in še kateri zameri je na- 
slovu moč pogledati skozi prste, ko postaja iz ure v 
uro vse bolj jasno, da prisostvuješ igri z nadmočno 
razvito in negovano zgodbo. Bioshock lnfinite je na- 
mreč prav toliko prvoosebna streljanka s frpjskimi 
elementi kot digitalni kontejner za vrhunsko pripo- 
ved, ki bi sodila tudi k igri iz bolj mirovniške zvrsti. 
Pri sestavljanju veličastnega štorijalnega mozaika si 
podobno kot v prejšnjih delih pomagaš z iskanjem za 
serijo značilnih zvočnih posnetkov, tod klicanih vo- 
xophone, s katerimi so posejani vzdušni okoliši. Za 
(naj)večja razodetja pa se igra poslužuje odlično za- 
stavljenih in režiranih sekvenc, ki v domala idealnih 
razmikih prekinjajo premočrtno borbeno rinjenje od 
enega mestnega predela do drugega in soočanja s 
pomembnimi liki. Da vidiš, kakšen podvig je Kenu 
Levinu in sodelavcem uspel pri oblikovanju zgodbe, 
boš moral Infinite preprosto kupiti in končati. Šele ta- 
krat boš doumel, kako prefinjeno so v fabulo vpeti 
dogodki iz fiktivne in resnične zgodovine. Na primer 
pokol pri Ranjenem kolenu, kjer je leta 1890 ame- 
riška vojska obkolila in brutalno pomorila več kot 
dvesto Indijancev, med katerimi so bili moški, ženske 
in otroci. Filozofiranja je pod črto manj kot v izvirmem 
Bioshocku, vendar se špil ne glede na to dotakne šte- 
vilnih kočljivih tem, kot so rasizem, versko zanese- 
njaštvo in ultranacionalizem, s katerim nastavlja zr- 
calo sodobni Ameriki in zahodnemu svetu. 


j — 


Booker in Elizabeth sčasoma razkrinkata skrivnosti 
Columbie in njenih eminentnih meščanov ter obelo- 
danita lastni presunljivi preteklosti. Spoznal boš, če- 
mu osiveli Comstock goreče verjame, da ga bo ne- 
dolžna Elizabeth nasledila in uresničila prerokbo uni- 
čenja grešnega sveta pod zračno metropolo. Dognal 
boš bistvo odnosa med brhko mladenko in Songbir- 
dom, velikanskim mehanskim ptičjim stvorom, ki ju- 
naški par neumorno zasleduje in ga na več mestih na- 
pade. Izvedel boš, kakšna usoda je doletela Elizabeti- 
no mamo, ki po Columbiji tava v eterični obliki. Razu- 
mel boš dalje, kakšno vlogo imata pri vsem 'zakonca' 
Lutace, in si pojasnil, od kod izvira Lizina sposobnost 
odpiranja portalov. Odgovori te bodo presenetili, nav- 
dušili in začudili. Razodetja, ki te čakajo v zadnji uri in 
se tičejo odpuščanja, kesanja, ponovnega rojstva, 
časa, vesolja in vsega sploh, pa ... No, zakaj bi ti po- 
kvaril enega najboljših koncev v igrah vseh časov, ob 
katerem boš verjetno še par minut zamaknjeno buljil v 
zaslon in se oziral za papirnatimi robčki? 

Skratka, Bioshock Infinite boš igral zaradi zapeljive 
nebeške metropole, človeške Elizabeth, imenitne 
zgodbe in solidnega prvoosebnega karafekanja. Do 
dodelanosti in globine, na katero je namigovala pri- 
kolica iz predlanskega E3ja, mu sicer nekoliko zma- 
njka. Vendar naj te slednje ne odvrne od uživanja v 
enem izmed igralskih doživetij leta! 


Na balon, ki ga bo ponesel v nad oblake, za- 
piše: "Nobenih kraljev, niti Bogov. Samo helij." 


nadoblačna Columbia v vrhunski 
dizajn okolišev v človeška Eliza- 
beth v odlična zgodba z nepozabn- 
adrenalinsko bojevanje ... v ... ki 
rez določenih pritiklin iz 
izrazita premočrtnost x nekoliko 

Irrational Games / 2K Games 


im koncem 
pa se malce ponavlja 


predhodnikov 
premalo izziva 

m (mi pomnim se, kako nas je pred kakimi petnajsti- 
[O mi leti ruknila zbirateljska igra s kartami Ma- 

gic: The Gathering. Strastno smo igrali pozno v 

Ej noč, skladali decke, razglabljali o strategijah in 


trejdali fantazijske podobice. A časi otipljivosti so mi- 
nili in danes je lep del Magica preseljen v internetno 
obliko na Wizards. com/magic. 

Eden njegovih posnemovalcev je Duel of Cham- 
pions, ki ga ne velja kar tako odpisati. Špil, ki obsta- 
ja le digitalno na spletu, ima zadosti samosvojih last- 
nosti. Predvsem pa je zaradi modela free to play brez- 


plačen. Vsaj nekaj časa ... 
—Z—— Nar AM vadi A Z 
KM (IV onim 


Bitka za življenjski prostor 


Za razliko od temeljne serije Might 6 Magic ne gre za 
potezno taktično strategijo na šesterokotnikih. Prizo- 
rišče je nepremično bojno polje, na katerem se udari- 
ta vojskovodji. Vsak ima okrog dvajset življenjskih 
točk in se jih trudi odvzeti sovražnemu generalu. Sle- 
herno izmeno se ti avtomatično dodeli dodatna enota 
čarobne energije več (rečejo ji preprosto resource, 
resurs), s katero na podlago mečeš karte. Na njih so 
bitja, ki tepejo šefa ali nasprotne pazante, oziroma 
a nad my ! % Maca ; uroki. Recimo taki, ki naredijo neposredno škodo, 
4 o zdi: ] - ; ? uničujejo nasprotnikove spake ali pomagajo tvojim 
: , E vojščakom. 

edi VA PV VEK 3% je 4 
Tak je videz solidnega orodja za tvorbo kupčkov, ki jih lahko izdeluješ več na- 
enkrat. Sam vidiš, koliko je frakcij in šol magije, kar vodi v razdrobljenost. 

Re He He Re RI Ke ku k K 
Nekateri uroki oziroma sposobnosti delujejo na več bitij naenkrat. Če se ti 
zdi to nepošteno, nisi igral kaj dosti Magica "kreh" Wrath of God "kreh". 


SZZ EOE CEVNA ČITI III OOOOZTZIZ, 
" KALS VAZA sramne SA 


Na kartah so lične akcijske ilustracije, ki pa niso v rangu Magicovih. Manj- 
ka tudi tekst, ki bi se navezoval na zgodbo. Dotična je povsem v ozadju. 

Do sem je Duel nemalo MTGjevski, če odštejem bar- 
ve čarobne energije, ki je tu enotna, in prezrem od- 
sotnost prekinjanja sovražnikovih dejanj. A kmalu 
ugledaš bistveno razliko. Medtem ko lahko v Gathe- 
ringu na igralno polje zložiš kolikor hočeš bitij, je pro- 
stor v Dvoboju omejen. Nakazam so namenjene le 
štiri vrstice s po dvema slotoma, kjer v frpjski maniri 
bitje spredaj brani ono zadaj. To je večja razlika, kot 
se zdi, saj je prostor nenadoma dragocena dobrina! 
Niso pa boji med bitji edini način za zmago. Prijemov 
je že zdaj, ko sta zunaj osnovni set in ena razširitev, 
obilo, kar gre na rovaš več sto kart in številnih lastno- 
sti ter mehanik. Nekaj jih je znanih iz MTG: naval ma- 
lih tečnob, oživljanje mrtvecev, direktne poškodbe. 
Druge so bolj izvirne, naj gre za enrage, ki pomeni, da 
se bojevniki krepijo ob smrti sotrpinov, ali onesposa- 
bljanje sovražnikovih bojevnikov, da nekoristno zase- 
dajo prostorčke. 

Seveda količina pristopov ni večja kot v častitljivo 
starem MTGju, ki ima na tisoče različnih kart. Je pa 
spodobna in zanimiva. Ob vsem ostalem je zelo po- 
membno, kako si deck sestavil, da krivulja izrabe 
čarobne energije lepo teče in da je sreči danih čimveč 
možnosti. Poti do kupčka je veliko, saj obstaja sedem 
barv magije, nevtralna stran in štiri frakcije, ki teme- 
ljijo na univerzumu M86M in približno ustrezajo Magi- 
covim barvam. Inferno ima rad napadalno kurjavo, 
Haven poudarja obrambo, Necropolis obuja padle, 
Stronghold pa te hoče potolči z bitji, ki se medseboj- 
no podpirajo. 


Namizno onegavljenje 


Navzlic mnoštvu elementov je Duel of Champions hi- 
tro priučljiva zadeva, za katero ne potrebuješ izkušenj 
iz tovrstnih iger. Uspeh je odvisen od mnogih dejavni- 
kov, od tvoje spretnosti (včasih je zadosti ena slaba 
odločitev, da se tok bitke preobrne!) prek sreče in 
psihologije do kupčka. Obenem je izdelek fejst uda- 
ren. Čeprav mu ne manjka taktike, je dogajanje hitro. 
Zmerom imaš priložnost za vlečenje dodatnih kart, 
'mane' pa imaš čez kakih deset izmen več kot zado- 
sti. In kjer so zadnji Magicovi digitalni odvrtki, kot je 
Duels of the Planeswalkers, onemogočali sestavljanje 
kupčka, imaš v DoČ pri tem proste roke. 

Znabiti ti bo na dolgi rok igra preveč usmerjena v 
plačevanje, o čemer si preberi v okvirju. A temu nav- 
zlic je prijetna, dobro načrtovana, saj veliko šteje 
spretnost, in vsaj spočetka brezplačna. Če ti digitalne 
karte sedejo, le odbrskaj na Duelofchampions.com in 
stegni dol brezplačni klient, ki nudi kar nekaj 'preiz- 
kusnega' igranja. Razen za PC je na voljo app za ipad, 
ki omogoča navzkrižne boje med sistemoma. Napre- 
dek v obeh inačicah se shranjuje v oblak in je enoten 
ne glede na platformo. 

Od vsebine sta na voljo enoigralstvo v kratki kampa- 
nji proti ne preveč dobri umetni pameti, s čimer dobiš 
nekaj sredstev, in zanesljivo večigralstvo. Tam se 
lahko meriš z Uplayevimi prijatelji oziroma v samo- 
dejno iskanih rangiranih bitkah za številčno oceno 
ELO in na časovno omejenih turnirjih nabiraš zlato, 
pečate ter izkušnje. Slednje boš krvavo potreboval, 
kajti konkurenca je že sedaj kar ostra. Duel of Cham- 
pions ima ešportne ambicije! 


ves refošk in mano spije ter novo kvar- 
topirsko dimenzijo odkrije. Moči in magije! 


zelo dobra taktično-kvartopirska zasnova v izra- 


žena vloga prostora v hitro priučljiva, a globoka 
v temelju brezplačna v stroškovna politika zna 
zavdati transakcijskemu računu Ubisoft 

Kljub dežju sem brez nesreče prispel do Dunaja. Ni problema, saj se mi ni V igri so licenčne mašine znanih proizvajalcev, kot so Volvo, MAN, 
bilo treba ubadati ne s policijo, ne s tahometrom, vaganjem in švercanjem. s— Scania, DAF, Renault in Iveco. Kupuješ tudi boljše dele za kamione. - 
. H | . 

Če si pikolovski, boš ugotovil še marsikako napako. Vlada večna pomlad, 
kazni za prekrške se pišejo zelo naključno, ni pešcev ... Je pa promet bogat. 


Ko osnuješ lastno firmo, imaš nekoliko več dela. Iz garaže se moraš 
odpeljati po tovor in ga priklopiti, šele potem se lahko odpraviš na pot. . 


oma $ 


iprave na igranje Euro Truck Simulatorja 2 so postale 

obred. Najprej iz omare potegnem volan in ga naštimam 

tako, da je obroč zvrnjen naprej. Potem si nadenem kanot- 

jero, si na prešvicana stopala s črnim za nohti nataknem 
opanke in si v gobec zatlačim čik. Na prenosnem radiu naštimam 
narodnjake in GPS usmerim na Ponte Rosso. Ko kurblam, skozi 
okno že vpijem babam pod blokom: "Šta je, mala, boš prisedla?" 
Kurc pa dobrososedski odnosi, gremo po Evropi! 


"Dva vozača malo jača 
sede iza upravljača" 


Postopek je logičen, kajti v ETS2 postaneš kamiondžija. Določiš 
mu ime, izbereš vnaprej pripravljen fris (berlinski, bosanski, alban- 
ski) in se zarediš v večjem evropskem mestu. Nato klikaš po po- 
nujenih furah s seznama služb, ki se razlikujejo po tovoru, dolžini in 
ponujenem denarju, kar nanese par jurčkov. Ko najdeš obetavno, 
skočiš v tovornjak z že pripeto prikolico in se odpelješ do cilja, 
označenega na GPSu. Če se ne obiraš, si deležen nekoliko več pe- 
nezev in izkušenj. A čeprav debelo zamudiš in povzročiš verižno 
trčenje, situacije ne moreš zavoziti. Pokličeš avtovleko in za ne 
pretirane solde se znajdeš pred mehankarijo, od koder nalogo od- 
pelješ do konca. Na izi, kot tovornjakarju pritiče. 

Ne le pri ciljih, tudi na sami cesti se ne trudiš. Orjaški stroj voziš 
kot twinga: vžgeš motor, daš v prvo in pritisneš na plin. Je že res, 
da mašina pospešuje počasi. A v tisočih prevoženih kilometrih mi 
je v ovinkih redko zdrsnila, čeprav sem vanje namenoma divjal. 
Kamion se kot prilepljen drži suhega in mokrega asfalta ter se pe- 
lje nenavadno gladko, brez tresenja. Le zaviranje je malce kočljivo, 
a zavorno pot je moč skrajšati z drsnikom. Goriva načeloma lahko 
zmanjka, a mi ga nikdar ni. Črpalk je, kolikor hočeš. 

Lahko si izbereš zahtevnejši menjalnik s tja do dvanajstimi stop- 
njami in uporabljaš sklopko. A razen tega skorajda ni nastavitev 
realizma, poškodbeni model pa je plitek in nedosleden. Karambo- 

li se na kamionu odrazijo bore malo in igra se sama 
odloči, kdaj je trk tako močan, da ti denimo odpove mo- 
tor. Še največ težav imaš, ko mašino z dolgo prikolico na 
cilju za dodatne solde ročno zrikvercaš do skladišča. 


"Dva šofera proletera, 
a uzbrdo svaki tera" 


Smisel ni v tem, kako voziš, marveč kako se pri tem 
počutiš. Izdelovalci so pomanjšali in si v mnogočem izmi- 
slili avtocestno omrežje Evropske unije, kjer v dvajsetih 
minutah realnega časa prideš čez pol celine in ne zapelješ 
v Slovenijo. (Morda jo bodo dodali, saj si je igra pri nas 
pridobila navdušensko skupnost, ki jo je prevedla v po- 
dalpsko špraho.) Temu so dodali jerbas stranpoti in gor- 
skih rajd, primaknili izrezke večjih mest ter vse skupaj za- 
belili z dinamičnim prometom, vremenom in svetlobo. 
Absolutno je nek čar v tem, da sedeč visoko v kabini z 
delujočimi merilniki, volanom, lučmi, brisalci in ogledali 
vlečeš buldožer iz Milana v Prago ali furaš rezervne dele 
iz Berna v London - pred Rokavskim prelivom se naložiš 
na vlak, nakar je na Otoku obvezna vožnja po levi. Vmes 
paziš na dokaj normalno odvijajoč se promet, sestavljen 
iz avtomobilov, drugih tovornjakov in občasnih norcev, 
ki te izsilijo, pa iz letal na nebu in vlakov na tirih. Švicaš 
ozkih uvozih na avtoceste ... naletiš na dela na cesti ... 
ustavljaš pri rdečih lučeh, cestninskih postajah in ben- 
cinskih črpalkah, saj sproti upada gorivo ... ter vklapljaš 
brisalce, ko začne deževati, in prižigaš dolge luči, ko pa- 
de mrak. Šofer po določenem času potrebuje počitek, 
zato se je treba ustaviti na počivališču in odsmrčati run- 
do. Le Ukrajink in pedrov tam ni. 


"Kamion šestoton juri kao 
avion, opa, kao avion" 


Euro Truck Simulator 2, ki so ga naredili Čehi, bi lahko 
bil za 30 evrov bolj kompleten in razhroščen. Nekoliko 
zahtevnejše bi razveselila boljši vozni model in napred- 
nejša poslovna plat. Kmalu namreč zaslužiš oziroma 
vzameš kredit za lastno firmo, ki jo vodiš z levo roko. Do- 
biš par rodotov, ki sami peljejo nakupljene tovornjake, in 
imaš garažo ter nekoliko več izdatkov, saj je treba plače- 
vati bencin in popravila. Bolj mnjeh. Tako kot je medlo 
napredovanje voznika, ki v zameno za izkušnje dobiva 
pravico do daljših poti in posebnih tovorov. Njihova do- 
stava ni nič bolj napeta kot recimo drv. Kaj šele, da bi na 
cesti padal iz ene zadrege v drugo, se reševal iz ločenih 
kritičnih situacij ali se udejstvoval v večigralstvu. 

A kot rečeno, to ni hardcore simulator, marveč vzdušna, 
netekmovalna šoferijada. Ko po iluziji realnega sveta pe- 
lješ svoj kamion, se počutiš kot otrok, ki so se mu ure- 
sničile sanje. Izmenjavajo se travne poljane s cerkvica- 


meglene noči, ko pred sabo vidiš en drek. Vtis je sploh 
krasen, če priciniš slovenski internetni radio, podprt 
znotraj igre, da te po avstrijskih rovtah in pri vožnji mimo 
nekdanjih carinskih prehodov spremljajo narodnjaki z ra- 
dia Veseljak, oziroma sestaviš listo empetrijev, na kateri 
ne manjkajo Sive ceste od Pande. Pomanjkljivosti gor ali 
dol, takega občutka drugod ni. 

prisrčna ploščadarica 


avtomobilsko divjanje 
Rayman 3 


Need for Speed: 
ProStreet 


4 
,. —dajj 
sa! ae 


HOBIT 


zbirateljska izdaja 
Star Wars: The Force 
Unleashed - Ultimate 
$Sith Edition 


knjiga Hobit 


predstavite 


Steva Jobsa 


knjiga Skrivnosti 
predstavitev 
Steva Jobsa 


kompilacija dveh odličnih 
arkadic Lego Star Wars 
Complete Saga 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 

20 odstotkov! 


vzdušna letalska arkada knjiga 
Blazing Angels Tolkienov svet 


zgodovinska strategija 
z vključenim barbarskim 
dodatkom Rome Total 
War Gold Edition 


knjiga 100 čudes sveta 


prvi del pustolovščin 
Lego Harry Potter Years 1-4 


rokavice 0X 
za vse vrste 
dotikabilnih zaslonov 


www.joker.si 


Med novimi naročniki bomo to pot izžrebali dva srečneža, 
ki bosta prejela strip o galskem junaku Asterixu. 


Vrhnika 
Za nagrado prejme Red Bullov nahrbtnik, 


9/ 


The Book of Unwritten Tales: 


he Book of Unwritten Tales (J222, 62) je bila 
izrazito pisana domišljijska igra s čredo nad- 
zorljivih likov: hobitastim Wilburjem, vilinko 
Ivo, človečnjakom Natom in pošastkom Crit- 
terjem. Ekipa se je morala znajti v času vojne, kjer so 
se strani pulile za vsemogočen artefakt. Žal je avantu- 
ra trpela za slabim dizajnom, zato so bile oči uprte v 
(pred)nadaljevanje. 
The Critter Chronicles je preddel, ki v petih dvournih 
poglavjih pokaže, kako sta se lahkoživi Nate in nje- 
gov kosmatinec sploh našla. Pri Critterjevem ljudstvu 
gre za vesoljčke na raziskovalni odpravi, ki jih terori- 
zira krastača Munkus, Nate pa jim priskoči na pomoč. 


Zelo gusarsko. Ljubezen do Monkey Islanda je izobešena na vrh 
jambora. A žal se iluzija razblini že pri prvi topovski salvi. 


edeti morate dvoje. Igra nima zveze s priznano 
serijo epizodnih pustolovščin, ki so jih udeja- 
njili Telltale Games. Gre za prvoosebno stre- 
ljanko, ki ima z istoimenko skupno le licenco 
popularne AMCjeve nanizanke. Druga bistvena infor- 
macija pa je preprosto ta, da špil zaudarja. 
Odvija se na samem začetku nemrtvaške apokalipse 
in nastopamo kot slaboritni kmetavz Daryl Dixon, 
bržda najboljši lik v nadaljevanki, ki slovesa tu ne 
upraviči. Osnovno opravilo, klanje zombijev, je za 
prvo silo užitno. Po beticah, edini smrtni točki gnu- 
skotov, zamahujemo z orožji, ki jih najdemo v okolici. 
Hladna, kot so nož, kovinska cev, kladivo in znameni- 
ti junakov samostrel, so priporočljivejša, saj ne prite- 
gnejo pozornosti tavajočih kadavrov. Po snajpi, revol- 
verju in dvocevki posežemo v skrajni sili. Če se zom- 
bijem uspemo približati za hrbet, kar ni nobena zna- 
nost, jih lahko pokončamo z enim samim zamahom. 
V kolikor so oni tisti, ki nas presenetijo, pa se jih otre- 
semo v sekvenci, ki zahteva nekaj malega prstne 


Samostrel je najbolj ekonomično strelno orožje v 
igri. Puščice je moč povleči iz teleščkov padlih. 

Začne se v naletu, ko dec po guybrus- 
hevsko uživa na prigoljufani zračni ladji 
in se otepa ogrice Ma'Zaz. A že tu je ja- 
sno, da izdelek igralno ne bo všečen. 
Značilnost so omejena prizorišča, reci- 
mo po štiri ali pet slik naenkrat. Tako 
se najprej potikaš po ladijski kajuti, pa- 
lubi in jamboru, nakar sledi critterjev- 
sko oporišče z okolico na zaledenelem 
svetu. 

Kljub kompaktnosti je reči za pobiranje 
nesorazmerno veliko, ob čemer moraš 
na vsako aktivno točko klikniti večkrat, 
preden se kaj zgodi. Poja- 
vljanje predmetov je ak- 
tualno ves čas, enako je 
treba docela oguliti dialo- 
ge. Dojenčka moraš reci- 
mo trikrat ogovoriti, preden izbljuva iz- 
vijač. Ker je vsa igra napravljena na ta 
način in si kasneje ujet v čarovnikovem 
stolpu z optičnimi prevarami, je igranje 
dolgovezno in neprepričljivo. 

Ob tem bi šlo od prekvela pričakovati, 
da bo lepše nastavil zgodbo. Tok štorije 
je slab in večino časa ti ni jasno, kaj 
sploh počneš. Pri mikronalogah je za- 
deva brez hrbtenice, zato se hitro izrodi 
v poskušanje, najsi gre za slikanje ti- 
hožitja ali sestavljanje preobleke. Moti- 


Da bi Nata izvlekel iz težav, občasno prevzameš vlogo Critterja. 
To bi bilo načeloma luštno, če ne hi kosmatuh le nerazumljivo 
golčal. Zato je igranje z njim kot tipanje v temi. 


vacijo do reševanja ugank dodatno zatre Natov zoprni 
glas. Podporni liki, od pingvinov do borke za pravice 
živali, ne zaživijo, pa tudi Critterjevo pleme je ma- 
loštevilno in miga le napol. 

Špil na že tako majavih temeljih ne izgradi ničesar pa- 
metnega in je kljub polovični ceni nezanimiv. Glede 
na likovno vrednost in ozadno mitologijo je to škoda. 


se infiltrira v pleme vijoličnih 
pritlikavcev. Prevare ne opazi nihče. 


KING Art Games 


The Walking Dead: Sutvival Instinct 


spretnosti in tempiranja. Česa drugega v boju ni in 
vseskozi imamo opravka z eno samo vrsto nemrtve- 
cev, ki so nevarni le, ko napadajo v skupini. 

Duhamornost, ki izvira iz plitke akcije, potencira ne- 
navdihnjeni okoliš. Prekladamo se z enega konca na 
drugega preveč podobnih in prostorsko omejenih 
vaških lokacij, iščemo ključne predmete in nabiramo 
nujnosti, kot so zdravila, hrana ter gorivo. Slednje po- 
trebujemo, da z vozilom napredujemo do nove lokaci- 
je, kar igra ponazori na zemljevidu. Potovanje pospre- 
mi miniigrica, v kateri izbiramo, kje se bomo peljali. 
Če se odločimo za kolovoz, bo poraba goriva večja, 
na avtocesti pa bo več možnosti, da se nam vozilo 
pokvari. Ko do tega pride, se znajdemo na majhnem 
obcestnem prizorišču, kjer - kaj pa drugega - tamani- 
mo zombije in iščemo rezervne dele. Našteto v skraj- 
no ponavljajoči se in duhamorni maniri počnemo vse 


.. 
ra šal 


Ko nas preseneti več zombijev, pobijalsko sekvenco 
ponavljamo, dokler ne pokončamo vseh. Zna trajati. 


do konca peturne izkušnje. Tega ne razgiba niti dol- 
gočasno reševanje preživelih, ki jim pred obiskom ni- 
vojev naprtimo iskanje dobrin. 

Klanje gnilobnežev je nezadovoljujoče in pustolovstvo 
zanemarljivo, medtem ko omembe vredne zgodbe 
Survival nima. Darylov brat Merle, na katerega naleti- 
mo kmalu po uvodni urici in pokriva vlogo nalogoda- 
jalca ter pretežno nevidnega spremljevalca, slednje 
ne popestri. Skratka, licenco bi Terminal Reality 
stežka slabše izkoristili. Do jeseni, ko bo na sporedu 
četrta televizijska in druga igralna sezona The Wal- 
king Dead, bomo zombije raje klali pri konkurenci. 


Klavsko razposajeni voha gni- 


loho, toda zombiji nimajo nič pri tem. 


Activision 


SURVIVORS Jess Collins 


z Tal Gl0OP 


Preden jih pošljemo na iskanje potrebščin, je pre- 
živele dobro pozdraviti in opremiti s krepelci. 


april 2013 


SUPER HEXAGON 


ri matematiki sem imel najraje geometrijo, a se 
B ne spomnim več, zakaj. Super Hexagon mi jo je 

namreč sedaj priskutil. Gre za napeto, šibajočo, 
neodpustljivo refleksno arkado, kjer v pogledu od 
zgoraj nadzoruješ trikotniček. Ta se giblje po shizoid- 
no utripajočem polju, ki je kakor da prišlo iz misli za- 
detega Jeffa Minterja. Po eni strani je kakofonično 
farbovito, po drugi pa so barve urejene po ploskvah in 
ne motijo dogajanja. 
Še dobro, je itak zadosti divje. Finta je v tem, da s 
premikanjem trikotnička levo in desno po krožnici lo- 
viš presledke v nastajajočih šesterokotnikih. Vrzeli se 
začenjajo na zunanjem obodu in polzijo proti središ- 
ču. Sprva niti ni problema, a čez deset, dvajset se- 
kund hitrost krepko naraste. Deloma igraš po spomi- 
nu, saj se vzorci ne tvorijo naključno, delno pa na 
trzaj, saj ni šans, da si boš ob taki brzini vtisnil v spo- 
min zaporedje. Zraven nabija elektronska unc-unc 
muzika. 
In to je ves Super Hexagon, nalezljivi, minimalistični 
umotvor genialnega dizajnerja Terryja Cavanagha 
(VVWWWV). Šlepa se na rezultatsko mrzlico in je na- 
menjen toliko brezmožganskemu pobegu od realnosti 
kot testiranju, na kateri točki sangvinik postane kole- 
rik. Namig: ta pride dokaj hitro, saj se prvi brzinski ni- 
vo imenuje 'hard' in se kasnejši začno s takim tem- 
pom, da štirinajstletnik reče "Eh, prestar sem za te fo- 
re." Zato so navidez ceneni trije evri, kolikor igrica 
stane na Steamu (na voljo je še za Linux, Mac OS, 
Android in iOS), dejansko kar dosti, saj je precej ver- 
jetno, da boš zdržal le nekaj partij. Sneti 
Terry Cavanagh 3 EUR 


e Špile, ki preizkušajo reflekse, imam rad. A Hexa- 
gon je tak, kot bi se nasnifal kokaina in se skušal na 
pobliskavajočem rejvu dotikati babjih riti. Score: 0. 


PROTEUS 


tretje gre rado, pravijo. Tako sem se po dveh 
Vs: sprehodih, ko sem kisle volje in nepri- 

pravljen le pokukal na Proteusov otok (Visitpro- 
teus.com) in nad prvim vtisom vihal nos, znova od- 
pravil v skrivnostno deželico. Trma je bila poplačana. 
V večernih uricah, predno se odpraviš k spancu, za 
trenutek postavi pričakovanja na stran. Globoko 
vdihni in zapri oči. Ko počasi odpreš veke, lebdiš sre- 
di morja in obdaja te tišina. V daljavi prvoosebno 
uzreš močno stiliziran pikslast obris kopnega. Bolj ko 
se mu približaš, glasnejša postane glasba, ki deluje, 
kot bi ne bila s tega sveta, in je vselej neločljiva od 
okolja, kot je brnenje motorja del vožnje z avtomobi- 
lom. Morda ugledaš pot, morda te pritegne zasnežena 
gora v ozadju ali pa te zamoti skalovje na obali. So 
tam nagrobniki? Ustavi se, zlekni se pod drevo in 

opazuj nenavadna bitja. Ali pa se zapodi vanje, da se 
razbežijo ob kakofoničnem piskljanju. Prisluhni pišu 
vetra v enobarvnih krošnjah. 

Naj se ti ne mudi, saj boš zaman iskal kveste ali so- 
vrage, smisel pa ni nemudoma znan. Bolj kot se spro- 
stiš, bolj kot se prepustiš izkušnji in pustiš nenavad- 
nosti, da ti zleze pod kožo, bolj intimno bo vandranje 
po otoku in jasneje boš doumel. Oddahnil si boš od 
izpolnjevanja nalog, truda za doseganje prvega mesta 
in nabiranja headshotov. Ni lahko postaviti na stran 
refleksa, ki igralcem veli, da moramo vse raziskati in 
čimurneje opraviti ter dobiti kljukico. Toda ko ga, je 
Proteus sublimna izkušnja. Izgled ne očara s hiperrea- 
lističnim lubjem in bleščečimi učinki. A brž pričneš 
ceniti preprost, kockast sončni vzhod, menjavo letne- 
ga časa, utrinke, ki švigajo po zvezdnatem nebu, ter 
milozvočnost dežnih kapelj. Otok živi in diha, ti pa 
zaživiš in zadihaš z njim. Tolikanj bolj, ker je po vsa- 
kem začetku drugačen. 


€ Je videti kilavo? Proteus ni za vsakogar, a pod po- 
vršjem, ki daje vtis slikarjeve otročje zajebancije, se 
skriva ezoterična kurja juhica za igralsko dušo. 


Globoko vdihni in zapri oči. Ko počasi odpreš veke, si 
spočit in umirjen. Podobe, občutki in muzika ti odme- 
vajo v glavi, ko se skobacaš v posteljo. Za teboj je ze- 
novski obisk čarobnega kraja, kratek, a sladek enour- 
ni izlet po poti, ki jo je uhodil Journey na PS3 (J224, 
90). Da bi le ne bil poslednji takšne vrste! Kavbojc 
Ed Key 8% David Kanaga e 8 EUR 


PRIMORDIA 


ekoč je Človek ustvaril vse, kar obstaja. Po la- 
N stni podobi je naredil stroj iz jekla in mu z desno 

roko dal logiko ter z levo pomnilnik. Človek je 
nato odšel in svet zapustil strojem. Veki in brezštevne 
generacije so minile od tedaj. Stroji so izdelali nove 
stroje, ki so izdelali spet nove stroje in 
vsak od njih je imel v kodi zapisano 
spoštovanje do Človeka- Stvarnika. Tu- 
di Horacij in njegov kompanjon Cris- 
pin, ki živita življenje navadnih robotov 
sredi pustinje. Oba bi še eone brez- 
skrbno premetavala ničle in enice, če 
jima lepega dne ne bi nek grozni ko- 
vinko odtujil osrednjega napajalnika. 
Pustolovščina, na katero se podata, je 
širša in bolj daljnosežna, kot se zave- 
data. Dasi Primordia spočetka deluje 
kot ena izmed mnogih zastonjčnic, na- 
rejenih s priljubljenim orodjem Adven- 
ture Game Studio, je ipak bolj dodela- 
na in po pravici kupljiva. Avtor je na- 
mreč Dave Gilbert, ki je samozaložil že 
več nagrajenih avanturic, med ostalimi 
serijo Blackwell. 


Kljub temu, da je to njegova prva ZF-igra, je spisal iz- 
vrstno štorijo. Postapokaliptični svet brez človeštva je 
za potrebe male neodvisnice solidno razdelan in do- 
godivščine dveh robotov v kiberpunkovskem Metro- 
polu, ki mu vlada osrednji um Metromind, so resnično 
domiselne. Zlasti gre pohvala številnim humornim in 
globokim dialogom. Največji burkež je Crispin, ki ne- 
prestano stresa binarne, androidne in hardverske 
dovtipe. Pri tem ne gre za posiljeno duhovičenje in 
parodiranje v slogu zadnjih Space Guestov, marveč 
za posrečene fore. 


€ Podoba, dasi v neživih, zarjavelih odtenkih, sama 
po sebi ni grda. Le pretirano pikslasta je za komer- 
cialen špil. Skoda, kajti štorija bi si zaslužila več. 


Neposredno vodimo le Horacija, dočim je njegov ko- 
lega 'uporabljiv' predmet. Kombiniranja in rabe in- 
ventarja je precej, problemi so vseh sort in zagulje- 
nost je precejšnja, posebej v zadnjem delu. To gre tu- 
di na rovaš ubadanja z nenavadno (odpadno) tehnič- 
no robo, tako da marsikaj uspe le po srečnem na- 
ključju. Vseeno pa igranje ni duhamorno. Povratne in- 
formacije so gostobesedne in veliko replik na nedelu- 
joče poskuse je unikatnih, torej ne zgolj "I cannot do 
that." Za nameček robota veliko klepetata in namigu- 
jeta, kar daje občutek 'življenjskosti'. Največji adut 
pustolovščine pa je večrešljivost mnogokatere puzle, 
vključno z zaključkom. Nenavadnejše pristope špil 
celo beleži v obliki achievementov in skupnost obilno 
preigrava ter forumizira, da bi odkrila vse poti. 

Dobra in originalna povest, obilje izvirnega čvekanja, 
sinhoniziran govor, nadmočni elementi žanra, ka- 
kršne poredko srečamo, prijazen vmesnik in zadovo- 
ljiva dolžina naredijo Primordio priporočljivo za vsa- 
kogar, ki mu tematika sede. Edina hiba, ki zavira od- 
piranje denarnice, je vztrajanje pri preveč kockasti ra- 
zločljivosti 320 x 200. Prapustolovca in retroljuba to 
sicer ne bo motilo, zna pa odbiti mlajše igralce. Dave, 
nadgradi vendarle svojo mrežo pikslov! LordFebo 
Wadjet Eye Games e 10 EUR 


€ igra sestoji iz prvega, lahkotnejšega dela v puščavi in dosti bolj 
zaguljene druge polovice v Metropolu. Umreti srečoma ni mogoče in 
kakih ducat orehov je rešljivih na na dva načina, koncev pa je pet. 


99 


Iskanje skritih predmetov se na prvi pogled ne zdi prav zabavno. Ob tem se ver- 
jetno najprej spomniš na brskanje za ključi ali telefonom v razmetanem stano- 
vanju ravno takrat, ko se ti najbolj mudi. A med priložnostnimi igrami in viken- 
daškimi igralci je ravno žanr 'hidden objects game' ali na kratko HOG med naj- 
strumno odpravlja v virtualni lov za zakamuf- 
liranimi predmeti. Odšel bo takoj, ko najde nekam založeno povečevalno steklo. 


bolj priljubljenimi. Zato se 


Osnovni koncept iger z iskanjem skritih 
predmetov je tako preprost, da težkoka- 
tegornega špilavca verjetno ne pritegne. 
Postavljen si pred statičen prizor, po ka- 
terem je razmetana kopica predmetov, 
zraven pa je seznam tistih, ki jih je treba med vso 
navlako čimhitreje najti. Naloge se je treba lotiti z 
natančnim preiskovanjem zaslona, saj naključno be- 
sno klikanje prinese kazen. Običajno ti je za nekaj 
sekund onemogočeno igranje ali pa ti neučakanost 
odgrizne skopo odmerjen čas. Če iskano poklikaš v 
hitrem zaporedju, pa si lahko prislužiš bonuse. 
Ko so avtorji ugotovili, da taka simpl zasnova prite- 
gne množice priložnostnih igralcev, so začeli golo is- 
kanje nadgrajevati z zgodbami in vedno lepšimi loka- 
cijami ter jih mešati z drugimi žanri. Čisto navadne 
igrice za nezahtevne mase so se tako začele razvijati 
na naslednjo raven. Danes nekatere med njimi že re- 
sno konkurirajo tistim pravim višjeproračunskim pu- 
stolovskim ali miselnim igram. 


Od otroških slikanic 
do igralnih grozljivk 


Preden se zaženemo v podrobnosti virtualnih skrival- 
nic, pošpegajmo v njihovo zgodovino. Žanr je črpal iz 
več virov. Na eni strani so klasične računalniške avan- 
ture tipa pokaži in klikni, na drugi iskanje predmetov 
po slikah v zabavljaških časopisih in revijah. Vpliv so 
zagotovo pustile tudi pri nas ne tako znane otroške 
slikanice Where is Waldo?, v katerih med več deset 
ali sto ljudmi na posamezni sliki iščeš možiclja z rde- 
čo-belo črtasto majico in kapo. 

Spletni stručkoti se spomnijo, da je bila prva prava 
igra iskanja skritih predmetov Mystery Case Files: 
Huntsville. Leta 2005 so jo naredili Big Fish Studios, 
razvijalci iger za največjo internetno štacuno prilož- 
nostnih iger Big Fish Games. Serija Mystery Case Fi- 
les je danes legendarna in obsega enajst naslovov, 
Huntsville pa je žanru postavil večino temeljev. Špil 


poganja detektivska zgodba, z raziskovanjem prizo- 
rov s skritimi predmeti pa iščemo sledi in z njimi raz- 
krinkavamo kriminalce. 

V nekaj letih je žanr po zaslugi Mystery Case Files po- 
stal najbolj priljubljen in prodajan na Big Fish Games 
ter podobnih spletnih trgovinah. V zadnjem času pa 
detektivske misterije vedno bolj zamenjujejo grozljive 
in paranormalne štorije v naslovih, kot so Shiver: Pol- 
tergeist, Haunted Hills in Hallowed Legends. 

Nekje od leta 2008 se je zvrst dokončno razcvetela in 
zdaj vsak teden izide vsaj ena predstavnica. Tudi za- 
to, ker so se z računalnikov razširile na telefone in ta- 
blice, ki so zaradi pritiskabilnih zaslonov kot ustvarje- 
ni zanje. "Izdelava preproste igre z iskanjem skritih 
predmetov je poceni in lahka. Drugače je, če delaš 
veliko pustolovščino s kompleksnim načinom igranja 
in naprednimi liki. A kot se zgodi na vsakem trgu, ka- 
kovost novih iger narašča s proračuni in konkuren- 
co," bum vedno boljših predstavnic žanra razloži Ad- 
rian Woods iz Big Fish Games. 


smartfonov, je otročad za zabavo na takih nabasa- 
nih risbah iskala fantolina Walda. 


Pionirski špil Mystery Case Files: Huntsville iz leta 
2005, ki je v naslednjih letih sprožil štepanje stotin 
novih iger iz žanra iskanja skritih predmetov. 

Serija Mystery Case Files je skozi leta napredova- 
la. V zadnjih različicah vključuje animirane in go- 
voreče like, tako kot klasične pustolovščine. 


april 2013 


Kje se skriva avion?! 


Čeprav so prizori s skritimi objekti v teh špilčkih nare- 
jeni po istem kopitu, so med njimi in v načinih igranja 
manjše razlike. Običajno že na začetku določiš stop- 
njo težavnosti, od katere so odvisni namigi in čas. 
Najti je treba določene predmete, ki se včasih barvno 
stapljajo z ozadjem, so delno zakriti ali drugačnih ve- 
likosti, kot smo jih vajeni. Podolgovati svinčnik bo de- 
nimo skrit v robovih pohištva, na zeleni trati bosta 
glava solate ali kobilica komaj opazna, letalo pa boš 
zaman iskal na nebu, saj se bo v obliki igračke gnetel 
med skodelicami na mizi. 


IGROVJE 


pomoči miniti nekaj časa, v tretjih pa namige v obliki 
določene ikone nabiraš kar v prizoru, kjer so skriti 
ostali predmeti. 

Vse skupaj bi bržda hitro postalo enolično, če ne bi bi- 
li statični prizori iskanja osmišljeni in povezani z lepo 
ilustriranimi, včasih animiranimi zgodbami. Teh 'ovit- 
kov' je toliko kot iger, od strašljivk in potovanj po ek- 
sotičnih svetovnih lokacijah prek znanih detektivskih 
zgodb pisateljice Agathe Christie, skokov v zgodovi- 
no s časovnim strojem, napetih kriminalk ter obiskov 
pravljičnih dežel do skrajno ponesrečene priredbe le- 
gendarnega ljubezenskega romana Prevzetnost in pri- 
stranost. 


Tipičen z vseh vetrov nametan prizor iskanja skritih predmetov iz špila Mystery of the Ancients: Curse of 
the Black Water. Včasih ni dovolj, da stvari samo najdeš, pri nekaterih je treba uporabiti prgišče kreativ- 
nosti. Iskano vudu lutko moraš v tem primeru narediti sam iz cunjaste punčke, v katero zapičiš bucike. 


Na seznamu našteti predmeti so lahko predstavljeni 
na več načinov. Običajno so opisani z angleškimi be- 
sedami, ki pa imajo lahko dvojni pomen oziroma so 
manj znane in je treba pokukati v slovar. Lista je lah- 
ko sestavljena tudi iz sličic ali obrisov iskanih zadev, 
ki so drugačne velikosti ali niso obrnjene tako kot na 
prizoru, kjer so skrite. Pri različicah za telefone so se 
preveč mukotrpnemu lovu na piksle izognili tako, da 
naenkrat na zaslončku iščeš manj predmetov kot na 
računalniškem ekranu. Tam jih je treba v posamez- 
nem prizoru najti deset do dvajset. 

Ob začetnem brskanju po vsega mogočega polni sce- 
ni sicer najprej hitro 'počistiš' seznam. Toda na koncu 
se vedno najde stvarca ali dve, ki ju kljub vedno no- 
vemu prečesavanju prizorišča nikakor ne moreš ugle- 
dati. Takrat je zlata vreden sistem namigov, ki na- 
kaže, kje je treba iskati. Namigov je včasih omejeno 
število, v nekaterih igrah mora pred vnovično rabo 


Sodobne predstavnice žanra, kot je Nightmares 
from the Deep, poleg iskanja skritih predmetov 
vsebujejo različne miselne miniigre in uganke. 


marelj 2013 


Poceni zabava za mamice 


Da so se lotili igralne poustvaritve omenjene roman- 
tične pripovedi Jane Austen, sploh ni nenavadno, če 
smo soočeni s podatkom, da so glavne potrošnice 
iger s skritimi predmeti ženske med 35. in 65. letom. 
Tudi na splošno se te zvrsti priložnostnic lotevajo lju- 
dje, ki jim igranje ni glavni prostočasni hobi. "Veliko 
ljudi igra priložnostne igre, da se odklopi. Preprosti 
način igranja s klikanjem ni miselno zahteven, zato se 
lahko s tem zabavaš med pogovori po spletu ali pisa- 
nju e-maila vnukom. Tega ne moreš početi, če bereš 
knjigo ali gledaš televizijo. Po drugi strani smo veliko- 
krat slišali, da ženske v teh igrah uživajo zato, ker se z 
njimi lahko osredotočijo in obenem vadijo spomin. 
Veliko ljudi igra družinsko - mama je dobra pri iska- 
nju skritih predmetov, fotru pa so všeč elementi za- 


Velikokrat se v takšnih špilih pojavi še ena stvar, 


znana iz revij — iskanje majcenih razlik med na prvi 


pogled podobnima prizoroma. 

pletenih miselnih iger in zagonetk," netipično ob- 
činstvo skrivalniškega žanra opisuje Adrian Woods iz 
Big Fish Games. Podjetje obvladuje pecejaški trg, 
resno konkurenco pri ipadih, iphonih, androidnih na- 
pravah in macih pa ima v firmi G5. 

Na mobilijah so špili ponavadi frej za preizkušnjo, po 
prvi ali drugi stopnji pa nove prizore odkleneš s plači- 
lom. Nekateri te z dodatnim igralnim časom nagradi- 
jo, če oglasek za igro deliš na družabnih omrežjih. V 
vsakem primeru z nakupom take igre ne bankrotiraš, 
saj stanejo drobižne zneske. Za ploščice stanejo par 
evrov, za računalnike pa so okoli desetaka. Mnoge je 
moč najprej preizkusiti. Za pet do deset ur igranja to 
ni pretirana cena, sploh če te brskanje po barvitih za- 
slončkih potegne kot vse tiste gospe srednjih let. 
Mogoče za večino Jokerjevih bralcev z osebnimi 
računalniki ob obilici visokokategornih naslovov taki 
špilčki ne bodo preveč vznemirljivi. Se da pa z njimi 
zabiti marsikatero zabavno uro na tablicah in telefo- 
nih pametnjakovičih. Razen seveda, buahahahaha, 
če se preveč bojite duhov, nemrtvih piratov in nadna- 
ravnih pojavov, ki so kar prevelika stalnica v zgodbah 
tovrstnih iskalnih iger. 


Nazaj v (pustolovsko) 
prihodnost? 


V zadnjem času je opaziti, da so skrivalnice presegle 
svojo začetno, preprosto fazo in se začele razvijati v 
kompleksnejše igre, ki so zanimive tudi za bolj zahtev- 
ne igralce. Zmerom več je poudarka na privlačnih li- 
kih, dobro zamišljenih zgodbah, pogovorih z drugimi 
osebami, kakovostnem govorjenju, animiranih sek- 
vencah in povezovanju z drugimi žanri. Pri nekaterih 
izdelkih so prizori z iskanjem skritih predmetov zgolj 
mašilo med spremljanjem zgodbe, logičnimi mini igra- 
mi, miselnimi ugankami in pobiranju ter uporabljanju 
predmetov. Počasi postajajo vedno bolj podobne ene- 
mu od svojih navdihov. Razvoj žanra Adrian Woods 
opiše tako: "Na mnogo načinov je premik proti klasič- 
nim pustolovščinam začel predvladovati nad samim 
iskanjem skritih predmetov. Mislim, da smo priča po- 
novnemu vstajenju klikalnih avantur, kot je bil Myst. 
Veliko ljudi je šele pred kratkim postalo računalniško 
pismenih ali pa imajo šele zdaj čas, da lahko igrajo 
žanr, ki so ga v njegovem zlatem obdobju zamudili." 
Na račun cikličnosti trendov bo morda še pred nekaj 
leti obskurni žanr skritih predmetov pripomogel k 
oživitvi avantur starega kova. 'Vikendaši' se bodo lah- 
ko skozi vedno bolj dodelano podobo skrivalnic poča- 
si prepustili čarom pravih virtualnih pustolovščin, ki 
so že v devetdesetih pritegnile k zaslonom marsikoga, 
ki drugače ni maral za igrice. Precej hecno bi bilo, če 
bi čez nekaj let mame in babice cele noči preživele 
zatopljene v domišljijske svetove, iz katerih so nas kot 
mulce podile. 


EL ted pna 
s IM sk — ve? uInT] 
Iskalnice predmetov so fajn za otroke, a je med 
vsemi strašljivkami malo primernih naslovov. Na 
sliki je Animal Farm, preverite še Puss in Boots. 


IGROVJE 


Nightmares fro ;, and 

Špil, ki govori o gusarskem kapitanu; mij: od mrtvih, in. njegovi i zakleti la ji, 
odličen primer tega, kje je žanr iskanja skritih predmetov v tem trenutku. Večino 
časa se potikaš okoli in se pričkaš z nemrtvo posadko piratov, avanturistično 
uporabljaš predmete in rešuješ miselne probleme. Prizori, v katerih se posvečaš 
klasičnemu iskanju skritih predmetov, so sicer pogosti, a jih lahko zaobideš, če 
uspešno odigraš rundo mahjonga. Kar ponavadi traja dlje. 


ORGA, stories: Ko Nuteracker (ipad, PI PC, a zakliče o ena' fajbo-.. 
<lje.prodajanih<n najbolj.priljubljenih<igeriz.žanra skritih predmetov. Otroško pra-. 

vljična božična zgodba je navdih-našlav-baletu Hrestač. V-boj proti Podganjemu 
kralju se podaš s pomočjo simpatičnih animiranih pomočnikov, kot sta modri 
maček in svečamož. Na dogodivščini se ti pridružita, ko ju rešiš iz težav. Igranje je 
priporočljivo tudi zaradi luškane in dodelane vizualne podobe ter tekoče igralne 
mešanice pustolovskih, miselnih in iskalnih prvin. 


SHELL TEABAG 
CATENPILLAR PAPER CLIP SPRING 
BRACELET GOLD TOOTM ORKEN BOTTLE 


nimiv zasuk. V Hidden Expedition:-Everest med pehanjemcdo končnega cilja, vrha 
najvišje gore na svetu, na različnih eksotičnih lokacijah tekmuješ z drugimi 
računalniško vodenimi ekipami. To doda občutek akcije in igralca žene k večji za- 
grizenosti (ter živčnosti) pri preiskovanju lokacij. Le tista, ki največkrat najhitreje 
najde skrite predmete, bo razkrila misterij na vrhu Mount Everesta. 

Pilčen Expedition: FEverest. (PC, mac) V malem mor Morju" iger.it si anja Skritih " 
 predmetov.skušajo-avtorjivizstopiti-izpovprečja.tudi s tem,-da jimedodajo kak za- | 


a of fine Mz em DV APETIT popotniki-se se v v tej mo — mz osnovni ira 
zličici igre-iskanja-skritih-predmetov-podajajo-v-na-obisk v pomembne-zgodovin- 
ske trenutke. Ker špil obratuje na Facebooku, je sicer čisto klasično brkljanje za 
skritimi predmeti privlačno.zlasti zaradi družabne komponente. Tekmuješ s prija- 
telji in obiskuješ njihove 'časovne vrtove". Igra je leta 2011 dobila eno od nagrad 
za najboljšo igro na družabnih omrežjih. Očitno so skrivalski žanr mnogi spoznali 
prav z njo med zabušavanjem na delovnem mestu. 


Adera (PC. - Windows8), Pustolovsko Adero najdeš tržnici Oken'8, predvsem 
parje zanimiva kot edina taka igra, ki jeprevedena v slovenščino. Zgodba, v kateri 
smo dekle, kisi rešuje -kožo po padcu-s-helikopterjem, se vrti okoli starodavnih 
ljudstev in mističnih energij. Le-te usmerjamo z raznimi predmeti in razvozlava- 
njem logičnih zagonetk. Fino je slišati solidno posneto kramljanje v domačem je- 
ziku — takoj se ga navadiš in si zaželiš še več. Brezplačno lahko odšpilaš kar dol- 
go uvodno poglavje, nadaljnje epizode pa stanejo okoli štiri evre. 


» 
Angelica Weaver: Catch Me When You Can (PC, mac) Ena ajbole izpe- 


ljanih novejših iger iskalnega žanra, ki'zaradi dodelane zgodbe in vpletanja drugih 
elementov-žesresno posega na področje-pustolovščin. V njej kot jasnovidna dete- 
ktivka Angelica vzporedno preiskuješ podobno serijo umorov v Angliji konec 19. 
stoletja in v Združenih državah sedanjosti. Prizori iskanja predmetov so smiselno 
razporejeni po zgodbi, večidel pa se ukvarjaš z iskanjem sledi, miselnimi zagonet- 
kami ter kombiniranjem in uporabo predmetov na pravih mestih. 


april 2013 

MEGA DRIVEJE 


Wina 
le-Bir cu 

Kar je bilo za Slovenca v osemdesetih ruvanje med C64 in spectrumom, je bil 


za Američana v devetdesetih spopad med Nintendovim SNESom in Seginim 
mega drivom oziroma genesisom. 5ne!: opazuje, kako naokoli frčijo kosi pla- 
stike, modre bodice in brki. Pa moduli in cedejke s še danes dobrimi igrami. 


(NA, <sa driva nisem kupil ta- 
koj ob evropskem lansi- 
H H Hi ranju koncem novembra 
1990. Ob mojem zve- 
stem trinitronskem katodniku se je znašel šele čez 
nekaj let, pa še to zato, ker sem ga dobil po Jokerje- 
vih kanalih. Ej, imel sem že soundblasterski PC in 
konzolo SNES, ki je imela v Sloveniji zaradi požrtvo- 
valnosti firme LaserPlus večjo podporo od Seginih 
strojčkov. Kaj naj bi s še eno drkalico? Toda sprva 
striktno opisovalski megapogon se mi je kmalu pri- 
ljubil, kajti priklopil se je naravnost v mojo fantovsko 
sredico. Biti lastnik mega driva je bilo vznemirljivo in 
zadovoljujoče! 
Ko gledam nazaj, mi je osebno še zmerom malce bolj 
pogodu SNESova pravljična sanjavost, ki je izvirala iz 
številnih japonskih frpjev in Nintendovih klasičnih 
franšiz tipa Mario, Zelda in Metroid. A kako naj bi os- 
tal hladno snobovski ob vseh tistih kartušah z adrena- 
linskimi akcijadami, streljačinami in športnimi igrami, 
ki so se usipale iz mega driva? Razliko med sistemo- 
ma je najbolj nazorno pokazal Mortal Kombat. To 
kultno brutalno pretepačino so na super nintendu za- 
radi Nintendove družinskosti objajčili, dočim je na 
mega drivu ostala tako mesarska, kakor se je prosla- 
vila na avtomatu. To je bilo tako, kot če bi danes ena 
naprava imela Call of Duty s teroristi, katerih čefare bi 
raznašalo v pršcih žvarovine, druga pa z rožnatimi sa- 
morogi, ki bi izginjali v oblakih srčkov. Ugani, katera 
bi bila bolj priljubljena pri testosteronskih mladcih. 


Nebrzdana energija 


Prav nanje je Sega merila, ko si je po mega drivovem 
slabotnem začetku na Japonskem leta 1988 zarisala 
strategijo za osvojitev Amerike. Malokdo je verjel, da 
bodo lahko ogrozili vsemogočni NES (Nintendo En- 
tertainment System) z Mariom, ki je bil kot Justin Bie- 
ber z dejanskim znanjem petja. Navsezadnje z master 
systemom v drugi polovici osemdesetih niso niti na- 
čeli NESove monolitne prevlade. Poleg tega se je nad 
Nintendo že spravil bistveno bogatejši NEC (Nippon 
Electric Company) s konzolo turbografx-16. 

Mega drive je bil kot šestnajstbiten sistem s procesor- 
jem motorola 68000 sicer dosti krepkejši od starajo- 
čega se NESa. Drob je Sega izpeljala iz svoje obstoje- 
če avtomatne platforme system-16, ob kateri je bila 
Nintendova naprava videti zastarela. Toda Nintendo 
je bil v ZDA povsod in je uporabljal nizke udarce, ka- 
kršnih od pravljične yoshijevske hiše ne bi pričakoval. 
Razvijalci so morali podpisovati pogodbe, v katerih so 
se obvezali, da bodo razvijali le za (S)NES, in ni bilo 
malo trgovin, ki jim je Nintendo zagrozil, da bodo 
ostale brez njegove robe, če bodo jemale Segino. 


Kaljenje Kalinskega 


Po omlednem ameriškem lansiranju avgusta 1989 
pod novim imenom genesis je Sega ugotovila, da v 
rokavicah ne bo prišla nikamor. V enem letu so odda- 
li le 400.000 konzol, ker je bilo dosti premalo za spre- 

membo ravnotežja moči. Zato so spremenili taktiko. 
Tedanji direktor Michael Katz si je zamislil dokaj uma- 
zan oglaševalski napad, ki je za poudarjanje hardver- 
ske nadmoči uporabljal gesla v slogu "Genesis does 
what Nintendon't." Prav tako so se zapičili v športne 
igre z licenciranimi imeni prvakov, recimo Joe Mon- 
tana Football in Mario Lemieux Hockey. 

Ko to ni dalo želenih rezultatov, so za prodor v ZDA 
najeli starega mačka Toma Kalinskeja, bivšega direk- 
torja igračarske multinacionalke Mattel. Kalinske se 
spominja: "Po mesecu predsednikovanja ameriški ve- 
ji Sege sem odletel v Tokio in šefu, gospodu Nakaya- 


k: 

Podjetje Sega so ustanovili Američani leta 1940 na 
Havajih. Ime je kratica iz 'Service Games', saj so se 
od začetka ukvarjali z avtomati na kovance in džu- 
boksi. Leta 1951 so se preselili v Tokio na Japonsko, 
kamor so začeli uvažati ameriške avtomate. Kmalu 
so pošteno zaslužili z oponaševalnikom podmornice 
Periscope. Najbolj pa so zrasli v sedemdesetih na 
rovaš eksplozije trga z avtomati, v katerih so tekle 
elektronske igre. Iz njih je vzklil mega drive. 


april 2013 


Dočim v Evropi zakonodaje in oglaševalska pravil 
ne dovoljujejo primerjave izdelkov v reklamah, je to v 
Ameriki na rednem sporedu. Burger King se zmrdu- 
je nad McDonald'som, General Motors nad Toyoto, 
Sega pa je v revijah takole zezala Nintendo. Poleg so 
še malo bajali o 'blast processingu' in tudi na rovaš 
prefrigane kampanje dosegli tržno premoč. 


s 
Ni: A 


Mz ai aim a. 

Ko je Michael Jackson izgubil stik z realnostjo, je 
udejanjal vse bolj čudaške in slabe podvige. Celo- 
večerec Moonwalker, zbirka kratkih filmov o njem, je 
bil celo še bolj zanič od te bedne igričke za mega dri- 
ve. V njej je drseče hodil, tepel gangsterje in reševal 
jokajoče otroke. Slednje je danes huda ironija. 


Japonska jih je dobila 400, Evropa pa 531. V primer- 
javi s SNESovimi kartonskimi škatlicami so bile mega 
drivove plastične lepše. Zal pa so starocelinskega 
kupca zasuli s športijadami in nismo dobili marsikake 
odličnice, recimo Musha Aleste ter Monster World IV. 


marelj 2013 


Ja oven Sea 


Mega drive ni dobil le kupa periferije, kot so svetlobna pištola, digitalna palica, miška in modem, s katerim je 
bilo moč na Japonskem dostopati do bančnih storitev. Konzola je bila deležna več uradnih variant kot katera- 
koli druga v zgodovini, saj jih je bilo več kot ducat! Na kontroler, ki je imel sprva tri gumbe, so sčasoma nabi- 
li še tri dodatne knofe v ravni vrsti, zaradi česar je postal zelo udoben za pretepačine. 


F) — DE aa —— na 

Najbolj hecen uradni odvrtek je bil mega jet, s katerim so lahko potniki na letalih družbe Japan Airlines igrali 
špile za mega drive. Sega je nato mega jetu dodala 3,25-palčni barvni LCD in ustvarila samostojni prenosni 
MD, imenovan nomad. Poganjale 

so ga baterije. 


Včasih rnisliino, da ves svet igra isto kot mi, a ni res. Mega drive, ki je tod okrog ugasnil v drugi polovici de- 
vetdesetih, je zaradi nižje kupne moči še vedno živ in zdrav v Braziliji. Tamkajšnje podjetje TecToy, ki je udeja- 
njilo tudi lasten, siv mega drive, izdeluje nove inačice, v katerih je zapečenih blizu sto iger. Med njimi so lo-fi, 
lo-res izpeljanke hitov, kot so Sims, FIFA in Need for Speed Pro Street. Slednji je v 3D in čeprav teče počasi, 
daje vedeti, da je drob naprave močnejši od mega driva ter da slednjega le emulira. Inačico mega drive 4 
spremlja celo Guitar Idol, domorodski Guitar Hero z namensko plastično kitaro. 

Cedejaški dodatek za mega drive, ki se je v 

ZDA imenoval sega-CD, je službo nastopil pod 
bistveno drugačnimi pogoji kot osnovna konzola. Le- 
ta 1992, ko so ga splavili na ključnem ameriškem 
trgu, si je Sega lastila petdeset odstotkov le-tega. 
Spočetka so bili kupci nad njim kljub ceni 300 dolar- 
jev dokaj navdušeni, saj so Božiča pokupili vseh 
200.000 kosov. Slično očarani so bili Evropejci, kjer 
je brž romalo domov 70.000 komadov. 

Toda mega-CD se ni prelevil v uspeh. Ena zavora so 
bili proizvodni zastoji, saj so morale trgovine na nove 
zaloge čakati celo večnost. Tehnika ga je srala že od 
vsega začetka — do te mere, da je vodja projekta pri 
ameriški Segi, Scott Bayless, podjetje komaj rešil 
sramote tik pred splovitvenim datumom. "Japonci so 
nam podatke o napravi pošiljali zelo počasi, saj so se 
bali, da bi prišli v roke tekmecem. Zato smo vse dela- 
li na knap. To se nam je skoraj maščevalo, ko so 
začeli pogoni v testnih enotah lepega dne masovno 
odpovedovati. Kriva je bila odločitev matične firme, 
da bo v mega-CD vdelovala cenene drajve, ki so bili 
namenjeni predvajanju glasbe. Ko je moral mehani- 
zem skakati sem in tja po cedeju v iskanju podatkov, 
je odpovedal. Par enot nam je dejansko zagorelo!" 
Drugi problem ni bil toliko v strojčku, ki je ploščke 
sukal z enojno hitrostjo in bistveno povečal mega dri- 
vovo podatkovno kapaciteto. Slo je za to, da Sega ni 
vedela, kako bi ga izkoristila. Namesto da bi se vrgli v 
večje igre, s katerimi bi zavdali SNESU, so stavili na 
full motion video v igrah, kot sta bila Mad Dog Mc- 
Cree in razvpiti Night Trap. Imeli so recimo zgodnjo 
idejo o špilu tipa Guitar Hero, a so jo zavrgli na rovaš 
zrnatih filmčkov. 

Pod črto je mega-CD je dodal le skladišče, mega dri- 
vovih strojnih sposobnosti pa ni izboljšal. Zato so bi- 
li naslovi na njem povečini zgolj navadni špili z boljšo 
glasbo, brano s ploščka, in posnetimi vmesnimi pri- 
zori, kot so bili motoristi v Road Rashu. Dokler je vtis 
novosti trajal, ni bilo večjih težav. A ko sta se pojavila 
Philipsov CD-I in 3DO ter so se začeli ceniti računal- 
niški pogoni CD-ROM, je šlo vse skupaj hitro nizbr- 
do. Mega-CD so nehali izdelovati leta 1996 pri šestih 
milijonih prodanih kosov, kar je kakih 15 % mega 
drivove baze. 

Na sliki je prizor iz FM V-smešnice Night Trap, zanikr- 
ne videogrozljivke za mega-CD. Skozi kamere si opa- 
zoval prizore v hiši, po kateri so vampirji lovili mlade 
dečve. Če bi Uwe Boll delal špile, bi naredil to! 

Segina politika postopnega nadgrajevanja zastavo- 
nošnega izdelka se ni obnesla niti z 32X. Šlo je za do- 
datek, ki si ga vtaknil v vrata za module na konzoli in 
na rovaš dveh procesorjev ter dodatnega pomnilnika 
dobil zmogljivost 32-bitnega sistema. 
32X, ki so ga v začetni fazi narisali na prtiček v restav- 
raciji, je za 160 dolarjev našel pot v pol milijona do- 
mov. A v softverskem smislu je bil polomija. Sega je 
prodajalcem dostavila premalo kosov, igre pa so sp- 
lovili prezgodaj (v Doomu je manjkal kup stopenj) in 
bore malo jih je izkoristilo moč dodatka, ki je bil spo- 
soben izrisovati za tiste čase povsem v redu trirazsež- 
no grafiko. Eni redkih sta bili Star Wars Arcade, 
razširjena predelava priljubljene arkade z avtomatov, 
in grafično ozaljšan Virtua Racing Deluxe. Prav tako 
32X praktično ni ugledal lastnih velikih naslovov, 
temveč skoraj same dodelave. To je slaba popotnica 
za katerikoli sistem, kaj šele za neobvezen dodatek. 
Dodaten faktor je bil, da so bili založniki že zazrti v 
next-gen sisteme, kot sta bila playstation in Segin la- 
stni saturn, in niso hoteli vlagati v onegaj včerajšnji- 
ka. In naposled so bili kupci zmedeni, ko so na poli- 
cah videli tako mega drive kot mega-CD in 32X, pri 
čemer sta slednja omogočala kombinacijo, ki jo je ta- 
kisto podpiralo nekaj naslovov. 
Tako je bil 32X le še eden od kanalov, po katerih je iz 
Sege sčasoma odtekel ves denar, ki ga je prinesel 
mega drive. 

Zgoraj je prizor iz Star Wars Arcade, dodelane inačice 
hita z avtomatov, ki pecejevemu X-Wingu seveda ne 
seže do gležnjev. Spodaj je 32Xov nadgrajeni Virtua 
Racing Deluxe, ki je letel kot sneta sekira. 

mi, povedal, da se morajo znebiti priložene igre 
Altered Beast, ki je videti hudičevska. Prav tako 
sem rekel, da morajo spustiti ceno na 149 dolar- 
jev in razviti več ameriških iger, namesto da 
jih uvažajo z Japonske. Odbor je potem raz- 
glabljal dve uri v japonščini in razumel nisem 
niti besede. Naposled je g. Nakayama dejal: 
'Nihče od nas se ne strinja z vami.' Pomislil 
sem, da bom imel najkrajšo kariero v tem poslu. 
Toda ko sem že stopal proti vratom, je dodal: 
"Vendar sem vas najel, da boste sprejemali odlo- 
čitve za Ameriko in Evropo. Zato storite, kar misli- 
te, da je najbolje." 

Tako kot za nekatere druge stare konzole nav- 
dušenci še vedno delajo igre za mega drive. Ve- 
lik release je bila od zgoraj gledana japonoidna 
frpjka Pier Solar (2010). Maja letos naj bi jo po- 
slali na trg v dodelani HD-inačici za PC, xbox 
360, mac, Linux in, ja, dreamcast. Zanjo so na 
Kickstarterju zbrali skoraj sto tisoč dolarjev več 
od spočetka želenih 140.000, zato naj bi bila 
sčasoma na voljo še za Android, owyo ter wii U. 


Osvojitev sre in 

misli množic 

In tudi je. Ceno so spustili pod 150 dolarjev, s 
čimer so pridobili množice, zagotovili so si podpo- 
ro pomembnih založnikov, kot je bil Electronic 
Arts, in z napadalnimi, zelo 'ameriškimi' reklama- 
mi še nadalje ustvarjali vtis, da je genesis najbolj 
frajerski sistem. K temu je bistveno pripomogla 
nova priložena igra, ki je zamenjala utrujeni Alte- 
red Beast. Govorim kajpak o Sonicu, modrem hi- 
trostnežu, ki je poosebljal tedanjo Sego - bil je 
brzopet, udaren, glasen in razburljiv. Anale o tem, 
kako je ježevec postal ikona devetdesetih in Segi- 
na maskota, najdeš v Jokerju 208 in na Joker.si. 
Tako agresivni so bili Segaši, da genesisa ni pre- 
magal niti dve leti kasneje splovljeni super ninten- 
do. Strojno je bil močnejši, toda bil je dražji, imel 
je nekoliko drugačne igre in njegov imidž kratko- 
malo ni bil tako cool. Ob tem je Sega s trapastimi, 
a učinkovitimi gesli poskrbela, da je SNESova 
hardverska premoč marsikomu ostala skrita. Iz- 
mislili so si denimo hecen termin 'blast proces- 
sing', ki se je tikal ene od zvijač, s katero so pro- 
gramerji pridobili kanec hitrosti. Šlo je za neum- 
nost, toda razširil se je vtis, da je genesis vsaj tako 
močan kot SNES. 

Super nintendo je v prodajni vojni s 17 milijoni 
kosov zmagal na Japonskem, na zahodu pa je s 
25 proti 23 milijonom triumfiral mega drive. S 
sedmimi milijoni tudi v Evropi, kamor je sicer 
prišel z zamudo, a je imel zato že v štartu kup 
poželjivih iger in je gradil na popularnosti Segine- 
ga master systema. Ta je bil na stari celini dejan- 
sko bolj priljubljen od NESa. 

Disney se je na mega drivu krepko udomačil in 
zanj izdelal več naslovov, ki jih SNES ni ugledal. 
Ena je bila Castle of lllusion, v kateri se je Miki 
potikal po ukletem gradu. V Ouackshotu pa je 
imel glavno vlogo Jaka Racman. Fini igri sta 
družno izšli v kompilaciji The Disney Collection. 


Geneza spremembe 


Sego je življenja stala ravno njena divjost. 
Ustrelili so kozla, ko so hoteli SNES nad- 

vladati po strojni plati in so lansirali dodat- 

ka mega-CD ter 32X, ki se nista posrečila 

in sta razdrobila trg. Nakar so že leta 1995 s 
saturnom šli v menjavo generacij, da bi se po- 
stavili po robu playstationu, kar se ni dobro 
končalo. Po fiasku z dreamcastom koncem ti- 
sočletja so nehali delati konzole in postali za- 
ložnik iger, ki mu gre danes v redu. 

Toda krasni spomini ostajajo, kajti mega drive je 
imel veliko dobrih špilov. Ducat izbrank je na na- 
slednji strani in čeprav zanje potrebuješ ščepec 
zlatega retronostalgičnega prahu, so še vedno ne- 
navadno igralne. Od samotarskih frpjev (Phantasy 
Star, Shining Force), vesoljskih streljank (Thunder 
Force, Greylancer, Musha Aleste, Granada) in 
ploščad (Aladdin, Flashback, Castle of lllusion) do 
dvobojevalnih pretepačin (Street Fighter, Eternal 
Champions, Mortal Kombat), dirkačin (Micro Mac- 
hines, Monaco GP) in športnih iger (FIFA, Mad- 
den). Zlasti multiplayer smo svojčas nažigali kot 
nori, čeprav je bilo treba tako kot za SNES dokupi- 
ti multitap za priklop več kot dveh ploščkov. Seve- 
da je šlo za enokavčno varianto, kjer pa so se bra- 
tenja tkala močneje kot v današnji neotipljivosti. 
Pomembno pa je še nekaj. Ravno mega drive je bil 
tisti sistem, ki je razbil privid, da mora igralna kon- 
zola uspeti predvsem na Japonskem. Z njim se je 
težišče razvoja in kreativne energije začelo vidneje 
premikati sem, na zahod, kjer je sedaj trdno zasi- 
drano. V tem smislu mu današnje znamke, kot sta 
playstation in xbox, krepko dolgujejo. 

Če ti ni do tega, da bi kupil pravo konzolo, ki jo na Bolhi z igrami vred 
dobiš za par desetakov (pazi, marsikak sodoben TV ne zna prebaviti 
njenega signala), lahko MDjeve igre poganjaš na kar nekaj načinov. 
Eden so uradne prestavljenke na wiijevi Virtulni konzoli, kjer stanejo 
zasoljenih 10 evrov. Slične najdeš na spletnih servisih, kot so Xbox Li- 
ve Arcade, Playstation Store in Steam, kjer so vsaj za polovico ce- 
nejše. Nekatere od teh imajo spletno komponento, ki včeraj lokalno 
sodelovanje in tekmovanje spremeni v takega po internetu. Drugi 
način so oficielne kompilacije na ploščkih, kakršni sta v Jokerju 193 
opisana Mega Drive Ultimate Collection za xbox 360 in PS3 oziroma 
Mega Drive Collection za PS2 in PSP. Na njih je na enem mestu zbra- 
nih po več deset naslovov. 
Za večino bo najbolj priročno in poceni emuliranje na računalniku. To 
je preprosto kot pasulj: s Kega-fusion.en.softonic.com snameš naj- 
novejšo verzijo brezplačnega emulatorja Fusion, najdeš sliko modula 
(rom) ali mega-CDjevega ploščka, naložiš, igraš. Za prvo silo lahko 
obiščeš Ssega.com, kjer je moč dosti naslovov pognati v brskalniku. 


Dodatne izvedenke je rodil mega-CD, ki ga je Aiwa z enim od svojih 
ploščkovnih predvajalnikov skombinirala v bizarno igralno-glasbeno na- 


pravo. Izvirni proizvajalec pa je udejanjil cede plejerju slični multi-me- 
ga. Znamko so nadalje zaupali podizvajalcem. Amstrad je izgruntal 
čudežni mega PC, ki je skombiniral osebni računalnik in mega dri- 

ve s prikazom na monitorju, in pred komaj nekaj leti je Blaze po 
Evropi začel distribuirati slab klon, imenovan enostavno mega 


FIFA International Soccer se je slabo postarala, leta 
1994 pa je bila z izometričnim pogledom vmesni člen 
med od zgoraj gledanimi fuzbali, kot je Sensible Soc- 
cer, ter kmalu prispelimi poligonskimi. Izšla je tudi za 
PC, a največji vtis je pustila na konzolah, saj je bil 
standarden joypad idealen. Ko si s prijateljem sedel 
pred televizor, si v gužvi dajal pocarske gole in z drse- 
čimi štarti iz gležnjev delal ribano kašo, si se počutil v 
devetih nebesih. Kako hitro je minila mladost ... 


os drive, v katerem je zapečenih petnajst iger. Če ga kod zaslediš 
up > (videl sem ga v ljubljanskem Muellerju za 25 evrov), vedi, da 
ni priporočljiv, saj ima velike težave z zvokom. Zaradi teh je 
dvomljiv tudi nakup Blazeve prenosne konzolice mega drive 
arcade ultimate portable z barvnim zaslonom in podporo 
SD-karticam za cigansko včitavanje pokradenih romov. 

V SNESOovi inačici Mortal Kombata so iz fatalityjev 
bodisi odstranili kri, bodisi so jih čisto spremenili. 
Namesto da bi Sub-Zero sovragu izruval glavo s 
hrbtenico vred, ga je zamrznil in nato raztreščil s 
pestjo. Na mega drivu je škrlat štrcal po nasprotniku, 
Kano je ruval srca, Rayden je elektrokutiral in Scorp- 
"Get over here!" -ion je sežigal, kot se je spodobilo. 
Taisto črevasto inačico, ki je sprožila debato o nasil- 
nih igricah, smo videli na avtomatih in PCju. 

bi -CD,se : zdi pobalinsko..A set ki- 
berpankovska detektivka Snatcher si to za- 
služi. Je temačna, krvava pustolovščina Hi- 
dea Kojime (oče Metal Gear Solida), v kate- 
ri čvekamo in uporabljamo reči, da po zgle- 
du Iztrebljevalca odkrivamo umetne ljudi. 
Snatcher je z obiljem narisane grafike eden 
najbolj impresivnih 16-bitnih naslovov, ki 
pokaže, česa bi bil sposoben mega-CD, če 
ga ne bi uporabljali kot FMV-predvajalnik. 


Pri poni igrah je fede drive dal SNES v 
koš. Med njimi je prednjačil.odlični NHL 94. 
Gibanje'2D-sličic se danes zdi primitivno, a 
ko vidiš;.da lahko raztreščiš stekleno ogra- 
jo in uporabljaš silovite poteze, od taktičnih 
one-timerjev do-izmikovalnih-trikov,-se-za- 
veš, čemu so novejši deli dolgometražne 
serije nekam omledni. Nimajo kam iti! De- 
jansko ima špil v PC-inačici, klicani enosta- 
vno NHL, aktualne spletne lige. Več o tem 
izveš na pagini Vh/94.com. 


nee; da ai. im hon- 
do in prehitiš kavasaki., Mjegovega. voznika 
do smrti prefukaš z macolo ali ketno! Ker 
Super Hang-On ni bil zadosti adrenalinski, 
so EA naredili to dirkačino, v kateri od zadaj 
z dvokolesniki divjaš po cestah, se ogibaš 
prometu, prehitevaš tekmece in jih mlatiš. 
Isto se pripeti policistu, ki si drzne zapoditi 
se za tabo. Če ti pretepanje ne gre od rok, 
se lahko zatečeš k nitru. Po mojem najbolj- 
ši del serije, tudi zaradi večigralstva za dva. 


O EN, 1993 - —Streets of Rage 2 


Štirje liki z različnimi kombinacijami moči in hi- 


4 Podnaslov. Return of the Ninja Master povevse: 


Sonic the Hedgehog 2 
Da pričujoča lista ne bi bila polna-Sonicovih od- 
prav (vsekakor sta pozornosti vredna še naj- 
manj Sonic 3 in Sonic CD), sem kot višek ježev- 
čevih prigod izbral dvojko. Pisana, od strani 
gledana ploščadna arkada nudi domala idealen 
presek med usmerjenostjo in svobodo velikih, 
odlično načrtovanih stopenj, po katerih v vlogi 
brzopete animalije iščeš karseda idealno pot. 
Temu so dodali druge like, tekmovalno dvoi- 
gralstvo in stopnje iz pogleda od zadaj, ki so 
boljše od večine kasnejših 3D-Sonicov. 


Sega, 1992 


trosti so v tej morebiti najboljši hodi-na-desno 
pretepačini, ki začuda ni izvirala z avtomata, 
nadmočno šteli rebra cestnih barab, pobeglih iz 
glasbenih videospotov devetdesetih. Pridružili 
so se jim zmešani nindže, nagravžni debeluhar- 
ji in nič manj kot dvanajst kolovodij. Raznoliko 
mesto je dalo v koš Final Fight, igralna mehani- 
ka pa je z možnostjo zamenjave nekaj življenj- 
ske moči za močnejši udarec še danes domala 
perfektna. Za več o žanru glej Joker 234. 

"Shinobi Me (Sega, 1993. 
nindža majster Joe Musashi se je vrnil in sovraž- 
niki si sami režejo. vratove ter zapestja, da bi ušli 
njegovemu meču, šurikenu in srdu. No, kljub te- 
mu jih še vedno ostane obilica, ki jih je treba 
ugonobiti, istočasno pa se s spretnim skaka- 
njem ogibati prepadom in ostem. Dogajanje se 
odvija počasneje kot v Ninja Gaidenu in akcije se 
drži fin pridih možganskosti. Vasabi na sušiju so 
brutalni, domišljijski šefi in sekcija, kjer Joe jez- 
di vranca, nindže pa letijo po luftu. Pač znajo. 

Sega, 1992 


Shining Force 2 Sega, 1993 
Ful me žalosti, ker ne glede na to, kaj tu napi- 
šem, nekatere igre v Sloveniji ne bodo nikdar 
širše prepoznavne. V primeru Shining Force 2 
to meji na:kriminal. Gre za sijajno mešanico 
frpjke in strategije, postavljene v srednjeveški 
fantazijski svet in opremljene z luštno pripoved- 
jo. Zelo pomembno je, koga povlečeš v drušči- 
no, saj imaš na razpolago dosti oseb z raznoli- 
kimi poklici. V bitkah jim poveljuješ iz pogleda 
od zgoraj in igra se tu obnaša kot prava potezna 
strategija. Z meči in samorogi! 


Phantasy Star V. 3... Sega, 1993 
Soglašje veli, dalje Phantasy Star.IV ena naj- 
boljših-16-bitnih,erpegejk, ki-sodi-ob-Chrono 
Trigger in Final Fantasy VI. Za razliko odrsled- 
njih se znajdemo v futurističnem, ZF-okolju s 
pridihom magije,.na umirajočem. planetu, na 
katerem je življenje vse težje. Igranje je tipično, 
se pravi od zgoraj gledano raziskovanje x pogo- 
varjanje -- potezno bojevanje. A zgodba je dode- 
lana, v naključnih bojih pa lahko kombiniraš 
sposobnosti likov in sestaviš makre, s katerimi 
olajšaš ponavljanje dejanj. 

ToeJam 8 Earl Sega, 1991 
Mega drive je nudil dom nabritim, čudaškim li- 
kom, kakršna sta-bila tudi alienska-raperja Toe- 
jam in Earl: Hecni-duo po Zemlji, kjer je ne- 
srečno pristal, v pogledu od zgoraj pobira dele 
svoje ladje in se bojuje. Vendar ne gre za klasič- 
no akcijado, temveč za frpjsko potikalko po je- 
čah z naključno ustvarjenimi stopnjami ('rogue'). 
Močna je satirična nota, saj debeli in trinogi 
tujček s paradižniki obmetavata geeke, poštne 
nabiralnike in kokoši postave, s čimer se avtorji 
zafrkavajo iz civilizacije. 

Gunstar Heroes % / Sega, 1993 

To kombinacijo streljanja in skakanja preve- 
va čar kultne japonske skupine, Treasure; ki 
nas je znala napolniti z adrenalinom, čeprav 
so po ekranu skakale risankaste sličice. Vo- 
jaška sodrga, ki te samegacali v navezi s pri- 
jateljem čaka na sedmih nivojih, se razlikuje 
po barvah, sposobnostih, orožjih in prevoz- 
nih sredstvih, nivoji so fantastično razgibani, 
šefi pa orjaški, pogosti in nevarni. Do te me- 

» Čeprav. je zlata dob 
strani gledanih vesoljskih streljank:prišla v 
drugi-polovici devetdesetih, imajo 16-bitne 
platforme-dosti odličnic. Med R-Type, Gra- 
dius in Lords of Thunder se uvršča serija 
Thunder Force, katere višek je po mojem šti- 
rica. Akcijo spremljamo od strani, občuduje- 
mo večplastno skrolanje in vertikalno premi- 
kanje zaslona ter s svojo ladjico srečujemo 
velike šefe. Opaznih odmikov od tradicional- 
nega recepta ni, a celostni vtis je odličen. 


-—- 
NOKTSKI, SPRROSIKSESISKU Koj iš ič 
zecevo KZA noveceneco REŽ meveceeco S 


Monster World V —— 

Za še eno ploščado'na/seznamiu'sem kole- 
balmed Aladdinom, Castle of lllusion in 
Earthworm Jimom. A nazadnje sem izbral 
manj znani Monster World IV, zadnji naslov' 
v seriji Wonder Boy. Barvita 2D-grafika je 
odlična in igranje dosti kompleksno. Skačeš, 
boriš se, krepiš junakinjo, se ogibaš pa- 
stem, odpiraš skrinje, iščeš ključe ... Fina 
reč, ki ni lahka, je pa sladka. Na modulu jo 
stežka kupiš, saj je izšla le na Japonskem, 
so jo pa prevedli za wii in PS3. 


april 2013 

TSmedia, d.os., Cig 


Rešitev, ki jo potrebujete, je le en klic stran. 


Odpiralni časi, vreme, promet, turistične informacije, prireditve, dogodki, 
TV in kino sporedi, loterija, športni rezultati, stavnice ... 


Storitev 1977 je plačljtva. Dostop do storitve omogočajo operatenji Telekom Slovenije d.d., Debitel d,d, in izi mobil d.d. 
Več informacij o storitvi in cenah si preberite na www.1977.si 

Rešitev na dlani 


Ko je bil 


še majhen, ga je vedno zanimalo, kaj se skriva v notranjosti 


raznih naprav, zato jih je razstavljal na prafaktorje. Nekatere je celo uspel se- 
staviti nazaj. Drugi so to danes spremenili v konjiček in poduk vsemu svetu. 


oja prva velika žrtev je bil očetov gra- 

mofon, na kar me je še lep čas spo- 

minjala marogasta zadnjica. A neka- 

teri jih niso dobili po riti, zato prav 

tekmujejo, kdo bo prvi razstavil nov 
gizmo in drobovje pokazal vesoljnemu občestvu. Ta- 
ka sta Kyle Wiens in Luke Soules, ustanovitelja sp- 
letne strani iFixit. Na njej je čuda priročnikov za po- 
pravljanje naprav, pomočnikov, ki pomagajo diagno- 
sticirati napake, in nasploh učnega materiala, ki ga 
potrebuje domači mojster. Pričela sta kot serviserja, 
nakar sta ugotovila, da je več denarja v informacijah 
in pripravljenih paketkih, kitih. V njih najdeš tako re- 
zervne dele kot orodja, ki jih pri popravilu potrebu- 
ješ. Da pa lahko stvar popraviš, jo moraš najprej 
znati razdreti. 


Hermetično zaprto 


Proizvajalci elektronike stremijo k temu, da je njihove 
izdelke karseda težko odpreti in pokukati v notra- 
njost. Po eni strani je to razumljivo, saj povprečnemu 
uporabniku tam ni mesta. Brez ustreznega tehnične- 
ga znanja lahko stroj nehote pokvariš in onkraj Atlan- 
tika ti nihče ne brani, da ne bi povrnitve škode zahte- 
val od proizvajalca, češ, kaj mi je pa dovolil to napra- 
viti. Podjetja se tako zavarujejo. 


Pri razdiranju ne gre brez posebnega orodja, ki ga 
ima serviser. Provizorični pripomočki, kot so pilice 
za nohte in podobno, poškodujejo najmanj ohišje, 
marsikdaj pa celo komponente. 


A po drugi strani v tem početju pretiravajo. Ledino je 
oral Apple, ki pri vsaki generaciji svojih naprav po- 
skrbi, da odpiranje ni lahka stvar. Že ob splovitvi ipo- 
da so bili deležni kritik, ker mu nisi mogel zamenjati 
baterije. Če ta umre, lahko drugače delujoč predvajal- 
nik vržeš v smeti. Oziroma ga odneseš na servis. 
Kupci so bili jezni in iskali alternative. Oblikovala se 
je nova tržna niša in strani, kot je iFixit, so jo pograbi- 
le. Baterije si lahko poceni naročil od Kitajcev, Kyle in 
Luke pa sta prispevala znanje. Odpiranje, ne da bi 
strojček poškodoval, namreč sploh ni enostavno. 

Apple pa ne omejuje samo končnega uporabnika. Če 
se ti pokvari iphone, ga na servisu sicer odprejo, da 
vidijo, če ni prišel v stik z vodo oziroma se mu ni pri- 
petilo kaj takega, česar garancija ne pokriva. Potem 
pa gre na zamenjavo, četudi je crknil samo gumb, ki 
ga maher popravi v petih minutah. Trendu sledijo 
mnogi izdelovalci. Ne odpravljaj napak, zamenjaj! 


Ne le servis 


Prikaz sestavnih delov naprave in kako jo razdrobiti, 
ni zanimiv le serviserjem. Iz njega se lahko v prvi vrsti 
naučiš, kakšno čudo tehnike imaš pred sabo in na kaj 
vse je moral misliti proizvajalec, da je reč spravil sku- 
paj. Spet druge zanima, koliko so vredne komponen- 


Tablet Repairability čfixit 


Fanta pri lfixit ne kažeta le drobovja naprav, mar- 
več rade volje delita izkušnje. Takole sta recimo 
ocenila popravljivost tablic različnih proizvajalcev. 
Surface je nepričakovano na dnu. 

te ali kaj bije v notranjosti, zlasti če je proizvajalec te 
podatke skrival. Slednje je pogosta praksa, tudi zato, 
da ne bi enako zmogljivega, a cenejšega izdelka na 
plano dal konkurent. Ni mi treba poudarjati, da so 
med prvimi kupci ravno tekmeci, ki umotvor v labo- 
ratoriju razdrejo do zadnjega koščka. Ifixit to pač 
počne javno. In ni edini. Na internetu je kup hardver- 
skih spletnih strani, ki jim je tovrstno početje samou- 
mevno. Ne zanima jih, kako reč deluje, ampak kaj jo 
poganja. Kdor prvi razstavi noviteto, je itak glavni. 
Luke je na dan splovitve samo zato, da bi prvi prišel 
do iphona, poletel na Novo Zelandijo. 

Ob razstavljanju se izkaže marsikaj zanimivega. Izve- 
deli smo, da je imel Sony spočetka s playstationom 3 
par stotakov izgube po komadu, da je večino kompo- 
nent za iNaprave izdeloval Samsung, da so sestavine 
galaxyja S4 70 evrov dražje od trojkinih in da Micro- 
softovo tablo surface pro drži skupaj devetdeset vija- 
kov in je praktično nepopravljiv. Česar ne držijo vija- 
ki, je prilepljeno, za to, da odstraniš pokrov, pa moraš 
skoraj gotovo prerezati enega od ploščatih kablov do 
zaslona. Take podrobnosti so za marsikoga zanimive. 
Od razdiralca smo novinarji dobili tudi po- 

datke o procesorju v wiiju U, ki 
jih sicer IBM in Ninten- 

do skrivata. 


Wii U in tablični kontroler po obdukciji. Človek bi 
pričakoval, da ima škatlica zabave več sestavnih 
delov. No, ni važna koližina hardvera, pomembno 
je, kaj napravica zmore, mar ne? 

ŽELEZNINA 


Radostna destrukcija 


Vsi pa napravic ne skušajo le obuditi v življenje ali le 
nežno pokukati v notranjost. Praktično isti dan, ko 
stvarca pride v trgovine, se na spletu pojavi video, v 
katerem nekdo objekt poželenja premnogih preprosto 
uniči. Kaj jih napelje k temu, je odveč razglabljati. Ne- 
kateri skušajo početje zamaskirati v koristno razisko- 
vanje: jo bo ob dvometrskem padcu na beton bolje 
odnesel iphone ali galaxy? Kaj pa, če z nožem tolčem 
po steklu ali fon pustim v avtu sredi poletja? Objest- 
nost, iskanje pozornosti ali postavljanje pred svetom 
- važno je, da se števec na YouTubu čimvečkrat zavr- 
ti. V navezi z oglasi je investicija takoj povrnjena. Mi 
pa si mislimo, kakšni bedaki so. 


Vedno se bo našel kak frajer, ki bo zdržljivost pre- 
izkušal do skrajnosti. Novce lahko služiš tudi z 
uničevanjem dragocenih napravic, kar dokazuje 
kup posnetkov na YouTubu. 


Tega ne zna bolje izkoristiti nihče kakor stran Will It 
Blend, kjer prijazen sivolasi striček izdelke meče v 
električni mešalnik. Pri tem ni izbirčen, saj se pod je- 
klenimi rezili znajdejo tako telefoni visokega razreda 
kot ploščki znanih iger. Oziroma vse, kar se da stlačiti 
v posodo sekljalnika. Največji štos pri vsem tem je, 
da gre za reklamno kampanjo znanega ameriškega 
proizvajalca mešalnikov Blendtec, ki tako razkazuje 
robustnost svojih aparatov. Rezultat je znan že vna- 
prej. No, s tovrstnimi razdiralci oziroma razbijalci tisti, 
ki k stvarem pristopajo bolj resno, nočejo imeti op- 
ravka. Nase gledajo kot na hekerje (mimogrede, 'to 
hack' v angleščini pomeni tudi razsekati), ki hočejo 
bolje doumeti ustroj in delovanje sveta okoli sebe. 
Prav imajo, ostali pa smo jim lahko le hvaležni. 


Prijazni profesor, ki v mešalniku tre vse mogoče, 
je v resnici prebrisana oglaševalska kampanja 
proizvajalca gospodinjskih aparatov Blendtec. Med 
spletno populacijo uživa kulten status. Smoothie z 
ipadom, prosim! 


marelj 2013 


Servisne grozljivke 


Ko neuki ljudje skušajo sami odpraviti resnejše okva- 
re, rado pride do tragikomičnih zapletov. Servisi so 
polni zgodb, kako 'mojstri' v obupu prinesejo napra- 
vo, razdrto na prafaktorje, in zahtevajo, da jo pravi 
maherji sestavijo. Kar je dvojno nehvaležna naloga. 
Najprej zato, ker stranka meni, da je do tega upravi- 
čena, predvsem pa, ker servis ne more zagotoviti, da 
bo reč še delovala. Ob menjavi uničenih delov se lah- 
ko cena hitro povzpne nad strošek novega izdelka. 
Točno to so nam potrdili na mariborski Kliniki za kon- 
zole, kamor je marsikateri xbox prispel šele potem, 
ko ga je domači heker neuspešno obujal s peko v 
pečici in gretjem s toplotno pištolo - kao delujočima 
metodama za obuditev konzole. Strošek ponovnega 
cinjenja procesorja (reballing), ki v večini primerov 
odpravi xboxov rdeči prstan smrti ali playstationovo 
rumeno lučko istega imena, znaša kakih 50 evrov. 
Scvrta osnovna plošča ali procesor pa pomenita ne- 
preklicno smrt naprave. 


Enostavno odpiranje xboxa 360 razloži, zakaj skuša 
toliko domačih mojstrov zloglasni rdeči prstan od- 
praviti lastnoročno. Pred leti sem se tega lotil na 
lastno pest. Po 'popravilu' je deloval točno pol ure, 
nakar je nepreklicno crknil. PS3 sem raje nesel na 
Kliniko za konzole. Deluje še danes. 


Prav tako v drobovju prenosnika, glasbenega predva- 
jalnika ali tablice ni nobenih delov, ki bi jih zmogel 
popraviti sam, če nisi strokovno podkovan. Če gre za 
kos opreme, s katero delaš vsakodnevno, prepusti 
popravilo strokovnjaku, ker ve, kaj dela in ima prave 
rezervne dele ter sheme, kako napravo brez posledic 
razdreti ter jo pravilno sestaviti. Skupaj z računom na- 
mreč prevzame odgovornost, da napravo povrne v 
delujoče stanje. Če z namenom prihranka nekaj fični- 
kov sam posegaš v drobovje, je odgovornost le tvoja. 


Kaj lahko popravim sam? 


Mrščenje tvrdk ob odpiranju naprav na lastno pest 
vendarle ne pomeni, da določenih posegov ne dovoli- 
jo. Nenazadnje je treba naprave vzdrževati, čistiti in 
zagotoviti čimmanjšo pokvarljivost. Drugače bi bili 
servisi preobremenjeni, firma pa na slabem glasu. 
Včasih te stvari v navodilih za uporabo preprosto po- 
zabijo omeniti. Ste recimo vedeli, da lahko tako iz 
playstationa 3 (slim) in xboxa 360 plošček izbezate 
ročno? Pri xboxu je treba s sponko podrezati v ozna- 
čeno luknjico na zgornji rešetki pri novejšem modelu 
S oziroma pod sprednjo ploščo pri starejših belih izve- 
denkah. Sonyjeva konzola pa ima v ta namen pose- 
ben vijak na spodnji strani, ki ga zavrtiš s križnim izvi- 
jačem. Tako odpade strah, da bi ti na servisu plošček 
s priljubljenim špilom 'založili'. Pri vseh playstationih 

Playstation 3 je uporabniškemu poseganju najbolj 
prijazna konzola. Ima orodja za varnostno kopira- 
nje podatkov, ročni izmet ploščka in izmenljiv disk. 
Svojčas si na njem lahko uradno poganjal Linux. 


3 lahko tudi zamenjaš disk, kar Sony odobrava in v ta 
namen celo prodaja posteljico. Če si gotovinar, vsta- 
viš zajetno shrambo SSD. 

A to so malenkosti. Radoživ um, ki želi spoznati no- 
tranji ustroj, ima še eno možnost. Brskati po starih 
kosih elektronike, ki jih je doletela upokojitev. Če jih 
uničiš, se ne bo sekiral nihče. Občutek veselja, ko od- 
služeno napravo, recimo kak star laserjet, obudiš v 
življenje, pa je vseobsegajoč. Posebej če iz njega izti- 
sneš še nekaj let - ali pa zgolj nekaj mesecev življenja 
v domači pisarni. Poleg tega si se ob tem nečesa 
naučil. Vse je bolje, kot da pristane na deponiji ali v 
rokah z odpadki zastrupljenih kitajskih reciklažnikov. 
In če reči ne potrebuješ več, se bo vedno našel kdo, ki 
jo, a si je ne more privoščiti. Zakaj ne bi take opreme 
ali komponent podaril društvom, kot sta Duh časa ali 
Vez-je.org2 Morda so zate smeti, nekemu otroku pa 
bodo omogočile dostop do spleta. Ne potrebujemo 
vsi terabajtov in štirijedrnikov. 


Radovednost ostaja 


Večina nas nikoli ne bo potrebovala navodil ali celo 
delov, ki jih ponujajo izvedenci za domača popravila. 
Še več, marketinški stroj nas bombardira z novimi 
modeli in mi jih kupujemo, s čimer dostikrat nado- 
meščamo povsem delujoče, a 'zastarele' kose hardve- 
ra. Včasih le zato, ker imajo zdaj drugačen priključek, 
vmesnik pa je drag kot žafran. Nova oznaka je včasih 
pomenila boljši, zmogljivejši izdelek. Dandanes tudi 
po zaslugi spletnih razdiralcev vemo, da je marsikate- 
ri proizvod le zapakiran v malce drugačno plastično 
ohišje. To naj bi upravičilo spremembo imena in novo 
ceno. V notranjosti pa se skriva enako drobovje. Ste 
za to res pripravljeni plačati več? Zato je prav, da nas 
zanima, kaj nam ponujajo pod brušenim aluminijem. 


Imac od znotraj. Ne moreš si kaj, da Applu ne hi 
priznal briljantnega oblikovanja. Tudi pri delih, ki 
so uporabnikovim očem ponavadi skriti. Manj kot 
je prostora, bolj morajo biti iznajdljivi. 


opotanje plastičnih delčkov v 
veliki Legovi čisto tvoji škatli ... 
odpiranje celofanskih vrečk in 
sortiranje kockic ... razgrinjanje 
načrta ... sestavljanje ... Pa potem? Ne- 
kaj časa je modelček zanimiv za piu- 
piu-piu ali brum-brum-brum, nakar se 
na njem začne nabirati prah. Vse preveč 
otrok se v sodobni razvajenosti in pre- 
obilju sploh ne zna zares igrati, še manj 
ustvarjalno graditi brez navodil. Deset- 
letniki itak več časa preždijo pred zaslo- 
ni kot v igralnem kotičku, par let kasne- 
je pa se že ozirajo za joški. Danski 
igračar je zato šel v korak s časom in če 
se mularija ne zabava več z otipljivimi, 
naj se vsaj z navideznimi gradniki. 
Za digitalno plat blagovne znamke že 
osem let skrbi angleška skupina TT Ga- 
mes. Z izjemo drkamoževskih naslovov 
so vsi njihovi lego špili premočrtne ak- 
cijske pustolovščine, storjene po licenč- 


m 


xE LE di 
ndercover ni 


City U 


may Z 
prva 


nih tematikah, kot so Vojna zvezd, Bat- 
man, Indiana Jones, Harry Potter in Go- 
spodar Prstanov. City Undercover pa se 
ne napaja iz nobenega filma, marveč se 
dogaja kar v poznanem Legovem mes- 
tu. V tistem, katerega hiške, bagre, poli- 
cijske postaje, gasilske tovornjake, 
rešilce, letala in vlake najdeš v sleherni 
otroški sobi. 

Glavni junak je detektiv Chase McCain, 
ki lovi zloglasnega lopova Rexa Furyja. 
Nekoč ga je že spravil v keho, a jo je 
pridanič pobrisal. Policaj se mora vno- 
vič izkazati in obenem osvojiti srce svo- 
je kockaste ljubezni. Svet je tokrat odprt 
in ekskluzivno dosegljiv skozi Nintendo- 
vo konzolo wii U. 

kockasta svohodščina. Košček U 
že na Bradavičarki in v Gothamu, še bolj pa je na peskovništvu temeljil Lego 
H island iz 1997. Vendar ima aktualni špil ta elem 


al a 
v si K Mato: 
SE. moče 


in osem obrazov 


Kot je bilo pričakovati, je špilanje ar- 
kadno ploščadno in slično predhodni- 
kom. Dasi sta spretnost in vztrajnost 
dodatno nagrajeni z odklepanjem sk- 
rivnosti, je osnovna težavnost znatno 
nižja, saj ni neprestanega padanja s 
polic in poudarka na bojevanju. Če 

sem se v Star Wars, Indyju in Batma- 

nu razkocknil na vsakem drugem ko- 

raku, sem se na tokratni dogodivščini 

komaj kdaj in še tedi ni kazni nobene. 
Padci v globino niso smrtni in tepež je 
najbolj lahkoten možen - z enim sa- 
mim knofom. City Undercover je ned- 
krog. Tudi za sedemletnice in njihove 
mame, kar za bolj fantovsko usmerje- 

ne prejšnje igre ne velja. 


prostosti smo izkusili 


ent najbolj dovršen in igralen. y: 
praz v yo 


Hrbtenica igre je dolg niz nalog, ki so 
zvečine samostojni mikrosvetovi. Cha- 
se mora na svoji operaciji pregledati 
za sledmi zapor, rudnik, gradbišče in 
kanalizacijo, se v templju naučiti kung- 
fuja, postati rudar, kmet in gasilec, se 
pomešati med lopove, pod krinko 
vdreti v banko in v muzej, suniti lunar- 
no vozilo ... Stopenj oziroma poglavij 
je šestnajst in so zadovoljivo raznolike 
ter razgibane. Skakanja in plezanja je 
obilo, a še zdaleč ne temelji vse na 
akrobatiki. Tradicionalno je treba raz- 
suti, kar se razsuti da, mestoma zložiti 
skupaj določene objekte, iskati odpi- 
ralne predmete, kot so ključi, kartice 
in ventili, premikati zaboje, treti ne- 


orga rta m 
podcenjujoč, saj bi celo mlajši igralci brada . s 
kastenje dnijače mlajši igralci bržda zapopadli več raz- 


ni pogosto, strelskih obračunov pa ni sploh. 
ni 


Kavelj za zagunc na drugo stran, nato pajser za vlom duri. V sobi je avtomat z di- ($ 
— namiti, s katerim razstrelimo prehod, nakar pogasimo požar in zalijemo ovijal- 
U ko, da lahko zlezemo nivo višje. Tako menjavanje osmih poklicev je neprestano. 

Čeprav je par značilnosti z vseh vetrov, je mesto nezmotljivo Sveti Frančišek. 
Spodaj znameniti zaviti Lombard Street, v daljavi pa Transamerica in Alcatraz. 


deljske miselne orehe in zbirati čepke. 
Zlasti pa neprestano menjavati oziroma 
uporabljati različne McCainove delovne 
uniforme. 

V legoidnih špilih je od vselej navada, 
da imajo strički različne sposobnosti. V 
Undercoverju je osem likov združenih v 
eni osebi, pri čemer je preklapljanje 
med njimi hipno. V miličniški uniformi 
Chase izstreljuje plezalno vrv in išče 
skrite sledi, kot vlomilec vdira, v gasil- 
ski opravi gasi in seka duri, kot radnik 
ume popraviti električno napeljavo in 
preorati pločnik, knap razbija skale in 
podstavlja dinamit ... Četudi poklice 
pridobivamo postopoma, imajo vse 'so- 
be' opravila za vse, s čimer se kot ved- 
no spodbuja ponovno preigravanje. 


GTA Junior 


Zgodbovna nit je prijetna in polnovred- 
na. Dičijo jo redne vmesne sekvence s 
prikupno izdelanimi liki, predvsem pa 
originalni in duhoviti pogovori, besedne 
igre ter parodije na policajske in mafij- 
ske filme. A vse to, dasi nadgrajeno, 
smo videli že večkrat v seriji. Tisto, kar 
je pa je tokrat sveže, je polnopravni pe- 
skovniški ustroj. Prosto gibanje po me- 
stu - peš, štirikolesno, po vodi in zraku 
ter celo na konju in dinozavru - je 
ključni adut, saj ponuja takojšnjo pri- 
ložnostno zabavo za vsakogar. Trdoje- 
drni igričarji poznamo privlak brezcilj- 
nega vandranja v Grand Theft Autu, 
Assassin's Creedu, Skyrimu in podob- 
nih špilih. Vedno najdeš kako neosvoje- 
no malenkost, neodkrit kotiček in lep 
razgled. Kockasto mesto ni nič manj 
dopadljivo in že meni je dogajalo izgu- 
bljanje po njem. Koliko mora taka brez- 
mejnost pomeniti šele otroku. 

Kraj, ki je nezgrešljivo San Francisco, 
je velik in raznolik ter neverjetno podro- 
ben. Tu so pristanišče in letališče, že- 
leznica in tramvaj, poslovna in kitajska 
četrt, plaža in podeželje, sejem in luna- 
park, gozd in otoki ... V stavbe se zve- 
čine ne da vstopati in tudi neobveznih 
nalog v okviru štorije oziroma takih, ki 
bi ti jih dajali strički, ni. Vendar more- 
mo lahkotno dirkati, preprečevati zloči- 
ne in prevažati ukradene avtomobile ter 
potnike. Nadalje gradimo raznorazne 
večje objekte in skakalnice, sestavlja- 
mo hišice, mečemo na koš, iščemo iz- 
gubljene mačke, aktiviramo postaje, 
gasimo roštilje, izstreljujemo prašiče, 
preganjamo marsovce in še in še. Pri 
raziskovanju ulic moramo prav tako 
menjavati med poklici in premagovati 
parkourske izzive, saj so največji zakla- 
di na vrhu hiš. Smisel vsega tega udi- 
njanja, ki ga zlepa ne zmanjka in ki 
zvečine terja vztrajnost, je nabiranje vo- 
zil in dodatnih preoblek za poklice. Po- 
leg tega vseskozi pobiramo čepke, ki 
so valuta za odklepanje, in kocke, ki ra- 
bijo kot gradniki. 

Ampak vse te velike in male cilje lahko 
daš na stran in ga zgolj tiščiš po mest- 
nih ulicah, strašiš pešce, uporabljaš 

skakalnice, kradeš ter razbijaš avtomo- 
bile in sesuvaš okolico. To je zabava, ki 
ne jenja. Krvi, gaženja stričkov in tetk 
ter opletanja z ubojitimi orožji resda ni. 
Vseeno pa sta delinkventnost in destru- 
ktivnost pošteno vključena ter celo spo- 
dbujana. Z metalnikom kavlja ali astro- 
navtovo pištolico eksplodiraš vozila, 
kot ravbar garbaš bankomate, rudar- 
sko razstreljuješ spomenike in objestno 
uničiš vse stojnice, drevesa ter klopce v 
parku. Kakšnim dušebrižnikom to brž- 
da ne bo po godu, a vse našteto je pri- 
kupno udejanjeno in cel žur. Pa še koc- 
kice dobiš! 


Dobra zabava za 


Jasno je, da se začne početje slejkoprej 
malce ponavljati, in tisto polnjenje ka- 
taloga s kožicami nima omembe vred- 
nega igralnega pomena. A kljub temu 
je vsebina dobro tempirana, saj poklice 
in novitete odklepaš vse do konca. Po 
petnajstih urah radovednega poskako- 
vanja sem imel odprtih komaj pol igral- 
nih zmožnosti, nobenega zrakoplova in 
osvojenih dobro desetino od 450 trofej. 
Ob zaključni sekvenci pa je bil moj 
vložek v ta izdelek s starostno oznako 
6: kar petintrideset ur! In to ne samo 
zavoljo opisa! Prepričan sem, da bo 
špil zaradi lahkotnosti in dosegljivosti 
na sporedu še ob mnogih prilikah. 
Komu bi znala iti v nos odsotnost so- 
delovanja v paru, ki ga legoigrice pra- 
viloma vključujejo. Vendar se mi v 
tem primeru to ne zdi zamera. Še naj- 
bolj sem zavijal z očmi ob dolgih nala- 
ganjih, ki pa so na srečo dovolj redka, 
da ne motijo toka igranja. Omenjanje 
česarkoli drugega bi bilo zaribano dla- 
kocepljenje. Lego City Undercover je 
remek delo, vsebinsko in težavnostno 
primerno za vse člane familije. Znotraj 
stopenj napram predhodnikom resda 
ni revolucije, a na trdnem temelju so 
zgradili igralno, predstavitveno in urav- 
noteženo mojstrovino, ki bo pritegnila 
mlado in staro. Sicer ne bom ognjevito 
zagovarjal nakupa sleherniku, a če 
imate blizu mladiča, to simpatično pi- 
sanost iz vsega srca priporočam. Zago- 


tovo bo igra dolgo pri hiši in znabiti, da , 


ji bo več ur namenil Igričar Starejši. 


[a K. MA EM a zd ka z poj a 
City Undercover uporablja zaslonček na gamepadu za interaktivni zemlje- 
vid in za skeniranje okolice. Takrat ploščo dvignemo predse in na njej se ob [| 
premikanju kaže skeletni obris okoliških bajtic z označenimi skrivnostmi. 


Določene kožice, naloge in vozila se dobi s kodami. Eno od njih je Lego zapa- 
kiral tudi v kockovni set policijskega pregona 60007. Škoda, da je to osamljen 
primer povezave plastičnih kock z igro. Zakaj bolje ne izkoristijo potenciala? 


" 


ŠA Špil te povsod vodi za roko in plo 


Ščadna mehanika ima vključena om - 
kaj padanja in jeze pa vseeno je. ni 


Kakšnemu delu 7-letnik sam gotovo ne bo kos. 


Že res, da ne moremo pretepati mimoidočih in da ni krvi. Lahko pa eksplozivno in 
brez kazni vržemo v luft poln avtobus stričkov in tetic. Zabavno. In vsi preživijo. 


» nm —. 


Direkiti napad včasih deluje, a ni zares priporočljiv. Med drugim sta ih okorna in ne 
ta niti prevala. Takisto manjkajo skupne poteze in jemanje talc 


obvla 


; x 
nona sa napadalcev, 


Beton s 
vsrkanih kroglah S: Škoda, da je igra tako nedodelana, saj bi lahko bila res dobra. 


Army of Two: The Devil's Garte 


ZA živO ščite. 


A 


Ssovre tha Arwa 


— 
»- 


anes, ko se prihodki znižujejo in je služb manj, 

še bolj obrnemo vsak evro. Zato se slabo piše 

strošek, ki nimajo takoj prepoznavnih lastnosti 
in si hitro ustvarijo slab glas. Recimo Devil's Cartelu. 


Pametni se hulijo 


Tako kot prejšnja dela serije Army of Two je Hudičev 
kartel streljanka iz zaklona - cover shooter. Sistem si 
je izposodila iz Gears of War, od koder črpa tudi za- 
ljubljenost v orožje. Brez njega skupina mišičastih na- 
jemnikov T.W.O. ne bi imela kam usmeriti testoste- 
ronske agresije, zato bi zgoraj brez nadlegovala tetke 
po ulicah in se udeleževala gasilskih veselic, tega pa 
si nihče ne želi. Zato je bolje, da gredo v Meksiko 
reševat dečve in pokat mamilarje z nečloveškim 
šefom na čelu. Praviš, da z dvakrat pečenimi ni poga- 
janj? Odlično! Vse pobit! 

Temeljna finta Kartela je naveza dveh soldatov za pi- 
sanimi maskami. To nista več Salem in Rios, ki na- 
stopita kot stranska lika, temveč nova poba, dokaj 
gobčna ter prijetno zajedljiva Alpha in Bravo. Prvi si 
ti, drugi pa v co-opu (tekmovalnega večigralstva ni) 
prijatelj na razdeljenem zaslonu, nekdo na netu ali 
umetna pamet, ki ni slaba. Ko se skrivata za kamniti- 
mi bloki, ograjam in brez okusa stesanim pohištvom, 
molita ven glave, streljata in se umikata nazaj, lahko 
capine prerešetata dokaj direktno, saj kljub nagnje- 
nosti k premeščanju niso najbolj napadalne sorte. 
Pač počakaš, da barabin pomoli ven glavo, in ga 
odrešiš skrbi z migreno. Toda laže gre, če se mu neo- 
paženo približaš od strani (flank), za kar dobiš dodat- 
na sredstva. Le-ta med deli nivojev vložiš v kupova- 
nje novih orožij in nadgrajevanje starih, kar bo sedlo 
zlasti ameriškim redneckom. Spimpana M4 in SAW 
sta pri njih statusna simbola. 


[4 


ise jih nebiš tako, da'drkaš X. Sledi mačeta 
v lobanji. Še bolj boleči so tvoji napadi od blizu, kjer sovraga zaštihaš v 'mehkO meso. 


o. — 


Svinčeno onegavljenje 
Kljub propagiranju strelskih cevi kot nadomestkov 
falusa osnova ni neumna in deluje. Bolj kot se bližaš 
izteku približno sedemurne igre, bolj se moraš seliti 
med zakloni, bežati iz dosega granat in paziti na hr- 
bet. Devil's Cartel namreč ni običajna nažigalka, kjer 
imaš lopove zvečine pred sabo, marveč se dostikrat 
znajdeš v večjih kvadratnih ali krožnih arenah. Nov 
val pankrtov lahko pride iz vrat na boku ali rudniške- 
ga jaška zadaj, kar ume biti neugodno za zdravje. Po- 
leg tega se zakloni po zaslugi Battlefieldovega pogo- 
na Frostbite 2 krušijo in razpadajo, kar je nevarno ta- 
ko za sovražnike kot zate. Lesen zaboj pač ni enako 
efektivno skrivališče kot skala, kar boleče ugotoviš, 
ko se znajdeš pred oklepljenim mitralješkim gnez- 
dom. Ta so nekakšen zaščitni znak serije in veliko- 
krat smo za njih zavzetje nagrajeni tako, da sedemo 
vanje in damo sitnobam piti lastne tinte. 

Izkoriščanje kritja je ključno na višjih težavnostih 
hard in insane ter proti koncu. Tedaj srečuješ vse več 
oklepljene, profesionalne soldateske, ki med drugim 
vihti bombomete. Še dobro, da s pokanjem nepridi- 
pravov nabiraš energijo za hiperaktivni modus, v ka- 
terem si nekaj časa neranljiv ter imaš neskončno 
streliva, pokalice pa delajo desetkratno škodo. Tedaj 
gnide razpadajo v krvavih špljocih in jim odletavajo 
udi, kar bo gotovo ugodno vplivalo na javni ugled 
iger kot oblike umetnosti. 


Chuck, si to ti?! 


Toda Devil's Cartel ni umetnost, ampak ustreznica 
cenenim akcijskim filmom v videotekah, v kakršnih je 
igral Dolph Lundgren. Štorija o maščevanju in zame- 
rah je navzlic par prebliskom in velikim eksplozijam 
bog-se-usmili zanič, s kupom scenaristično ter lo- 


ZIZ 


j, 
Vdori rat, ki jim sledi ii EL spal. da lahko mirno vse po- 
streliš in vfžeš v luft, postaja kliše: Nekajkrat je v redu, vendar-tu z njim že pretiravajo. 


gično povsem debilnih scen. Solidne igralne temelje 
pa kvari niz zamer, ki so posledica malomarnosti ali 
nezadostnega razvojnega časa. Naj gre za borno šte- 
vilo različnih sovražnikov in dvomljive šefe, ki višek 
dosežejo v oklepljenih džipih ... monotono okolico, ki 
grozljivo razvleče nekatere nivoje, denimo mehiške 
slume ... pokvečeno tiholazenje brez smisla ... ne- 
zmožnost količkaj efektivnega ukazovanja sotrpinu, 
kar resno krni taktiko ... manko vsakršnih skrivnosti 
... izrez homoerotičnega vlakca za policijskim ščitom, 
s katerim se je proslavil bolj humorni prvenec ... ali 
splošen občutek, da se s špilom niso dovolj ubadali. 
To je najbolj očitno, ko moraš v odklenjeni zahtevno- 
sti insane znova predelati tutorial (!) in ugotoviš, da je 
izziva dokaj malo. Le kapirati je treba sistem in biti ne- 
koliko potrpežljivejši. Daleč od tega, da bi bila igra ta- 
ko dodelana, da bi fasali bistveno drugačne konfigu- 
racije podjetnejših sitnob, ki bi nam življenja ne zagre- 
nile le z močnejšim strelivom. 

Minusov ne izničijo ne občasno izbiranje ene od dveh 
poti naprej, ne mitraljiranje iz helikopterja, premočrtna 
vožnja avta po ulici, kjer zbijaš čefurje kot v najboljših 
GTAjevih časih, slo-mo vdiranje v prostore in občasni 
vbrizg domišljije, kot je tovarna mamil, kjer te ogroža 
goreča zdravilna zel. Ne menim sicer, da je igra scelo- 
ma zanikrna, saj je z razpadajočimi zakloni in obilico 
niti ne trapastega nažiganja sposobna pričarati nekaj 
povsem privlačne zabave. A moral bi biti krepek ljubi- 
telj cover shooterjev, da bi si jo kupil, in še to bi storil 
le po znižani ceni. Oziroma bi nabavil boljšo dvojko 
The 40th Day (J199, 71), ki jo te dni dobim za bakšiš. 
Tele mariačije pa bi prepustil njihovi mrtvaški pesmi. 


ubije zadnjega Mehikanca in 
ga ozmerja s "Pendejo!" 


Visceral / EA 


7 xbox 360 

rihaja nov val. Tak, izdatno poln mastnih ali- 
enskih smrduhov Locustov, ki so tako grdi, 
kot bi veper posilil kuščarjevko, nakar bi pri 
porodu nastali zapleti, ki bi vključevali kavlje 
in palico za baseball. Imajo temu primerne dermato- 
loške probleme in se prašičje derejo, ko jih luknjam, 
eksplodiram ter z motornožagnim bajonetom režem 
na oblate. Pri čemer rad pobalinsko pripomnim "Sor- 
ry you had to split!" 
Vendar ne odnehajo. Spet in spet prihajajo skozi vra- 
ta in lezejo iz lukenj v tleh v veliko pojavnih oblikah: 
samomorilski, s konanskimi meči opletajoči, strelsko 
razpoloženi, z bombometom oboroženi. Bodo prepla- 
vili našo postojanko, koder si v kratkem predahu na- 
biram moči z nekaj sotrpini? Če imam pri tem kaj be- 
sede, ne. Toda znabiti bom od morilskega rjovenj 
kmalu brez glasu ... 


"This isn't a war, 
it's an extermination" 


Akcije in napetosti v Judgmentu, četrtih Gearsih, ne 
primanjkuje. V skladu z življenjepisom poljskih razvi- 
jalcev People Can Fly, ki so prej naredili Painkiller in 
Bulletstorm, je oboje navito do enajst. Novi razvijalci 
se ne strinjajo z glavno serijo, ki je kljub humorju po- 
udarjala, da je vojna pekel. Zanje je vojna žur in vse 
storijo, da bi to dokazali. 

Predvsem te vzamejo iz ustaljenega sledenja obilni 
zgodbi. Judgmentova je umeščena pred enico in se 
odvija na novi lokaciji, sanfrančiškanskem Halvo 
Bayu. Spremlja dogodivščine Kilo Sguada s svetlola- 
sim poročnikom Damonom Bairdom na čelu. Skupi- 
na pripoveduje spomine vojaškemu sodišču v času 
Emergence Daya, ko Locusti prihrumijo izpod po- 
vršja Zemlji podobnega sveta Tere in napadejo ljudi. 
Lahkokategorna fabula sicer ni zanič, hvale ji pa tudi 
ne gre peti. Ne glede likov, med katerim je nekaj zna- 
nih (Baird, Cole), a so bistveno manj razdelani kot 
Marcus Fenix s kompanijo, ne glede vsebine. Njen 
namen je poskrbeti, da imajo futuristični oklepljeni 
soldati kaj za streljat. 

V tem je uspešna, kajti ves Judgment je ena sama 
dolga tretjeosebna razpaljotka, ki se po ustroju razli- 
kuje od glavne serije. Namesto da bi sodelovali v 
kampanji, polni dolgih nivojev, filmskih vmesnih ani- 
macij, glavarjev in šofiranja vozil (z izjemo kratke pa- 
saže v robotu silverbacku teh ni), nam postrežejo s pet 
ur dolgim nizom nekaj minut dolgih scenarijev. V njih 
je treba braniti pozicijo pred zaporednimi valovi napa- 
dalcev ali si utreti pot skozi branilce. Naskakujemo 
občinsko stavbo, koder so se zaredile gnusobe z mino- 
meti, s streh klatimo leteče bazukarske pajkaste na- 
kaze, deratiziramo kleti in se znajdemo na odseku 
plažnega napada na Normandijo. Le da so tu za be- 
tonskimi bloki in v mitraljeških bunkerjih namesto na- 
cistov prave zverine, ki vihtijo plamenobacače. 


AFTERMATH 


Poleg osnovne kampanje, v kateri nabiramo zvez- 
dice, je na disku še krajša, dve uri dolga odklepa- 
bilna Aftermath. Ta v časovnem okvirju Gearsov 3 
spremlja Bairda, Cola in Paduka, ki se vrnejo v 
Halvo Bay, kamor jih pošlje Marcus Fenix. Tu ni 
zbiranja odličij v nametanih misijicah, temveč 
igramo na znani Epicovski način. Čeprav je zgod- 
ba minimalistična, so liki bolj poudarjeni. To je v 
redu in tudi kampanjica kot celota je zadovoljiva. 
Sicer ne udejanji nobene novosti ali šefa ter je 
okoljsko pusta, a je dokaj napeta in čisto za pre- 
igrat. Škoda, da vsebuje kar nekaj pasaž s tečnimi 
emulzijskimi zombaklji iz Gears 3, zaradi katerih 
so slednji postali beračev Resident Evil. Ubadanje 
z njimi je bistveno manj vzdušno in zahtevno kot z 
grubi, kantusi in letečimi nakazami. 


( Gnas 


; 


Sentinel , 


Z DRUGIMI IN 
PROTI NJIM 


Grem dol po zavitih stopnicah z našponanim 
lancerjem v rokah in upam. Upam, da je bil 
tip tako neumen, da bo pridrvel gor proti me- 
ni, kjer me je malo prej opazil. Ce ima šotgan- 
ko — in najbrž jo ima, tako kot večina igralcev 
multija v Gearsih —, bo skušal čimprej priti v 
mojo neposredno bližino in me ugonobiti v 
enem šusu. Na to računam. 'Brrrrm brrrm' se 
trese joypad, ko lancer mrmra v žeji po krvi. 
In res se zgodi, kar sem predvideval. Model 


že prišiba, kot bi imel oso v riti, in črta proti me- 


ni. A ker je stena ukrivljena, ne vidi takoj, da 


—. sem pripravljen nanj. Lancer se ga dotakne, 
- preden lahko sproži, in mu razfršala ledvičke 


po steni. Mmm, okusno. En frag. Še petnajst 
do 50, da naš tim zmaga rundo ... 


» Kakor je za Gearse v navadi, Judgment pod- 


pira sodelovalno in tekmovalno večigralstvo. 
V co-opu je moč opraviti obe kampanji (en 
kavč: do dva, internet: do štirje) in način sur- 
vival. Ta bazira na modusu beast iz Gears of 
War 3 in nadomešča tako njega kot način 
horde. Prevzamemo nadzor nad človeško ali 
locustovsko stranjo in se v družbi z do še tre- 
mi ljudmi lotimo bodisi branjenja postojanke, 
bodisi napada nanjo v vlogi Locustov. Na- 
sprotnike nadzoruje xbox. 

Sveži modus overrun v tekmovalni plati je ze- 
lo sličen survivalu, le da obe strani vodijo 
znanci ali neznanci z interneta. Eno rundo kot 
človek braniš pokrov luknje ali generator, v 
naslednji se vloge zamenjajo in si locustovski 
napadalec. Če čekanarji v okviru časovne 
omejitve uničijo cilj, se akcija preseli na na- 
slednjo od skupno treh lokacij. Glavna novost 


je, da izbiraš med poklici. Pri Locustih imaš 
na razpolago osem vrst monstrumov, od ek- 
splozivnih tickerjev prek bombaških soldatov 
do zaščitenih faturjev in pajkovcev, sposob- 
nih vkopavanja. Močnejši kot so, dražji so in 
dlje moraš igrati, da jih lahko kupiš. Pri lju- 
deh pa postaneš soldat, izvidnik, inženir ali 
zdravnik. Vsak ima samosvojo oborožitev in 
posebno sposobnost. Dohtar meče zdravilne 
granate, inženir pa namešča začasne obramb- 
ne stolpiče in popravlja vnaprej postavljene 
ograde. Kakopak je v obeh primerih bistveno 
sodelovanje. 

Tekmovalni nabor modusov za do deset ig- 
ralcev zaokrožajo klasični in moštveni death- 
match; domination, kjer se trudiš ekipno kon- 
trolirati tri bistvene točke; ter execution, ki je 
izvleček priljubljenega warzona iz Gears 1-3. 
Tu ima vsakdo le eno življenje in ko umre, je 
zanj runde konec. Je pa prej dostikrat ranjen 
in tedaj ga lahko kameradi oživijo. 

Zabavno večigralstvo gotovo je. A če si sezna- 
njen z Gears 3, se čuti nekolikanj utrujeno. 
Poklici ne prispevajo dosti, saj v njih ne na- 
preduješ. Vse, kar dobiš, so kozmetične brez- 
zveznosti. Ko sem se zavedel, da z nabranimi 
zvezdicami in našitki odpiram le kožice in al- 
ternativne osebe brez lastnih spretnosti ter 
nabiram statusne ikone, sem bil kar malo ra- 
zočaran. Isto velja za ostale načine. Stara ob- 
sedenost s shotguni, zlasti gnasherko, se vra- 
ča in karam neradodarno število prizorišč, ki 
jih je le šest. Saj so dobro sestavljena in z za- 
nimivimi deli, kot je skrivni prehod v knjižnici 
ter helikopter, ki leta okrog naftne ploščadi in 
na katerega se je moč vkrcati, da z njega tro- 
siš minugunsko smrt. Vendar so majhna in 
sem jih v par dneh dodobra preučil. 
Definitivno bi Judgment potreboval več to- 
smerne vsebine. Bržda bo prišla, a dvomim, 
da zastonj .... 

V zameno dobivamo zvezdice in našitke. Nižja kot je 
težavnost, manj se nagrade bliskajo. S tem nas Judg- 
ment potiska v smer vnovičnega opravljanja celotne 
poti ali posamičnih epizod za zlate ali platinaste zvez- 
de, ob katerih bo omedlela vsaka šjora. Ali od bo- 
lečine, ko ji v žaru bitke s šibrenico odstrelimo zize. 


"| like my weapons as | 
like my ladies: heawy 
and loud!" 


Bistveno vprašanje je, če je streljanje zadosti dobro, 
da podpira tako usmeritev, skregano s hollywoodski- 
mi zapovedmi. Presenetljivi odgovor: v veliki meri je. 
Na podlagi solidnega sistema so People Can Fly ude- 
janjili fin niz akcijsko-taktičnih izzivov. Izbirati moraš 
zaklone, od koder obvladuješ čimveč prostora, biti 
šparoven s strelivom ter granatami, saj obojega ni na 
pretek, četudi ubiti sovragi spuščajo zalogice, in se 
odločati za prava orožja, saj imaš lahko oprtani le dve 
(nič več sidearma!). Kaj ti pomaga strojnica, če si 
soočen s snajperji, kaj boš brez granat, ko priletijo 
debeluhi s ščiti, in čemu rešetati navadne grunte, če 
je za njimi zdravilec, ki jih obuja v življenje? Višja kot 
je težavnost, bolj napeto je vse skupaj, med drugim 
zato, ker te na ultimativni 'insane' sotrpini ne morejo 
oživiti. Bistveno je lovljenje headshotov, da se male 
krokodilske betice česnijo v pršcih škrlata in belih 
kosti, skrivanje za ograjami in prevrnjenimi kamniti- 
mi bloki (omare in druge lesenosti razpadejo!) ter eli- 
minacija tistih sovražnikov, ki so najbolj preteči. 

"Okay, time for some 
clean underwear" 


Jasno je, da ti za uspeh ni treba biti član Mense. A ra- 
spray'n'pray. V primerjavi s prejšnjimi Gearsi je večja 
napadalnost Locustov opazna, saj radi prihlačajo tja, 
kjer si se vsadil v upanju, da boš pucal z razdalje. Ali 
pa te fentajo z dobro merjeno granato. Ni slaba ideja, 
da s premislekom razporediš obrambne stolpiče, kjer 
ti jih igra ponudi (čez čas jih je treba napolniti s stre- 
livom!), in granate montirati na zidove. 

Kot rečeno, višjo težavnost kot izbereš, bolj boš 
občutil zajebanost locustovske horde. Najbolj gajstni 
so čekanarji tedaj, ko to od njih izrecno zahtevaš. 
Pred vsakim bojem lahko z dotikom velikega rdečega 
simbola Gearsov na zidu vključiš dodaten pogoj za 
zmago, ki zagotovi lažje nabiranje zvezdic. V vsaki 
nalogi je določen vnaprej, segajo pa od časovne 
omejitve prek borbe v megli do omejitve orožij na 
točno določene vrste. 

Nekateri ti bržda ne bodo sedli. A Judgment noče bi- 
ti vsakomur všečen, temveč želi v staromodni struk- 
turi ponuditi starošolski izziv. Zato ne pričakuj še enih 
normalnih Gearsov s kinematografskimi popadki in 
liki, večjimi od življenja, kajti v tem smislu te zna 
Judgment razočarati. 

Gearsi so pri nepoznavalcih obravnavani kot trapa- 
sta rešetalka, za kar so si s svojimi nabildanimi 
vojščaki, bushevskim patriotizmom in najstniškim 
humorjem krivi sami. Špil je pri marsikom sopo- 
menka za ameriške neandertalce — kar ni čudno, če 
pomisliš, da ima marsikaka hiša v njegovem univer- 
zumu zapahe na ZUNANJI strani. To je pač neumno, 
celo če privzameš, da imajo v vesolju drugačne na- 
vade. Nismo namreč na Zemlji, temveč na njej slič- 
nem planetu Tera, na katerem živeče ljudi napadejo 
pošasti iz notranjosti Locusti. Sledi vojna, v kateri 
plodno sodelujemo. 

A pod nazorno mesarijo si serija lasti dober strelski 
sistem z edinstvenimi sestavinami, zaradi česar je 
velika škoda, da je po prvencu, ki je izšel za PC, ob- 
tičala na xboxu 360. Najbolj opazen je 'cover sys- 
tem', tičanje v zaklonu, od koder se dvigaš, razpo- 
šiljaš svinec in se skrivaš nazaj. Našli so ga v ob- 
skurnem japonskem špilu Kill.switeh in iz njega na- 
redili ključen element, ki so ga povzeli številni. Le- 
pota coverja je v tem, da si dokaj dobro zaščiten in 
hkrati nevaren. Ce začneš izgubljati samodejno ob- 
novljivo energijo, se lahko brž prihuliš nazaj in s 
preskakovanjem med zakloni hitro menjaš pozicijo. 
Po eni strani je pristop akcijski, po drugi pa tak- 
tičen, zato je tako priljubljen. Včasih se ti zdi, da 
igraš Laser Sguad, v katerem soldate nadzoruješ di- 
rektno, ali SWAT, v katerem policistom ni treba iz- 
polnjevati papirologije ... 

Vendar to ni edino, kar Gearse dela edinstvene. Za- 
nimivo je, kako počasni in okorni so bojevniki, kar 
terja, da dejanja načrtuješ vsaj malo vnaprej. Nada- 
lje je tu genialna poteza 'active reload'. To je samo- 


"In the shit, up to here!" 


Kot še s čim drugim. Je že res, da je streljanje kako- 
vostno in da vsebine z dvema enoigralskima kampa- 
njama ter multiplayerjem formalno ni malo. Pa vendar 
se Judgment z bolj kritičnega vidika zdi nekam pra- 
zen. Okolica je nova, a samosvojih lokacij je komaj 
kaj, svež sovražnik je le locustovski davkoplačevalec 
Rager, ki pod kroglami mutira v ihtavega orjaka, in 
orožarna je navzlic par dodatkom uležana. Osebno 
da sem iz single playerja kljub dodatnim pogojem do- 
bil manj kot iz Gears of War 3. Večigralstvo pa je pri- 
srčno, toda nezapolnjeno in dodobra že videno. 
Čeprav bom nekatere misije v Judgmentu še preigra- 
val za rezultat in obiskoval multiplayer, igra po mo- 
jem ni čisto vredna polne cene. Sploh pa - naj bodo 
Locusti še tako markantni in žmohtno razpadajoči, 
ko cepajo v tvojo pravomoško flajšmašino, mislim, 
da smo jih v tej generaciji zmasakrirali že dovoljkrat. 
Vendar gotovo ne bodo manjkali v boju next-gen 
konzol. Tam bosta kristalno jasno vidna njihov karies 
in vsak izcejajoči se tur. 


se trudi biti hipi vegan, a ga 
preveč mikajo locustovski šnicli. 


People Can Fly / Microsoft 


svoj sistem polnjenja orožij, ki ti omogoča, da kre- 
palico nabiješ hitreje, če gumb pritisneš na majhni 
točki, preden se temu namenjena črta izteče. Če ti 
uspe, dobiš bonus k poškodam, če ne, pa bo nabija- 
nje trajalo dlje. Tudi Locusti so jako zapomnljivi so- 


orožje lancer — strojnica, na kateri je 'chainsaw ba- 
yonet'. To je motorna žaga, ki jo zakurblaš kot goz- 
dar in čakaš, da boš z njo razparal sovraga od grla 
do skrotuma med njegovim poblaznelim kričanjem 
in gejzirskim briganjem krvi. Celo glavnemu junaku 
serije, utrujenemu vojaku Marcusu Fenixu, se pri 
tem prižgejo lučke v očeh. 

Res pa je, da kmalu znova ugasnejo, kajti kljub naj- 
stniško homoerotični zajebanciji vojaških goril (tvoj 
lik krikne "Health inspector!", ko uleti v kuhinjo ... 
smešno?) Gears pridigajo, da je vojna za en drek. 
Na svoj lahkoten način jo analizirajo, na kar namigu- 
je ime. Gears je ime za soldate, hkrati pa označuje 
kolesa vojaške mašinerije, ki vse bolj filmsko in 
spektakularno melje vse pred sabo. V enici iz leta 
2007 to še ni bilo dobro vidno. Sistem so šele do- 
bro postavili na noge in če jo danes naložiš, boš 
verjetno negativno presečen, kako statični so obra- 
čuni, kako enolična je okolica in kako malo je šefov. 
Plus je temačna grozljivost, ki se je kasneje zvečine 
porazgubila. A Tera je z dvojko zaživela v gotski ar- 
hitekturi in nato umirala v bombastičnih rušenjih, 
pri katerih so skozi tla švigali kiklopski črvi (dober 
dan, Dune!), Mi pa smo ugonabljali rakete bljuva- 
joče tiranozavre in pred dobrim letom v Gears 3 iz- 
vajali desante na podzemne inštalacije Locustov. 
Hej, osvoboditev ni bila nikdar pod vprašanjem. Špil 
je ameriški! 


ni 


AM! Bilbo je odskočil v trenutku, ko je Sauron 
zamahnil z buzdovanom in v tleh s treskom 
naredil majhen krater. S spretnostjo izurjene- 
ga zmikavta jo je hobit popihal izpred zlodeje- 
vega obličja proti hosti. Tedaj se je iz nasprotne sme- 
ri prikazala v sivo haljo ovita postava. Gandalf. Z za- 
mahom palice je vešč priklical ognjeni izbruh, ki je 
Bilba spremenil v kupček kadečih se kosti. "Eheh, 
dobro si ga," se je zarežal Sauron. "Matr, kakšen 
n00b," je odvrnil Gandalf. 
Kaj, Gandalf in Sauron v španoviji?! LOTRovi puristi 
naj zapustijo prostor, kajti Guardians of Middle-earth 
ni igra, skozi katero bi podoživljali junaštva iz Tolkie- 
novih povesti o Srednjem svetu. Gre za večigralsko 
nalinijsko areno ali naslov vrste MOBA, kot so Lea- 
gue of Legends in Dota (Defense of the Ancients). Če 
s tovrstnimi naslovi nisi seznanjen, brž preberi toza- 
devni tematski članek v prejšnji številki. 


Vargova šapa 45 


Položaj olajša tudi dejstvo, da GOME ne pozna 'ast- 
hitov', s katerimi v Doti dobiš denar, ko kolješ zver- 
jad. Tu namreč cekina sploh ni, saj heroj med igro 
napreduje le z izkušnjami, ki ga odpeljejo do štirinaj- 
ste stopnje. Partije so zato dosti hitrejše in krajše kot 
v sorodnih naslovih. Osnovni modus battleground 
ima celo časovno omejitev dvajsetih minut! Znalci 
bodo igrali elite battleground, ki omejitve nima. 

Ker ni denarja, odpade kupovanje opreme med igro. 
Si pa izven matchev urejaš spisek relikvij, kot je mor- 
gulsko bodalo, ki junaka okrepijo z bonusi. Igračka- 
nje s kombinacijami teh priboljškov je fajn. A ker je 
treba vse te reči postopno odklepati z zmagami, se 
bodo začetniki počutili, kot bi jih vrgel med trop var- 
gov, saj imajo veterani občutno prednost. 

Zlasti moram poudariti, da je GOME s tem plitvejši od 


Aragorn za šecto mark 


Pomislekom navkljub so boji zabavni, tekoči in dovolj 
spretnostni, da bodo v igri uživali začetniki ter tisti lju- 
bitelji aren, ki si želijo hitrih in manj napornih bojev. 
Če si ventilator Prstanov, toliko bolje, ni pa to ključ- 
no. Junaki so dobro govorjeni in imajo posrečene pri- 
jeme. Golum nasprotnikom skače za vrat in Eowyn 
dviguje ščit, da zaščiti soborce. 

A po drugi plati karte ne pričarajo vzdušja Srednjega 
sveta, saj zaman iščeš znane lokacije, denimo Hel- 
mov brezen. Tudi lista tridesetih herojev je čudna. Na 
njej imaš zgoraj omenjene, ni pa Aragorna (marveč 
njegov fotr), kot tudi ne Gimlija (ampak njegov fotr). 
Izgleda, da bodo znana imena molzli s plačljivo do- 
datno vsebino. Za 15 evrov, kolikor špil stane na on- 
line konzolnih štacunah, namreč dobiš dvajset likov, 
medtem ko naknadni stanejo po dva evra ali nekaj 


B- —GOME, je najbližji posnetek Dote za konzolezZ vrha gledaš na bojišče, kjer dve 


Poleg relikvij moraš gikleniti tudi nekatere Jike izmed osnovne dvajseterice 
"Mnošti s po alu junaki svojima vojskama utirata pot k-nasprotniuutrdbi.— 
ema a 
pod 

šampionov, To lahko napraviš zgolj z igranjem, ne pravim m denarjem. 


99 20 TEU .... 


Dota za konzole 


Tudi v Guardianih se stepeta dve moštvi s po 
petimi igralci, od katerih vsak nadzira po ene- 
ga junaka. Okrog nog pa jim drobenclja voj- 
ska računalniško vodenih soldatov, ki naska- 
kujejo nasprotno utrdbo. Le da so heroji tokrat 
Legolas, Gollum in drugi liki iz Srednjega sve- 
ta. GOME ni prva igra po tem kopitu na kon- 
zolah, je pa od vseh najbliže izvirni zamisli Do- 
te, saj na bojišče gledaš zviška. 

'Mobe' slovijo kot klikotavsko zahtevne igre, 
zato so morali avtorji pri Monolithu sistem za 
konzole nekoliko prirediti. Štiri veščine, ki jih 
obvlada vsak od likov, so oblikovali tako, da z 
njimi ni treba natančno meriti. Bodisi delujejo na vso 
okolico, ko šef Nazgulov demoralizira bližnje sovraž- 
nike, ali v določeno smer, kamor Legolas spusti snop 
puščic. Bolečino usmerjaš z desno gobico, medtem 
ko šampiona premikaš z levo. 

Uroki so vezani na joypadove prednje gumbe, med- 
tem ko z desnim petelinom mlatiš, z levim ter križ- 
cem pa kličeš natovorjene priboljške. Zamisel se od- 
lično obnese, kajti usmerjanje z gobico je naravno, 
metanje ognja pa še vedno zahteva nekaj vaje. 

bi'Se preveč sekiral. 


tika 


Dote, saj se tam z izbiro opreme med igro dinamično 
prilagajaš sovražnemu moštvu, česar tu ne moreš 
početi. Tudi obe karti - tristezna in enostezna - nista 
tako labirintasti kot Dotina. Čuvarji namesto tega po- 
strežejo z drugimi idejami. Po kartah so razpostavljeni 
oltarji, ki jih moštvo zavzame, nakar zagotavljajo bo- 
nuse. Kot v League of Legends imaš lahko neodvisno 
od izbire junaka s sabo še posebne moči (com- 
mands), ki segajo od malih, kot je zdravljenje, do pri- 
klica enta ali samega Balroga. 


manj v season passu. Med njimi so Bilbo, 
Thorin in Saruman, ki je dospel ravno ob 
pisanju teh vrstic. 
Avtorji so s tem resda dojeli, da je treba 
spisek širiti. Ne razumejo pa, da je ključni 
element take igre stabilna omrežna hrbte- 
nica, kajti linija se opoteka kot goblin, pre- 
boden z Glamdringom. Vsakih nekaj spo- 
padov letiš ven in lag je neprestano moteč. 
Nerad nižam oceno zavoljo tehničnih te- 
gob, a ker je od izida že nekaj mesecev, 
Monolith pa problemov še ni zrihtal, je sta- 
nje nesprejemljivo. Dejansko si prisiljen 
večji del časa igrati z boti! Ko jih naviješ na 
najtežjo stopnjo, so v redu nasprotnik za 
trening, ne morejo pa nadomestiti ljudi. 
Dokler težav s povezovanjem ne rešijo, Čuvarje stež- 
ka priporočim. Ko / če jih bodo, pa vedi, da gre za 
presenetljivo soliden naslov, dokler ne iščeš resnejših 
izzivov. Ali ne poseduješ PCja, kjer so Mobe free to 
PJEVA 
o je nekoč igral Guardiane, 
6 poo cc nakar je dobil puščico v internet. 


xbox 360 — [PS3 Monolith / Warner Bros. Monolith / Warner Bros. 

Že prvi šef ti da tinte piti, če ne opazuješ njegovih vzorcev in si nespreten 
skakalec. Težavnost ni visoka, kar tako pa se ti igra vseeno ne vda. 


Merjasci se gibljejo po določenih poteh, ki jih ni težko naštudirati. V ta 
namen je najbolje uporabiti kako visoko točko, na primer razpeto vrv. 


Sem in tja igra parodira kako znano popkulturno štimungo, recimo visenje 
na vrvi iz Mission Impossible. Ko to poskusi Murray, se ne konča dobro. 


Začetek, ko rešuješ prednika — kuharja sušija, je japonski, nakar se doga- 
janje preseli v robinhoodovsko Anglijo. Brez lokostrelstva seveda ne gre. 

najst let stari tatinski rakun Sly je 

najmanj znan član venčka Sonyje- 

vih živalskih maskot, v katerem so 

še zmešana rovka Crash Bandico- 
ot, vesoljski kvazilisjak Ratchet, čudak 
Jak in njegov zgovorni kosmati tampon 
Daxter. Kljub temu pa so Slyjeve risan- 
kaste akcijske avanture solidne in do ne- 
ke mere samosvoje, saj ob tretjeosebni 
tepež in skakanje po ploščadih trmasto 
rinejo enega manj zaželenih pristopov v 
modernih igrah - skrivanje. Sicer ne v 
posebej resni obliki, a vendarle. Isto velja 
za četrti del serije, prvega po kar osmih 
letih spanja, če odštejem HD-zbirko Sly 
Trilogy (Joker 212). Tudi v njem prave- 
ga zmikavta ne bodo opazili! 


Ko je Biff sposoben 


Sly ima tokrat preglavice s časovnimi 
zankami, saj se neki neznanec trudi, da 
bi mu izruval družinsko drevo. Zato mora 
v slogu Back to the Future skakati po 
času, da to prepreči. V šestih tematskih 
obdobjih rešuje prednike in like iz prete- 
klosti, denimo usodno ženšče Carmelito. 
Ob strani mu stojijo rešenci, kakršen je 
pistolero Tennessee, in večna kompanjo- 
na - možganski želvak Bentley ter razbi- 
jaški nilski konj Murray. Seveda je rožnat. 
Dlakava menažerija je zapletena v prijet- 
no zgodbico iz enostavnih risank, ki se ne 
more postaviti z globljimi, kaj šele odra- 
slimi podtoni. Ne manjka pa ji dogajanja, 
preobratov in posrečenega humorja, saj 
se Murray, Bentley in Sly nenehno zafr- 
kavajo. Velik plus so raznolike osebnosti 
Slyjeve žlahte, škoda pa, da je iztek fabu- 
le nedokončan. 


K samurajem in 
osla 

Kakor že prej Thieves in Time menjava 
med pristopi. Glavni lik ostaja Sly, ki se 
tiholazniško trudi, da ga ne bi zasačili. 
Uspeh temelji na ogibanju animaličnim 
stražarjem, ki stojijo ali patruljirajo, od 
pritegnjenih krokodilov, ki te iščejo s 
svetilkami, do zagrizenih pasavcev in 
oboroženih opic. Njihovi vzorci niso za- 
pleteni, nimajo posebej dobrega vida in 
sluha ter hitro pozabijo, da so se vznemi- 
rili. Toda marsikdaj zadostuje en sam 
alarm in že moraš od zadnje nadaljevalne 
točke, ki so na srečo gosto razporejene. 
Če je treba ostati daleč od nasprotnikov, 
ni problema. Na razpolago so ti mnoge 
špage in špice, na katerih si lahko od- 
dahneš. A pripeti se, da je treba varnost- 
nike ožepariti, za kar se jim moraš čisto 
približati. Vmes se obregneš ob kak krož- 
nik na tleh in hop, cefizelj! Prav tako te 
odkrijejo kamere, ogrožajo te laserji, sku- 
riti te hočejo plameni, sesekljajo te niha- 
joči meči in jemlje te voda. 

Bolj kot napreduješ skozi obdobja, več je 
težakov in pasti ter zapletenejši so nivoji, 
čeprav ne dosežejo hardcore razsežnosti. 

Pri njih ni zanimivo le to, da so tematsko 
različni, saj med drugim obiščeš fevdalni 
Japan, pravljično Arabijo ter Divji zahod. 
Gre namreč za manjše peskovnike, po 
katerih so posejane številne tajne (ma- 
ske, steklenice, trezorji, zakladi, ki jih je 
treba v časovni omejitvi prinesti nazaj do 
vhoda) in pa misije. Le-te včasih začneš 
z enim likom, nakar preideš na drugega, 
ki ima samosvoje sposobnosti. Rioichi 
poseduje ekstra dolg skok, Murray neza- 
pleteno tepe, glavca Bentley pa se spoz- 
na na hekanje. To je udejanjeno v več 
miniigernih oblikah, med katerimi sta od 
strani gledana vesoljska streljanka s še- 
fom vred in od zgoraj opazovano vodenje 
kroglice po labirintu. Usmerjaš jo z nagi- 
banjem vite ali kontrolerja na PS3. 

Ko smo že pri šefih - ti so ena od svetlih 
točk. Naj se lotimo tigra s kubansko ci- 
garo ali medveda na kotalkah, ki razbija 
po polarni votlini, da na nas dežujejo le- 
dene sveče, srečanja z njimi so grafično 
spektakularna in spodobni preizkusi ref- 
leksov ter prepoznavanja vzorcev. Lepo 
je, da pretežno ne uporabljajo prežveče- 
nih vzorcev tipa 'ogromna zverina, ki jo 
tepeš po frisu, ker si na dovolj visoki po- 
lici'. 


Zmikavtska čast 


S posebno kompleksnostjo, naprednost- 
jo in izvirnostjo se Tatovi v času ne odli- 
kujejo. Nezakomplicirani špil je precej 
starošolski in se počuti varnega v objemu 
enostavnega skrivanja, neobveznega mla- 
tenja in velike doze nekam rutinskega 
skakanja. Slednje je prevečkrat nena- 
tančno ali po nepotrebnem občutljivo. 
Prav tako se rešeni Slyjevi predniki od 
njega ne ločijo bistveno, sposobnosti ra- 
kunske tolpe pa se razvijajo dokaj medlo. 
Ključne veščine prispevajo oblačila, s ka- 
terimi prinesemo okrog stražarje ali pri- 
dobimo streljanje z lokom. A igra obleke 
pazljivo dozira in ne daje svobode, da bi z 
njimi razpolagali prosto. Takisto je dosti 
bolj linearna od trojke, Honor Among 
Thieves za PS2. Nekatere bo motilo, da 
je večigralstvo omejeno le na sodelova- 
nje dveh v nekaj odsekih. Osebno pa mi 
je šlo na jetra, da sem za kupovanje ne 
zares potrebnih novih udarcev in simpl 
kombinacij moral stalno razbijati zaboje, 
da so iz njih leteli kovanci. 

Toda po drugi strani je občudujoče, kako 
Thieves in Time hlasta, da bi postregel z 
naslednjo kolobocijo in ponudil nov pri- 
stop k igranju. Bi gospod želeli dirkanje z 
miniaturnim džipom, metanje granat ali 
razpotegnjen ples? Izvolijo! Ni globok in 
težak, je pa dolg (kakih petnajst ur brez 
iskanja mnogih skrivnosti), razgiban in 
prostodušno zabaven. Včasih to docela 
zadostuje. 


Pre  rakun krade pite 
in povsod pušča dlako. 


[Ema 

DRKAMOŽ 


RIDICULOUS FISHING 


eni ribištvo ni blizu, imam pa kolega, ki se z 
M njim stalno ubada. Vsako priložnost, ki jo do- 

bi, izkoristi za to, da mrkne na morje ali reko, 
kjer nato cele ure stoji in muhari. Sam za to nimam 
potrpljenja in raje meditiram tako, da strmim v fikus. 
Sem pa z veseljem odigral fino arkadico Ridiculous 
Fishing, ki kopičenje luskavcev spremeni v vznemir- 
ljivo početje. 
Ne boj se, nisi obsojen na simulacijo, kjer bi moral 
oponašati gibanje palice s suvanjem jabolčne napra- 
ve. Njen navpično postavljen zaslon postane tunel, ki 
v pogledu od strani vodi globlje in globlje v morske 
globine. Vanje zadegaš trnek, nakar ga usmerjaš z na- 
gibanjem iphona, ipoda ali ipada levo in desno. Naj- 
prej se moraš ob luštni glasbi čimbolj spretno ogibati 
kubistično risankastemu morskemu življu, ki plava 
sem in tja ter visi na mestu. Ko ob kaj trčiš, se začne 
druga faza, kjer se trnek dviga proti površju. Sedaj je 
tvoja naloga, da ribe in rake pobiraš. Ko pridejo do 
gladine, jih špil izstreli pod nebo, kjer jih s tapkanjem 
streljaš in tako dobivaš solde. Z njimi kupiš dobrote: 
trnek, ki doseže večjo globino, gorivo za motorno 
žago, s katero se obvaruješ trkov, električno vabo, ki 
deluje kot dodatno življenje, svetilke za globine, kjer 
vlada večna tema, ter boljša orožja, s katerimi hitreje 
popokaš izvržene slanike, želve, morene, kite in 
slično. Med krepeli je orbitalni žarek BZZZT ŠPLJOC. 


€ Na desni vidiš štacuno, v kateri ni niti trohice mi- 
krotransakcij. Omedlevam od navdušenja in prese- 
nečenja. Levo pa je lični zaslon iz igralnega dela. 


Posebne širine in globine (he he) Trapastemu ribarje- 
nju ne gre pripisati. Le štiri področja, ki okoljsko in ri- 
barsko niso posebej raznolika, pomenijo, da se začne 
dogajanje kmalu ponavljati. A to je varljivo, kajti na- 
vsezadnje se ponavlja tudi Pac-Man, pa ga greš ved- 
no znova rade volje nabijat. Zakaj? Ker je preprost in 
hitro dojemljiv, vendar terja hitre odzive in nenehno 
vzdržuje napetost. Isto velja za Fishing, kjer si zaradi 
naključnega uletavanja plena stalno na preži. Na poti 
dol v slogu bullet-hell vesoljskih streljank drsiš bore 
milimetre mimo plavutkarjev, žrtvuješ gorivo le, ko je 
treba, in se trudiš preseči svoj globinski rekord ter 
one na Game Centrovi lestvici. Ko trnek šiba navzgor, 
ga lahko s preostalim bencinom zaviraš, predvsem pa 
se zaveš, da ni dobro pobrati čisto vsega, saj boš pre- 
obilen plen težko postreljal. Za nameček ti meduze 
nižajo rezultat in jih včasih kar mrgoli. 

Kako območje in stranski opravek več Ridiculous Fis- 
hingu ne bi škodila. Toda špilič je načrtovan tako ge- 
nialno in ti v žile spumpa toliko adrenalina, da je več 
kot vreden 2,79 evra. Ne čudi se, če boš naslednjič 
na Obali videl, kako palice samevajo pod borovci, 
medtem ko ljudje strmijo v zaslone in jih pobesnelo 
nagibajo! 87 Smeti 

Vlambeer e iOS 


YEAR WALK 


iti ponoči sam v mrzlem gozdu s strahom navda 
B celo izkušene pohajalce, kaj šele mestne škrice. 

Če si slednje baže in povrhu občutljive sorte, se 
zato pred izletom v srhljivo prvoosebno avanturo Year 
Walk dodobra napolni z mirom. Pa zakrnele možgans- 
ke celice zbrcaj v življenje. Oboje boš potreboval. 
Year Walk temelji na starodavnem švedskem običaju 
(razvijalci Simogo so od tam), po katerem so se iz- 
branci ponoči lačni podali v gozd, da bi videli v pri- 
hodnost. Privzamemo vlogo enega takih trčencev in 
takoj izkusimo pristno vzdušje, ko nam škornji za- 
škripljejo po hrustljavi površini zamrznjenega snega. 
Brez zemljevida se po diapozitivih premikamo naprej, 
nazaj ali vstran, pri čemer občudujemo edinstveno 
grafično tehniko, zaradi katere se zdi, da okolico tvo- 
rijo narezane in skupaj položene plasti. Nadrealizem 
dodatno krepijo čudaška znamenja na drevesih, lut- 
ke, ki obešene visijo z vej in se jim krvavo zasvetijo 
oči, ko jih zasučemo, in prikazni iz švedskega izročila, 
ki se kmalu pojavijo. 


CO 'Bickahiisten' ali potočni konj je le ena od nakaz iz 
skandinavske mitologije, ki se pojavijo v Year Walku. 


Konj, ki preži v potoku, leteča vila in slične grozljivo- 
sti pa nas ne ubijejo, niti se z njimi ne bojujemo. Year 
Walk je čistunska avantura, ki nas ne nadleguje z ak- 
cijo, marveč od nas pričakuje logično razmišljanje. 
Dostikrat izven sprejetih okvirov! Ko nam lutka z ro- 
kama pokaže, kako naj tapkamo po paru sov, da bo- 
sta z ukanjem odprli pot naprej, je postopek jasen. 
Toda sčasoma je treba uporabiti dva prsta za sledenje 
odtisom v snegu (ne, en ni dovolj), rahlo utrudljivo 
vlačiti s sabo predmete in telefon ali tablico postaviti 
pokonci, da razkrijemo, kaj je nad nami. 

Dejansko gre večina časa za praskanje po glavi ob to- 
vrstnih obskurnostih, za katere ni nikakršnih nami- 
gov. In celo ob tem je igra, ki stane 3,59 evra, kratka. 
Ne čudi se, če je bo konec v urici ali dveh. A ravno 
nenavadni miselni orehi dajejo Year Walku svojevr- 
sten občutek, ki se vrti okrog srha, nadnaravnosti in 
osamljenosti. Ponoči boš šel v gozd še manjkrat kot 
doslej! 84 Sneti 

Simogo e iOS 


O Ljudi po nekoliko družabnejšem začetku ne boš vi- 
del kaj dosti, saj si kot gozdni tavač obsojen na samo- 
to. Carovniško čudaški običaj, ni kaj. 


GUNMAN GLIVE 


dor je švical ob star(ošolsk)ih ploščadarskih 
Ke. Mega Mana, se bo v neodvisniškem 

vesternu Gunman Clive koj počutil domače. 
Razbojniki pohopsajo dečvo, ti pa si nadeneš klobuk 
in se zapodiš skozi dvajset kratkih nivojev. 


€ V sončni zahod se najbolj splača odjahati na PCju 
in 3DSu, kjer je nadzor zaradi otipljivih gumbov 
boljši. Na mobiju boš gagal, tudi ko ne boš igral kot 
raca. Je pa vtis kljub tej pomanjkljivosti primerljiv. 


Oborožen si s skokom, počepom in revolverjem, a 
pozabi na merjenje v različne smeri in dvojni skok. Po 
robu se ti postavi raznovrstna četica banditov, ki te 
motijo tudi na zahtevnih skakalnih odsekih, kjer pre- 
padi in špice pomenijo takojšnjo smrt. Niso pri miru, 
skrivajo se za škatlami, obmetavajo te z molotovka- 
mi. Pridružijo se jim še krilateži in mašinerija, ki te 
ugonobi z več hkratnimi poševnimi izstrelki, ter seve- 
da občasni šefi. Dobro, da crknjene tečnobe odvržejo 
bonuse: brzostrelko, šibrovko, sledilne naboje ... 
Kakor veli divjezahodna tematika, se pojaš skozi kav- 
bojska mesteca in kanjone, skočiš na vlak in v vozič- 
ku zdrviš skozi rudnike. V višjo prestavo igra da, ko se 
v raketoplanu izmikaš asteroidom in čez goro poletiš 
na luno. Tam veljajo drugačni zakoni fizike, posebna 
polja pa se dodatno poigravajo s težnostjo. Na žalost 
pa je celotna odprava kratka, saj si gotov v dobri uri- 
ci. A za to boš potreboval dosti spretnosti, kajti kot v 
starih igrah se boš moral učiti vzorcev zlikovcev, pre- 
mikajočih se ploščadi in okoljskih preprek, kot je 
elektrika. Igranje podaljšuje tudi odsotnost nadalje- 
valnih točk, saj moraš vedno od začetka nivoja. Ko 
igro končaš, pa dobiš nova lika, dekle in raco (!). 
Babše ni sposobno hkrati teči in streljati, a se oddolži 
s počasnim padanjem zaradi baročnega krila. Ptič pa 
odštekano frči in se ne more odkrižati zlobcev, kar 
servira povsem drugačno doživetje. 

Gunman Clive je izdelek za nostalgike, ki slednje priv- 
lači še z edinstvenim skiciranim videzom, na 3DSu 
okrašenim z nevsiljivim tride učinkom, čiptjunasto 
muziko, ki spomni na Morriconeja, ter drobižno ceno 
dveh evrov. 80 Kavbojc 

Bertil Horberg e 3DS, Android, iOS, PC 


60 ob koncu vsakega od štirih tematskih sklopov te 
pričaka šef. Tudi velikani zahtevajo pamtenje vzor- 
cev, spretno izmikanje in iskanje ranljivosti. 

LUMINES 
ELECTRONIC SYMPHONY 


o so G Entertainment združili Tetris z elektron- 
K:: glasbo in lučkastim pobliskavanjem iz noč- 

nih klubov, smo dobili genialni Lumines za PSP, 
ki je na začetku življenja te prenosne konzole v Joker- 
ju 146 prejel visokih 93. Špil sem šel pred kratkim 
znova igrat in ocena se mi ne zdi prav nič pretirana. 
Dejansko je Lumines ena najboljših in najbolj kom- 
pletnih arkadnih miselnih iger. 


a ti ra 
osbaksukke > 
4M ; 


€ Da v ozadju ne tečejo videospoti, mi v bistvu sede, 
ker so znali biti nekoliko moteči. Tudi evropsko na- 
ravnana izbira muzike mi je povšeči. 


V novi inačici Electronic Symphony temelj ostaja 
enak. Na plosko, od strani gledano igralno polje pa- 
Sučemo jih in se jih trudimo sestavljati v štirikotnike, 
ki izginejo, dajo točke in prispevajo odstotke izpolni- 
tve nivoja. A ne prej, kot jih doseže črta, ki prečesava 
prizorišče. Vse poteka v ritmu z elektronsko glasbo in 
žarometnim lučkanjem, ki daje igri ime. 

Naveza razmišljanja, prstne akcije in estetskega vtisa 
ostaja privlačna, naj se ubadaš z alternativnimi nači- 
ni, kot sta metanje kosov na kup v časovni omejitvi in 
ekspertni modus, ali z osnovnim (voyage). Tu napre- 
duješ po vnaprej določenih stopnjah z zakoličeno 
glasbo. Zahtevnost sedaj ne narašča zvezno, marveč 
težjim nivojem za oddih sledijo lažji. 

Simfonija znano zasnovo oplemeniti. Očitni dodatki 
so lične, raznolike nove grafične kožice, v okviru ka- 
terih so videospoti v slogu Lumines 2 bolj izjema kot 
pravilo, in dobra licencirana glasba. Ta prihaja pred- 
vsem iz Evrope in v njej se Chemical Brothers mešajo 
z manj znanimi imeni. S slušalkami na glavi se hitro 
znajdeš v še hujšem transu kot v prvencu! Igralne no- 
vosti so blok, ki naključno zamenja kosce, in avatarji. 
Ti niso le okrasne sličice, temveč nudijo sposobnosti, 
ki jih je moč sprožiti z dotikom ekrana. Odklepaš jih z 
nabiranjem izkušenj, ki ti dajo tudi nove kožice. Te je 
moč preizkusiti v modusu playlist. 


60 Tam, kjer je številka 18 v kvadratku, je črta, ki od- 
stranjuje like. Če si dec, lahko postavitev natempiraš 
tako, da odrežeš le polovico bloka. 

A odličnost izvirnika je težava za vse naslednice. No- 
vosti v Simfoniji so sicer luštne, toda nebistvene. Po- 
leg tega so odstranili kulski način, v katerem si reševal 
uganke, in niso razširili večigralstva. Če imaš blizu ne- 
koga z vito in lastnim izvodom igre, se lahko gresta 
ad-hoc bitko, kjer k taktični globini prispeva izbira 
avatarja. Ti v multiju nudijo nove sposobnosti za dru- 
ženje, s katerimi si je moč fejst nagajati. Velika škoda 
pa je, da špil nima internetnega multiplayerja! Če po- 
mislim, koliko ur sem zagonil v Tetrisu za DS, ko sem 
ljudem z vsega sveta kazal nadmoč svoje ta dolge pa- 
ličice, je to res apn. Navsezadnje govorimo o igri za 
polno ceno, ne za bakšiš. 72 Sneti 

Ubisoft e vita 


THE GREAT FUSION 


ustolovščina je pogosto podcenjen žanr, ki zara- 
P di razvlečene interakcije ni med najbolj priljub- 

ljenimi igrami v čakalnicah. A Velika družitev s 
parodiranjem trenutnega družbenega in popkulturne- 
ga dogajanja piči v smer otroške norčavosti. 
Max je brihten dec, ki je zaradi svetovne finančne kri- 
ze zletel na cesto. Tudi gospodarstvo gre v franže in 
gusarska širitev avtorskega dela v letu 2022 terja po- 
licijske preiskave, med katerimi sleherniku odrežejo 
polovico možganov. Take težave grozijo Maxovemu 
kolegu, ki si prilasti prepovedano kopijo Ponga. 


CO v Veliki družitvi je internetnih memov na pretek. 
Pri fekalnih umetninah ne manjka omemba nečednih 
deklet z lončkom. 


DRKAMOŽ 


Reševalna misija zahteva klasično tapkanje po zaslo- 
nu, ki je izvedljivo tudi na manjših napravah. V po- 
moč so vroče točke, ki kažejo na interaktivne pred- 
mete. Slednje lahko Max poimenuje, uporabi ali vza- 
me in shrani v inventar, kjer je določene stvari moč 
kombinirati, denimo v mišji pomivalni stroj ali ribiško 
metlo. Včasih je tu treba dosti tuhtati in imeti nekaj 
sreče, saj njegovi komentarji ne nudijo jasnih smer- 
nic. To se občuti zlasti pri nekaterih pogovorih, kjer je 
najbolj odbita smer čveka ali klikanje na blef nuja. 
Tudi v inventarju se zatika, saj nekateri predmeti ob- 
časno dolgo samevajo. V takih primerih pomaga tele- 
fon, ki za prve miselne igre nudi namige, dokler igra- 
lec ne dobi občutka za logiko. No, večrešljivosti ni in 
kljub svobodnemu premikanju po različnih lokacijah 
je zgodba linearna. Manko so tudi zastareli dialogi, ki 
se ne spreminjajo, ko izbereš drugačno smer pogovo- 
ra. A za poldrugi evro ne gre pričakovati kakovosti, ki 
bi se postavila ob bok Monkey Islandu. Pravzaprav za 
ta denar dobimo jako mnogo. 

Prijetno dolga pustolovščina je zavita v stripovsko 
animacijo s pogovornimi oblački, ki jih v angleškem 
jeziku spremljajo občasni slovnični grehi, toda zavoljo 
gosto posejane družbenokritične satire jih oprostimo. 
Na vsakem koraku namreč srečamo novo prispodo- 
bo, s katero se posmehujejo dogovoru ACTA, banč- 
nemu cehu in Tarantinu, ki v špilu nastopa kot proda- 
jalec kokic. Luštno igro, ki prepriča s komično štorijo, 
je zato kljub luknjam vredno poskusiti. 80 Kimoko 
LoadingHome e iOS / Android 

66 Uganke terjajo obilico odbitega razmišljanja. Re- 
šitev, kako preprodajalcu suniti orožje, ni zakomplici- 
rana, temveč banalna. 


effrey Jacob Abrams je 

eden tistih utrganih fil- 

marjev, o katerem se veli- 

ko govori. Pa ne toliko za- 

radi filmov kot zaradi te- 
ga, kako zna pumpati množice, da 
govorijo o njih. Vsak njegov projekt 
je zavit v tančico skrivnostnosti, po- 
datke pa premišljeno odmerja. Niko- 
li ne pove vsega in praktično vsakič 
je v povedanem skrit namig, ki ljubi- 
telje požene na lov po spletu. Take- 
ga, ki te nagradi z dodatno informa- 
cijo - če si ga seveda pravilno dešif- 
riral. Kaj dosti več vseeno ne izveš, 
zato greš film gledat iz firbca. Vča- 
sih si razočaran, večinoma ne. 


Poklic: Filmar 


Abramsu bi napravil krivico, če bi ga 
označil le za producenta ali režiserja, 
čeravno se zadnje čase največkrat 
pojavlja v teh vlogah. Gibajoče se sli- 
ke so bile njegova strast od malega. 
Kako bi ne bile, če pa sta bila tako 
ata kot mama televizijska producen- 
ta. Botrovala sta temu, da je JJ že 


kot srednješolec dobil svoj prvi film- 
ski posel - napisal je glasbo in mešal 
zvok za ceneno ZF-grozljivko Night- 
beast. Na faksu je nato uspešno pro- 
dal svoj prvi pravi scenarij, po kate- 
rem je nastala komedija Taking Care 
of Business z Jamesom Belushijem v 
glavni vlogi. Njegova sta tudi Forever 
Young in, glej ga zlomka, Armaged- 
don. Pisanje glasbe mu sploh ni tuje, 
saj je prispeval svirkanje ob uvodnih 
špicah vseh svojih nadaljevank in 
par komadov v Mission Impossible 3. 
Multidisciplinist, skratka. 

Kljub temu, da je primarno pisal, se 
je začel preizkušati tudi kot produ- 
cent. Malo sta k temu pripomogla 
starša, malo pa Jerry Bruckheimer, s 
katerim sta sodelovala pri Armaged- 
donu. Kot režiser se je podpisal šele 
pod tretjo Misijo: nemogoče. V to ga 
je prepričal Tom Cruise, ki je rad gle- 
dal Abramsovo serijo Alias, potem 
ko je JJ ponudbo sprva zavrnil, češ 
da je scenarij slab. Tom ga je izzval, 
naj napiše boljšega, in namignil, da 
ima 150 milijonov dolarjev proraču- 
na. To je bil svojevrsten rekord, kajti 


Mission Impossible 3 ni bil le Abramsov režiserski debi, marveč je bil fant 
tudi producent in za povrh napisal scenarij. Tom Cruise ga je dobro zaposlil. 

SLIKOSUK 


Vitezi nove republike 


Potem ko je Lucas za dobre štiri milijarde prodal pravice do najuspešnejše film- 
ske serije, Disney ni čakal z napovedjo sedme epizode. Izbira JJ Abramsa za 
režiserja je marsikoga presenetila, a se je koj oglasil sam George z izjavo, da 
boljšega ne bi mogli najti. Od kod to prepričanje? Vse postane jasno, če 
upoštevamo, da sta si Abrams in Steven Spielberg zadnje čase kar dobra. Su- 
per 8 je recimo nastal tako, da je JJ spi- 
sal scenarij iz lastnega in Stevenovega 
osnutka za povsem različni zgodbi. 
Spielberg in Lucas sta pa itak že dol- 

go frenda. 

No, pisanje scenarija za E7, ki je bila 
baje v pripravi že ob Disneyjevem naku- 
pu, so vseeno prepustili bolj izvežbanemu 
človeku. Michael Arndt se lahko pohvali z 
oskarjema za Juno in Toy Story 3 ter 
pravi, da je scenarij že praktično kon- 
čan, nastal pa naj bi po neposrednih 
Lucasovih navodilih in viziji. Odvijal 


Trekiji so Abramsu v prvem filmu očitali plitkost štorije in poveljniški most, 
ki je sterilen kot Applova trgovina. Dosti ostalih je v Star Treku uživalo. 


še nikoli ni režiser za svoj prvi film 


imel na razpolago toliko cekina. 
Zvezdne steze, kamor je treščil kot 
strela z jasnega, so bile tako šele nje- 
gov drugi film! Tudi zanje je zapravil 
150 milijonov, a jih prislužil še enkrat 
toliko. Drugače povedano, več kot tri- 
je predhodni filmi iz franšize skupaj! 
Super 8, tretji po vrsti, je napravil sku- 
paj s Spielbergom. Če računamo še 
nove Zvezdne steze, bo Epizoda 7 šele 
njegov peti film. Ob tem pa hiperakti- 
vno zbija skupaj še kup TV-nadalje- 
vank. Pravi deloholik. 


Ve, kai radi 
gledamo 


Iz povedanega je jasno, da se JJ ni 
meteorsko povzpel le po spletu okoliš- 
čin. Je pa imel zaradi žlahte to srečo, 
da je lahko skoraj od samega začetka 
delal z velikimi imeni tako televizijske 
kot filmske industrije. Ta so ga na- 
učila, kako pritegniti gledalca. Sploh 
Bruckheimer. K znanim prijemom je 
nato dodal kanec lastne odtrganosti, 
ki nemalokrat spominja na Davida 


se bo trideset let po zaključku izvirne 
trilogije. V tem času bo Luke znova vz- 
postavil red jedijskih vitezov, glavni ju- 
naki zadnje trilogije pa bodo otroci Lu- 
ka, Leie in Hana Sola. Uradno stališče 
studia je, da se ne bodo neposredno na- 
vezovali na množico knjig iz razširjenega vesolja, marveč naj bi zgodbo peljali 
po svoje. Arndt je vseeno namignil, da bi na platnu mogli uzreti določene po- 
drobnosti, posebej iz knjige Heir to the Empire pisatelja Timothyja Zahna, ki 
med bralci velja za neuradni sedmi del. 

Podobno velja za igralsko zasedbo. Mark Hamill, Carrie Fisher in Harrison Ford 
so vsi izrazili željo po nastopu v filmu, a zaenkrat ni nobenih uradnih najav. Ba- 
je bi se v filmu rada videla tudi Ewan McGregor in Samuel Jackson. Za povrh bi 
Mark, ki se je o morebitni vlogi še najbolj razgovoril, vrnil originalna C-3POja in 
Chewbacco. Filma pred letom 2015 ne bo, nakar bi mu v roku dveh do treh let 
sledila preostala. Se pa naj bi snemanje pričelo že letos poleti z vesoljskimi bit- 
kami na zelenem platnu. Obrni pozornost na starinski poster izvirnega artista! 


KN 
WARS. Vr 
se | 


Pred štirimi leti so v Zvezdnih stezah vzpostavili alternativno časovno nit, ki 
jo je povzročil romulanski rudar Nero. Ta je iz Next Generationovega vesolja 
treščil sto dvajset let v preteklost in usodno zasukal dogodke v izvirni seriji. 
S tem so ustvarjalci dobili proste roke, kako naprej. Vsaj dve leti smo vedeli, 
da je v delu nadaljevanje, toda za naslov Into Darkness smo izvedeli šele ob 
prvem napovedniku. JJ pač rad uporablja nevsakdanje oglaševalske metode, 
vključno z viralnimi posnetki in skritimi sporočili. A včasih skriva povsem ba- 
nalne zadeve. Posledično o zgodbi vemo kaj malo. Dolgo se je špekuliralo, da 
bo šlo za predelavo izvirnega Wrath of Khan. Še posebej, ker studio govoric 
ni zanikal. Makar se izkaže, da bo glavnega slabega fanta igral Benedict Cum- 
berbateh (Sherlock iz BBCjeve serije). Pa vendar niti najnovejši napovednik 
ne razkrije njegovega imena oziroma tega, zakaj se je s skyfallovskim terori- 
stičnim napadom tako zameril Kirku. Mesec pred izidom so izdali le, da gre 
za podivjanega vohuna Zvezdne flote z iluzijo superiornosti. 

Vsekakor si upamo napovedati, da bo šlo za akcijski spektakel v.slogu 
prejšnjega dela. To znova jezi vse pravoverne trekije, ki so se ritualno zažigali 
že leta 2009. Ne gre pričakovati globokoumnih modrovanj in spoznavanj na- 
vad mnogoterih ras, zato pa toliko več akcije. Tako mano a mano kot Enter- 
prisovih laserskih izstrelkov. Nadejati se imamo nadaljevanja romance med 
Spockom in Uhuro, Bonesovega suhega humorja ter Scottyjevih strojniških 
vragolij. Skratka, gledljiv popcorn za množice. Zato ni čudno, da ga bodo su- 
kali tudi v 3D in na platnih IMAX. Ne pri nas, jasno. Za ta štos bo treba reci- 
mo do Zagreba. Premiera bo tako v Sloveniji kot bližnjih sosedah 16. maja. 

Lyncha, in s tem zadel pravo mešanico. 
Morda se po Lynchu zgleduje celo malo 
preveč, saj njegove serije dostikrat trpi- 
jo za podobnim sindromom kot kultni 
Twin Peaks - kompliciranimi zapleti, ki 
začno sčasoma odvračati povprečnega 
gledalca. The Lost je bil že tak. 

Po drugi strani se plašni očalar odlično 
znajde za kamero. Ne le, da ima oko za 
spektakularne posnetke, ki gledalca 
držijo na trnih. Vedno znova mu uspe v 
kadre skriti kako presenečenje, skrivno 
sporočilo ali referenco, ki obnori ob- 
činstvo, da po kriminalistično išče tovr- 
stne bonbončke s predvajalnikom na 
pavzi. 


Mr. zo di ča 


Ne gre torej za perfekcionista, kakršen 
je bil Kubrick, megalomana, kot sta Ca- 
meron in Jackson, ali šalabajzerja tipa 
Michael Bay. Po tehnični izpiljenosti pa 
ne dosega Sama Raimija. JJ Abrams je 
v prvi vrsti obrtnik, ki se zaveda, da je 
delo treba opraviti kvalitetno. Kot štu- 
dent, ki ve, da mora na izpitu dobiti de- 
setko. A ima dovolj čuta za estetiko, da 
ne drdra napiflanih vrstic, marveč zna 
snov razložiti na samosvoj, priljuden 
način. To je verjetno razlog, da mu stu- 
diji tako z lahkoto zaupajo najbolj znane 
in priljubljene franšize. Navsezadnje mu 
zaupa Valve, ki mu je prodal licenco za 
Half- Life in Portal! 


Ko poprime za delo, je osredotočen tudi na podrobnosti, recimo drobno figuri- 
co v Super 8. V javnih nastopih pa je hiperaktiven, brbljajoč. Na prvi pogled je 
očitno, da prekipeva od idej, saj jezik ne dohaja možganov. 

SLIKOSUK 


G.I. JOE: RETALIATION 


h, ko bi mi bilo znova trinajst let! Namesto spec- 

truma s črnobelim teveem (Micro Men!) bi imel 

najsodobnejši PC, v kinu pa bi se me trudili oča- 
rati mojim možganom primerni filmi, kakršen je G.. 
Joe 2. Ampak v bistvu sem se zmogel ob njem zaba- 
vati, čeprav sem starejši. Pač sem sprejel, da gre za 
fantovski film po zgledu akcionerjev iz osemdesetih, ki 
bi bil zlahka risanka. Srebaš kokakolo, goltaš kokice 
in dve uri sta mimo, kot bi mignil. Predvsem zato, ker 
Retaliation za razliko od okvirno sličnega Battleshipa 
(oba sta narejena na podlagi Hasbrove igračarske li- 
cence) ve, da je trapast, in ne nažira s psihološkimi 
podtoni. Še več, v svoji norrisovski neumnosti uživa! 


Mojstrica za preureditev notranje opreme Jinx kaže 
Snake Eyesu, kako dobro zna z zavezanimi očmi zg- 
rešiti tarčo. Pha, jaz to obvladam brez let treninga! 


Ta odnos se začne že z zgodbico, kjer se Cobra Com- 
mander in Zortan nuklearno poigravata s svetovnim 
mirom, po robu pa se jim postavijo G. l. Jožeti. Vodi 
jih The Rock, joške prispeva 'Lady Jane' Adrianne 
Palicki, zraven je Snake Eyes, če se kdo slučajno 
spozna na igračke, uleti stara garda Bruce Willis z 
istim frisem kot John McClane in pridružijo se jim raz- 
nobarvni nindže, ki se tepejo z drugimi mavričnimi 
nindžami. Ne le na tleh, marveč na kablih nad hima- 
lajskimi prepadi, kar si je bržda izmislil nasnifani 
Bruckheimer. Ni transformerskih posebnih učinkov in 
draginje, toda okolica kljub temu solidno razpada. 
Pod katanami, ki znajo razcepiti krogle, bombarder- 
skimi kresničkami in volframovimi palicami iz orbite, 
ki razsujejo ves London, a se nihče ne sekira. 

Tudi ti se ne boš, ko boš v moški družbi odhajal iz ki- 
na, citiral enovrstičnice in se režal ob spominih na 
carsko krneki prizore. A da je film propaganda za voj- 
no in deluje kot vpogled v psiho povprečnega Ame- 
ričana, ob čemer bi nas moralo stresti? Oboje je res. 
Toda nekako me bolj skrbi, da so scenaristi zamenja- 
li wii za xbox 360. Zločin. Sneti 

Strašni, ee, 'Government Issued' Jožeti že ogrožajo 
porcelan po naših kinih. 


Nekdanji rokoborec Dwayne Johnson se dobro drži, 
njegov nastop v filmu, ki propagira orožje, pa ni na- 
ključje. On in Bruce Willis podpirata republikance. 


MICRO MEN 


ommodore 64 je bil silnejši in po svetu popular- 

nejši, toda ZX spectrum 48 K je bil mlinček, ki je 

z nizko ceno in zadostno količino moči v osem- 
desetih približal računalništvo masam marsikje po 
Evropi. Tudi v Sloveniji, zakaj cekina v socializmu ni 
bilo obilo in ljubka mavrica je bila dostopnejša od 
buržujskega slonokoščenca. (Spoznaš, kateri tabor 
sem zagovarjal na šolskem dvorišču? :)) Tako k ene- 
mu kot k drugemu smo se Jokerjevci vrnili v več ep- 
skih člankih. Prav tako je o vsem tem na voljo ničko- 
liko literature. Ni pa mnogo snovi o osebah, ki so 
omogočile nastanek krasnih kamenodobnih mašinc. 
Zlasti ne take, ki bi se odlepila od historičnih suhopar- 
nosti in se lotila njihove človeške plati. 
Sem cilja BBCjeva igrana drama Micro Men, ki se 
osredotoča na dve britanski figuri: sira Cliva Sinclair- 
ja, ki je stal za spectrumom, in Chrisa Curryja, ki je 
osnoval konkurenčni BBC micro. Slednji je postal an- 
gleški šolski računalnik, prvi se je proslavil z igr(ic)a- 
mi. V dogajanje se vklopimo koncem sedemdesetih, 
ko se hoče pri Sinclairju službujoči Curry podati v mi- 
kroračunalnike, a mu Clive tega ne dovoli. Nori izu- 
mitelj sanja o električnih avtih in ima kompjuter za 
modno muho. Zresni se šele, ko gre Curry na svoje, z 
avstrijskim vlagateljem ter par odbitimi geeki osnuje 
Acorn in pride na dan z microm, ki pobaše državni 
denar. Sledi lepo tekoč vpogled v prijateljsko-so- 
vražno razmerje genialcev, ki sta preveč ponosna, da 
bi se vdala, a se cenita in drug od drugega črpata 
navdih. 


Starši so deci kupovali zgodnje računalnike, da bi z 
njo delala šolske naloge, nakar s(m)o vsi nažigali 
igrice. Mavrica jih je imela kot peska — arhiv na World- 
ofspectrum.org jih našteje več kot deset tisoč! 


Razočaran boš, če pričakuješ malikovanje sebi ljube 
naprave, saj se film ne kliče Micro Machines. Prav ta- 
ko ne pričakuj historične eksaktnosti, kajti v špici vi- 
dimo napis 'Nekateri prizori so izmišljeni'. Jako rad bi 
vedel, kateri, saj si jih dosti zapomniš. Od koleričnega 
vpitja posebneža Sinclairja (znani otoški komik in vo- 
ditelj Alexander Armstrong s čudaško plešo, a odlič- 
nim vsem ostalim) prek Curryjeve (Martin Freeman, 
sopotnik Cumberbatchevega Sherlocka in novi Bilbo 
Bisagin v Hobitu) lokavosti do njunih bizarnih srečanj 
v cambriški krčmi, ko ne veš, če se bosta poljubila na 
usta ali si s čajno žličko izdolbla vranici. Sčasoma pa 
se snop žarometov razširi še na trg in norijo, ki jo je 
ustvaril zlasti spectrum. Gosposki naglasi, pristni bri- 
tanski humor, izvrstni nastopajoči, ekscentrični liki in 
orjaška nostalgična vrednost iz Micro Men naredijo 
obvezen ogled za vsakogar, ki je rastel gor s slastnim 
črnim polpetom! Smeti 

Mirkota, ki tipkata na radirkota, nista več najnovejša, 
saj je BBC 84-minutni film zavrtel leta 2009. Sta pa 
kul in večina vas zanju ni vedela. Na ploščku ju ni, za- 
to ju je treba storrentirati ali ju uloviti na YouTubu. 

OBLIVION 


a sta želji po dobičku in umetnosti težko združlji- 
D vi, se lepo vidi v novem znanstvenofantastič- 

nem filmu Pozaba, ki kakor da sestoji iz dveh 
polovic. Ena je tista, ki jo vidiš v prikolicah. Tom 
Cruise igra bojevnika na postapokaliptični Zemlji, 
opustošeni zaradi spopada s prišleki iz vesolja. Uvod 
pove, da smo vojno z nuklearnim orožjem sicer dobi- 
li, a pri tem demolirali planet, ki ga je treba zdaj še 
malo vzdrževati in čistiti zverinsko nesnago. Cruise 
tako z domiselno oblikovanim frčalom leta po fino 
udejanjeni razbiti deželi, šraufa bojne sonde, strelja 
gnusobe in občasno napiči privlačno rdečelaso sode- 
lavko, s katero tvorita 'odlično moštvo'. Sproščujoče 


in zabavno, kaj? 
z OV 5 
Y-: S: 


Sčasoma naj bi izšel tudi istoimenski stripalbum. 
Upam, da bo namenil več pozornosti smiselnosti do- 
godkov. Ze občutljiva mesta morilskih sond so hecna. 


Nak. Kljub akcijskim vložkom, v katerih nastopi drugi 
blagajniški dasa Morgan Freeman, je Oblivion vse 
prej kot lahkoten izdelek. Trailerji zavajajo, kajti več 
kot dveurni film je precej počasen, filozofsko podprt 
traktat o ljubezni, minljivosti in naravi človeške vrste, 
soočene z ultimativnim sovragom. Slogovno dosti čr- 
pa iz Tarkovskega (Solaris) in Minority Reporta, 
zgodbovno pa iz mnogih ZF-knjig in tudi filmov. Vire 
spoji v pozornosti vredno pripoved, ne tako različno 
od Cloud Atlasa. Saj se streljajo, a večinoma te ne 
preveva adrenalin, marveč otožnost. Bolj kot se bliža 
zaključek, bolj je melanholija očitna. 


| S uži 


Cruisova partnerka je britanska rusoglavka Andrea Ri- 
seborough, ki je za film dala skozi tečaj surfaca, pla- 
vanja, kuhe in fafa. Feministke ne bodo navdušene. 


Temeljni problem Obliviona ni rahlo posiljeno spaja- 
nje nečesa, kar je v srži artfilmovska upodobitev ideje 
za ZF-novelo, z orožarskim ropotanjem, niti tržniško 
nategovanje ciljne publike z reklamami, ki puščajo na- 
pačen vtis. Najbolj razočara, kako malo pozornosti so 
posvetili notranji logiki filma. Brez števila čudaških 
stvari se zgodi samo zato, da lahko scenarist dogaja- 
nje pelje naprej. To pije vodo v otročarijah tipa G.l. 
Joe, v resnem, inteligentnem, stilistično izpiljenem 
ZFju pa nikakor ne! Smeti 

Film, ki je delno vreden pozabe in delno ne, je ravno 
dobro štartal. 

N. K. Jemisin: 
THE KILLING MOON 8 
THE SHADOWED SUN 


o se nažreš srednjeveških, evrop- 
K:: obarvanih fantazijskih knjig, 

te začne mikati tujekulturno čtivo, 
ki namesto odojkove pojedine na kra- 
ljevskem dvoru nudi pikantno antilopo 
v faraonovem haremu. Temu vzoru sle- 
dita knjigi iz serije Dreamblood, saj so 
na luni daljnega plinskega velikana v 
ospredju sanjske coprnije z afriško no- 
to. Le-te je avtorica črpala iz egipčans- 
kega misticizma in jih začinila z obilico 
Junga ter Freuda. 


THE 
KILLING 
MOON 


N. K. JEMISIN 


V deželi Gujaareh si oblast delita fa- 
raonski vladar in svetišče boginje sanj. 
Delavci v njem so zdravilci in 'pobiralci' 
- nindža svečeniki, ki lazijo po sencah 
in skorumpirance z magijo pošiljajo v 
onostranska življenja. Politična klima 
med vladajočimi muftiji kljub varuhom 
cvre kot falafel v vročem olju, dokler ne 
nastopi poosebljeno zlo, ki masovno 
seje izmaličena trupla. 


APRILA PRI NAS 
PADAJO CENE, 
NE DEŽ! 


Pester izbor knjig 
s popusti do - 70 % 


ČRKOŽER 


THE 


SHADOWED 


N.K 


JEMISIN 


Močan element je vera, ki ne pride trkat 
na mentalna vrata, marveč je naravno 
stanje, vpleteno v vsakodnevno življe- 
nje Gujaarehcev. Manko impozantnih 
socialnih kast pa pomeni odmaknjenost 
likov, s katerimi je teže vzpostaviti po- 
vezavo. V prvem delu sta še najbolj do- 
delana glavni junak in njegov vajenec, 
čigar odnos do mentorja spominja na 
Samovo obsedenost s Frodom. Bistve- 
no pristnejši so junaki druge knjige, ki 
po desetletnem časovnem skoku prev- 
zamejo vajeti. Eteričnost Gujaarehcev 
nadomestijo temačnejše note posilstva 
in otipljivega nasilja, ki ti pride bolj do 
živega kot morilski pohod v sanjah. 
Čeprav je tkanje sveta obsežno, so ne- 
katere stvari nedorečene. Mednje sodi 
dvojno politično kurbanje lika, ki na 
dolgi rok nima višjega smisla, in mesto- 
ma nelogična popustljivost ašašinov. 
Prav tako ne nasitita bitki, ki sta kljub 
dramatičnosti prekratki. Prostor bi jima 
lahko odstopil pocukrani zaključek Sha- 
dowed Suna, ki kvari razplet predzad- 
njega poglavja. 

Najopaznejša razlika v primerjavi s pi- 
sateljičinimi starejšimi deli je odsotnost 
erotičnega izrazoslovja. Medtem ko je 
njena prva trilogija The Inheritance vse- 


bovala kozmični orgazem, ki je vesolje 
razcepil s silovitostjo velikega poka, je 
mlačno onaniranje v mitoloških zapisih 
malodane dolgočasno. Vendarle Dream- 
blood, trenutno duologija, saj avtorica 
kljub oznaki 'serija' še ni napovedala 
nadaljevanja, navzlic manjšim pomanj- 
kljivostim ni švoh. Nudi pestro okolico 
in solidno zgodbo, ki se vije okoli sveta 
sanj. Kimoko 


Patrick Ness: 
VOJNA POSASTI 


ojna pošasti je silovit zaključek tri- 
V: Hrup in kaos v Londonu ži- 

večega ameriškega pisatelja. Kot 
smo dejali pri prejšnjih knjigah (Na be- 
gu ter Zakaj in zato - glej Joker 218 ozi- 
roma 229), gre za navdušujočo mladin- 
sko znanstveno fantastiko, v kateri se 
prepleta vrsta žanrskih smeri, razgibana 
zgodba pa je oplemenitena z globljim 
sporočilom o nastanku in smiselnosti 
nasilja. Kompleksno preučevanje člo- 
veške nravi preseže tistega v žanrsko 
podobno umeščeni trilogiji Igre lakote. 
Pripoved se dogaja na oddaljenem ko- 
lonizacijskem planetu, kjer ljudje nepri- 
čakovano naletijo na inteligentne do- 
morodce (kličejo jih spaklji) ter okužbo 
z virusom, ki pri moških povzroči 'hrup' 
- stanje, ko telepatsko in nenadzorova- 
no oddajajo svoje misli v um drugega. 
To je precej neugodno za zasebnost, 
sploh če ti po mislih hodi ... marsikaj. S 
tem nastane veliko napetosti med kolo- 
nizatorji, ki si podredijo domače prebi- 
valstvo. Osrednja protagonista sta naj- 
stnika Todd, predstavnik prve generaci- 
je rojenih na planetu, in Viola, edina 
preživela potnica strmoglavljenega iz- 
vidniškega plovila drugega vala koloni- 
zatorjev. V zgodbi, polni presenečenj in 
zasukov, se znajdeta v središču napeto- 
sti, kjer se ne bliža le spopad s suženj- 
sko obravnavanimi spaklji, ampak med 


strujama ljudi, ki sta nastali na planetu. 
Vojno pošasti zaznamuje udarni zače- 
tek. Prvih sto strani je mojstrsko režira- 
na akcija, ki te tako slikovito povleče v 
središče dogajanja, da si skoraj ob sa- 
po. Odlična montaža s posrečenimi re- 
zi, eee, kratka poglavja s hitro menjavo 
med pripovednima glediščema Todda 
in Viole te pahnejo v srž neusmiljene 
krutosti, ki se ji reče spopad. A kljub 
krvavemu dogajanju, ki ne zakriva bru- 
talnosti vojne, avtorju uspe spisati od- 
mevno protivojno delo, polno snovi, 
primerne za tehten razmislek. Pri likih 
dodobra zabriše mejo med dobrim in 
slabim, najsi bo to kruti tiran (hej, ne 
kliči me tako, jaz sem general) ali tero- 
ristka (hej, ne kliči me tako, jaz sem 
borka za svobodo). Zato je na tebi, ka- 
ko boš tehtal dejanja vpletenih. 

Vendar knjigi daje težo močna osebna 
drama, kajti junaka sta se primorana 
soočiti z bremenom odločitev in posle- 
dic. Je njuna sreča pomembnejša od 
grozot ostalih? Ne preseneča, da so 
pošasti iz naslova (tudi) ljudje. A med 
zloslutnjo vendarle tli upanje: morda še 
ni prepozno za odrešitev, za spoznanje, 
da lahko človek v sebi vendarle najde - 
človečnost. Flegma 


PATRIČ % NESS 


(GO 


Akcija poteka od 1. 4. 2013 v vseh knjigarnah Mladinske knjige in na www.emka.si 

JOKERPLOV 


400 megahercev! 


Ob listanju Jokerja 57 je LordFebo skrajno začuden. Spomladi 
1998 je tako redno igral Guake 2 na Siolovih strežnikih, da je na- 
pisal kar štiristranski svetovalnik. Sam se tega sploh ne spomni. 


o sem seveda počel po analognem mode- 
mu in s pingom, ki je pod nivojem celo za 
današnjo mobilno telefonijo. A očitno je 
šlo. Vseeno pa so se obetali boljši časi, saj 
smo v aprilskem Jokerju poleg ponovnega 
vpogleda v telefonsko nadgradnjo ISDN prvič prak- 
tično preizkusili kabelski internet. Pionirsko in ome- 
jeno ga je takrat predstavil Gorenjski kabel in v naj- 
boljšem primeru smo dolsnemali s svetlobnimi stoti- 
mi kilobajti na sekundo. Pri tem, da smo bili pri- 
ključeni nonstop. (To slednje je dandanes ITAK, a v 
starih časih si moral 'na internet' klicati, se povezo- 
vati in plačevati za porabljene minute!) No, preden je 
ta sorta pipice prišla v občo rabo, je vseeno minilo 
še nekaj let. 
Ker so bili tedi meganihaji absolutno merilo moči, 
smo ponosno predstavljali najnovejši 400-mega- 
herčen pentium II. Še bolj pa se je april 1998 v Intelo- 
ve anale vpisal zaradi splovitve serije budžetnih pro- 
cesorjev celeron. Iz njih so vzeli nekaj predpomnilnika 
in okrnili par funkcij, kar je bilo za večino starih špi- 
lov, ki so se bolj naslanjali na grafični čip, čisto zado- 
voljivo. Še zlasti, ker se je nekatere celerone dalo zelo 


Osemnajst let kasneje je Activision izdal sodobni ri- 
mejk (88). Ponovno smo sedli v tank in se podali na 
bojno polje. Poleg tega smo gradili bazo in bili lahko 
celo prvoosebni peš-soldat. 


Avionski navdušenci so danes čisto zanemarjeni, v 
prejšnjem tisočletju pa so imeli Top Gun in vsakome- 
sečno dozo orenk simulacij, ki so bile brez izjeme 
opremljene z debelimi priročniki. F-15 (91) iz hiše 
Electronic Arts je bil vrhunski izdelek, kakršnega v tej 
zvrsti nismo uzrli že predolgo. 


marelj 1998 


enostavno naviti celo za polovico. A najbolj vroča te- 
ma tistih dni je bil voodoo 2, legendarni 3Dfxov gra- 
fični pospeševalnik. Poleg tega, da je bil znatno moč- 
nejši od predhodnika in brez kakršnekoli konkurence, 
je omogočal povezavo dveh kart v tandem za uživa- 
nje v gladkem igranju v ločljivosti 1024 x 768. To si je 
sicer privoščil malokdo, toda posamične kartice so 
šle za med. 

Kljub obsedenosti s filtrirano, zamegljeno in lučkasto 
3D-grafiko je bil najbolje ocenjeni špil v Jokerju 57 
ploskoven. To je bila nepozabna realnočasovka Star- 
craft (92), ki smo jo ravno ta mesec zaradi nove epi- 
zode potegnili iz rumplkamre in jo predstavljamo lo- 
čeno. Kar pa ni edina povezava aktualnega Jokerja z 
onim izpred poldrugega desetletja. Kot zdaj me je te- 
daj ravno tako prevzel legokockast špil, svobodnjaški 
Lego Island. O njem pri sliki. In kakor danes bentimo 
nad EAjevo šlamastiko okoli SimCityja, smo v onem 
davnem Jokerju zelo podobno tožili zoper igralsko iz- 
kušnjo v Ultimi Online, takisto od EAja. Obljube so 
bile namreč neizpolnjene in špil je bil prevečkrat nei- 
gralen, kajti precenili so zmožnosti strežnikov. Zgodo- 
vina se ponavlja. 


za 

Lego Island je bil izvrstna, a spregledana igra. Vse- 
boval je povsem trorazsežen in svoboden svet, ki smo 
ga raziskovali z različnimi liki. Opravljali smo naloge 


za prebivalce, biciklirali, šofirali in celo pilotirali, 
razvažali pice ter reševali plavalce. Ta privlačni, bar- 


Official Timing 


Formula 1 '97 (80) nam je tako kot predhodnik najbolj 
dogajala zavoljo dobre in hitre 3D-grafike. Po verno- 
sti voznega modela se ta izdelek hiše Psygnosis ni 
mogel meriti z Grand Prix Il ali F1 Racing Simulation. 
Toda dež, iskrenje, mušice na vizirju in zglajen asfalt 
so bili dovolj prepričljivi, da smo pozabili na minuse. 

Overseer (83) je bil peti primer pred davnimi časi ze- 
lo znanega digitalnega detektiva Texa Murphyja. Igra 
je sodila v zvrst interaktivnega filma, kar pomeni, če 
citiram opis, "ogromno filmskih vložkov, čvekanje z 
vsakim osebkom in prvoosebno pojanje po doomov- 
skih prostorih, združeno z lovljenjem točk." 

" obe EDDY 

V pretepačinah tretja dimenzija nekoliko zaplete stva- 
ri, a pripomore k občutku realizma. Nasprotniku se je 
moč ogniti 'gor' ali 'dol' oziroma 'v' ter 'iz' osrednje 
planjave, kar pridoda k taktiki. Tekken 3 na prvem 
playstationu, ki je prejel za današnje pojme neza- 
slišanih 93, je to počel odlično in bil nadvse igralen. 

Dobitniki Bioshockov Infinitov so: Maja Gerčar iz 
Trbovelj, Samo Ožbej iz Celja in Jani Gruden iz Ljub- 
ljane. Rešitev je bila: ELIZABETA IZ BIOSHOCKA. 

Izžrebanci kviznika so: Martin Praprotnik iz Ljub- 


MI CROSOFTOV KVI ZNI K 


Ste vedeli, da so kolešček med miškini- 
ma uhljema iznašli pri Microsoftu točno 
pred dvajsetimi leti? Še dve leti sta mo- 
rali miniti, da se je na trgu pojavila prva 
miš z njim, a danes je 'mouse wheel' 
del večine. Nakar spet pridejo naokrog 
in nam ponudijo novo miš, ki koleščka 
nima. Govora je o modelu 'arc touch', 


LETNI 
POSEK 
GOZDA 


ki je že po videzu nekaj posebnega. 
Vklopiš jo tako, da jo prepogneš, kolo- 
barček pa zamenja na dotik občutljiva 
ploščica, ki za povrh vibrira. Se sliši 
kulsko? Bi jo imeli? Slovenska podruž- 
nica nam je namenila en primerek, ki ga 
bo dobil srečni izžrebanec, če bo odgo- 
voril pravilno na zastavljena vprašanja. 
Ostale nagrade niso nič manj privlačne. 
Imamo brezžični Microsoftov igralni 

TURŠKO 
MESTO, 
SMIRNA 


ljane (Crysis 3), Sara Makunc iz Trbovelj (Dead Spa- 
ce 3), Gregor Fidej iz Velenja (Aliens Colonial Mari- 
nes), in Erik Lovrič iz Izole ter Iztok Zakrajšek iz Na- 
zarij (majica). Rešitev je bila: GNUSKO 


plošček, lahno Microsoftovo jakno in 
pet majic. A pazite, postopek je tokrat 
malo drugačen. Rešitev dajo črke NE- 
PRAVILNIH odgovorov. Da bo vse sku- 
paj lažje, vam povemo, da gre za linijo 
Microsoftovih proizvodov. Odgovore 
pričakujemo do 7. maja, vpišete pa jih 
na glasovnico na naši spletni strani. 


1. Katere barve gumba ni na ploščku 
za xbox 360? 
v) vijolične 
s) rumene 
i) zelene 


2. Preden je surface postala blagovna 
znamka Microsoftovih tablic, se je ta- 
ko imenovala: 
d) trgovina z glasbo 
e) podlaga za fitness na xboxu 360 
|) dotikabilna miza s projektorjem 


8 


Geselj, ki izhaja iz kražkine slike, in soluci- 
jo zaguljenega kviznika napiši v glasovnico, 
ki je na naši rumeni spletni strani joker.si. 


3. Ta mesec je po trinajstih letih pre- 
nehal delovati priljubljeni Windows 
Live Messenger. Kateri servis ga je 
nadomestil? 

w) iChat 

a) Skype 

i) Outlook 


4. Šušlja se, da bodo še pred E3jem 
predstavili naslednika xboxa 360. 
Kakšno kodno ime nosi? 
n) django 
o) durango 
d) fandango 


5. Miška arc touch za sledenje upora- 
blja moder laserski žarek. Kako tej 
tehnologiji pravijo pri Microsoftu? 

e) blu-ray 

r) bluetooth 

a) bluetrack 

judstvo Azinov je plemenito. Njihova srebrno 

bela polt z modrimi vzorci starodavnih ple- 

menskih korenin žari z bisernim odsevom se- 

strskih lun, ki krožita okoli daljnega vesoljne- 

ga doma. Temnomodri lasje skrivajo globino 
stvarstva, medtem ko so solze kot diamantni obroč ga- 
laksije, ki kroži okoli duše. A v njihovo bit se je prikrad- 
lo seme gnilobe. Meso trohni, duša pa ostane večno uje- 
ta v širnem nebu. 


To videnje me je nemudoma vrglo iz sanj. Ko sem se 
umirila, sem legla nazaj v prepovedani objem škrlatne 
posteljnine. Rdeča je v naši družbi nezaželena barva. 
Namesto nje običaji Azinov velevajo belo in modro, 
simbola harmonije. Hiše, pohištvo in celo oblačila so 
odeta v ta oskubljeni izbor odtenkov, ki pa je zame izraz 
neizvirnosti naših prednikov in njihovih prav tako otrplih 
tradicij. 

Jutranjemu soncu, ki je sijalo skozi izrezljane naoknice, 
sem obrnila hrbet in se gola naslonila na toplo moško 
telo ob meni. Čvrste prsi so se dvigovale v taktu globo- 
kega spanca. Občudovala sem sinji vzorec na sprošče- 
nih mišicah in upala, da bo najin naslednji otrok imel 
neomajno moč svojega očeta. Lepi misli in najini odlo- 
čitvi, da bova spet poskusila, sem se nasmehnila. 
Mogoče bi ga lahko spočela že zdaj, sem nagajivo po- 
mislila. Sončni pletež na moji desni je začel sijati z volj- 
no modrino. Žareče vzburjenje se je vozlalo čez roko in 
rame do nižjih predelov mojega telesa. S konico jezika 
sem izzivalno začela risati po gladki koži, na kateri sem 
pustila vlažno sled. Njegovo roko je prekrila kurja polt, 
ki ji je sledil medel lesk plemenskega vzorca. Prebujena 
strast. 

Roka, ki sem jo poprej skrbno božala z ustnicami, me je 
divje potisnila v vzmetnico in moževa glava se je spusti- 
la nad moji joški. Kocine na bradi so pikale, toda naga- 
jiva bolečina me je le še bolj vzburjala. Njegova usta so 
se mikavno počasi spustila na trde bradavičke in ob sti- 
ku se je moja češplja zacedila kot sočna breskev, ki zre- 
la čaka na ugriz. Drhteča stegna so se mu hotela oviti 
okoli pasu, a jih je spretno potisnil na stran in me široko 
razprl. Spolzel je v mojo mehko notranjost. Trenutek 
spojitve je bila ekstaza ugodja in modre svetlobe, ki je 
sijala izpod najine kože. 


x x x 


V spalnico je brez opozorila s treskom vdrla kraljeva 
straža. Srce mi je za trenutek obstalo. Erezin je nag sko- 
čil do svojega meča, ki ga je kot vesten bojevnik vedno 
postavil ob nočno omarico. Srebrno srpasto jeklo je bli- 
skalo kot čekan lajskega tigra. Rezilo je v perfektnem 
loku zasadil v levo ramo prvega sovražnika, da je sreba- 
joče zdrsnilo skozi mišice ter kosti in okopano v krvi pri- 
mezelo iz desnega boka. Usnjeni oklep nesrečnežu ni 
nudil nobene zaščite. Tudi ta se je razparal kot živo tki- 
vo, ki ga je poprej zakrival. 

Sama sem hitro zdrsnila v tanko tuniko in pravočasno 
opazila stražarja, ki mi je tekel naproti. Izognila sem se 
močnemu udarcu in klela svojo nepazljivost. Spet se je 
zagnal. Izkoristila sem silo njegovega naleta in ga s sp- 
retnim prijemom zalučala v okno. Krhke naoknice ga 
niso obvarovale pred dolgim padcem na pečine, ob ka- 
terih so se globoko pod oknom rušili valovi. Pogoltnili 
so krik. 


marelj 2013 


Mož je po nasprotnikih sekal s hladnokrvno 
učinkovitostjo. Zelencu je s hitrim sunkom pre- 
rezal sapnik, drugemu je prišel za hrbet in mu 
razparal tetivi. Toda Erezinova premoč ni traja- 
la večno. Preden je njegovo telo udarilo ob tla, 
sem opazila ročaj bodala, ki mu je molel izpod 
srca. Žareče oči so izgubile lesk in se stekleno 
zazrle v prazno. 

Moja čutila so obnemela. Zavedala sem se le, 
da so me noge ob spremstvu stražarjev pone- 
sle čez prag, medtem ko se je najino dete joka- 
lo v grobem prijemu čokatega možaka. 


x k k 


Bila sem sredi kraljeve sprejemnice. Na kole- 
nih, povešenih ramen in z mrkim stražarjem na 
moji desni. Bežno sem pogledala k tolsti pestu- 
nji, ki je končno umirila malčkovo jokanje. 

Na dvignjeni ploščadi je sedel kralj Obejan XIX. 
Plemenske oznake so se na preobilni koži do- 
bro rejenega vladarja razlezle v nelaskave ma- 
deže. 

"Kaj si storila?" je z besnim glasom zahteval 
obrazložitev. Molčala sem. 

"Kje je njen mož?" je vprašal po činu najvišjega. 
"Mrtev, vaše visočanstvo. Ni se ga dalo druga- 
če obvladati," je s sklonjeno glavo poročal vod- 
ja. 
"Škoda," je hladno odvrnil kralj, "Svečenica, 
kršila si naše zakone. Rodila si otroka in ga po- 
vrh vsega skrivala. Zakaj?" 

Pogledala sem sinčka, ki je sedaj mirno spal. 
Kralju sem se grenko nasmehnila: "Ker je biti 
starš eden izmed najosnovnejših vlog, ki pripa- 
da vsakomur." 

"Ne! Izročilo prednikov nam prepoveduje imeti 
otroke. Za našo množitev skrbi tempelj, katere- 
ga sveta načela si kot njena služabnica oskru- 
nila," je zakričal kralj in kazal s tresočo roko. 
Njegova ozkoglednost je v moji otrpli duši za- 
netila sovraštvo. "Prepoveduje, kar nam je na- 
ravno dano! Ženskam in moškim vzamemo 
jajčeca in semena, dojenčke redimo v bazenih 
kot ribe in jih po rojstvu odpošljemo v vzgaja- 
lišča. Programirani smo po izročilu, ki nima več 
pomena," sem z bistveno krepkejšim glasom 
odvrnila in mu pri tem strmela v vodnate oči. 
"Kako si drzneš dvigniti glas?!?!" 

"Kako si drznete živeti kot ovce!" 

"Neuka ženska! Mar veš, čemu živimo po več- 
tisočletnem izročilu? Ali zakaj se odrekamo 
starševstvu?" Za trenutek je prezirljivo pogledal 
k otroku. Najraje bi mu izpraskala oči. 

"Vsi naši predniki razen velikih Modrecev, ki so 
nam napisali zakone, po katerih živimo, so bili 
detomorilci," je mirno nadaljeval. 

"Kaj?" sem izdahnila. 

"Tedaj je bilo Azinov manj. Nekateri viri celo 
navajajo, da so bili nesmrtni. A vsakič, ko so 
Stari rodili, so otroke odposlali v smrt. Prereza- 
li so jim vratove. Le nekaj modrecev se je tej 
tradiciji uprlo. Ukradli so otroke in jih v zave- 
tiščih skrivaj vzgajali, dokler jih ni bilo dovolj, 
da so Stare pobili," je z vidnim gnusom razla- 
gal. "Prepovedana škrlatna barva predstavlja 
kri naših najmlajših." 


SVEČENIŠKA ŠTORIJA 


V meni je zavladala zmeda. Detomor? 

"Zakaj?" sem nerazločno vprašala. 

"Ker je bil ta svet zanje le iluzija. Naša telesa so imeli za 
utvaro, ki priklene dušo v neobstoj," je odklonilno zmaje- 
val. "Bili so fanatiki, ki so živeli v senci svojih krvoločnih 
strasti." 


"Toliko generacij je minilo," sem skušala pogovor usme- 
riti v sedanjost. "Ni končno čas, da sami prevzamemo 
odgovornost?" 

Kralj je nemo odkimal. Brez pojasnila, brez možnosti, da 
bi nadalje razpravljala. 

"Ker si kršila zakone, te obsojam na smrt. Jutri ob zori 
sestrskih lun boš obglavljena." 

"In moj otrok?" sem ga boleče vprašala. 

"Ker je nastal v nesveti zvezi, bo vržen na tvojo pogrebno 
grmado," je neprizadeto odvrnil, kot da bi izbiral krožnike 
za naslednjo kraljevsko pojedino. "Naša družba ne potre- 
buje omadeževane krvi." 

V prsih je nastala praznina in želodec se mi je silovito 
krčil. Histerično sem rotila: "Čemu ubiti dojenčka? Ni to 
proti volji Modrecev, ki so zaničevali detomor Starih? Ni 
življenje otroka vredno več?" 

Toda kralj je bil mrzel kot kamniti prestol, na katerem je 
sedel. Solze so mi prižuborele in zastrle pogled. Otroka 
mi bodo vrgli v ogenj in ga sežgali kot odpadlo listje. Ne, 
ne, ne! 

Telo se je zganilo po svoje. Stražarju, ki je stal ob meni, 
sem iztrgala bodalo, bliskovito stekla k sinu in ga izvila 
presenečeni pestunji. Hladna kovina je prerezala mehko 
kožo pod otroško brado in oči so se mi vnovič zarosile. 
Kri svojega malčka sem spojila z lastno krvjo, ko sem 
bodalo porinila v svoje grlo. 


x x x 


Okoli rumenega sonca kroži modri planet z globokimi 
morji in belimi oblaki. Na njem živi obilica bitij, med ka- 
terimi so najuspešnejši dvonožni sesalci, ki so odkrili 
moč atoma. Toda planet se stara. Iz neznanega razloga 
se jih rodi vedno manj. 

Ena od njihovih samic je pred kratkim rodila dvojčka. 
Punčko in fantka. Ležala sta v zibelki poleg njene poste- 
lje, kjer ju je oče s ponosom občudoval. 

"Tako dolgo sva pokušala. Zdaj pa sta se rodila celo 
dvojčka," je s solzami v očeh rekel moški. 

"Glej," je dahnila ženska, še vedno vidno utrujena. "Kako 
tesno sestrica objema svojega bratca. Odkar sta se rodi- 
la, ga ni izpustila." 

"Punčka ima na roki pego v obliki sonca," je opazil oče. 
"Gotovo bo srečen otrok." 


Kimoko 


CRTIČ PELUKS 


TIŠINA, JAZ BOM TUKAJ 
POSTAVLJAL VPRAŠANJA! 


ALI TI SPLOH VEŠ, KDo 


ste SEM JAZ? 
o ezi NE, SA V ZATO 
FA VPRAŠAM, 


PRIŠEL JE DAN, KO so 
PRIŠLI Po JoKERJA. 


zme 


KAkhi KLARE 


k 
NO 
KI 


(oe 
usa 


AHA, SEM KAR VEDEL, DA 
JE ZASEDA. NE B»STA ME 
TAKo LAHKo DOBILA, To 


ALI TI dE ZDAD KoNčNO 
JASNo, HAHA! TI MENI 
NIČ NE MoRtš, čETODI SEM 


OHoHo! oHoHoHollH 
ZDA) MI Boš PA KAR ŠE 
ODGOVARJAL IZ KA) PA SE 


MANJŠI, SEM MočNEJŠI, To | | VAMA POVEM, PelJATELJCKA! 
Tm I JE ZATO ee IE 
MILIMETER, JA BOLJ ObločEN. 9 


METEM, Ko SE 
Nose TAKOJ 


| umi oo 


X 
j MY4 
v a 


VALA 
AVIATTAI 


AHA, TODA TEGA "TEMRA 
NE MeRE Dolso ZDRŽATI! 


ravni 


5 Ja 
N A 


KR BEDAK, ALI VENDAR OH,NETI SKRILSE JE ZA 
NE VIDIŠ, DA Bo VSELEJ |TISTILE KoMPOSTI NE!NEE! 


» a 
ki ' . , » s « APeIL 2043 


FROM THE CREATORS OF MORTAL KOMBAT 


ALA O: 


GO, DEL STNA] S U 5 


V u O. 


OB NAKUPU! 


M ČI JUNAKI POSTALI 


mi, ČJA GROŽNJA? 


INJUSTICE 
a] MES 


WWW.INJUSTICE.COM ($ FACEBOOK.COM/INJUSTICEGAME 
zd —J3. ni Ade evo Wiiw 19. APRIL 2013 


STICE- GODS AMONG US soltwaro o 2013 ner Bras. tl ot s aro the pro 
owners, "a" »PtagSta alno". "PSI ud "A" gre trad go lev degme ter Entert mt ine C BO, Xbox LIVE, an Ha x logos sre 
trademarks of ite Microsolt gro com, ; us le Uh pmark oi ). O 201 ts raservec V 
DC LOGO, and ul duseneters, bole distinetive likor tal s 0 2013 HI 


www.pegi.info zaloti zana 100, WE GAMES LOGO, WR SHIBJ: "4 O amer z Bros sz ptertalrenest in ze TJE NOMORENLM GAMES 
PROVISIONAL 


NANOSA NANERARNANKAK OO, V NKANKANRANANKANNNNNAKAENNANNM 


Dozivitegnobtiniante€ Li 
MEH Za si % 


Vstopite v novo dimenzijo s sodobnimi napravami in izberite storitev Hitri internet LTE/4G""", 
Ob izbiri sodobnih mobitelov in podatkovne naprave, vam ponujamo dostop do našega najhitrejšega 
mobilnega omrežja Mobitel LTE/4G brezplačno do konca leta 2013. Vaš izbrani naročniški paket 
lahko brezplačno nadgradite s storitvijo Hitri internet LTE/4G. Lahko pa izberete paket Internet 
LTE/4G oziroma paket Internet LTE/4G poslovni""" s 40 GB prenosa podatkov. Podrobnosti 
preverite na www.mobitel.si ali se oglasite v najbližjem Telekomovem centru. 

